
DOBRA  KERÜLT  YÁRAK. 


Vége  volt  a  nagy  európai  háborúnak,  a  nagy  világhódító 
ott  ült  már  szent  Ilona  szigetén,  a  szövetségesek  pedig 
Párisban  restaurálták  Francziaországot.  A  sok  újonnan  te¬ 
remtett  királyság,  respublika  visszatért  a  maga  régi  gazdá¬ 
jához.  Az  illyriai  királyság  pünkösd-napja  is  elmúlt,  s  lett 
belőle  megint  magyar  partvidék,  Isztria,  Horvátország. 
Czifra  élete  volt  ennek  az  országnak :  egy  emberöltő  idő 
alatt  hatszor  változtatott  urat ;  volt  a  velenczei  dogé  bir¬ 
toka,  a  római  császáré,  azután  a  muszka  czáré,  később  a 
franczía  császáré,  újra  a  római  császáré,  aztán  az  illyriai 
királyé,  végre  hetedszer  megint  csak  visszakerült  a  római 
császárhoz,  a  ki  egyúttal  magyar  király  is.  Legutoljára  a 
francziák  vonultak  ki  a  váraiból.  Odafenn  Bécsben  az 
udvari  hadi  főszámvevő  hivatal  kiadta  a  rendeletet,  hogy 
ezekből  a  sok  remanentialis  várakból  azokat,  a  mik  nem 
fortificationalis  czélokra  valók,  el  kell  kótyavetyélni. 
Minden  áron  túl  kell  rajtuk  adni. 

A  mi  szép  Fiuménk  közelében  is  van  két  ilyen  vár :  az 
egyik  Tersato,  mindjárt  a  város  fölött,  a  másik  Porto  Ré 
mellett  Frangepán  vára.  Mind  a  kettőt  ott  árverezték  a 
fiumei  hadosztály-bizottság  épületében. 

Tersato  vára  mind  távolból,  mind  közelből  tekintve,  a 
regényesség  minden  magasabb  fogalmainak  teljesen  meg¬ 
felel  ;  Frangipáni  vára  Porto  Ré  mellett  azonban  messzi¬ 
ről  is  közelből  is  visszariasztó  képet  mutat:  akár  száraz¬ 
ról,  akár  a  tenger  felől  halad  el  mellette  az  utazó,  az  a 
gondolatja  támad:  «no  ott  nem  szeretnék  lakni». 

Jókai :  Egy  játékos,  a  ki  nyer.  *■ 


Azonban  ez  most  nem  tesz  külömbséget :  mikor  kótya¬ 
vetyélje  kerül  a  dolog,  nem  az  jön  tekintetbe,  hogy  mi  a 
festőileg  érdekes? 

Úgy  látszik  azonban,  hogy  ennél  a  nevezetes  árverezés¬ 
nél  már  a  legközönségesebb  előfeltételek  sem  jönnek  te¬ 
kintetbe. 

Ilyen  közönséges  feltételek  például,  hogy  a  venni  szán¬ 
dékozóknak  megmutatják  legalább  az  építészeti  tervrajzát 
a  dobraütött  építményeknek,  hogy  láthassák,  milyen  nagy 
az?  hány  szoba,  hány  udvar,  hány  torony  van  benne? 
Melyek  alakhatók?  Vannak  e  pinczék?  Földalatti  lakások? 
Semmi  sincs  abból,  itt  nem  mutogatnak  semmit.  Ez 
nagyon  különösnek  tetszhetik,  a  míg  az  ember  meg  nem 
hallja  a  kikiáltási  árat. 

—  Tersato  vár  —  száz  forint !  Ki  ád  többet  érte  ? 

- —  Száz  forint !  Egy  egész  várért,  a  minek  a  falaihoz  a 
Frangipániak  a  seravezzai  és  brocatelloi  tarka  márványt 
gályateher  számra  hozatták  Olaszországból,  s  a  portáléj  a 
kifaragásán  a  híres  kőfaragó  Polciatello  egy  álló  eszten¬ 
deig  dolgozott ;  a  minek  a  boltozatai  művészi  freskókkal 
vannak  feldíszítve,  a  födélzete  veresréz,  s  az  ajtajai  fara¬ 
gott  diófából,  s  egy- egy  zár,  a  hozzávaló  mesterséges 
kulcscsal  múzeumba  való  remek. 

—  Száz  forint  az  ára  !  Ki  ád  többet  érte  ? 

Még  csak  el  sem  köhinti  magát  rá  senki,  nehogy 
valamiféle  megszólalásnak  vegyék. 

Pedig  a  nagyterem  tele  van  uraságokkal,  a  kik  messze 
földről  jöttek  ide.  Mutatják  a  tarka  viseletek;  sok  minden 
idegen  országból  valók,  köztük  boszniai  és  dalmátiai  ura- 
ságok  is,  ősi  népjelmezeikben.  Legtöbb  a  fiumei,  de  van¬ 
nak  Styriából  jött  német  urak  is,  fülig  érő  gallérú,  ma¬ 
gasra  poczkolt  vállú  redingotokban,  sótartóforma  kalapok¬ 
kal,  aztán  meg  isztriai  hajósok,  velenczei  kereskedők  és 
egynéhány  osztrák  főtiszt,  mindenféle  egyenruhában: 
tarka  gyülekezet ! 

Senki  sem  igér  de  csak  egy  rézgarast  se  a  száz  forintra. 

Pedig  nem  jár  abba  a  várba  semmiféle  kisértet,  egyedül 
az  a  prózai  indok  veri  le  az  árát,  hogy  a  fentartása  nagyon 
sokba  kerül,  ez  a  vár  csak  nagy  urnák  való.  Hiszen  nagy 
urak  is  vannak  a  világon,  csakhogy  azok  meg  -minek  jöj¬ 
jenek  Tersatóba?  Mit  csináljanak  itt  ?  Mivel  mulassák 
magukat?  A  kik  hajdanában  ezt  a  várat  építették,  kis  ki¬ 
rályok  voltak  Dalmátiában,  birtokuk  is  volt,  egy  ilyen 
várhoz  való,  övék  volt  egész  Yeglia  szigete,  a  gyönyörű 
dalmata  erdők,  a  mikből  Yelencze  hajóhada  épült  és  a 
hirhedett  aranybányái  a  magyar  tengerpartnak.  Csakhogy 
ennek  mind  vége  már.  Yelenczének  sincs  már  hajó¬ 
hada,  a  magyar  tengerpartnak  sincs  már  őserdeje.  A  velen- 
czeiek  kivágták  az  erdőt,  azután  jöttek  a  morlákok,  rá¬ 
eresztették  a  kecskéket,  azok  lerágták  a  bokroknak  még  a 
gyökerét  is,  akkor  aztán  jött  a  Bóra  s  elhordta  magát  a 
földet.  Ott  most  csak  egy  sziklasivatag  van.  A  híres  arany¬ 
bányákról  azt  sem  tudni  már,  merre  voltak  ?  Az  utolsó 
Frangipáninak  a  feje  pallos  alatt  esett  le,  s  azóta  nincs 
ura  a  várnak.  Birtokosa,  a  katonai  kincstár,  csak  rá  fizet, 
s  ezért  szeretne  tőle  megszabadulni. 

Az  árverező  főtiszt  csak  alább  kezdi. 

—  Tersato  vára !  ötven  forint !  Ki  ád  többet  érte  ? 

Ugyanaz  a  megátalkodott  hallgatás. 

Még  alább  eresztik. 

—  Tersato  vára!  Huszonöt  forint!  Ki  ád  többet  érte? 

Ekkor  az  asztal  végén  ülő  osztrák  főtisztek  egyike,  va¬ 
lami  tábornok,  tele  érdemrendekkel,  megrestellve  a  siker¬ 
telen  kótyavetyét,  meg  hogy  az  olaszokat  egy  kicsit  bele¬ 
melegítse  példaadásával  az  árverezésbe,  közbekiált : 

—  Huszonöt  forint !  meg  két  garas  ! 

Megjárta  vele.  Senki  se  indult  utána.  Ptajta  maradt  a 
vár  huszonöt  forintban,  meg  két  garasban.  S  még  az  a 
boszúsága  is  megvolt,  hogy  minden  ember  odasietett 
hozzá  gratulálni,  s  aztán  adtak  neki  mindenféle  jó  taná¬ 
csokat,  hogy  mire  használhatja  a  jó  várát.  A  tábornok,  a 
kinek  a  nyakán  maradt  a  vár,  gróf  N**  volt,  irlandi  indi- 

gena,  a  napóleoni  hadjáratok  alatt  sokat  emlegetett  név. 
Ennél  könnyebben  még  egy  várat  sem  vett  be  egész  kato¬ 
náskodása  alatt. 

Következett  a  sor  a  második  várra. 

—  Frangipáni  vára  Porto  Ré  mellett,  ára  száz  forint ! 
Ki  ád  többet  érte  ? 

—  Ugyan  ezredes  úr!  kiálta  közbe  egy  az  árverezővel 
szemközt  álló,  s  nagy  veres  esernyőjére  támaszkodó,  bo¬ 
rotvált  arczú  uras  ág :  ne  tréfáljon  itt  velünk.  Ha  már 
Tersato  várat  huszonöt  forintért  meg  két  garasért  ütöttük 
el,  a  Frangipáni  várat  Porto  Ré  alatt  csak  nem  kezdhet¬ 
jük  ennél  magasabban. 

—  Igaza  van  az  urnák !  Tehát  kezdjük  alantabb. 
Huszonöt  forint,  ki  ád  többet  érte?  A  Frangepáni  vár 
Porto  Ré  mellett. 

Már  itt  az  elébbeni  túlovatos  hallgatás  helyett  nagy 
vidámság  zaja  kezdett  keletkezni.  Összevissza  fecsegett, 
mókázott  minden  ember:  —  hogyan?  annak  fizetnek- e, 
a  ki  megveszi  ?  A  Frangipáni  várat  ?  Benne  is  kell 
lakni? 

Az  egész  Quarnerót  ráadásba!  Akkor  sem  kellene! 

A  kikiáltási  ár  egyre  alább  kezdett  szállni  öt  forintos 
lépcsőzetekben. 

—  Húsz  forint!  Ki  ád  többet  érte  ? 

—  Tizenöt  forint !  Ki  ád  többet  érte  ? 

—  Tíz  forint !  Ki  ád  többet  érte  ? 

Innen  aztán  már  csak  két  forintos  skálákban  lépett  le¬ 
felé  a  kinálgatás. 

—  Nyolcz  forint !  Ki  ád  többet  érte  ? 

Ekkor  a  terem  egyik  sötét  szegletéből  megszólalt  egy 
szelid,  melancholikus  hang  : 

—  Kilencz  forint ! 

Minden  ember  oda  nézett. 

Az  árverező  alakját  igen  jól  ki  lehetett  venni,  mert 
abban  a  perczben,  a  midőn  ezt  a  végzetes  szót  kimondta, 
egyszerre  úgy  szétugrott  mellőle  az  eddigi  indifferens 


tömeg,  mintha  vcalaki  azt  vallotta  volna  be  magáról,  hogy 
őt  kilencz  nap  előtt  megharapta  a  veszett  kutya. 

Az  árverező  egy  magas,  nyúlánk  férfi  volt,  valami  kele¬ 
ties  zsinóros  viseletben,  a  milyen  ezen  a  vidéken  nem 
járja,  három  sor  ezüst  gomb  a  mellén,  ezüstös  öv  a  dere¬ 
kán,  a  lábain  térdigérő  sárga  sarkantyús  csizmák.  Szakállt 
nem  visel,  hanem  a  bajusza  kunkora  görbüléssel  kutyoro- 
dik  az  orra  két  czimpája  fölé.  Arczszine  haló  vány,  ter¬ 
metre  szikár,  de  széles  vállú  és  csipejű;  orra  vetekedik 
az  olaszokéval,  csak  a  szemei  árulják  el  tengersziniikkel, 
hogy  észnkiabb  vidékek  szülötte.  A  kiejtése  különben  egé¬ 
szen  olaszos.  Ott  áll  már  régóta  egy  tömör  oszlophoz 
dűlve,  nagy  ezüstös  kardjára  támaszkodva,  szemöldökéig 
lenyomott  nyusztprémes  csákóval,  s  csak  azért  nem  tűnt 
fel  eddig  szokatlan  viseletével,  mert  a  fiumei  kikötőben 
állandó  az  ethnographiai  kiállítás.  Vannak  itten  bosnyák 
bégek  is,  turbánban,  kaftányban. 

—  Bizony  rajta  marad!  suttogják  a  közelállók. 

—  Kilencz  forint  először!  —  Uraim!  Az  egész  Frange- 
páni  vár!  Kilencz  forint  másodszor!  —  Ki  ád  többet  ?  — 
Senki  többet  ?  —  Kilencz  forint  harmadszor ! 

A  dob  rápördült.  A  Frangepáni  vár  is  el  volt  ütve. 

—  No  uram,  ön  most  hatalmas  egy  vásárt  csinált, 
szólt  hátrafordulva  a  veres  umbrélás  olasz  az  idegenhez. 

Az  most  előjött  a  szögletből  s  odafurakodott  az  asztalhoz. 

Az  árverező  tiszt  úr  nyugalommal  töltögette  be  a  rubri¬ 
kákat. 

«Frangipáni  vár,  Porto  Bé  mellett.  Vételár  9  forint. 
WieAer  Wáhrung». 

A  vevő  kivette  a  vörös  bagariabőrtárczát  a  mentéje 
zsebéből  s  leszámlálta  a  kilencz  darab  veres  paizsos  ban¬ 
kót  az  asztalra. 

• —  A  vevő  neve  ?  kérdezé  gépies  pontossággal  az  árverező 

tiszt. 

A  megszólított  egy  kissé  szétnézett  a  levegőbe,  mintha 
most  jutna  csak  eszébe,  hogy  a  levegőben  kódorgó  nevek 


fi 


közül  egyet  el  kellene  fognia  magának  s  aztán  ugyan¬ 
azon  az  elébb  hallatott  mélabús  hangon  bediktálta : 

—  Babiagorai  Riparievich  Metell ! 

—  Enyje  uram,  önnek  a  neve  sokkal  hosszabb,  mint  a 
vételár. 

—  Nem  tehetek  róla,  mondá  a  vevő,  s  aztán  szótagon- 
kint  mondta  tolla  alá  a  hivatalnoknak  a  veszedelmes 
hosszúságú  nevét. 

A  körülállók  a  vállukat  vonogatták.  — -  Senki  sem  hal¬ 
lotta  ezt  a  nevet  kimondani  valaha.  Semmi  baj  !  Egygyel 
több  idegen  a  dalmát  parton,  a  kit  nem  ismer  senki. 

AXAMITA  LEÁNYASSZONY. 

—  No  uram,  ön  mondhatom,  hogy  nagyon  jó  vásárt 
csinált,  mondta  az  árverező  tiszt,  mikor  a  tollát  az  asztal 
lábához  kiverte. 

—  Tudom,  mondá  a  vevő.  Jól  ismerem  a  tárgyat. 

• — •  Jól  ismeri  a  tárgyat?  No  hát  gratulálok  hozzá. 

A  tersatoi  vár  megvevője,  a  tábornok  is  kegyes  volt 
megszólítani  vevő  kollegáját. 

—  Alászolgája  uram.  Még  most  kezet  szoríthatunk  egy¬ 
mással. 

Kezet  szorítottak. 

Az  idegen  hideg  mosolylyal  felelt. 

—  Mert  ha  egyszer  a  váramat  birtokomba  vettem, 
akkor  aztán  nem  nyújthatunk  többé  egymásnak  kezet, 
ugyebár  ? 

r 

—  En  legalább  nem. 

Az  idegen  meghajtá  magát  feszesen  s  a  számvevő  tiszt¬ 
hez  fordult. 

—  Lakik  most  valaki  a  Frangipáni  várban? 

—  Oh  igen,  uram.  Egy  felügyelő  mindig  van  ottan 
hagyva.  S  ugyanazt,  ha  akarja  ön,  meg  is  tarthatja  ott.  Jó 
lélekkel  ajánlhatom. 

—  Hogy  hiják  ? 

—  Axamita  leányasszony. 

—  Leányasszony  ? 

—  Már  hiszen  majd  meglátja  uraságod,  hogy  miféle 
leányasszony  ? 

—  Köszönöm,  uram. 

Babiagorai  Riparievich  Metell  nem  vesztegetett  több 
szót  az  árverési  helyen,  hanem  elindult  legelőbb  is  valami 
szekeret  keresni  a  városba. 

Hát  az  nem  olyan  könnyű  feladat. 

A  francziák  minden  úri  lovat  elvittek  magukkal,  mikor 
itthagyták  az  országot. 

A  rnorlák  parasztnak  a  lova  a  szarná  ’,  a  szamara  meg 
az  asszony. 

A  kinek  szamara  van,  az  már  nagy  úr,  de  a  kinek  asz- 
szonya  van,  az  is  úr.  Hetivásár  alkalmával  a  tersatoi  utón 
látja  az  ember,  hogyan  jönnek  vándorolva  a  szénaboglyák 
Fiume  felé.  Eleinte  azt  képzeli  az  idegen,  hogy  azok  a 
boglyák  meg  vannak  babonázva,  maguktól  járnak ;  később 
aztán  észreveszi,  hogy  alant  a  boglya  fenekén  két  mez¬ 
telen  lábszár  lépeget.  Az  egész  boglya  egy  leánynak  a 
hátára  van  felpoczkolva.  Ez  a  jármű.  Vásár  után  ugyanez 
a  jármű  viszi  haza  a  vásárfiát:  nyoszolya,  láda,  hordó, 
taposókád  a  menyasszony  hátára  felkötve  ;  mellette  ballag 
a  vőlegénye,  s  a  hosszúszáruból  pipázik  s  ha  aztán  meg¬ 
talált  izzadni  (nem  a  leány,  hanem  a  férfi),  akkor  leveti 
a  dolmányát  s  még  azt  is  a  menyasszonya  hátára 
dobja. 

Egyetlen  egy  kétlovas  szekér  volt  az  egész  piaczon. 
Két  rossz  dikhencz  egy  összevissza  pántolt  szekérrel,  a 
lovak  tele  csengővel,  a  gazdájuk  körültüzködve  handzsár- 
ral,  pisztolylyal.  Ez  valami  hajdani  knéz  ivadéka  lehet, 
hogy  még  lovat  is  tart. 

Metell  odament  hozzá  s  üdvözlé  a  maga  nyelvén. 

—  Mennyiért  vinnél  el  engem,  meg  a  holmimat  a  sze¬ 
kereddel  Fiúméból  Porto  Kéig? 

A  szekeres  leránczolta  a  tüske  borostás  szeműidéit  s  azt 
kérdezte  : 

—  Hol  van  az  a  Fiume  ? 

—  Bomolj  meg.  Itt  vagyunk  benne  a  piacz  közepén. 

—  Ez  itt  Riéka. 

- —  No  hát  legyen  Riéka.  Már  most  bizonyosan  Porto 
Rét  sem  tudod,  hogy  hol  van. 

—  Nem  tudom. 

—  Hanem  Kraljeviczát  tudod  ? 

—  Azt  tudom. 

—  No  hát  az  egyre  megy.  Hát  mennyiért  vinnél  el  en- 
gemet  Riékából  Kraljeviczába? 

—  Egy  zeckinóért. 

A  morlák  még  most  is  zechinóban  beszélt.  Szeret  vissza¬ 
emlékezni  a  velenczei  gazdára,  a  ki  az  országát  elpusztí¬ 
totta,  szép  erdejét  kivágatta,  aztán  eladta  a  török  szultán¬ 
nak,  abból  építette  a  hajóhadát,  hanem  aztán  hagyta  a 
knézeket  egymással  veszekedni,  nem  bántotta  a  szabad¬ 
ságukat  ;  —  ellenben  gyűlöli  a  francziát,  meg  a  németet, 
a  ki  utakat  csinál  az  országon  végig,  s  megfogdostatja  a 
népszerű  hősöket:  azt  mondja,  hogy  rablók.  Azért  még  a 
pénzét  sem  szereti.  Zechinóban  beszél.  Ellenben  a  falvak, 
városok  neveit  még  olaszul  sem  tanulja  meg:  az  marad  a 
réginél. 

Tehát  egy  zechino  —  nem  sok  —  s  csakis  úgy  érthető, 
hogy  a  szekeres  maga  is  Porto  Réba  való,  tehát  egyenest 
hazamegy,  s  «most»  nagy  ritkaság  a  pénz. 

—  Megtoldom  még  borravalóval  is,  mondá  Metell, 
hanem  egész  a  Frangipani  várig  kell  engem  szállítanod. 
Tudod,  hol  van? 

—  Nem  tudom. 

—  Dehogy  nem,  ott  van  mindjárt  a  városon  kívül,  a 
tengerparthoz  közel :  az  a  négytornyú  vár. 

—  Aha!  A  szkriljevo  spital ! 

—  Ha  neked  úgy  szebben  hangzik,  azt  sem  bánom. 
Mit  fizetek  odáig? 

—  Egy  zsák  zechinót. 

—  Ne  bolondozz,  atyámfia. 

—  En  nem  vagyok  atyádfia.  Bolond  volt  az  öregapád. 
A  szkriljevo  spitalig  nem  viszlek  el,  ha  magad  aranynyá 
válsz  is. 

Azzal  övébe  dugta  a  pipáját,  végig  húzott  az  ostorny él¬ 
lel  a  két  lova  hátán  s  úgy  elzakatolt  onnan,  hogy  hátra 
sem  nézett. 

Metell  úrnak  más  alkalmatosság  után  kellett  nézni. 

Tán  a  tenger  felől  könnyebben  hozzájárulható  lesz  a 
megvett  várkastély.  Felkereste  a  kikötőt,  s  beszédbe  eresz¬ 
kedett  az  olasz  hajósokkal.  Azok  meg  túlságosan  is  nyájas 
emberek.  Egyet  hitt,  s  tizen  ugrottak  ki  a  szavára ;  ladik, 
csónak,  dereglye  készen  állt  a  szolgálatjára.  Majd  meg- 
siketült,  úgy  ajánlkoztak  a  világ  minden  részét  beutazni 
vele. 

—  Nekem  egy  tágas  kutterre  volna  szükségem,  négy 
evezővel. 

Mind  valamennyinek  a  jármüve  kész  volt  kutterré  vál¬ 
tozni. 

—  Bútort  akarok  szállítani  a  Frangipáni  várhoz  Porto 
Béba. 

Erre  a  tiz  közül  kilencz  meghátrált :  egynek  sem  volt 
ehhez  való  kuttere.  Mind  föltették  a  süvegeiket  s  el- 
oldalogtak  onnan. 

Csak  egy  vén,  meggörbült  hátú,  ravasz  képű  olasz  ma¬ 
radt  meg  az  alkudozás  terén. 

—  Oh  az  én  kutteremben  elfér  minden. 

—  Mit  fizetek? 

—  Majd  megegyezünk.  Nem  kérek  én  sokat. 

—  Tudod,  hol  van  a  Frangipáni  vár  ? 

■ —  Oh,  hogy  ne  tudnám?  Ott  van  a  Castello  Yecchio 
közelében,  a  Contrada  Davarsi  alla  Chiesa  mellett ;  nem 
messze  a  Punta  della  Eorterezzától,  épen  a  Rovina  előtt  ; 
ott  kell  kikötni  a  Porticchioban,  a  hol  nagyon  mulatságos 
látni,  mikor  az  asszonyok  mossák  a  fehér  ruhát  a  Perillon, 

ott  a  Valié  di  Drazsiczában  igen  jó  «preze»  van  a  hajók 
számára,  oda  én  igen  szépen  elszállítalak  téged,  uram, 
minden  bagázsiástul. 

A  hajós  hét  nevet  elmondott  Metell  urnák;  csak  magát 
a  Frangipáni  várat  nem  ejtette  ki  azok  között. 

—  Bútoraim  vannak,  a  miket  oda  akarok  szállítani. 

—  Oh  azok  mind  elférnek  az  én  kutteremben.  Hordtam 
én  bútorokat  a  francziák  számára  Yoloscába,  Buccariba, 
Abbáziába.  Oh,  értek  én  ehhez  nagyon. 

—  A  tengerpartról  azután  majd  fel  lehet  azokat  hor- 
datni  emberekkel  a  várba. 

—  Egy  ember  felhordhat  mindent,  uram !  Olló !  Mi 
nálunk  nem  szokás,  hogy  egy  darab  collot  két  ember 
emelgessen.  Un,  duó.  Fenn  van  a  vállon  ! 

Metell  úrnak  volt  rá  gondja,  hogy  felpénzt  adasson 
magának  a  hajóssal.  Az  a  szokás,  nem  megfordítva. 

Azután  visszament  a  városba  a  zsibárús-boltot  föl¬ 
keresni,  a  hol  bútorokat  árultak. 

A  franczia  urak  után  maradt  itt  sok  minden.  A  kana¬ 
péra  nem  lehetett  ráülni,  mint  a  lóra,  hogy  lovagoljon 
rajt  az  ember.  Azt  mind  itt  hagyták  veszendőbe. 

Az  olaszok  kiváncsiak,  kivált  az  ilyen  kis  városban,  a 
hol  minden  ember  szemmel  tartja  egymást,  s  mind  vala¬ 
mennyien  az  ott  őgyelgő  idegent.  Még  el  sem  hagyta 
Metell  úr  a  boltot,  már  elszárnyalt  a  híre,  hogy  a  leg¬ 
finomabb  bútorokat  vásárolta  össze,  még  fortepianot  is 
vett  és  valamennyi  megkapható  hangjegyeket  hozzá; 
azután  a  mi  csak  olvasni  való  regény  volt  a  zsibárusnál, 
azt  mind  összevásárolta;  de  különösen  a  németeket  válo¬ 
gatta  ;  a  francziákat  félredobta ;  a  derék  vidám  Boccacciot 
pedig  épen  a  fejéhez  hajigálta  a  nagyon  kinálgató  boltos 
legénynek.  Mindezekből  olasz  észszel  könnyen  ki  lehetett 
okosodni,  hogy  a  Frangipani  várban  valami  fiatal  leány 
fog  lakni,  a  kinek  még  naiv  világnézetei  vannak. 

Ez  több  az  elégnél,  hogy  érdeket  költsön. 

Metell  úr  délutánig  készen  volt  a  bevásárlással,  felhor- 


datott  mindent  a  dereglyére,  s  épen  kedvező  szele  lévén, 

megindult  Porto  Ré  felé. 

A  nyári  alkonyat  sokáig  tart,  még  akkor  elég  világos 
volt,  mikor  a  dereglye  vitorláit  behúzták,  s  aztán  evező¬ 
vel  odavontatták  a  hajót  a  matrózok  a  Punta  della  For- 
terezzához. 

Útközben  a  görbe  hajós  megeredt  nyelvű  közlékenység- 
gel  sietett  megismertetni  Metell  urat  új  szerzeményével. 
Jól  ismeri  ő  azt,  sokszor  hordott  oda  franczia  urakat. 
A  Punta  della  Forterezza  még  hozzá  tartozik  a  várhoz. 
Ezt  Metell  úr  még  nem  is  tudta.  Hogy  ilyen  jó  vételt  tett? 
Az  ám.  A  várhoz  van  csatolva  magas  kőfallal  az  a  ten¬ 
gerbe  benyúló  sziklanyelv,  a  minek  a  hegyén  épült  egy 
kis  erősség,  vámház  és  tán  világító  torony  is  a  franczia 
urak  alatt.  Az  egész  épület  sárga  téglából  van,  úgy  világít 
a  messzeségből,  mintha  egy  darab  arany  volna.  Most 
abban  lakik  a  vár  felügyelője :  Axamita  leányasszony. 
Onnan  közelebb  esik  neki  lejárni  a  tengerre  halászni. 

—  Tehát  halászmesterséget  folytat  a  leányasszony  ? 
kérdezé  Metell  úr. 

—  Az  ám.  Abból  él.  Aztán  meg  a  maga  hét  krajczár- 

jából. 

—  Kitől  kapja  azt  a  hét  krajczárt? 

—  Hát  kitől  kapná  ?  A  császártól. 

Metell  úr  kezdett  magasabb  fogalmakat  táplálni  Axa¬ 
mita  leányasszony  felől,  a  kit  ő  mint  fundus  instructust 
vett  meg  a  várral  együtt  kilencz  forinton. 

A  mint  a  Perillónak  nevezett  félhold  alakú  kőpadnál 
kikötöttek,  Metell  úr  azt  parancsolá  a  hajósoknak,  hogy  a 
bútorokat  szállítsák  utána,  majd  ő  azalatt  előre  megy 
Axamita  leányasszonyt  fölkeresni. 

A  hajós  azt  szerette  volna  megtudni,  hogy  meddig 
marad  itt  az  uraság.  Mikor  megmondták  neki,  hogy  hol¬ 
nap  reggelig,  akkor  elkezdett  szabadkozni,  hogy  ő  nem 
maradhat,  vissza  kell  térnie  Fiumébe,  inkább  reggelre 
ismét  visszajön  az  uraságért,  most  fizesse  ki.  Metell  úr 

bírt  annyi  gyakorlati  észszel,  hogy  az  Ígért  borravalót  a 
bútoroknak  a  várba  felszállításáért  visszatartotta.  Azt 
majd  otthon  kapják  meg. 

A  parttól  sziklába  vágott  lépcsők  vezettek  föl  a  Punta 
della  Forterezza  sárga  épületéig,  a  minek  egyetlen  vas¬ 
ajtó  vezetett  a  belsejébe.  Az  az  ajtó  azonban  bízvást  lehe¬ 
tett  volna  fából  is,  mert  be  sem  volt  téve,  s  a  kilincsére 
felfutott  folyondár  azt  árulta  el,  hogy  nem  is  szokott  az 
betéve  lenni  soha. 

Metell  úr  a  vasajtón  át  egy  tornáczba  jutott,  a  minek 
nyitott  folyosója  a  tengerre  nézett.  Ennek  a  boltíve  alatt 
szokott  valamikor  a  vártán  álló  őr  alá  s  feljárkálni,  mutat¬ 
ják  a  kikoptatott  téglák  a  padlaton.  Most  már  nem  jár  ott 
senki,  mutatja  a  téglák  közeiből  felburjánzott  vad  zsálya. 

Innen  is  egy  nyitott  ajtón  át  lehetett  belépni  a  belső 
szobába.  Ablak  is  volt  azon ;  de  üveg  nélkül. 

Abban  a  szobában  sem  volt  senki. 

Egy  nehézkes  lágy  fa- asztal  volt  a  közepén,  azon  egy 
dohányvágó  deszka,  kardpengéből  készült  aprítóval;  az 
ablakkal  átellenben  egy  hárságy,  leterítve  egy  viseltes 
durva  katonaköpenyeggel.  Egy  falbavert  szegen  függött 
egy  medvebőrös  gránátos- süveg  s  az  ágylábhoz  volt  tá¬ 
masztva  egy  nagy  szuronyos  mangalét.a,  ráakasztva  a  töl¬ 
ténytartó. 

Mindezek  a  tárgyak  azt  az  elővéleményt  költötték  Me¬ 
tell  úrnál,  hogy  Axamita  leányasszony  nem  lehet  valami 
nagy  ellenszenvvel  az  egyenruhaviselők  iránt.  —  Minden 
szétnézegetése  daczára  sem  fedezett  fel  semmit,  a  mi  női 
toilettehez  tartozó  tárgy  volna,  még  csak  egy  tükröt  sem. 
Egy  nagyon  kicsiny  kis  Máriakép  bronzkeretben,  függött 
az  ágy  fölött,  s  ugyanazon  a  szegen  egy  erősen  meg¬ 
kopott  olvasó  ezüstfeszülettel.  Ez  meglehet,  hogy  már 
női  tulajdon. 

Talán  a  szobából  nyíló  konyhácska  többet  mutat  ? 

Ott  látott  Metell  úr  egy  kis  tűzhelyt,  a  min  még  pis¬ 
logott  a  parázs.  Egy  pár  mázatlan  fazék  volt  a  tűzhetyen. 

Az  egyikben  tengeri  só  volt,  a  másikban  olaj.  Egy  hosszú 
zsineg  volt  keresztül  húzva  a  gerendákon,  ezen  lógtak 
mindenféle  szárított  halak.  A  konyhaablakban  volt  még 
látható  egy  bádog-casserol,  a  milyenben  a  katonák  szok¬ 
tak  főzni,  annak  az  oldala  lyukas  volt.  Hanem  a  tartalma 
azért  nem  csurgott  ki  belőle.  Tele  volt  az  rakva  az  elmúlt 
két  évtized  valamennyi  korszakának  és  nemzetének  apró 
pénzeivel,  rézzel  és  ezüsttel,  a  hogy  azokat  egy  takarékos 
katona  a  zsoldjából  félrerakosgatta.  Katona  és  takarékos. 

Metell  úr  mosolygott  és  bámult. 

Ezt  a  sok  éven  szerzett  kincset,  azzal  a  sok  füstön  szá¬ 
rított  hallal  együtt  ugyan  ellophatná  innen  akárki.  Nem 
őrzik,  még  az  ajtók  is  mind  tárva-nyitva. 

De  hát  hol  van  az,  a  ki  itt  lakik  ? 

Metell  úr  elkezdte  fenhangon  hívni  nevénél  a  keresettet. 

—  Axamita  leányasszony ! 

Semmi  nesz  sem  támadt  a  kiabálására. 

Utoljára  megsejtett  egy  csapó-ajtót  a  tűzhely  mellett,  a 
minő  a  dalmata  házaknál  szokott  lenni.  Azt  felemelte  a 
vaskarikánál  fogva,  s  az  alatt  talált  egy  hágcsót,  a  mi  az 
épületből  levezetett.  Lemászott  rajta.  Az  épület  mögött 
azon  a  hosszú  keskeny  sziklanyelven  volt  egy  kis  kert. 
A  jó  televényföldet  megvédték  a  magas  falak,  hogy  a  Bóra 
el  ne  hordja,  s  e  falak  oltalma  alatt  fügefa,  olajfa  díszlett, 
szőlővenyige  futott  fel  a  párkányzatba  kapaszkodva,  tele 
hosszú  fürtökkel.  Az  út  rozmarinnal  volt  szegélyezve.  Egy 
szögletbe  megkötve  mekegett  egy  kecske,  annak  a  bizony¬ 
ságául,  hogy  itt  nem  ő  a  kertész.  A  rozmarin-bokrok  mö¬ 
gött  végre  egy  emberi  alakot  látott  meg  Metell  úr,  a  ki 
azzal  volt  elfoglalva,  hogy  valami  ismeretlen  növénybokor 
körül  magas  kupaczokba  töltögette  fel  a  földet  hosszú- 
nyelű  kapájával.  —  Azt  az  akkoriban  még  idegen  növényt 
ma  úgy  hívják,  hogy  « burgonya)). 

Magas,  csaknem  öles  alak  volt  az,  széles  vállakkal  és 
erős  csontokkal.  Öltözete  a  császári  gránátosok  egyen¬ 
ruhája:  a  fehér  frakk,  sárga  hajtókával,  kék  magyar  nad- 

rág,  fűzött  bakancscsal,  fején  a  felhajtható  úgynevezett 
holczmüczli.  Az  egyenruha  mellére  van  varrva  a  nagy 
tenyérnyi  bronz  vitézségi  érem,  a  miket  a  napoleon- 
legyőző  sereg  veteránjai  kaptak,  meg  egy  kisebb  arany 
érdemkereszt;  a  hajtókán  levő  három  csillag  jelzi,  hogy  a 
vitéz  hadfi  őrmesteri  ranggal  kvietált. 

Arcza  a  katonás  alaknak  napbarnította  bronzszinű, 
kemény,  merev  szögletekké  redősült  vonásokkal,  sűrű 
szemöldei  elszántan  villogó  fekete  szemeket  árnyékoznak 
be,  se  bajuszt,  se  szakáit  nem  visel,  hanem  a  helyett  egy 
pár  kardvágás  forradáshelyét  az  arczán,  megvetően 
lefelé  vonuló  száját  még  jobban  lehúzza  a  kurtaszárú 
pipa. 

—  Hej,  vitéz  őrmester!  jó  napot!  üdvözli  őt  a  láto¬ 
gató  úr. 

Erre  a  katona  abbahagyja  a  kapálást,  s  kezét  süvegéhez 
emelve  tiszteleg ;  s  azután  mind  a  két  kezével  a  kapa¬ 
nyelére  támaszkodva,  azt  kérdi,  mi  tetszik? 

—  Bocsásson  meg,  hogy  szorgalmatos  munkájában  há¬ 
borítom. 

—  Mit  keres  itt  az  úr  ? 

—  Engedje  meg,  hogy  legelébb  is  megmondjam,  hogy 

/ 

ki  vagyok.  En  mai  nap  ezt  a  várat  minden  hozzá  való 
fekvőségekkel  együtt  megvettem.  Tehát  én  vagyok  a  vár 
ura  mától  fogva. 

—  A  hogy  vesszük.  Felelt  a  katona. 

—  De  nem  «a  hogy  vesszük))  ;  mert  én  azt  rögtön  bir¬ 
tokomba  is  akarom  venni.  Azt  mondják,  hogy  az  ingat¬ 
lanok  mellé  még  valami  ingóság  is  van  átveendő:  valami 
házfelügyelőnő,  vagy  micsoda. 

—  ügy  van. 

—  A  kit  Axamita  leányasszonynak  liínak. 

—  Úgy  híják. 

—  No  hát  én  azt  az  Axamita  leányasszonyt  keresem. 

—  Akkor  nagy  szerencséje  van  az  úrnak  a  keresésben, 

/ 

mert  az  Axamita  leányasszony  itt  van.  En  vagyok  az. 


/ 

—  Pardon  !  En  azt  hittem,  hogy  egy  vitéz  strázsames- 
terhez  van  szerencsém. 

—  Hát  az  vagyok.  Strázsamester  Axamita  leányasszony 
a  Kronprincz  Ferdinand  gránátos  zászlóalj  első  compániá- 
jából,  ez  idő  szerint  obsittal  kegyelmesen  fellábozva.  Hát 
mi  különös  van  ezen,  hogy  az  ember  ezért  a  bajuszával 
az  égbe  bámuljon  ? 

—  Most  már  emlékezem,  mondá  az  uraság.  Hogyne 
emlékezném,  hányszor  olvastam  az  újságokban  .  .  . ! 

—  ...  Meg  a  hadi  bulletinekben,  uram. 

/ 

—  Es  a  hadi  bulletinekben,  a  vitéz  dalmata  amazon 
bős  tetteit.  Érdemrendet  is  kapott. 

—  Kettőt:  egyet  Austerlitznél,  másikat  Wagramnál. 
Tisztté  is  lehettem  volna,  ha  Írni,  olvasni  tudnék  —  jól. 
Bejártam  Moszkvát,  Nápolyt,  Párist,  —  gyalog,  puskával 
a  vállamon.  Most  pedig  kapok  a  császártól  bét  krajczár 
lénungot  naponkint,  és  boltig  való  lakást  a  Frangipani 
várban,  akárki  veszi  meg.  Együtt  járok  vele.  Ha  baj  az 
úrnak,  nem  tehetek  róla. 

—  Ellenkezőleg,  strázsamester  Axamita. 

—  Tegye  hozzá  « leányasszonyt).  Leány  vagyok,  az  is 
maradok. 

r 

—  Strázsamester  Axamita  leányasszony!  En  nemcsak, 
hogy  nem  sajnálom  kendtől  a  váramban  lakást,  sőt  inkább 
még  én  is  teszek  a  lénungjához  naponkint  másik  hétkraj- 
czárt,  s  nagyon  örülök  rajta,  hogy  kenddel  összeköttetésbe 
jöhettem. 

—  Itt  akar  az  úr  lakni  ? 

—  Magam  nem.  Hanem  valakit  akarok  idehozni,  a  ki 
itten  marad,  mindaddig,  míg  egyszer  ismét  olyan  idők 
jönnek,  hogy  elhagyhassa  a  várat. 

—  Nekem  tudnom  kell,  hogy  ki  az  ?  Mert  ha  csempész, 
bojnyik,  összeesküvő  akarja  itt  felütni  a  tanyáját,  enge- 
met  az  én  császáromnak  adott  esküm,  azután  meg  a 
Dienstreglement  kötelez,  hogy  azt  a  Platzkommandónak 
azonnal  feljelentsem. 

—  Legyen  kend  megnyugodva;  se  csempész,  se  rabló, 
se  összeesküvő  nem  szándékozik  itt  megtelepedni. 

—  Azonkívül  azt  is  megmondom,  hogy  semmiféle 
boszorkánymesternek,  prikulicsnak,  hamis  pénzverőnek, 
méregkeverőnek  itt  helyet  nem  adok.  Igaz  hitű  vagyok, 
meg  nem  rontom  a  vallásomat.  Ördögnek  nem  szolgálok. 

—  A  kit  kend  szolgálni  fog,  az  nem  férfi,  hanem  leány. 

Axamita  a  holczmiiczlijére  ütött  a  tenyerével. 

—  Ohó,  uram !  Ez  veszedelmes  dolog.  Leány  ? 
Mennyi  idős? 

—  Tizennyolcz  éves. 

—  Tizennyolcz  ?  Aztán  szép  ? 

—  Igen  szép. 

—  Ahhoz  meg  épen  nagyon  rossz  hely  a  Frangipani 
vár.  —  Atkozott  vár  ez  uram !  (Axamita  a  pipája  csuto¬ 
ráját,  a  zápfogára  szorítva,  dörmögé  oda  Metell  fülébe:) 
Ebben  a  várban  nem  szabad  csókolódni. 

—  Azt  is  tudom.  —  Minden  ember  tudja,  hát  előttem 
sem  lehet  titok.  A  Frangipani  várban  nem  szabad  egy 
férfinak  megcsókolni  egy  nőt.  —  Az  a  leány  nekem  test¬ 
vérem. 

—  Az  már  más. 

—  Azonkívül  is  én  csak  minden  évben  egyszer,  legfel¬ 
jebb  kétszer  jövök  ide  azért,  hogy  megmondjam  neki,  mi 
történt  az  alatt  a  világban?  Senki  ő  hozzá  más  ide 
nem  jön. 

—  De  már  arról  bizonyos  vagyok,  uram. 

—  Azért  mondom,  hogy  én  rám  nézve  igen  nagy  nye- 

/ 

reség  az,  hogy  kendet  is  itt  tarthatom.  így  a  szegény 
húgom  mellett  lesz  egy  nőszemély,  a  ki  szolgál  neki,  a 
kivel  elbeszélget;  s  ugyanazzal  egy  személyben  egy  vitéz, 
bátor  katona,  a  ki  őt  megvédelmezi. 

—  Bizonynyal  az  leszek,  uram ;  erre  már  kezemet 
adom. 

S  e  szónál  Axamita  őrmester  leányasszony  odanyujtá  a 
tenyerét  Metell  úrnak,  a  minél  izmosabb,  kérgesebb 

tenyere  soha  sem  volt  gránátos  őrmesternek.  Metell  úr 
megígérte  neki,  hogy  még  egy  bál  dohánynyal  is  meg¬ 
javítja  a  bérét,  ha  jól  viseli  magát. 

—  S  már  most  menjünk  fel  a  várba,  nézzünk  körül, 
melyik  része  volna  a  legalkalmasabb  lakóhelynek  ?  Az 
egész  várat  nem  akarom  bebútorozni ;  elég  lesz,  ha  három 
szobát  lakhatóvá  teszünk. 

—  Majd  én  egyenesen  rávezetem  az  urat  arra  a  három 
szobára,  a  többinek  aztán  hagyjunk  békét. 

Axamita  bement  az  őrházba,  előhozta  a  nehéz  kulcs¬ 
csomagot,  meg  egy  bedrótozott  lámpást,  a  miben  már 
égett  a  gyertya;  a  kardja  is  az  oldalára  volt  kötve. 

—  Majd  én  előlmegyek. 


FRANGrIPANI  VARA. 

A  Puntától  kezdve  fel  a  várig  erős  magas  kőfal  vonul 
fel,  mely  tágas  tért  foglal  körül.  A  tért  mindenütt  aszúfű 
fedi,  rozsdás  fák  törzsei  meredeznek  fel  itt,  amott,  levél 
nélkül ;  egy-egy  kék,  vagy  sárga  gyümölcs  az  ágon  mu¬ 
tatja,  hogy  az  fügefa  volna.  A  leveleit  elhordta  a  bóra ; 
magát  is  elvinné,  ha  jól  meg  nem  kapaszkodnék  a 
földben. 

A  kőkerítésnek  kifelé  két  erős.  vasrács  kapuja  van:  az 
egyik  a  kikötő  felé  nyílik,  a  másik  a  Valié  drio  Porto  Ré 
országújára  vezet.  «Nyílik»,  «vezet»  csak  szójárás;  be 
van  az  rozsdásodva  mind  a  kettő,  s  keresztül-kasul  nőtt 
rajta  a  nagy  veres  bogyójú  boróka:  a  dalmata  partok  ott¬ 
honos  bozótja. 

Maga  a  vár  tömör  négyszögű  épület,  mind  a  négy  szög¬ 
letén  egy-egy  termetes  gömbölyű  toronynyal.  A  négy 
szárny  mindegyikén  hét  magas  ablak  van,  földszint  és 
emeleten ;  csak  a  tornyok  kétemeletesek,  hat  ablak  van 
egymás  fölött,  minden  ablakon  erős  vasrostélyok. 

Kívülről  rideg,  visszariasztó  a  várkastély  alakja,  inkább 

Jókai:  Egy  játékos,  a  ki  nyer.  ^ 

romnak  néz  ki,  minthogy  az  alacsony  tetőzet  nem  látszik 
ki  a  magas  homlok- párkány  faltól. 

Mikor  azonban  a  kapuja  feltárul,  gyönyörű  építészeti 
perspektíva  lepi  meg  a  belépőt :  a  vár  mind  négy  szárnyát 
földszint,  úgy  mint  az  emeleten  széles  folyosók  futják 
körül,  a  miket  tág  ívre  hajló  boltozatok  emelnek,  a  föld¬ 
szinti  boltozatok  oszlopai  tömörek,  négyszögletüek,  rus- 
ticus  fejezettel  és  talapzattal,  az  emeleteké  karcsú  pseu- 
dojoniai  márványpilléreken  nyugszanak;  e  sok  boltozat  és 
oszlop  szabályos  és  mégis  változékony  tárlata,  mindenféle 
árnyékaival  és  tört  fényeivel,  megragadó  kéret  mutat. 

A  széles,  négyszögű  kőlapokkal  kirakott  udvar  közepén 
áll  a  márványból  faragott  kút  medenczéje  ;  rajta  a  kettős 
czímer-paizs  egy  marquis-koronával  összefoglalva;  az 
egyiken  a  kenyeretdagasztó  oroszlán  (Frangipani),  a  mási¬ 
kon  a  szárnyas  torony  (Zrínyi). 

Axamita  körülhordozta  az  új  gazdát  a  folyosókon :  a 
szobákba  nincs  miért  betekinteni ;  azután  levezette  a  pin- 
czébe  :  azt  már  inkább  érdemes  végig  nézni,  mert  annak 
sok  rekesztéke  van.  Az  egyikből  egy  tágas  cseppkő-bar¬ 
lang  nyílik,  amit  hajdan  mulatóhelynek  is  használtak; 
hő  nyárban  ott  megfagy  a  víz. 

A  tagas  korridorokról  vezetnek  fel  széles  kőlépcsők  a 
folyosókra,  s  azokból  az  egyes  tornyokba. 

Mindegyik  toronyból  új  meg  új,  elragadó  panoráma 
nyílik  meg  a  néző  előtt. 

A  buccarii  öböl  felé  fordult  torony  ablakából  végig 
látni  az  egész  kikötőn,  a  hegyoldalba  felemelkedő  váro¬ 
son,  verestetejű  házaival,  a  regényes  omladványon  a  város 
fölött ;  —  a  Porto  Ré  felé  tekintő  toronyból  a  kertekkel, 
szőlőkkel  körülvett  városka  tűnik  fel,  a  komor  Zrínyi  vár¬ 
ral,  —  az  északi  torony  a  kietlen  Karst  fehér  sziklaolda¬ 
lára  bámul,  a  min  egyedüli  épület  a  Calvaria,  s  egyedüli 
emberlakta  hely  —  a  temető. 

Legelragadóbb  a  kilátás  a  déli  toronyból;  innen  egész 
a  fiumei  öbölbe  belátni,  háttérben  a  Monté  maggioreval, 

Cherso  és  Yeglia  szigeteivel,  távol  tengerről  jövő  vitorlás 
hajóival.  Ott  még  a  hegyoldalakat  őserdők  sötétzöldje 

borítja. 

Metell  úr  mind  a  négy  tornyot  sorba  járta.  Három 
szoba  egymás  fölött,  rovátkos  boltozatokkal,  képezi  e  tor¬ 
nyok  belsejét.  A  három  első  torony  mindegyikének  a  szo¬ 
báiban  a  falak  tele  vannak  firkálva  nevekkel,  tréfás  és 
méla  mondatokkal,  franczia  és  olasz  nyelven ;  közbe- 
közbe  egy-egy  torzkép.  A  negyedik  torony  szobáinak  falai 
nincsenek  befirkálva;  hanem  valami  kezdetleges  szoba¬ 
festészetnek  a  nyomait  mutatják.  Ez  a  torony  abban  is 
külömbözik  a  többitől,  hogy  az  ajtók  küszöbei  fekete  már¬ 
ványból  vannak,  s  felül  a  párkány  czopfján  egy-egy  dur¬ 
ván  faragott  férfi-fő  mered  ki. 

/ 

—  En  ennek  a  toronynak  a  három  szobáját  választom 
a  húgom  számára  lakásul.  Mondá  az  új  vártulajdonos. 

—  Akkor  bizonyára  az  egyedüli  lakható  helyet  találta 
ki  az  úr  a  várában,  a  mibe  rögtön  beköltözhetni ;  mondá 
Axamita  őrmester  leányasszony. 

—  Örülök  rajta,  ha  a  véleményeink  mindjárt  a  kezdet¬ 
nél  így  összetalálkoznak.  Hordassuk  fel  a  bútorokat  és 
egyéb  csomagokat  rögtön  a  hajósokkal.  Élelmiszerek  pin- 
czéjének,  azt  hiszem,  legjobb  lesz  a  cseppkőbarlangot 
használni;  mert  az  folyvást  maga  újítja  meg  magát. 

—  Ezt  is  jól  gondolta  ki  az  úr.  No  hát  menjünk  a 
bútorokért,  a  míg  világos  van. 

(Yajjon  mi  jót  találhatott  Metell  abban,  hogy  ennek  az 
épületnek  egy  osztálya  megújítja  magát?  Saját  tehetsé¬ 
géből,  a  régi  stukkatur  réteg  lecsepeg,  s  új  pádimentum- 
réteg  kövesül  belőle.) 

—  Még  valamit  akarok  az  úrnak  megmutatni,  mondá 
Axamita,  kinek  ez  egész  séta  alatt  ki  nem  szakadt  a  pipa 
a  szájából,  egyre  fújta  a  füstöt  a  kegyetlen  komisz  do¬ 
hányból,  a  mit  a  katonák  számára  árulnak. 

A  földszinti  folyosóról  nyílt  egy  kis  alacsony  vasajtó  a 
szabadba. 

Mikor  azon  kiléptek,  Metell  urat  meglepte  a  váratlanul 
talált  kincskalmaz. 

Igazán  kincs  volt :  egy  kis  kertecske,  tele  délszaki  nö- 
vénynyel.  Az  egész  kert  nem  nagyobb  hosszában  húsz, 
széltében  hat  lépésnél.  Azt  is  csak  úgy  lehetett  a  pusztító 
természettől  eldaczolni,  hogy  roppant  sziklákból  két  öles 
falat  raktak  körűié,  a  min  a  hegyekről  alárohanó  északi 
szél  dühe  megtörik;  csupán  a  tenger  felé  van  egy  kis  rés 
törve  a  falon,  a  honnan  meredek  sziklamélységbe  látni 
alá.  A  kert  el  van  hanyagolva ;  látszik,  hogy  rég  nem  lak¬ 
tak  itt  oly  emberek,  a  kik  virágokban  gyönyörködnek; 
hanem  egy  terepélyes  nagy  rozmaringbokor  mégis  fel  van 
kötözve  egy  a  fal  mellől  kihajló  vén  olajfához,  úgy  hogy 
az  ott  természetes  lugast  képez  s  ez  alá  van  támasztva  egy 
nagy  laposkő  ülőhelynek. 

—  Ez  az  olajfa  ér  legtöbbet  az  egész  háznál.  Mondá 
Metell. 

—  Meghiszem  azt,  erősíté  Axamita.  Az  egész  esz¬ 
tendőre  való  olaj  kikerül  róla  a  házhoz.  Még  most  is  van 
a  tavalyiból. 

Azzal  félretolta  a  nagy  lapos  követ  s  felfedezte  az  alatta 
levő  gömbölyű  medenczét,  a  mi  csak  úgy  egyszerűen  a 
sziklába  volt  vájva;  a  morlákoknak  ilyen  az  olajtartó 
edényük. 

—  Megkóstolhatja  az  úr:  még  most  is  édes  és  friss. 

Metell  úr  azt  is  megtette.  Pedig  nem  azért  becsülte 

olyan  nagyra  azt  a  szép  ezüstlevelű  fát  ott  a  szikla¬ 
oldalban. 

—  Hanem  erről  a  fáról  senkinek  se  szóljon  az  úr, 
figyelmezteté  őt  Axamita ;  mert  ha  megtudják  azok  az 
urak  odalenn,  hogy  itt  még  egy  olajfa  is  van:  arra  külön 
fognak  liczitácziót  tartani. 

Metell  úr  elnevette  magát. 

—  En  pedig  ezt  nem  azért  mondtam,  hogy  nevessen 
rajta  az  úr.  Ezen  a  vidéken  az  a  szokás,  hogy  ha  egy  darab 
földet  eladnak,  s  annak  valamelyik  szegletében  van  egy 

olajfa,  vagy  egy  gesztenyefa,  azt  nem  adják  el  együtt  a 
földdel :  az  a  régi  gazdánál  marad ;  abból  az  egy  fából 
egy  egész  família  megél;  azt  beírják  külön  nagy  könyvbe, 
s  mikor  egy  olyan  fát  dobra  ütnek,  elliczitálnak,  akkor 
lenne  ott  az  úr,  majd  meglátná,  hogy  tudnak  itt  egymásra 
ígérni  az  emberek:  száz  forintjával!  föl,  ezerig;  kétezerig. 
A  vén  olajfa,  maronifa:  kincs!  Ha  kikottyan tj a  az  úr, 
hogy  az  olajfa  itt  van,  elütik  a  kezéről ;  mert  az  olasz 
idegennek  fát  meg  nem  enged  venni ;  s  akkor  aztán  tűrnie 
kell,  hogy  a  vevő  keresztüljár  a  várán  az  olajfájához. 

—  Elfogom  titkolni  a  jókedvemet. 

Ideje  volt  lemenni  a  tengerparthoz;  mert  a  nap  már 
régen  leáldozott  s  csak  a  hosszú  nyári  alkony  tartotta  még 
a  világosságot,  az  ég  narancssárga  volt,  alján  rézvörös 
gőzkörbe  hanyatló,  a  mi  az  aczélkék  tenger  színével  oly 
vakító  ellentétet  mutatott;  közelgett  az  éj  s  Metell  úrra 
még  jó  darab  munka  várt. 

A  mint  a  kikötőhöz  leértek,  a  hajósmester  eléjük  jött  s 
elkezdte  feltartóztathatatlan  ékesszólással  magyarázni, 
hogy  az  alkonyattal  együtt  milyen  kedvezőre  fordul  a  szél, 
ők  most  könnyen  visszavitorlázhatnak  a  Buccariba.  A  Ton- 
naráról  jelenték,  hogy  roppant  mennyiségű  tinhal  futott 
he  a  halkelepczébe ;  azt  dolog  lesz  felszállítani  a  fiumei 
halpiaczra.  Azért  szeretnék,  ha  az  úr  megengedné,  hogy  a 
holmit  kirakják  a  partra.  Majd  reggel  aztán  visszajönnek 
mindent  felhordani  a  várba.  Akkor  őt  is  visszaszállítják 
Fiúméba.  A  mostani  fuvart  azonban  óhajtaná  a  mar¬ 
kában  látni. 

Metell  úr  nem  talált  semmi  különöst  a  kívánságban : 
kifizette  a  hajósmestert.  Perczek  múlva  ki  volt  rakva  min¬ 
denféle  czók-mókja  a  partra.  A  hajósok  eloldták  a  lánczot, 
kifeszítették  a  vitorlát,  s  a  sík  tenger  hullámfodrain  tova 
sikamolva  integettek  vissza  Metell  úrnak:  «a  rivederci !» 

—  Ezek  a  hirbonik  most  az  urat  gyöngén  bolonddá 
tartották,  mondá  Axamita ;  az  ideig  bele  nem  ártva  magát 
az  urak  dolgába. 

—  Nem  engem. 

—  Azok  csakhogy  a  pénzüket  megkaphatták  az  idejöve¬ 
telért,  nem  fognak  holnap  reggel  idejönni,  hogy  az  urat 
visszavigyék  Fiúméba. 

—  Azt  előre  tudtam. 

—  Pedig  Porto  Réban  sem  fog  az  úr  senkit  kapni,  a  ki 
a  szekerére  fölvegye,  vagy  a  szamarát  odaadja,  hogyha 
innen  a  vár  felől  látja  az  urat  jönni. 

—  Attól  sem  ijedek  meg !  Mire  való  a  két  jó  láb?  Nincs 
Fiume  olyan  messze  Portó  Rétól,  mint  Moszkva  Páristól. 

—  Az  már  igaz. 

—  Arra  is  el  voltam  készülve,  hogy  ezt  a  bútorfélét 
innen  a  parttól  a  várig  majd  felhordjuk  szépen  mi  ketten 
magunk. 

—  Nem,  uram,  mi  ketten  nem. 

—  Hogyan  ?  Kend  nem  segítene  nekem  ? 

—  Majd  felhordom  én  magam. 

—  De  ezek  nehezek.  Egy  fortepiano  is  van  itt. 

—  Fortepiano !  szólt  megvetőleg  Axamita.  Hát  mikor 
Wagramnál  egy  ágyúnk  megrekedt  a  sárban,  s  nem  bír¬ 
ták  kivontatni  ...  eh,  mit  papolok  én  a  régi  dolgokról  ? 
Gyere  fortepiano ! 

Azzal  a  nehéz  hangszekrényt  alávetett  karral  felnyalá- 
bolva,  felállítá  egyenesen  a  vékonyabb  végére,  a  vastagabb 
részét  átkötötte  hevederrel,  a  hátát  neki  vetette,  a  heve¬ 
dert  a  két  hóna  alá  ölté,  s  azzal  a  zongorát  a  hátára 
döntve,  megindult  vele  egyes  egyedül,  fel  a  hegytetőnek : 
még  a  lába  sem  ingadozott.  Hozzá  szoktatták  már  az 
ilyen  czepeléshez  Axamita  őrmestert  még  leányasszony 
korában,  a  mikor  még  talán  vőlegénye  is  volt,  s  annak 
a  ládáját,  nyoszolyáját  czepelte  így  a  hátán  Fiúmétól 
Porto  Réig. 

Mikor  az  utolsó  darab  podgyászt  is  vállára  vette  Axa¬ 
mita,  azt  mondá  neki  Metell  úr : 

—  Ezt  a  ládát  majd  bontsa  fel  kend  őrmester,  Axamita 
leányasszony,  találni  fog  benne  meszet,  vasgáliczot,  chlór- 


meszet  és  hozzávaló  pamacsokat.  Mielőtt  az  udvarról  a 
szobákba  felvinné  a  bútorokat,  kérem,  meszelje  ki  ezzel  a 
keverékkel  mind  a  bárom  szobáját  annak  a  toronynak. 

Axamita  a  szemébe  nézett  élesen. 

—  Tehát  az  úr  teljesen  ismeri  az  itteni  állapotokat? 

—  Egészen  ismerem. 

—  Jól  van,  úgy  teszek. 

—  No  hát  jó  éjszakát,  Axamita  őrmester  leányasszony. 
En  most  ballagok  vissza  Fiúméba,  holnap  estére  eljövök 
másodmagammal.  Addig  fogja  ezt  a  borravalót. 

Axamita  megnézte,  arany  volt.  Ilyen  még  nincs  a 
fazékban.  A  szájába  vette  az  aranyat. 

—  Azon  a  kapun  a  Yalle  felé  kimebet  az  úr  az  ország- 
útra,  utasítá  aztán  a  vár  urát.  Nincsen  zárva,  csak  erősen 
kell  feszíteni,  mert  meglehet,  hogy  a  sarkába  rozsdáso¬ 
dott. 

—  Talán  mégis  jó  volna  ezentúl  zárva  tartani  azt  a 

kaput. 

—  Nem  tudnám  ki  ellen  ?  Nem  jön  ide  ember,  mondá 
Axamita  s  neki  indult  az  utolsó  málhával,  jártában  vígan 
fütyülve  az  ismeretes  moszkvai  nótáját  a  nagy  Napóleon¬ 
nak:  «Már  siess  hazádba  vissza  vert  seregem!  Nekem  ez 
a  muszka  kiima  nem  egem.» 

A  KIT  SEHOL  SEM  FOGADNAK  BE. 

* 

A  mint  Metell  a  Yalle  Drazsicza  felé  nyiló  rácsajtaján 
a  várat  kerítő  falnak  kilépett,  egy  egészen  begyepesedett 
utat  talált  maga  előtt.  Más  vidéken  az  országút  mellékén 
szokott  a  fű  zöldülni,  s  a  közepén  van  a  kő ;  ennek  a  két 
oldalán  volt  a  kő,  a  közepén  a  pázsit.  Az  út  egy  hosszan 
elnyúló  házcsoport  felé  vezetett.  A  házak  mind  alacsonyak, 
sajátságos  sárga  színű  téglából  építve,  tetőzetüket  korhadt 
hajópalánkok  képezik,  a  miket  tatarozott  dereglyékből 
liasznavehetlenül  kihánytak.  Minden  házhoz  van  egy  kis 

kert,  kőrakással  körülkerítve.  A  kertben  emberek  dolgoznak. 
Késő  est  ugyan  már  az  idő,  a  csillagok  is  feljöttek,  de  az 
emberek  mégis  kapálgatnak  a  kertben.  De  vájjon  emberek 
ezek  ?  Az  úton  végig  haladó  léptek  hangjára  ki  kinéz  egy- 
egy  fő  a  kerítésfal  végén,  de  vájjon  néz  ez  a  fő? 

Metell  összeborzadt,  mikor  a  legelsőt  meglátta. 

Ezeken  a  fejeken  nincs  emberi  ábrázat. 

Az  egész  arcz  helyét  egy  veres  duzrna  daganat  foglalja 
el,  mely  homlokot,  állat  egybefoglalva,  valami  tökforma 
gömböt  formál.  Szemek,  orr,  száj  csak  egy- egy  nyílással 
vannak  jelezve  e  sima  gömbön.  Azért  dolgoznak  alkonyat 
után  ezek  a  rejtélyes  lények,  mert  a  napvilágot  nem  állják 
ki  a  szemeik.  Valamennyi  arcz,  mind  egyforma  sima  lap, 
a  miről  le  van  törülve  az  Istenkéznek  minden  munkája. 
Nem  lehet  megismerni,  ki  a  férfi,  ki  az  asszony  ?  Már  a 
kis  gyermeknek  is  olyan  az  arcza.  Hát  a  beszédük  micsoda 
ez  elijesztő  rémeknek !  Állati  süvöltés,  semmi  egyéb. 
Talán  mégis  megértik  egymást  ?  Idegen  hiába  akarna 
velük  beszélni,  még  ha  le  tudná  is  küzdeni  magában  azt 
a  vérfagyasztó  borzalmat,  a  mi  egy  ilyen  arcz  láttára 
végig  fut  testén,  lelkén. 

Metell  sietve  haladt  végig  e  szomorú  házak  előtt,  s  csak 
akkor  vett  teljes  tüdejével  lélekzetet,  mikor  az  utolsó 
házat  is  elhagyta. 

Minő  rettenetes  hely  ez ! 

Úgy  hívják  e  házcsoportot,  hogy  «Rovina». 

Tovább  is  fű  lepi  az  utat,  egész  a  Contrada  della  Sani- 
táig,  a  hol  az  úteltérésnél  hat  akáczfa  van  ültetve.  Ezt 
a  francziák  hozták  ide,  még  akkor  újság  volt  Európában. 

Metellnek,  ha  Fiúméba  akart  visszatérni,  rövidebb  útja 
lett  volna  a  Cisterna  di  Kalina  ösvényét  választani.  Szán¬ 
dékosan  tért  emerre  az  útra.  Egészen  bizonyos  akart  lenni 
a  maga  dolga  felől. 

Azt  akarta  megtudni,  hogy  vájjon  tökéletesen  ki  van-e 
zárva  a  világból  a  Frangipáni  vár? 

A  legelső  épület,  a  mit  a  Porto  Ré  felé  a  Drazsicza 


25 


völgyből  felfelé  vezető  úton  maga  előtt  talált,  a  hajdani 
Zrínyi  vár. 

Az  is  volt  már  azóta  minden,  még  színház  is,  vándor 
komédiás-trupp  számára,  ez  időszerint  Paulinusok  hasz¬ 
nálták  kolostorul.  Roppant  nagy  épület ;  tizedrésze  sincsen 
lakva;  három  kaput  is  végig  dörömbölhet  a  jövevény, 
a  míg  az  egyik  mögött  megszólal  valaki.  Az  a  lakott 
rész. 

A  nehéz  kapun  van  egy  nyílás,  azon  egy  tonzurás  fő 
tekint  ki  a  zaklatóra,  vendéggyülölő  ábrázattal. 

Metell  éjszakai  szállást  kér.  Nem  értik.  Ha  latinul  beszél, 
görögül  felelnek  neki,  ha  görögül  szól,  dalmata  nyelven 
válaszolnak,  utoljára  mindenféle  nyelven  megáldják,  s 
egy  hosszú  botra  tűzve  egy  kis  vakarcsczipót  dugnak  ki 
eléje.  Elveheti  a  botot  is,  a  czipót  is,  s  utazhatik  vele 
tovább. 

Azután  következik  egy  másik  termetes  épület.  Mai 
napság  templom,  furcsa  tetejű  toronynyal,  akkoriban 
aerarialis  épület  volt,  sóház.  Itt  hivatalnokok  laktak.  Egy 
uniformisos  úrféle  kinn  állt  az  ajtón  s  aztán  becsukta  azt 
maga  után,  s  mire  a  jövevény  odaért,  már  egyik  ablakban 
volt  látható,  s  csak  onnan  a  vasrostély  mögül  eredt  szóba 
a  látogatóval.  Ezzel  szépen  németül  kezdett  el  beszélni 
Metell ;  a  mire  az  is  igen  szépen  németül  válaszolt : 
«hören  Sie,  sehen  Sie»  egyébiránt  hivatalos  nyíltsággal 
kijelenté  előtte,  hogy  olyan  embert,  a  ki  a  Frangipáni 
várból  jön,  serarialis  épületbe  bebocsátani  nem  lehet.  Ez 
már  csak  természetes. 

Tehát  megtudta,  hogy  ezek  már  ügyeltek  az  ő  ideérkez¬ 
tél  a  tengeri  oldalról. 

Innen  elutasítva,  felkerült  a  piaczra,  a  mi  tulajdon¬ 
képen  egy  széles  utcza.  Annak  az  egyik  oldalán  van  a 
Narodna  Kavana,  nemzeti  kávéház,  a  másik  oldalán  az 
Albergho  francese ;  mind  a  kettő  vendégszálló  hely.  De 
úgy  az  egyiknek,  mint  a  másiknak  az  ajtaja  előtt  nagy 
fustélyokkal  ellátott  marczona  csoportok  álltak,  a  kik  előre 


jelezték  ellenséges  álláspontjukat,  kiabálással  úgy  mint 
botemelgetéssel,  hogy  oda  be  ne  próbáljon  menni.  Az 
utcza  közepén  kellett  maradnia.  A  kiabálásból  ezt  a 
két  szót  vehette  ki  legsűrűbben  :  «Rovina»  és  «Szkril- 
j  evő » . 

Innen  is  elutasítva,  a  Contrada  dél  Cafféen  végig  bal¬ 
lagott  s  megállt  a  város  legszebb  háza,  a  Casa  Tornáz  előtt, 
melyet  hatalmas  kőfal  véd  a  szelektől ;  maga  a  fal  minden 
hasadékaiban  tele  nőve  piros  virágú  verbascummal. 

Ennek  a  czifra  vasrács-kapuja  előtt  a  szánalom  gerjesz¬ 
tés  módját  kisérlé  meg.  Egy  vénasszony  jött  eléje.  De  az 
annyit  fecsegett  neki,  hogy  szóhoz  nem  juthatott  tőle, 
egymással  ellenkező  kifogásokkal  utasítva  el  a  kérezkedőt. 
Úgy  látszik,  hogy  el  volt  rá  készülve,  hogy  reggelig  tartja 
beszéddel,  de  be  nem  ereszti.  Az  utolsó  mentsége  az  volt, 
hogy  nincs  itthon  az  uraság;  pedig  minden  ablak  ki  volt 
világítva. 

Akkor  a  Porticcio  felé  fordult,  keresztül  a  híres  Squero 
felett  elvivő  úton,  a  mit  VI.  Károly  építtetett ;  ott  kezdődik 
az  a  házcsoport,  a  minek  Cala  Karinska  a  neve ;  az  utczá- 
nak  a  neve  Contrada  de  Hrtics.  Csupa  jómódú  gazdák 
házai,  a  miknek  a  kertjei  a  kies  « Drága »  völgybevezetnek 
le,  tele  baraczk-,  cseresznye-  és  fügefákkal,  a  kerítésfalak 
befuttatva  szőlőlugasokkal. 

Itt,  a  mint  egy  háznál  bezörgetett  szállást  kérni,  azzal 
feleltek  neki,  hogy  rálőttek  az  ablakból  puskával.  Az  át¬ 
elleni  falról  visszapattanó  golyó  bizonyítá,  hogy  a  felelet 
nem  volt  tréfa.  A  lövés  után  pedig  azt  kiáltá  neki  egy 
goromba  mély  hang:  « eredj  vissza  Rovinába!» 

^Tehát  itt  is  értesülve  vannak  már ! 

A  szép  kis  Drága  völgynek  az  átelleni  hegygerinczén 
van  egy  másik  házcsoport,  a  mit  «Bany»-nak  hívnak;  a 
rákövetkező  völgy  neve  Lukes.  Ez  ősrégi  kőris-,  szil-  és 
cserfákkal  van  benőve.  Gyönyörű  menedék  minden  üldö¬ 
zöttnek. 

A  sötét  őserdő  mélyében  rejtett  házaknál  megint  vál- 

toztatott  a  bejuthatási  kísérletén  Metell.  üldözöttnek,  hős¬ 
nek  adta  ki  magát. 

E  házak  lakói  mindenkor  jó  egyetértésben  szoktak  élni 
az  ilyen  fajta  néppel.  De  azért  még  sem  bocsátották  be. 

—  Ha  mindjárt  maga  Scanderbég  vagy,  sem  lépsz  be, 
ha  egyszer  a  Frangipáni  várban  voltál ! 

Már  itt  is  értesülve  vannak  hát ! 

Tovább  ballagott  a  csendes  éjszakában.  Rátért  arra  a 
kopár  lejtőre,  a  mi  a  Drága  völgytől  Fiume  felé  hajlik 
alá.  Puszta,  sivatag  sziklatájék,  kutyatej,  borókabozót  az 
egyedüli  növényzet  rajta,  a  csillagos  égre  sötéten  mered 
fel  egy  roppant  nagy  keresztfa,  körülburjánozva  agnus 
castus  bokrokkal.  Közel  hozzá  egy  mély,  kráteralakú 
szikladöbörben  volt  egy  cisterna,  a  minek  a  teteje  le  volt 
zárva  lakattal.  A  víznek  nagy  becse  van  itten.  Az  északi 
oldalán  a  döbörnek  van  egy  barlangforma  üreg  a  sziklá¬ 
ban,  a  mi  ki  van  toldva  egyszerű  kőrakással  emberi  lakás¬ 
formává.  E  kőkori  gunyhóban  lakik  annak  a  cisternának 
az  őre,  a  kire  a  lakatnak  a  kulcsa  van  bízva.  Vándorok¬ 
nak,  búcsújáróknak  ő  szokta  azt  felnyitogatni,  s  kap  tőlük 
azért  valami  sovány  alamizsnát. 

A  sivataglakó  épen  lakomához  készült,  ürgét  fogott, 
azt  sütötte  fanyárson,  borókatargalynál.  Biz  az  szegény 
ebéd. 

Metell  ennél  is  megkisérlé  a  szálláskérést,  fényes  tal¬ 
lért  tánczoltatott  a  tenyerében;  le  is  ejté  a  földre,  hogy 
csakúgy  csengett.  Nem  csalta  ki  vele  az  odújából  a  trog- 
lodytliot. 

—  Rovinában  voltál!  Kiálta  az  rá.  Ha  zsák  aranyat 
hoznál,  azt  sem  hagynám  behozni  az  odúmba.  Eredj  Isten 

hírével. 

Azután  csak  arra  akarta  rávenni  Metell,  hogy  nyissa  ki 
számára  a  cisternát,  egy  ital  vízért. 

—  Elmenj  !  Nem  kapsz !  Hagyj  nekem  békét.  Az  én 
cisternámba  bele  nem  kóstolsz,  ha  ezüstté  változol  is, 
mint  a  tersatói  apostol. 

.  .  .  Metell  meg  volt  elégedve  a  tapasztalatával.  Ilyen 
hely  kellett  neki  épen.  Egészen  megnyugtatva  tért  le  a 
Fiume  felé  vezető  útra  s  reggelre  visszaérkezett. 


MILIOBA. 

Nagy  ritkaság  tükörsima  tengert  látni :  a  quarnerói 
öbölben  Fiume  előtt  gyakori  tünemény  az. 

/ 

Lefestve  is  láttam  egyszer  ezt  a  képet.  így  tiszta  kép- 
/ 

telenség.  Ugv  tetszik,  mintha  a  festő  a  legvakmerőbben 
akart  volna  visszaélni  a  színekkel,  hogy  próbára  tegye  a 
laikus  néző  hiszékenységét,  a  kinek  el  kell  fogadni,  hogy 
ez  a  tarkabarka  simaság  itt  a  tenger,  egy  darabon  rózsa¬ 
színű,  másikon  topáz-zöld,  az  előtérben  átlátszó  ultrama¬ 
rin,  itt- amott  hófehér,  a  hogy  egy  nyári  felleg  visszatük¬ 
röződik  benne,  a  távolban  az  ég  határán  ezüst-fehér,  s  a 
hol  a  partot  éri,  a  buccari  öböl  előtt,  ott  nem  hogy  a  ma¬ 
gasra  kiemelkedő  várost  tükrözné  vissza,  hanem  egy 
hosszú  sötét  buzavirágszínű  sávval  válik  el  élesen  a  száraz 
földtől.  Feketék  rajta  csak  a  távolban  repülő  vitorlák. 
Magam  is  azt  hittem,  hogy  ez  a  festő  színkáprázata ;  a  míg 
ugyanazt  a  képet  az  élő  természetben  nem  láttam  magam 
előtt. 

Ilyenkor  élni  látszik  a  tenger,  a  mi  nem  ellenmondás ; 
mert  a  nyugvás  a  fenséges,  nagy,  kiterjesztett  egyetemes¬ 
ségre  szól,  a  sima  tükör  alatt  rajként  pezsg,  forr,  viczkán- 
dozik  a  tengervilág  ezernyi  alakú  népessége,  közel  a  fel¬ 
színhez,  egy- egy  felveti  magát  a  víz  színére  nagy  locs- 
csanással;  amott  a  libegő  sirály  csap  le  egyenesen  a  mar- 
talékja  után ;  a  tin-halaknak  egész  hadoszlopa  húz  hosszú 
ezüstvonalta  sík  tengertükör  lazur  színén  végig,  vezetője 
magasan  fentartja  a  fejét  a  vízből.  Nagy  néha  fölreppen 
egy  repülő  hal,  indiai  vendége  az  adriai  tengernek,  s 
fecskeröptével  czikázza  át  a  levegőt.  A  tengeri  fecskék  is 
kéjcsónakázást  tartanak,  párosával  ráülnek  egy-egy  kor- 


hadt  darab  fára,  a  mi  a  fel  szilien  úszik,  s  úgy  engedik 

magukat  liimbáltatni. 

Az  emberek  pedig  halásznak.  Minden  poézisben  leg¬ 
többet  ér  a  prózai  valóság.  Ilyenkor  aratás  vau  a  vizek 

alatt. 

Szerelmes  emberek  pedig,  a  kik  párosával  ülnek  egy 
csónakban,  azok  még  okosabban  tudják  tölteni  az  időt. 
A  mit  maguk  el  nem  mondanak  egymásnak,  elmondja 
nekik  az  andalító  táj,  az  aranyködbe  fátyolozott  sziget- 
halmok,  a  partok  olajfaligetei,  a  méla  csend,  s  azok  azt 
megértik. 

Talán  az  is  valami  ilyen  boldog  pár  lehet,  a  kit  egy 
karcsú  sandolin  a  part  hosszában  végig  sikamlit  a  rózsa¬ 
színű  tükrön. 

Csak  ketten  vannak :  egy  férfi,  meg  egy  nő.  A  férfi 
evez,  a  hölgy  a  hajó  hátterében  ül,  négy  rúdra  kifeszített 
sárga  ernyő  alatt. 

A  férfi  Metell  úr,  ismerősünk  már. 

A  hölgy- alak  arcza  és  termete  örökül  látszott  rá  ma¬ 
radni  valamelyikétől  azoknak  a  hidegvérű  istennőknek,  a 
kikről  a  mythos  azt  pletykázza,  hogy  legfeljebb  egyszer 
engedték  magukat  valami  gyöngeségtől  meglepetni  : 
Diana,  vagy  Minerva  lehetett  az  őse,  talán  inkább  még  a 
hellen  másodlataikban :  Artemis,  vagy  Pallas,  mert  az 
arczéle  inkább  görög,  mint  római.  Ez  az  egyenes  homlok¬ 
kal  csaknem  egy  vonalt  képező  orr,  a  vékony,  finom  met¬ 
szésű  czimpákkal;  ez  a  classikus  szemöld,  hosszú,  kes¬ 
keny  és  egyenes,  ez  a  csigametszésű  száj,  ez  a  telt  göm¬ 
bölyű,  kissé  előre  domboruló  áll,  a  porczelánhoz  hasonló 
átlátszóságú  arczszín,  s  a  hollófeketeségű  tömött  haj.  Csak 
a  szemei  kékek. 

A  mennyit  a  termetéből  látni,  az  is  egészen  szobor¬ 
minta.  Fiatal  még  nagyon,  csak  nem  rég  hagyta  el  a 
gyermekkort. 

A  férfi  egy  szép  csónakosdalt  énekel,  rövid  pihenést 
tartva  az  evezésben. 

Jöjj  lanyha  esti  szellő, 

Suhanj  be  ablakán, 

Mondd  meg  szerelmesemnek, 

0  a  legszebb  leány !  .  .  . 

i 

A  leány  a  mély  vízbe  bámul  le,  mely  most  olyan  kék, 
mint  az  ultramarin.  A  sziklapart  egész  negyven  láb  mély¬ 
ségig  látható,  odanőtt  spongiáival,  koralljaival  s  az  azok 
közt  heverő  holothuriákkal. 

Egyszer  mosolyra  is  nyílnak  az  ajkai,  a  korallpiros 
hasadékon  át  két  sor  igazgyöngyöt  ragyoghatva. 

Az  átlátszó  kék  vízben,  mely  olyan,  mintha  a  megfor¬ 
dított  ég  volna,  egy  delfin  viczkándozza  körül  a  csónakot. 
Ez  a  tengerek  bajazzója,  a  ki  ősidőktől  fogva  arról  isme¬ 
retes,  hogy  az  emberek  jó  barátja,  a  ki  odamegy  a  fürdő 
gyermekek  közé  játszani,  felveszi  a  kedvenczét  a  hátára  s 
elviszi,  megint  visszahozza. 

Metell  borba  mártott  zsemlyedarabkákat  haj  igái  a  vízbe, 
s  azokat  a  delfin  elkapkodja  s  még  vigabban  ficzkándozik 
utána. 

Ha  pedig  egyszer- egyszer  előveszi  Metell  a  fuvoláját  s 
egy  áriát  eljátszik  rajta,  a  delfin  odasimul  a  csónakhoz, 
furcsa  orrát  feltartja  a  vízből,  úgy  hallgatja  a  melódiát, 
akár  meg  lehetne  vakarni  a  fejét. 

«Bimon!))  kiált  neki  Metell.  S  arra  a  delfin  valami 
nyögő,  süvöltő  hangot  hallat.  Tudja,  hogy  ez  az  ő  neve. 
A  halászok  így  szokták  hívni,  mikor  a  tin-halakra  vadász¬ 
nak,  s  a  delfinek  segítenek  nekik  azokat  a  hálójukba  ker¬ 
getni,  mint  a  kopók. 

A  leánynak  a  hajában  volt  egy  félig  nyílt  sárga  rózsa. 
A  mint  a  csónakból  kihajolt,  ez  beleesett  a  vízbe.  A  delfin 
rögtön  elkapta,  hanem  aztán  rögtön  ki  is  fútta  a  száján 
egy  hatalmas  vízsugárral,  úgy  hogy  a  rózsát  a  leány  el¬ 
kaphatta  röptében. 

A  rózsának  a  kelyhében  volt  egy  kis  skorpióforma 
állatkának  a  héja.  Az  útközben  ragadt  rá  a  delfin  tor¬ 
kából. 

—  Nézd,  van  egy  udvarlóm  a  tenger  fenekén. 

Ezen  mind  a  ketten  csöndesen  nevettek. 

S  újra  szólt  a  barcarola : 

« Jöjj  lanyha  esti  szellő. » 

S  nagyon  jó  volt  az  invocatiót  ismételni,  mert  arra  a 
szellőre  nagy  szüksége  van  annak,  a  ki  még  ma  Porto 
Kéig  el  akar  jutni.  Az  evező  lassú  eszköz. 

S  használt  a  hivás,  az  a  buzavirágszínű  sávBuccari  felől 
elkezdett  szélesedni,  a  tenger  tükre  fodrot  kapott,  eltűnt 
róla  a  sok  tarka  szín,  a  feliér  felhők  visszás  képe,  az  esti 
szellő  megérkezett. 

Ekkor  aztán  letette  az  evezőket  a  kezéből  Metell,  fel¬ 
húzta  a  kis  háromszegletű  vitorlát  a  rúdra,  s  lekapcsolta 
a  sárga  baldachint,  a  szellő  belekapott  a  vászonba,  fel- 
duzzasztá,  s  akkor  aztán  magától  repült  a  tengeren  a  kis 
jármű.  Metell  odaülhetett  a  leány  mellé. 

—  Milióra !  Nem  találnád  szépnek,  mondá  neki,  át¬ 
ölelve  a  leány  derekát,  ha  én  most  az  övemmel  a  kettőnk 
derekát  átkötném,  aztán  felfordítanám  a  csónakot  s  le¬ 
mennénk  szépen  ebhe  az  átlátszó  világba,  a  hol  a  te  első 
és  egyetlen  udvarlód  lakik  ? 

A  leány  arcza  egy  árnynyal  sem  változott  erre  a  külö¬ 
nös  kérdésre. 

Gondolkozott  rajta  egy  kicsit  s  csak  vártatva  adott  rá 
választ. 

r 

—  En  még  szeretnék  élni. 

—  Még  a  Frangipáni  várban  is  ? 

—  Még  ott  is. 

—  Egyedül  élni?  ügy  élni,  a  hogy  én  elmondtam  előt¬ 
ted  ?  Magadban,  egyedül,  senkitől  nem  látogatva,  nem 
vigasztalva,  nem  szeretve? 

—  De  nem  is  háborgatva. 

—  Sokáig  !  Talán  évekig  ! 

—  Ráérek,  fiatal  vagyok. 

—  Zárdában,  a  hol  egyedül  lész  ? 

—  Hiszen  jó  társnéról  gondoskodtál  számomra. 


—  Tehát  igyekezzünk. 

Azzal  ismét  kezébe  vette  az  evezőket,  hogy  gyorsabban 
haladjanak. 

Hosszú  hallgatás  után,  a  mit  az  evezők  egyhangú  locs- 
csanása  osztott  perczekre,  ismét  megszólalt  a  leány. 

—  Metell !  Mondd  meg  nekem,  hogy  miért  lettünk  mi 
egyszerre  ilyen  nyomorultak? 

—  Akarod  megtudni  ? 

—  Ha  tudnám,  talán  nyugodtabb  volnék. 

—  Figyelj  rá,  hogy  jól  megértsd.  Emlékezel  Slavo- 
niában  arra  a  szép  kastélyunkra,  a  hol  gyermekéveidet 
töltötted  ? 

—  Hallottam  sokszor  az  anyámtól,  hogy  az  a  birto¬ 
kunk  zálogbirtok  volt  csak,  a  mi  fölött  valami  per  folyt. 

—  Kiváltási  per  az  ősi  tulajdonos  részéről.  De  hát 
akkor  azt  is  hallhattad  az  anyánktól,  hogy  nekünk  viszont 
a  Bánátban  van  az  ősi  birtokunk,  a  mit  nagyapánk  el¬ 
zálogosított  ;  azért  viszont  mi  is  folytattuk  a  pert.  Mind 
a  két  per  egyenlő  stádiumban  haladt  előre,  egyik  apel¬ 
látából  a  másikba.  Mind  a  kettő  az  utolsó  instantia  előtt 
állt,  a  hétszemélyes  táblánál,  az  Ítéletek  csak  a  kihir¬ 
detésre  vártak.  Az  egyik  Ítélet  a  javunkra,  a  másik  a 
kárunkra  szólt. 

—  Akkor  hát  ki  lett  volna  egyenlítve  a  vesztés  a  nyerés 
által. 

—  Tökéletes  a  számításod.  A  mennyit  mi  kapunk  a 
birtokunkban  levő  birtok  nyertes  tulajdonosától  zálog- 
váltságul :  épen  annyit  tartozunk  mi  lefizetni  annak  a 
birtokosnak,  a  ki  a  mi  ősiségiinket  köteles  kiadni.  Hanem 
hát  ekkor  közbejött  valami. 

—  Micsoda  ? 

Metell  elővett  a  zsebéből  egy  darab  pénzt.  Mai  nap  alig 
fordul  az  már  meg  emberi  kezek  között.  Ifjúkorunkban 
még  igen  népszerű  pénzdarab  volt :  schusztertallérnak 
hívták.  Olyan  nagy  volt  mint  a  tallér ;  kettős  sas  volt 
rajta  az  egyik,  s  30  krajczár  a  másik  oldalán.  Kézből  volt. 

—  Látod  ezt  ?  szólt  Metell.  Nem  hiszed,  hogy  ezzel 
itt  a  közül  a  két  tengeri  fecske  közül  az  egyiket  le  tudom 
ütni  ? 

A  tengeren  szép  csendesen  ringattatá  magát  két  ger- 
licze  nagyságú  madár  egy  úszó  darab  fán. 

Metell  rézpénze  elrepült  a  kezéből,  kétszer  is  felpat¬ 
tanva  a  tenger  szinéről,  a  mihez  lapjával  csapódott,  a 
harmadiknál  csakugyan  leütötte  az  egyik  madarat. 

—  Kár  volt  harmincz  krajczárt  a  vízbe  dobnod,  mondá 
Milióra. 

—  Ez  nem  volt  harmincz  krajczár,  hanem  csak  hat. 

—  Hiszen  az  van  rá  Írva,  hogy  30. 

—  Hát  épen  azért  vagyunk  mi  szegény  emberek. 
Nagyon  könnyen  meg  fogod  te  ezt  érteni. 

—  Az  ám.  Hallottam  én  azt  már  a  zárdában  is,  hogy  a 
mi  kenyérnek  eddig  egy  forint  volt  az  ára,  az  ezután  csak 
négy  garas  lesz.  Mi  azt  hittük,  hogy  ezentúl  igen  jó  dolog 
lesz  szegény  embernek  lenni. 

—  Hanem  gazdagnak  lenni  lesz  rossz  dolog.  Eleinte. 
Később  aztán  majd  a  szegénynek  is.  A  mikor  elfogy  a 
négy  garas,  s  nem  lehet  megkeresni  a  másikat.  Különösen 
tréfás  állapot  pedig  a  mienk.  A  két  zálogos  pörünk  egy¬ 
szerre  folyt  le.  Semmi  panaszunk  sem  lehet  az  igazság¬ 
szolgáltatás  ellen.  Az  egyiket  megnyertük,  a  másikat 
elvesztettük,  egészen  jog  és  igazság  szerint.  Csak  az  a  kis 
hiba  történt,  hogy  az  ellenfelünk,  a  ki  ellenünk  meg¬ 
nyerte  a  maga  birtokára  nézve  a  pert,  minden  követ  meg¬ 
mozdított,  hogy  a  hétszemélyes  táblának  az  Ítélete 
deczember  harminczegyedike  előtt  kihirdettessék,  a  másik 
ellenfelünk  pedig,  a  ki  ellen  mi  nyertük  meg  a  perünket, 
annyi  prókátori  furfangot  hozott  mozgásba,  hogy  a  mi 
ítéletünket  csak  január  elseje  után  hirdették  ki.  Ebből 
aztán  az  a  kis  baj  támadt,  hogy  nekünk  el  kellett  fogad¬ 
nunk  a  zálogváltsági  összeget  fekete  bankóban,  nekünk 
pedig  a  magunk  váltságösszegét  veresszemű  bankóban 
kellene  lefizetnünk.  A  mi  pénzt  kaptunk,  annak  minden 


Jókai :  Egy  játékos,  a  ki  nyer. 

ezer  forintja  kétszázra  zsugorodott  vissza.  Ennélfogva  a 
zálogos  birtokunkból  kivetettek  bennünket,  az  ősit  pedig 
nem  adják  vissza;  s  most  itt  lebegünk  a  tenger  felett,  s 
nincs  egyéb  földünk,  a  hová  lehajtsuk  a  fejünket,  mint  a 
tengerfenék,  vagy  a  Frangipáni  vár ;  ahhoz  még  egy  sze¬ 
rény  kis  összeg,  a  mi  meghalásra  sok,  de  a  meg¬ 
élésre  kevés.  Rád  bizom  a  választást:  éljünk-e,  hal¬ 
junk-e  ? 

—  Én  szeretnék  élni. 

—  Hát  rólam  mit  gondolsz  ? 

—  Te  is !  Te  is.  Neked  is  élned  kell. 

—  Akkor  haladjunk  az  én  váram  felé.  Majd  aztán  el¬ 
mondom,  hogy  miért  akarok  hát  élni,  ha  csakugyan  «kell», 
hogy  éljek  ?  En  meg  akarom  szerezni  azt  a  pénzt,  a  mit 
ily  végzetesen  elvesztettünk,  s  aztán  kiváltom  vele  a 
birtokunkat. 

A  leány  nagyot  nézett  a  férfira. 

—  Hát  tudsz  te  valamit,  a  mivel  a  világon  pénzt  lehet 
szerezni  ?  Tanítottak  téged  valamire  ?  Mi  akarsz  lenni  ? 
prókátor?  doktor?  kalmár? 

—  Úr! 

—  Mi  hozzávalód  van  ? 

—  Ész ! 

—  S  kitől  akarsz  te  szerezni  ? 

—  A  bolondoktól.  Ne  kérdezősködjél  tovább.  El¬ 
határozott  szándékom,  hogy  ha  most  mindjárt  a  csapás 
heveny  fájdalmában  meg  nem  ölöm  magamat,  ha  te  rá 
beszélsz,  hogy  éljek  tovább  veled  együtt,  én  magamnak 
elégtételt  veszek  a  világon.  Nekem  minden  szemközt  jövő 
ember  adósom.  Meg  kell  neki  fizetni,  a  mivel  tartozik. 
Ha  kevés  van  neki,  keveset ;  ha  sok  van,  sokat.  A  meny¬ 
nyi  van. 

A  leány  rémület  kifejezésével  tekinte  a  beszélőre.  Az 
elnevette  magát. 

—  Ne  képzeld,  hogy  kalózzá  akarok  lenni.  Nem  szán¬ 
dékozom  utasokat  rabolni  ki,  sem  szárazon,  sem  tengeren. 

Csak  épen  egy  tudományomnak,  mondjuk,  hogy  geniali- 
tásomnak  akarom  teljes  hasznát  venni. 

—  Tudományod  van  neked  ?  Genialitásod  ?  Sohasem 
hallottam  én  erről.  A  mióta  csak  ismerlek,  mindig  azt 
tudom  felőled,  hogy  soha  sem  szerettél  tanulni. 

—  A  génié  nem  «tanul»,  hanem  «tud».  Hivatás,  ado¬ 
mány,  talentum,  vagy  hányféleképen  hívják?  Talán  inkább 
inspiratio.  —  Némely  ember  holtig  tanulja  azt,  még  sem 
tudja  soha,  a  másik  bele  se  néz,  mégis  érti.  A  hegedűnek 
Paganini  kezében  is  csak  egy  nyirettyűje  van,  aztán  meg 
a  Regen  schoriéban  is,  azért  az  egyik  mégis  kis  isten,  a 
másik  pedig  szegény  kutya.  A  rajzprofessor  kezében  is  csak 
úgy  ecset  az  ecset,  mint  a  Kupeczkyében.  Kean,  mikor  a 
szerepét  nem  tudja  és  részeg,  még  akkor  is  csak  «fölséges 
úr )) ,  a  falusi  komédiás  pedig,  ha  éjjel-nappal  azt  tanulta 
is,  csak  «hallja  kend!»  Napóleon  káplár  volt. 

A  leány  hitetlenkedő  módon  rázza  a  fejét. 

- — ■  De  hát  mindezeknek  az  utánzására  mégis  csak 
kellett  volna  valaha  egy  hegedűnek,  vagy  egy  ecsetnek 
lenni  a  kezedben,  a  miről  én  soha  sem  hallottam ;  szinészi 
tehetségedről  nincs  valami  különös  véleményem.  Napóle¬ 
onná  lenni  pedig  aligha  kedvezők  most  az  idők.  Mi  az 
a  te  titkos  adományod  ? 

/ 

—  Ne  kérdezd  tovább !  Hidd  el,  hogy  van.  Álmodozzál 
felőle,  a  mennyit  akarsz.  Gondold,  hogy  alchymista  va¬ 
gyok,  feltaláltam  az  aranycsinálást.  Vagy  képzeld,  hogy 
valami  olyan  találmányom  van,  a  mi  az  egész  világot 
meg  fogja  lepni.  Teszem  föl :  ló  nélkül  hajtani  szekeret  a 
földön,  vagy  repülni  a  levegőben.- — Ilyesmi.  —  Gondold, 
hogy  titkos  magnetismus  segélyével  meg  tudom  jósolni 
előre  a  lutrin  kihúzandó  számokat,  vagy  az  állampapírok 
jövendő  árkeletét  egész  bizonyossággal.  Gondolj  csodákat, 
lehetetlenségeket,  csak  azt  hidd  el,  hogy  a  mikor  vissza¬ 
térek  hozzád  (s  egyszer  minden  évben  eljövök),  kincseket 
hozok  neked,  azokat  fogod  őrizni  itten,  öt,  hat,  talán  hét 
évig  is,  mindaddig,  a  míg  az  elvesztett  zálogösszeg  együtt 

lesz.  Akkor  visszamegyünk  az  elhagyott  világba,  átveszszük 
ősi  birtokunkat  s  elfoglaljuk  azt  a  helyet,  a  mi  bennünket 
rangunk  szerint  megillet.  Addig  pedig  tűrsz  és  vársz,  mint 
a  halott,  a  ki  a  feltámadására  vár. 

A  leány  kezét  nyujtá  Metellnek. 

A  Frangipáni  kastély  közeledett  már.  A  déli  tor¬ 
nyának  egyik  ablakában  gyertyavilág  volt.  Várták  az 
érkezőket. 

—  Milyen  szomorú  hely  !  mondá  a  leány.  Itt  könnyen 
meg  is  ölhetnek. 

—  Mondtam  már,  hogy  emberi  teremtéstől  itt  ezen  a 
helyen  ne  félj.  Sehol  a  kerek  világon  meg  nem  vagy 
védelmezve  rossz  emberektől  (de  jó  emberektől  is), 
csak  itten. 

—  Mondtad,  hogy  az  a  nő,  a  ki  mellettem  lesz,  annyit 
ér,  mint  egy  igazi  férfi,  bátor,  szív  és  erő  dolgában,  de  az 
mégis  csak  egy  ember. 

—  Nem  is  az  a  te  védelmed,  hanem  egy  «név». 

—  Egy  név  ?  Micsoda  név  ? 

—  Az  a  név,  hogy  «Marguerita». 

—  «Marguerita»  !  S  mi  védelem  van  ebben? 

/ 

—  Ez  egy  csodálatos  név.  Úgy  hangzik,  mintha  asszony 
neve  volna.  Talán  az  is  volt  valaha,  nem  is  olyan  régen. 
Hanem  most  ezzel  a  rémület  csodáit  lehet  előidézni.  — 
Ha  a  Frangipáni  várnak  minden  ablakából  egy  sugár - 
ágyu  kandikálna  elő,  nem  tartaná  a  partvidék  valamennyi 
vad  népeit  olyan  rémületben,  mint  ez  az  egy  szó.  —  Pró¬ 
bát  tehetsz  vele  majd.  —  Megesik,  hogy  a  portoréi  asz- 
szonyok,  erős  sirocco  idején  oda  mennek  ruhát  mosni  a 
félhold  alakú  sziklapadra,  a  hol  a  széltől  védve  vannak, 
de  ha  a  toronyablakból  ezt  a  szót  elkiáltod  :  «Marguerita»  ! 
látni  fogod,  hogy  egyszerre  összekapkodják  a  félig  szapult 
ruháikat,  s  elfutnak  a  valle  felé.  —  Ha  egy  halászcsóna¬ 
kot  a  tengeren  olyan  közeibe  látsz  jönni  a  parthoz,  hogy 
a  halász  a  toronyból  lekiáltott  szót  meghallhatja,  az  a 
Marguerita  névre  egyszerre  felszedi  a  hálóját  s  tovább 

evez.  —  Ha  Orbán-napkor  a  morlák  nép  a  papjával, 
zászlóival  búcsút  jár  a  szőlőívédő  szent  tiszteletére,  s 
történetesen  arra  a  lejtőre  is  leszáll,  a  mi  a  vár  felé  van 
fordulva,  a  Marguerita  névre,  a  mit  a  toronyerkélyről  el¬ 
kiáltasz,  asszony,  férfi  mind  félbehagyja  az  énekét,  otthágy 
papot,  zászlót,  Orbán  patronust  s  menekül  fel  a  hegytető¬ 
nek.  Ezzel  a  névvel  lőni  lehet,  mint  az  ágyúval,  kartács, 
kongrev-rakéta  nem  tesz  olyan  pusztítást,  mint  ez  az 
egy  szó. 

—  Hiszem,  mert  te  mondod. 

Ezzel  a  szavával  egész  jellemét  vallotta  be  Milióra. 
Olyan  hite  volt  Metell  bátyjában,  mint  egy  szentben, 
több !  mint  egy  papban.  A  mit  az  mondott,  az  látszhatott 
képtelenségnek,  de  mégis  szentigaznak  kellett  lennie.  Azt 
úgy  el  kell  hinni,  mint  testünknek  feltámadását :  — nem 
értjük  hogyan  lesz  ?  de  bizonyosan  meglesz.  —  Talán  hát 
a  Frangipáni  vár  halottja  is  feltámad  még  az  életre? 

A  naplement  utáni  zodiacus-fény  dűlt  kúpja  még  sokáig 
árasztá  kétes  sárga  fényét  a  tájékra,  az  ég  három  sávra 
látszott  válni,  mint  egy  szétnyitott  legyező,  a  középső 
opálszinii  volt,  a  két  szélső  aczélkék,  élesen  elválva,  s 
csak  lassankint  engedve  helyet  a  csillagoktól  áttört  sötét¬ 
kék  éjszakának. 

Alant  világított  a  tenger.  Az  az  ünnepies,  rendkívüli 
önkisugárzás  világítá  meg  egész  egyetemét,  a  mihez  fog¬ 
ható  túlvilági  kép  nincsen.  Minden  hullámgerincz  szipor¬ 
kákat  hány,  az  evezőlapátról  mintha  tűzcseppek  hullaná¬ 
nak  alá  s  a  habot  hasító  csónak  után  gyöngyvetéssel  habzó 
fénybarázda  marad.  S  a  tündéri  üvegtengerben  ott  alant 
a  vizek  birodalmának  népei  játszák  a  magok  világtörté¬ 
netét,  egy  éjszakára  láthatóvá  téve  emberi  szemeknek. 
A  tengerfenék  virágos  kertje  pompázik,  tavasz  van  talán 
oda  alant  ?  Az  állatnövények  virágalakú  fejei  tátognak,  a 
kagylók  kitárják  csodás  kelyheiket,  a  százkarú  salpa,  mint 
egy  izzó  vasdarab,  süvölt  egyenesen  végig  a  víz  alatt,  a 
pillangó  alakú  rózsáncz,  a  tenger  denevére  röpköd  szeszé- 


38 


lyesen,  a  quálok  százféle  fajzata,  fejkötőt,  kalapot,  koro¬ 
nát  miméivé  libeg,  függő  lámpás  gyanánt  a  körül  meg¬ 
világított  zöld  hullámban ;  csoda-alakú  szalagok  kanya¬ 
rognak  előre-hátra  tekergő  fordulatokban,  s  azok  közt  a 
tenger  milliónyi  úszó  szárnyas  népe,  ezüsttől,  bíbortól 
ragyogó  pikkelyeikkel,  tüskés  hátukkal  lepénynyé  szét¬ 
terült,  gömbbé  hordósult,  kígyóvá  elnyúlt  idomaikkal, 
aranyként  villogó  merev  szemeikkel. 

Milióra  kihajolt  a  csónak  oldalán,  s  úgy  bámult  alá 
merengve  a  csodatüneményes  világló  tengerbe. 

—  Oh  ne  evezz !  kéré  Metellt,  hadd  tartson  tovább 
ez  az  út. 

—  De  pedig  jó  lesz,  ha  az  evezőt  feszítem,  dörmögé 
Metell,  s  te  meg  irányozd  a  kormányt  jobban  a  part  felé. 
Jó  lesz  innen  sietni.  Nézd,  hogy  sietnek  ott  alant  a  tin- 
halak  erre  felé !  hogy  ficzánkolnak  a  delfinek ! 

Milióra  ugyan  ezt  sem  tudta  felfogni,  hogy  mi  ok  lehet 
ez  a  sietségre,  hanem,  azért  tette,  a  mi  mondva  volt  neki, 
part  felé  kormányzott. 

Egyszer  aztán  kezdett  megérteni  valamit,  vagy  leg¬ 
alább  sejteni. 

Mélyen  a  foszforfénytől  átlátszó  tenger  fenekén  köze¬ 
ledett  valami  sötét  árny,  egy  iszonyú  fekete  tömeg,  egy 
óriás,  egy  leviathan.  Az  elől  futott  a  többi  ragyogó  tenger¬ 
lakó.  Oly  sebesen  haladt  a  vízben,  mint  a  sas  a  levegő¬ 
ben,  s  idomtalan  termete  daczára  egyet- egyet  ficzánkolt, 
s  olyankor  mintha  fénykirobbanás  tört  volna  ki  a  ten¬ 
gerben,  tűzoszlop  gyanánt  lövellt  szét  a  tüneményes 
sziporka-özön,  egy  pillanatra  fényes  homályába  temetve 
el  a  sötét  alakot,  —  a  másik  pillanatban  már  messze 
onnan  sikamlott  tova  a  sötét  tömeg. 

—  Mi  az  ott  ?  Rebegé  Milióra.  Látod  azt  ? 

—  Látom.  Az  olaszok  úgy  hívják,  hogy  «pesce  cane». 

-  —  Bántja  az  az  embert  ? 

—  A  természettudósok  azzal  a  melléknévvel  tisztelik 
meg,  hogy  « emberevő ». 

—  Megtámadhatja  az  a  mi  csónakunkat? 

—  Annyi  neki  a  farkának  egy  ütésével  összetörni  ezt  a 
csónakot,  mint  nekem  összetörni  egy  dióhéjat. 

—  Boldogságos  szűz  !  Oltalmazz  ! 

—  Ne  félj.  Most  nem  tart  felénk.  Másfelé  veszi  az  útját. 

—  Talán  jól  van  lakva? 

—  A  czápa  soha  sincs  jóllakva.  A  tenger  maga  nem 
birja  eltartani.  Étvágya  örökkévaló.  Hanem  ezúttal  mi 
megszabadulunk  tőle.  Látod  ott  a  scogliót  ? 

A  tengeröböl  közepéből  egy  nagy  sziklasziget  emelkedik 
ki  ezen  a  tájon,  északi  oldalán  egészen  kopasz  és  fehér. 

• —  Ott  a  tenger  tükre  felett  láthatsz  úszni  egy  sorban 
valami  sötét  pontokat. 

—  Régóta  nézém,  azt  gondolom,  valami  halak  fejei 
azok  ott. 

—  Nem.  Azok  nem  halak,  hanem  tehenek.  Ide  tartoz¬ 
nak  abba  a  kis  parti  helységbe,  a  hol  az  olajfa  erdőcskét 
látod.  Ott  nincs  se  fű,  se  bokor,  ott  nem  legelhetnek,  azért 
minden  reggel  átúsznak  a  tengerszoroson  a  scoglióra, 
annak  a  túlsó  oldalán,  a  mi  délnek  fordul,  jó  legelő  van; 
a  csorda  ellátja  magát.  Ellenben  a  scoglión  nincsen  viz. 
Az  meg  ide  át  van  az  innenső  parton.  Ezért  este  a  tehe¬ 
nek  visszaúsznak  a  gazdáikhoz,  a  kik  megitatják  és  meg¬ 
fejik  őket.  Azoknak  a  feltartott  orruk  az,  a  mit  egy  hosszú 
vonalban  látsz  elszórva  úszni  a  viz  fölött.  A  mi  tisztelt 
barátunk  ezek  után  sovárog. 

—  S  meg  tudna  enni  egy  egész  tehenet? 

—  Egyszerre  nem  nyeli  le,  de  ketté  harapja,  s  úgy 
sikerül  neki,  majd  mindjárt  meglátod. 

Alig  múlt  el  nehány  perez,  mely  alatt  a  tenger  alól  fel 
lehetett  hallani  a  delfinek  csodálatos  szomorú  sirását,  a 
midőn  egy  rémséges  bömbölés  iivölte  végigaz  éjszakában. 
Milióra  az  előttük  keresztben  úszó  fekete  csoport  közül 
egy  szarvasfőt  látott  magasra  felemelkedni,  a  két  első 
kapálózó  lábával.  Azután  elbukott  a  fő  s  vége  volt  az 
ordításnak. 

—  De  már  most  igyekezzünk  ám  ki  a  partra,  mondá  a 
testvére,  mert  a  czápának  a  teliénhúsra  megszokott  jönni 
az  étvágya  az  emberhús  után.  Szent  Antal  segíts !  — 
Forduljunk  szél  mentébe. 

Az  áldozatul  esett  tehénnek  az  ordítása  fellármázta  az 
egész  környéket,  a  partlakók  mindenünnen  előrohantak 
a  kalyibákból,  ordítozva:  «pesce  cane !  pesce  cane»  !  az 
olasz  harczi  lármája  rettenetes,  s  a  vizek  óriása  gyáva, 
ha  valaki  nagyon  kiabál  rá,  megfordul,  elmenekül. 

Hanem  a  «pesce  cane»  kiáltó  szóra  egyszerre  menekült 
valamennyi  kisebb  jármű  a  tengerszorosban  ki  a  partra  ; 
később  valahol  Buccari  körül  egy  brigg  ágyuzni  kezdett  a 
tengerből  felficzkándozó  szörnyetegre,  a  minek  az  termé¬ 
szetesen  nem  nagy  kárát  vallotta. 

■ —  Már  most  én  még  a  tengerre  sem  merek  kijönni  többé, 
se  csónakázni,  se  fürdeni,  mondá  szomorúan  Milióra,  mi¬ 
kor  a  partot  elérték,  s  a  rémületéből  magához  téregetett. 

Ezt  pedig  annál  jobban  szerette  Metell.  így  már  most 
Milióra  a  tenger  felől  is  be  volt  zárva.  Jobban  még  aligha 
gondoskodott  bátya  a  féltve  őrzött  húgáról,  mint  Metell. 
A  szárazföldről  őrt  áll  a  Marguerita,  a  tenger  felől  a  pesce 
cane,  benn  a  Frangipáni  várban  Axamita  strázsamester 
leányasszony.  Ki  férhetne  itten  hozzá? 

—  Az  már  igaz,  hogy  itt  jól  el  leszek  zárva  a  világtól. 

Metell  nem  biztatta  egy  szóval  sem  az  ellenkezőről, 

hanem  kezét  nyujtá  neki  s  vezette  a  Punta  della  Forte- 
rezza  épület  felé,  a  mi  a  fosforeskáló  tenger  világánál 
valami  óriási  épületnek  látszott  messziről. 

Milióra  egy  vakmerő  kérdésre  határozta  el  magát. 

—  De  hát  miért  nem  viszesz  te  engem  magaddal  oda, 
a  hova  te  magad  mégy? 

—  Furcsa  kérdés !  Azért,  mert  én  olyan  helyre  megyek, 
a  hol  te  neked  nincsen  helyed. 

—  Micsoda  hely  lehet  az? 

—  Francziául  úgy  hívják,  hogy  «champ  des  Tartares»  — 
tatártábor. 

—  Tatártábor  ?  Hol  az  ?  Mi  az  ? 

—  Azt  én  neked  nem  tudnám  megmagyarázni,  mert 
hiányoznak  nálad  a  megértéséhez  való  fogalmak. 

—  S  te  a  tatártáborban  akarsz  a  számunkra  pénzt  ke¬ 
resni  ?  Nekem  egy  tatártáborról  az  a  fogalmam  van,  hogy 

ott  a  piszok  és  nyomorúság  ütötte  fel  a  tanyáját. 

/ 

—  No  látod?  En  pedig  azt  tudom  erről  a  champ  des 
Tartaresról,  hogy  ott  van  a  világ  minden  kincse  és  pompája 
felhalmozva,  a  mennyi  ma  elfogy  belőle,  holnap  kétszer 
annyi  támad  helyébe,  Egy  tündértenger,  a  mibe  a  bolon¬ 
dok  folyvást  hajigálják  bele  a  kincseket,  hogy  az  okosak 
folyvást  halászhassanak  benne. 

—  Hát  nincsenek  ott  asszonyok  is  ? 

—  Az  a  baj,  hogy  nagyon  is  vannak. 

—  Hát  ha  én  ott  volnék,  nem  halászhatnék  én  is  abból 
a  tündéri  kincstengerből  ? 

_  f 

—  Halásznod  sem  kellene,  utánad  repülne.  Epén 
azért  nem  viszlek  magammal. 

—  Nem  tudom  megérteni. 

—  Nem  is  akarom,  hogy  valaha  megértsed.  Választ¬ 
hatsz  a  tengerfenék,  meg  a  Frangipáni  vár  között,  de  oda 
a  hova  én  megyek,  nem  jösz.  Megátkozhatsz,  hogy  így  el¬ 
temettelek  élve,  de  ha  magammal  vinnélek  «oda»,  akkor 
átkoznál  meg  méltán  és  igazán. 

Milióra  elhallgatott.  Hozzá  szoktatták,  hogy  a  mit  nem 
tud  megérteni,  azt  el  kell  hinnie.  —  Most  még  egy 
új  talánynyal  vizsgálhatta  a  csillagos  eget:  mi  az  a  «tatár- 
tábor»,  a  hol  mesés  kincsek  omlanak  az  emberek  lábai 
elé,  a  mik  futnak  az  asszonyok  után,  s  a  hová  neki  nem 
szabad  menni  ? 


Az  őrtanyán  találtak  az  érkezők  a  tűzhelyre  letéve  egy 
lámpást,  benne  égő  olajmécscsel,  embert  senkit.  —  Ez  azt 
jelentette  virágnyelven,  hogy  vegyék  fel  a  lámpást  s  ke¬ 
ressék  meg  vele  az  utat  fel  a  várhoz,  Axamitának  bizo¬ 
nyosan  más  dolga  van. 


Ügy  is  volt.  Az  egyetlen  cseléd  a  kastélyban  nemcsak 
major  domus,  nemcsak  garde-de-dame,  kertész,  hanem 
szakácsné  is.  Axamita  vacsorát  főzött  az  érkező  várura- 
ság  számára.  Pompás  vacsorára  várta  őket.  Yolt  risotto, 
sült  kappan,  articsóka,  páczolt  hal,  még  aztán  narancs  és 
füge  is  és  pour  la  bonne  bonche  tengeri  tulipánok. 

—  Ejh  ha  !  Axamita  őrmester  leányasszony,  kend  ma 
nagyon  kitett  magáért.  Pompás  vacsorára  várt  bennünket. 

—  Hát  az  ezután  is  így  lesz.  A  goszpodina  tudom,  hogy 
úri  ételekhez  szokott. 

Miliórának  különösen  megtetszettek  a  tengeri  tulipánok. 
(Azt  sem  tudta,  hogy 'mik  azok  ?) 

—  Ez  is  lesz  mindennap. 

. Pedig  ez  nagyon  drága  csemege,  mondá  Metell. 

Fiúméban  csak  a  pipistrellik  asztalára  kerül  fel. 

—  Az  ám.  Mert  csak  búvárok  szedhetik  a  mély  tenger 
fenekéről,  a  hol  már  rendes  ember  szeme  nem  lát. 

- —  De  hát  hogyan  jutott  kegyelmed,  Axamita  őrmester 
leányasszony,  ennyi  mindenféle  drága  jóhoz? 

Axamita  komoly  arczczal  felelt: 

—  Van  ez  mind  itt  a  környékben  elég.  Jómódú  embe¬ 
rek  laknak  itten,  a  kik  szeretik  a  jót. 

—  No  hát  legyen  is  minden  jó  a  húgom  számára,  a  mit 
megkíván. 

—  Lesz  uram.  Bizony  lesz.  Nem  lesz  rám  panasza,  mi¬ 
kor  visszakerül  kegyelmed  megint. 

—  Aztán  ehhez  mind  hagyok  ám  itt  elégséges  pénzt  a 
húgomnál. 

—  Pénzt?  Hát  aztán  mit  csináljak  én  azzal  a  pénzzel? 

—  Mit  ?  Hát  kifizeti,  a  mit  bevásárol. 

—  Hát  kegyelmed  azt  hiszi,  hogy  én  innen  kijárok  vá¬ 
sárolni  boltba,  kafánába,  mészárszékbe,  aztán  «adsza, 
nesze»  !  Hisz  agyonvernének,  ha  oda  mennék  közéjük. 
Utczán  elhajigálhatnám  a  pénzt,  senkise  szedné  fel 
utánam. 

—  Hát  micsoda?  Csaknem  «ötön»  szerzi  kend  mindezt? 

Axamita  büszkén  mutatott  a  mellén  levő  érdem¬ 
rendekre. 

—  Uram  !  Axamita  őrmester  leányasszony  nem  lopott 
soha. 

—  Hát  akkor  ki  teremti  azt  ide  mind  ? 

—  Ki,  no  ?  szólt  Axamita,  hát  —  a  Marguerita. 

Milióra  elbámulva  csapta  össze  a  tenyereit.  Hát  még 

azt  is  megteszi  a  Marguerita  ?  Nemcsak  megvédi  a  várat 
köröskörül,  hanem  még  el  is  látja  élelemmel? 

Metell  úr  nem  akart  erről  Milióra  előtt  beszélni.  Inte 
a  szemével  Axamitának,  hogy  menjen  ki  vele  a  folyo¬ 
sóra. 

—  Micsoda  bolondság  ez  ?  A  mit  a  rovinoi  nyomorul¬ 
tak  lopnak,  azzal  akarja  kend  a  húgomat  eltartani  ? 

—  Kövesse  meg  magát  az  úr.  A  rovinoi  nyomorultak 
nem  lopnak,  és  én  nem  vagyok  nekik  orgazdájuk.  Ez  egy 
olyan  szó,  a  mi  hiányzik  az  emberi  beszédből.  A  császár¬ 
nak  van  egy  dekrétuma,  a  mi  azt  parancsolja,  hogy  a 
rovinoi  nyomorultnak  nem  szabad  éhen  meghalni. 

—  Ez  igen  emberséges  parancsolat. 

—  Igen  ám,  de  senki  sem  ereszti  őket  a  házához  közel, 
hogy  enni  adjon  nekik,  helyökbe  sem  hozza;  annálfogva 
a  császár  azt  parancsolta,  hogy  miután  a  nyomorultaknak 
se  ingyen,  se  pénzért  nem  lehet  élelmiszerekhez  jutni, 
tehát  ha  valamit  sötétben,  alattomban  beszereznek,  azért 
ne  üldözze  őket  senki;  a  syndaco  jegyezze  fel  az  észrevett 
kárt,  s  aztán  küldje  fel  a  lajstromot  a  fiumei  podestához 
esztendő  végén,  az  fizesse  ki  a  házipénztárból. 

—  Ilyenformán  szabadalmazott  lopás,  a  mit  tesznek. 

—  Hát  mit  csináljanak  mást  ?  Élni  csak  kell,  ha  már 
az  Istennek  úgy  tetszett,  hogy  ilyen  állatok  is  legyenek 
a  világon.  En  vagyok  ennek  a  szerencsétlen  fajnak  a  fel- 
ügyelője. 

—  S  kend  nem  fél  velük  érintkezni? 

—  Én?  szólt  Axamita,  végig  húzva  a  kezét  az  arczán. 
Hát  úgy  nézek  én  ki,  mint  a  ki  valakit  még  megcsókolhat  ? 

(Különös  egy  mondás,  de  úgy  látszik,  Metell  úr  meg¬ 
értette,  mert  belenyugodott.) 

—  Es  e  szerint  mind  azt,  a  mi  jövőben  a  húgom  aszta¬ 
lára  fog  kerülni,  a  rovinoi  szerencsétlenek  szerezgetik 
össze  a  környékből. 

—  Igen.  Sötét  éjszakákon,  a  mikor  más  nem  lát,  ők  el¬ 
lenben  igen  jól  látnak  a  veres  szemeikkel,  szuroksötétben 
és  tengermélységében.  Es  tőlem  csak  az  utasítást  kapják, 
s  azért  háládatosak.  Senkinek  sem  esik  kára.  A  császár 
megfizeti,  a  mit  a  nyomorultak  elvisznek.  Sokan  nem  is 
követelik. 

Azt  mondják,  elvitte  a  Marguerita. 

Milióra  erre  a  névre  utánuk  jött. 

—  Mit  beszéltetek  a  Margueritáról  ?  kérdezé  Metelltől. 

—  Rendbe  jöttünk  vele.  A  mit  a  Marguerita  az  én  kas¬ 
télyomba  felhord,  azt  én  majd  meg  fogom  téríteni  kész¬ 
pénzben. 

—  Kinek  ? 

—  A  Marguerita  apjának. 

• —  Hát  van  annak  apja  ? 

—  Igen.  A  császár. 

—  Miféle  császár  ? 

- —  Először  volt  Napóleon  császár,  most  pedig  Ferencz 
császár. 

Milióra  most  aztán  törhette  rajta  a  fejét,  hogy  miféle 
csodalény  lehet  az,  a  kinek  két  császár  az  apja  ? 

—  Eredj  ki  az  erkélyre,  nézd  meg  most  a  tengert ! 
mondá  Metell  a  húgának. 

—  Ah,  be  íölséges  !  szólt  elragadtatással  a  leány,  a  mint 
az  ablakot  feltárta  s  a  ragyogó  éjszakába  tekintett. 

Metell  úr  pedig  nesztelen  léptekkel  sietett  le  a  lépcső¬ 
kön,  a  míg  Milióra  a  vidéket  bámulta. 

—  Zárja  be  kend  utánam  a  kaput,  mondá  Axamitának. 
Búcsúzatlanul  kell  tőle  elszöknöm. 

—  Nagyon  helyesen  teszi  kegyelmed. 

Metell  kiosont  a  kapun,  Axamita  felment  a  torony- 

szobába.  Mikor  benyitott  az  ajtón,  Milióra  azt  hitte,  a 
bátyja  jön. 

—  Metell  jöjj  ide! 

—  Már  eltávozott,  dörmögé  Axamita. 

—  Elment  ?  végképen  ?  szólt  Milióra.  Búcsúvétel  nélkül ! 
Még  egy  csókot  sem  adhattunk  egymásnak. 

• —  Ebben  a  várban  nem  ád  senki  csókot  egymásnak, 
szólt  Axamita  kemény,  mogorva  hangon. 

—  Ki  tiltja  azt  ? 

—  Hát  ki  ?  A  Marguerita. 


KI  AZ  A  MARGUERITA? 

Mikor  Milióra  ilyen  egyedül  magára  hagyatva  találta 
magát  ezen  a  félelmes  csodáktól  lakott  helyen,  elveszett 
egész  lélekereje,  leroskadt  a  földre  s  hevesen  zokogott. 

Axamita  ott  állt,  s  hagyta  őt  sirni,  maga  is  leány  volt, 
tudta,  hogy  a  sirás  megkönnyebbülés.  Nála  ugyan  régen 
lehetett  az,  mikor  legutoljára  könyezett.  Gránátos  őr¬ 
mesternek  ha  fáj  valami,  káromkodik,  azzal  gyógyul. 

Mikor  aztán  Milióra  felemelte  az  arczát  a  földről,  s 
könnyező  szemeit  megtörülve,  álmodok  módjára  hebegé  : 
((minő  borzasztó  hely  ez  itt!  egyedül  magamban »  !  akkor 
odahajolt  hozzá  s  felvette,  mint  egy  gyermeket,  levitte 
az  ölében  az  alsó  szobába,  az  volt  az  ágyasház ;  felvetve 
az  ágy ;  a  kandallóban  ropogott  a  törpe  fenyő ;  ki  is  volt 
füstölve  az  egész  ház  mindenféle  fűszerekkel,  a  mik¬ 
ben  gazdagok  a  dalmata  part  sziklái ;  ott  levetkőzteté  a 
leányt,  lefektette,  betakarta  melegített  paplannal  s  aztán 
leült  az  ágya  lábához,  mint  egy  leánycseléd. 

—  Nem  olyan  borzasztó  hely  ez  kisasszonyom!  szólalt 
meg  ekkor  Axamita.  Azért,  hogy  olyan  elhagyott.  — -  En 
bejártam  sok  messze  földét  a  kerek  világnak,  s  úgy  talál¬ 
tam,  hogy  nem  azok  a  legborzasztóbb  helyek,  a  hol  ször¬ 
nyű  a  nagy  magányosság.  A  hová  az  emberek  legjobban 

tódulnak,  azok  a  legveszedelmesebb  tanyák.  En  sorba 
jártam  valamennyit,  s  nem  szeretek  rájuk  visszagondolni. 
A  moszkvai  nagy  lármától  a  «ckamp  des  Tartares»  zsi- 
bongásáig  minden  itt  zúg  még  most  is  a  fülemben.  S  nem 
tudom,  liogy  melyikre  gondolok  vissza  nagyobb  irtózattal. 

(A  champ  des  Tartares  említésénél  egyszerre  figyelni 
kezdett  Milióra.  Ez  az  asszonykatona  tudhat  valamit,  a 
mi  az  ő  sorsával  összefügg !  Tekintetével  mutatta,  hogy 
szivesen  hallgat  rá,  beszéljen  csak  tovább.) 

—  Mert  nem  ott  van  a  legnagyobb  borzalom,  a  hol 
jajgatnak  és  szitkozódnak,  hanem  a  hol  kaczagnak,  da¬ 
lolnak  és  suttognak.  Az  eleven  kisértetek  a  legfélelmeseb¬ 
bek.  Jártam  közöttük,  férfikarddal  az  oldalamon,  asz- 
szonyszivvel  a  mellemben:  nem  kaphattak  el. 

Ez  még  nagyobb  rejtély  volt  Miliórának. 

—  Mennyivel  jobb  itt  ebben  a  kis  sziklazugban  !  foly- 
tatá  Axamita.  Ide  semmi  rém  se  jöhet  be.  Csendesség 
van  köröskörül,  az  ember  az  egész  világnak  egy  szavát 
sem  hallja.  Sirhatnak,  kaczaghatnak,  tánczolliatnak,  vere¬ 
kedhetnek  odakivül,  itt  csak  a  méhek  döngése  hallik,  a 
mik  a  virágos  völgyekből  hazatérnek.  Azok  is  tudják, 
hogy  ezekben  a  sziklaodúkban  nem  bántja  őket  senki. 
Lehet  háború  odakinn  a  világban ;  császárok,  királyok 
haj igálják  egymást  a  koronáikkal ;  bevehetik  Gibraltárt, 
Párist,  Bécset,  a  Frangipáni  várat  el  nem  foglalja  senki, 
ennek  a  kapujáig  el  nem  jön  többet  se  a  Bonaparte,  se  a 
Wellington.  Tüzbe-lángba  boríthatja  a  lázadás  az  egész 
dalmata  partot;  feltámadhatnak  az  Uskókok,  a  kik  senki¬ 
től  sem  rettegnek,  tőlük  pedig  mindenki,  de  a  Frangipáni 
várat  azok  sem  veszik  be.  Lehet  Ínség  az  egész  világon, 
lehet  romlás,  hogy  a  kik  tegnap  üveges  hintóbán  jártak, 
ma  házról-házra  koldulnak  kenyeret :  itt  nem  tudnak  ar¬ 
ról.  Odalenn  az  őrtanyámon  nyitott  ablaknál  áll  a  fazék 
pénz,  a  hogy  összegyűjtém,  azt  se  tudom  mennyi?  rá  sem 
gondolok,  hogy  van.  Lehet  olyan  éhség  az  egész  ország¬ 
ban,  hogy  az  emberek  a  paréjt  eszik  fel  a  földről,  a  Fran- 

gipáni  vár  lakójának  mindig  megvan  az  egyik  napról  a 
másikra  valója.  Még  a  vihar  sem  bántja  ezt  a  helyet.  Mi¬ 
kor  a  rettenetes  Bóra  elkezd  üvölteni,  ordítani  a  Karst 
magas  sziklái  között,  mintha  egy  egész  kisértet  tábor  hu¬ 
hogna,  fütyölne,  rikácsolna  a  felhők  között ;  mikor  a  ten¬ 
ger  tajtékot  túr  dühében,  úgy  ugatnak  fel  a  hullámok, 
mint  a  kutyák,  a  sziklákra :  idebenn  úgy  hangzik  az, 
mintha  csak  orgonaszó  volna,  s  angyalok  énekelnének 
hozzá.  Ide  nem  jön  be  senki  és  semmi,  a  mi  rettent,  a  mi 
árt,  a  mi  bánt:  úgy  takarja  be  ezt  a  helyet  a  kerek  ég, 
mintha  egy  üvegharang  volna. 

—  Isten  csodája  ez  ?  kérdezé  Milióra. 

—  Isten  csodája-e,  vagy  a  sátáné  ?  azt  nem  tudom 
meghatározni;  hanem  hogy  emberi  észen  túljáró  tüne¬ 
mény,  azt  bizonyosan  tudom.  Tudja  minden  ember,  a  ki 
a  Frangipáni  várat  ismeri. 

—  És  mi  az  a  csoda?  tudakozódók  tovább  a  leány. 

—  Nehéz  azt  egy  ilyen  kisasszonynyal  megértetni,  a  ki 
gyermeksége  óta  szent  szüzek  kolostorában  élt,  a  hol 
nem  tanítottak  neki  mást,  mint  azt,  hogy  vannak  angya¬ 
lok  és  vannak  ördögök.  Az  angyalok  szépek,  nyájasak, 
kegyelmesek;  az  ördögök  rútak,  ijesztők,  kegyetlenek. 
Már  most  hogy  fogja  ez  megérteni  azt,  hogy  épen  azok 
az  ördögök  a  legfélelmesebbek,  a  legkegyetlenebbek  (de 
csak  ő  rá  nézve),  a  kik  szépek  és  kegyelmesek,  mint  az 
angyalok. 

—  Ezt  igazán  nem  tudnám  megérteni. 

—  No  látja,  szentem !  Hisz  épen  azért  kereste  ki  az  ura- 
bátyja  a  kegyelmed  számára  ezt  a  csodatermő  helyet, 
hogy  azoktól  megvédelmezze.  Vannak  rablók,  tolvajok,  a 
kik  tetszetős  formában,  hízelkedve,  mosolyogva  közelí¬ 
tenek  a  fiatal  leányhoz,  mikor  az  még  nem  is  tudja,  hogy 
mi  az  a  kincs,  a  mit  el  akarnak  tőle  lopni  ?  Azért  tette  be 
ide  ez  üvegharang  alá  az  urabátyja.  Ide  azok  sem  jöhet¬ 
nek  be. 

—  Azokat  is  a  csoda  tartja  távol? 

—  Az. 

—  S  annak  a  csodának  a  neve  a  «Marguerita»  ? 

—  Ne  vessen  keresztet  magára  ennél  a  névnél.  Az 
nem  rósz  lélek. 

—  Hát  micsoda  ?  , 

—  Talán  inkább  mártir.  Egy  asszony,  a  ki  sokat  szen¬ 
vedett,  s  a  ki  azután  nemének  minden  szenvedéséért  ret¬ 
tentő  boszút  állt,  hanem  azt  maga  sem  tudta. 

—  Hát  ez  nem  mesebeli  rém  ? 

—  Annyira  nem  mesebeli  rém,  drága  kisasszonyom, 
hogy  én  még  ismertem  és  láttam  őt.  Láttam  és  ismertem 
az  elején,  láttam,  de  már  nem  ismertem  a  végén. 

—  Nem  értem  ezt!  Hogyan  volt  ez? 

—  Hm !  Drága  szentem.  Nehéz  azt  úgy  elmondani, 
hogy  a  kis  leányok  úgy  megértsék,  hogy  többet  ne  akarja¬ 
nak  belőle  megtudni. Mert  nem  jó  akis  leányoknak  olyan 
dolgokat  mesélni,  a  mikkel  vele  álmodjanak. 

—  Én  nem  vagyok  már  kis  leány. 

—  Jól  van  jól.  Addig  boldog,  míg  az  lehet.  Lám,  én  soha 
sem  voltam  az.  Soha  «kis  leány ».  Mikor  beszélni  tanítot¬ 
tak,  már  káromkodni  tanítottak.  Nálunk  a  kis  leányokból 
hamar  asszonyok  lesznek ;  egymás  között  sem  beszélnek 
egyébről,  csak  arról :  hogyan  legyenek  asszonynyá  ?  én,  a 
mióta  eszemet  tudom,  mindig  azon  tépelődtem,  hogyan 
lehetnék  férfivá  ?  Amint  megerősödtem,  katonává  lettem. 

Nem  válogatták  akkor  az  embert;  elbírtam  a  puskát,  nem 

/ 

féltem  a  tűztől :  férfihelyet  foglaltam  el.  Áldom  érte  a 
Mindenhatót,  hogy  nem  lett  belőlem  asszon}^ !  de  holtig 
fáj  érte  a  lelkem,  hogy  soha  sem  voltam  kis  leány  .  .  . 

Axamita  őrmester  leányasszony  félrefordult,  hogy  sze- 
mét  megtörülje,  ügy  tett,  mintha  csak  a  kandallóban 
rakna  friss  targalyat*  a  tűzre. 

*  Targaly :  erdős  vidékeken  ismert  szó,  jelenti  azokat  a  szá¬ 
raz  galyakat,  a  mik  maguktól  leliullanak  az  erdőn,  s  a  miket 
a  szegény  nép  csomóba  kötve  czepel  liaza  a  hátán. 

Aztán  visszajött  Miliői á  ágyához  s  leült  egy  kis  fara¬ 
gott  zsámolyra. 

—  Tehát  igazán  elmondjam  a  Marguerita  történetét  ? 

—  Szépen  kérem. 

—  De  majd  elrontom  vele  az  álmát. 

—  Nem  tesz  semmit. 

Axamita  egypárszor  a  fejéhez  kapkodott,  mintegy  ön- 
tudatlanúl.  Azt  takarta  a  katonasüveg,  a  mit  a  katona- 
regula  szerint  egész  az  őrmesterig  még  a  szobában  is  a  fe¬ 
jén  kell  tartani  a  katonának.  Milióra  kitalálta  az  értelmét 
ennek  a  sipkához  kapkodásnak. 

—  Talán  könnyebben  hozzá  tudna  kezdeni,  Axamita, 
ha  pipára  gyújtana. 

—  Megengedné  a  kisasszony,  hogy  itt  a  szobájában 

dohányfüstöt  csináljak  ? 

/ 

—  Oh  én  azt  nagyon  szeretem.  Az  a  bátyámra  emlékez- 

tr 

tét.  0  is  szokott  dohányozni.  Valami  olyan  biztató  van 
a  doháiryfüstben.  Az  ember  azt  hiszi,  hogy  férfi  van 

közel .  .  . 

(Tehát  már  annyit  sejt,  hogy  a  férfi  közellétében  van 
valami  biztató.) 

Axamita  kivette  a  süvege  felhaj  tója  mellől  a  kurta  pi¬ 
páját,  s  megtömte  azt  a  saját  termesztette  latakiával,  az¬ 
tán  kicsiholt  a  jószagú  ürömtaplóba  s  nemsokára  gomoly- 
gott  a  szűz  hálószobájában  az  a  méz  édes  illatú  kék  füst¬ 
felhő,  melyet  beszívni  jól  esik  Miliórának  azért,  mert  a 
bátyjára  emlékezteti. 

—  Tehát,  hogy  az  elején  kezdjem,  akkor  kezdődött  ez 
a  történet,  mikor  én  még  ujoncz  közkatona  voltam. 

A  raguzai  várban  feküdtem  helyőrségen,  a  hol  a  katonai 
pályafutásom  mindjárt  azzal  a  balesettel  kezdődött,  hogy 
a  francziák  megtámadták  Baguzát  s  az  egész  helyőrséget 
foglyul  ejték.Nem  sokára  egész  Dalmáczia,Istria  a  kezükbe 
került,  de  még  Horvátország  és  Slavonia  is;  s  ők  mind¬ 
ezekből  csináltak  egy  nagy  királyságot,  a  mit  Illyriának 
neveztek.  Ennek  uralkodót  is  adtak  saját  maguk  nemze- 


Jókai :  Egy  játékos,  a  ki  nyer. 

téből.  Sok  mindenféle  új  dolgokat  hoztak  be.  Még  a  code 
Napóleont  is.  Mintha  kellene  az  itt  valakinek  !  Itt,  a  kinek 
keresete  van  a  szomszédján,  elhajtja  éjjel  a  birkáit,  s  a 
ki  igazságot  akar  találni,  ráles  az  ellenfelére  az  úton  s  a 
bokor  mellől  agyonlövi ;  s  ott  az  igazság.  Nem  kell  ahhoz 
se  syndaco,  se  törvény.  Hanem  a  francziák  nem  sokat 
kérdezték,  hogy  mi  tetszik  az  idevaló  népnek,  mi  nem  tet¬ 
szik,  hanem  egészen  úgy  rendezkedtek,  mint  a  kik  a  ma¬ 
guk  gusztusára  csinálják  az  országot.  Legelébb  is  ország¬ 
utakat  csináltak. 

Ez  olyan  kellemetlen  viszaemlékezés  lehetett  Axamitára 
nézve,  hogy  meg  kellett  újítania  a  taplót  a  pipájában. 

—  Ezt  tartja  pedig  az  én  népem  a  legnagyobb  ostoba¬ 
ságnak  az  egész  világon.  Országutat  csinálni !  Mintha  nem 
megmutatná  a  kecskejárás,  hogy  merre  van  járható  ös¬ 
vény  ?  Aztán  meg  mikor  itt  van  az  istenadta  szép  nagy 
tenger !  Lehet  ezen  utazni  mindig  egyik  várostól  a  má¬ 
sikig  :  minek  itt  a  sziklákat  tördelni  ?  De  hát  ez  az  ő  dol¬ 
guk  volt.  Maguk  a  franczia  katonák  készítették  az  utakat. 
Minden  ezrednek  ki  volt  adva  egy  darab :  ezt  idáig  te  ké¬ 
szíted  el !  Annak  az  ezrednek  a  nevét  aztán  be  is  vésték 
a  sziklaoldalba,  mikor  elkészült  az  út.  Megpróbálták 
ugyan  a  morlákokat  is  rá  édesgetni  szép  napszámfize¬ 
téssel,  hogy  segítsenek  az  útkészítésnél,  de  az  én  fajtám¬ 
nak  megvan  az  a  nemes  tulajdonsága,  hogy  a  férfia  dol¬ 
gozni  nem  szeret.  A  férfi  mind  nemes  ember,  csak  az 
asszony,  a  leány  a  paraszt.  Azok  végzik  a  mezei  munkát, 
a  férfi  csak  parancsol.  Különben  sem  voltak  idehaza.  Az 
idegenek  megjelenésére  mind  ott*  hagyták  a  falvaikat  s  el¬ 
menekültek  az  erdőbe.  Onnan  nézték  a  hegyek  tetejéről, 
hogy  mit  csinálnak  ezek  a  furcsa  idegenek?  hogy  építe¬ 
nek  városokat,  kaszárnyákat  mindenütt  az  előretolt  utak 
mentében  ?  s  várták,  hogy  mikor  törjenek  reájuk?  Hanem 
a  francziák  nem  igen  akartak  rá  okot  adni.  Nem  vettek  el 
senkitől  semmit.  Fizettek  aranynyal,  ezüsttel.  Jókedvű 
ficzkók  voltak;  a  hol  csak  letelepültek,  mindjárt  táncz- 

vigalmat  adtak.  Hanem  egy  hibájuk  mégis  volt.  Rettene¬ 
tesen  éhesek  voltak  a  csókra. 

—  Mi  az  ?  Azt  nem  értem. 

—  Nem  érti,  hogy  mi  az  a  csók  ?  Hát  kegyelmed  soha 
sem  csókolt  meg  senkit? 

—  Dehogy  nem.  Az  apámra  emlékszem,  hogy  sokszor 
kaptam  tőle  csókot,  de  az  nekem  nem  tetszett,  mert  min¬ 
dig  megszurkálta  a  bozontos  álla  az  arczomat.  A  kolos¬ 
torban  minden  reggel  megcsókoltam  a  Megváltó  átszűrt 
lábán  a  sebhelyet,  s  valahányszor  a  bátyámmal  találkoz¬ 
tam,  annak  az  ajkát,  s  ez  nekem  mindegy  volt. 

—  A  csók  a  Krisztus  lábának  a  sebhelyére  vagy  a  test¬ 
vérnek  az  ajkára  ?  Elhiszem.  Akkor  hát  nem  is  értheti,  a 
mit  mondtam.  Tudtam  én  azt  előre.  Hát  az  az  éhség 
a  csókra  valami  olyan  nyavalyaféle.  Talán  inkább  rósz 
indulat.  Mikor  két  ember  egyszerre  meglopja  egymást. 
Az  ördög  beleveszi  magát  a  szivébe  s  kényszeríti,  hogy 
bolondokat  cselekedjék.  A  veszett  kutya  harap,  a  veszett 
ember  csókol.  S  néha  az  a  csók  átkozottabb  a  kutyahara¬ 
pásnál. 

—  Tudom. 

—  Tudja?  Honnan  tudja? 

—  Hát  a  Hübnerből:*  Judás  csókjáról. 

—  Igaz,  úgy  van.  Az  üdvözitő  átkozta  meg  talán  akkor 
a  csókot,  mert  azóta  is  minden  csókban  ott  van  valami 
Judásból.  Ha  a  francziák  felgyújtották  volna  a  morlákok 
kalyibáit,  ha  lemészárolták  volna  az  elfogott  férfiakat, 
ha  korbácscsal  hajtották  volna  a  népet  áttörésre,  ha  a 
templomokból  kihaj igálták  volna  a  szent  képeket,  nem 
keserítették  volna  úgy  el,  mint  azáltal,  hogy  az  asszo¬ 
nyaiktól  csókot  raboltak.  A  kapott  sebet  hamarább  el¬ 
felejti  a  morlák,  mint  a  felesége  arczán  felejtett  csók  nyo¬ 
mát.  Olyan  féltékenyek  az  asszonyaikra,  leányaikra,  hogy 

*  A  bibliai  történetek  népszerű  kivonatának  kézikönyve  azon 
időkben.  J.  M. 

egyik  falu  népe  a  másik  faluból  származott  vőlegénynek, 
ha  akármilyen  fényes  kelengyét  hoz  is  magával,  nem 
adja  mátkául  leányát;  özvegy  asszonyt  férjhez  nem  vesz 
itt  senki,  akármilyen  fiatal  maradt,  a  meghalt  férjnek  a 
haragjától  még  akkor  is  rettegni  kell,  s  ha  egy  leányt  erő¬ 
vel  elrabol  valamelyik  szomszéd  határbeli  férfi,  akkor 
örök  vérboszú  támad  a  két  falu  népe  között.  Tehát  ezért 
az  egyért  a  francziákat  még  jobban  gyűlölték  a  morlákok, 
mint  azelőtt  az  olaszokat,  németeket,  törököket.  Ezek  pe¬ 
dig  fel  sem  vették  az  ő  haragjukat :  nevettek  és  daloltak 
s  tánczoltak  az  asszonyokkal.  (A  morlák  csak  maga  tán¬ 
czol  férfi-karéjban.)  Nem  lehetett  őket  bántani,  sokan 
voltak  s  igen  jó  katonák.  Egyptomban  is  jártak  ezek,  s 

ott  is  leverték  a  hatalmas  mamelukokat.  Csak  tűrni  kel- 

lett  férfinak,  asszonynak.  En  akkor,  mint  hadifogoly,  itt 
voltam  Fiumében,  s  segítettem  a  kőhordásnál,  a  mint  a 
kikötőt  építették.  Nagyon  jól  emlékezem  arra  a  szép 
tavaszi  estére,  mikor  teljes  szélcsend  mellett,  lelankadt 
vitorlákkal  jött  lassan  evezve  a  Fiumárába  be  egy  gyümöl¬ 
csös  bárka.  A  szokatlan  formája  mutatta,  hogy  messze 
vidékről  való  ;  a  rajta  levő  hajósok  közül  egy  sem  tudott 
semmiféle  olyan  n}relven  beszélni,  a  mi  a  környékben 
divó;  különös  benyomott  orrú,  olajbarna  színű  pofáik 
voltak,  vastag  ajkakkal  s  füleikben  nagy  karika- függők¬ 
kel.  A  hajóteher,  a  mivel  a  bárkájuk  rakodva  volt,  szin¬ 
tén  csupa  különös,  más  világrészből  való  gyümölcs  volt, 
a  minőt  én  soha  sem  láttam,  sőt  talán  meg  sem  mertem 
volna  kóstolni.  Hanem  a  mi  aztán  a  legnagyobb  népcső¬ 
dületet  okozott :  az  egy  nő  volt,  annak  a  bárkának  a  tulaj¬ 
donosa.  Még  az  én  szivem  is  megdobbant  a  láttára.  Hozzá 
fogható  valamit  csak  akkor  láttam,  mikor  kegyelmed  ebbe 
a  házba  lépett.  A  szent  szűzre  mondom,  olyan  nagy  a 
hasonlatosság !  Ma  épen  olyan  szörnyen  feldobbant  a  szí¬ 
vem,  mikor  a  kisasszonyt  megláttam.  Akár  csak  őt  látnám 
kiszállni  a  hajóbul.  A  parthadnagy  kérdésére,  hogy  mi 
ennek  a  hajónak  a  neve?  azt  felelte  a  nő  olaszul,  hogy 

«Marguerita».  Az  ő  neve  is  Marguerita.  Port  Saiclból  jön 
déligyümölcscsel.  Megadatott  neki  az  engedelem,  hogy 
sátorát  felüthesse  a  piaczon  és  árulhassa  a  gyümölcseit. 
A  szájtátó  nép  naphosszant  elbámnlta  azokat  a  különös 
alakú  gyümölcsöket,  a  mik  a  sátor  alatt  fel  voltak  hal¬ 
mozva;  magam  is  egy  egész  vasárnapot,  amikor  munka¬ 
szünet  volt,  ott  töltöttem  ácsorogva,  s  hallgattam,  hogy 
kínálja  a  barna  pofáju  szolga  a  kirakott  gyümölcsöket: 
baraczkokat,  a  mik  fürtökben  teremnek,  mint  a  szőlő, 
ökölnyi  bogyókat,  embertenyér  alakú  ujjas  gyümölcsöket, 
a  miknek  banaán  a  neve,  az  ingefára  nevű  szentjános¬ 
kenyér  formát,  az  íjasfias  papájafügét,  dinnye-alakú  gyü¬ 
mölcsöket,  a  mik  pálmafán  teremnek,  szilvákat,  a  miknek 
tüskéje  van:  a  ki  észre  nem  veszi,  megszúrja  vele  az  or¬ 
rát,  hogy  feldagad,  mint  egy  uborka ;  ketté  vágott  nagy 

tököket,  a  mik  megsütve  kenyérizűek !  ügy  kelt  minden, 
mintha  ingyen  osztották  volna.  A  franczia  urak  úgy  hord¬ 
ták  a  sátorba  a  pénzt,  hogy  hordó  telt  meg  vele.  De  a  mi 
még  jobban  kelt  a  csodaszép  gyümölcsnél,  az  a  csodaszép 
asszonynak  a  csókja  volt.  Azt  mondják,  hogy  nem  volt 
vele  fukar :  mindenkinek  jutott  belőle,  a  ki  csak  meg- 
kivánta.  A  hírére  messziről  idecsődültek,  s  vitték  a  bűbá¬ 
jos  idegen  nőt  minden  mulatságba,  a  mit  a  kedvéért  ren¬ 
deztek.  S  a  szép  Marguerita  tudott  danolni  is,  tánczolni 
is.  Ez  a  vár  volt  a  helye  lármás  mulatságainak,  a  hol  a 
szép  Marguerita  kézről-kézre  járt  a  tánczban.  Két  hét 
nem  telt  bele,  s  a  gyümölcsös  sátor  üres  volt,  a  hajó  vissza¬ 
ment.  Hanem  a  szép  Marguerita  ott  maradt. 

—  Es  ekkor  kezdett  el  a  neve  átokká,  rémületté  válni. 

Tizennégy  nap  múlva  mindazoknak,  a  kik  egy  csókot 

kaptak  a  szép  Margueritától,  elkezdett  a  szemük  fájni. 

Aztán  feldagadt  az  arczuk;  s  utoljára  olyan  gömbölyű 

lett,  hogy  minden  arczvonása  eltűnt  róla,  nem  lehetett 

/ 

beszélniük  többé,  szemeik  csak  éjjel  láttak.  Es  ilyen  ma¬ 
radt  az  arczuk  örök  időkre.  S  minthogy  azok,  a  kik  a  ret¬ 
tentő  szép  asszonyt  megcsókolták,  aztán  megint  később 

odább  adták  a  csókot  más  nőknek,  azok  a  nők  megint 
más  férfiaknak :  egyszer  csak  egy  hónap  múlva  tele  volt 
az  egész  partvidék  azokkal  a  rettenetes  alakokkal,  a  kik¬ 
nek  az  arczaikról  le  van  törülve  az  Isten  teremtő  kezének 
minden  munkája.  Nők  és  férfiak,  katonák  és  parasztok 
egyformán  hordták  ezt  az  ijesztő  lárvát!  S  e  rettenetes 
baj  ellen  nem  volt  segedelem.  A  leghíresebb  orvosokat 
küldte  ide  a  franczia  kormány,  azok  kipróbálták  minden 
tudományukat  ez  istencsapás  ellen.  Mind  hasztalan.  A  baj 
megmaradt,  s  a  ki  egyszer  megkapta,  azt  el  nem  hagyta 
többet.  Terjedt  sebesen,  minta  ragály,  de  csak  azokra  ter¬ 
jedt,  a  kik  éhesek  a  csókra.  A  morlák  nép  skriljevónak 
nevezte,  a  francziák  Margueritának  hítták  e  veszedelmet, 
arról  az  átkozott  varázslónőről,  a  ki  azt  idehozta  közéjük. 
Utoljára  az  ország  kormánya  mindenünnen  összeszedette 
az  egész  partvidékből,  a  kit  csak  a  Marguerita  meglepett, 
s  a  Frangipáni  várat  rendelte  a  számukra  kórházul. 

Milióra  kétségbeesetten  sikolta  fel. 

—  Legyen  nyugodt,  kisasszony,  biztatá  őt  Axamita.  Ha 
telides  tele  volna  is  ez  a  vár  a  leskelődő  vész  pusztító 
porszemeivel,  azok  ellen  meg  van  védve  az,  a  ki  azt  tudta 
kérdezni:  mi  az  a  csók? 

Milióra  még  mindig  rémlátásra  nyitott  karikaszemekkel 
bámult  maga  elé  lihegve. 

—  Hét  esztendeje  már,  hogy  ez  a  csapás  tart  az  orszá¬ 
gon.  Ez  alatt  a  hét  esztendő  alatt  a  «Marguerita»  többet 
elpusztított  Napóleon  hadseregéből,  mint  a  mennyit  az 
egész  dalmátiai  hadjáratban  a  fegyver  elemésztett.  Egy¬ 
maga  boszút  állt  egész  neméért.  Igaz,  hogy  a  népet  is  ma¬ 
gával  rántotta.  Azoknak  a  számára  meg,  a  kik  a  köznép¬ 
ből  csúfultak  el  ilyen  szörnyetegekké,  egy  kis  helységet 
építettek  ide  a  Frangipani  vár  közelébe  a  francziák,  ide 
telepítették  őket  mindenünnen.  Azután  vesztegzár  alá 
vetették  a  várat  és  falut.  Hármas  kordont  húztak  körü¬ 
lötte,  s  a  tengeren  czirkáló  hajókkal  őrizték  a  bejáratot. 
/ 

En  azután  megszabadúltam  a  hadi  fogságból,  bejártam  a 


hadsereggel  egész  Európát :  elmentem  Moszkváig,  akkor 
a  mi  császárunk  szövetségese  volt  Napóleonnak,  az  ezre¬ 
déin  oda  is  elment.  Majd  megint  a  muszkával  egyesül¬ 
tünk  s  akkor  Párisig  ment  a  szövetséges  sereg,  ott  is  vol¬ 
tam.  Mikor  visszakerültem  ide  a  szülőföldemre,  már  ak¬ 
kor  a  francziák  elmasiroztak  innen,  megint  a  mi  császá¬ 
runké  lett  az  ország.  A  Frangipáni  vár  üres  volt  már. 
A  Marguerita  betegei  nagyobb  részt  kihaltak  belőle.  A  ki 
életben  maradt,  azt  itt  hagyták  a  Bovinában.  Az  ilyen 
nyomorait  nem  is  kivánkozik  a  világba  vissza  többé.  Az 
ott  egy  temető  eleven  emberek  számára.  Annyival  rosz- 
szabb,  hogy  a  sirjaikat  nem  látogatja  senki. 

Milióra  reszketett  a  láztól  ez  elbeszélés  alatt.  Az  isme¬ 
retlen,  az  elgondolhatatlan,  a  felfoghatatlan  boszorkány¬ 
varázsa  uralkodott  egész  lelkén,  melynek  még  a  sejtelme 
is  hiányzott  arról,  a  mi  az  életben  a  valóság.  Csak  a  ret¬ 
tenetest,  az  emberfölötti  rémségest  értette  meg  belőle ; 
hogy  van  egy  rém,  a  ki  megtiltja  az  embereknek  azt,  hogy 
egymást  csókkal  üdvözöljék,  s  a  ki  ellene  vét,  attól  el¬ 
veszi  az  Isten  képét;  néma,  vak,  süket,  másvilág-lakóvá 
alakítja  át  itt  ezen  a  földön,  a  ki  megjelenésével  a  többi 
embereket  megrémíti,  a  kinek  látása  a  meleg  vért  meg- 
fagyasztja.  S  ennek  a  rémnek  a  neve  « Marguerita ».  Es  e 
név  elég  arra,  hogy  azt  az  egész  várat  és  ennek  a  környé¬ 
két  betakarja,  mint  egy  érczboltozat,  hogy  ahhoz  a  világ 
minden  hatalmasai  és  a  sötét  erdők  minden  gonosztevői 
még  csak  közelíteni  se  merjenek. 

Axamita  aztán  tovább  mesélt  neki  erről  a  helyről,  a 
mely  kivűl  esik  az  egész  világon  :  milyen  jó  itten  lakni. 
Szent  Antal  barlangja  a  pusztában  nem  volt  ennél  kü- 
lömb  menedék,  rémektől  köriilrajozva,  de  meg  nem  hó¬ 
dítva  ;  míg  a  leány  megszűnt  reszketni,  s  valami  édes 
zsibbadás  állta  el  tagjait  s  arra  elszunnyadt. 

Adjuk  hozzá  Axamita  őrmester  leányasszony  mesemon- 
dásálioz  a  tényleges  valót. 

A  Marguerita  valóban  egy  sajátszerű  epidemicus  kór, 
a  minők  az  ismeretlen  föld  egy-egy  zugolyában  lappan- 
ganak,  a  honnan  azt  egyszer  egy  véletlenül  odatévedő  ide¬ 
gen,  egy  hóditó  hadjárat  átvonuló  népe  kihozza  magával, 
s  aztán  széthurczolja  az  egész  világban.  Ezt  Napóleon 
katonái  hozták  el  Egyptomból.  A  franczia  kormány  a  ret¬ 
tenetes  vészt  első  kitörésében  akarta  elfojtani  s  a  meg¬ 
mérgezett  lázárokat  mind  oda  rekeszté  az  adriai  tenger¬ 
part  sziklavölgyeibe.  Olyanok  voltak,  mint  a  halálraitél- 
tek.  Még  rosszabbak  azoknál.  Viselni  emberfő  helyett  egy 
ismeretlen  állatnak  a  fejét.  Az  orvosi  tudomány  kudar- 
czot  vallott  e  rém  előtt.  Ha  meg  tudott  is  menteni  valakit 
a  haláltól,  de  az  arczát  nem  tudta  visszaadni.  A  felgyó¬ 
gyultak  oda  voltak  száműzve  a  rovinai  gunyhókba.  Mikor 
aztán  a  napóleoni  királyságok  összeomlottak,  az  Adria 
tengerpart  ismét  Ausztriához  került.  Az  örökséggel  együtt 
járt  a  rovinai  lázártelep  is  élő  rémalakjaival.  Azokat  ott 
hagyták  a  francziák  az  új  birtokosnak.  A  császári  kor¬ 
mány  sem  tehetett  egyebet,  mint  hogy  azt  az  egész  vidé- 

két  szigorúan  elzáratta  az  emberlakta  világtól.  Es  hogy 
a  szegény  « Marguerita »  lázárok  (a  kiknek  már  ivadékuk 
is  volt :  apró  szörnyetegek !)  éhen  ne  haljanak  e  veszteg¬ 
zár  alatt,  szabadalmat  adott  nekik  a  császár,  hogy  a  mi 
élelmi  szert  Porto  Réból  « ingyen »  elvisznek,  azért  őket 
senki  ne  üldözze,  hanem  a  károsultak  jelentsék  be  a  vesz¬ 
teségüket  a  sindaconál.  Dehogy  jelentették. 


A  TAT  AB  TABOB. 

Milióra  csupa  angyalokkal  álmodott,  a  kiknek  nincsen 
emberi  arczuk. 

Mikor  felébredt,  már  fényes  reggel  volt ;  a  nap  besütött 
az  ablakán.  Axamita  ott  várt  reá,  hogy  felöltöztesse. 


Mílióra  nevetett  rajta,  hogy  ő  nála  most  a  szobaleányi 
szolgálatot  egy  gránátos  őrmester  teljesíti,  egész  unifor¬ 
misban.  Jó  kedvre  ébredt,  úgy  mondják,  hogy  «jobb  láb¬ 
bal  kelt  fel  az  ágyból)).  A  reggelije  is  készen  várt  rá: 
kávé  kecsketejjel.  Azt  jó  ótvágygyal  elköltötte ;  Axamita 
megfésülte  és  befonta  a  haját  (az  őrmester  ehhez  is  ért). 
Azután  megmutatta  neki  a  fali  szekrény  kincseit:  a  sok 
olvasnivaló  könyvet,  a  miket  Metell  válogatott  ki  a  szá¬ 
mára.  Sok  mulatságot  Ígérő  czimek.  Robinzon  Cruzoe 
története,  Telemach,  Gulliver  utazásai,  Klimius  Miklós, 
Bertuch  képes  könyve.  Milióra  még  eddig  nem  olvasott 

egyebet,  mint  a  Hübnert  és  a  «Martyrok  oszlopát)).  Ezek 

itt  bizonyosan  mulatságosabbak  lesznek.  «En  majd  fen- 
hangon  olvasom,  te  meg  hallgatod,  Axamita,  ugy-e?  Az¬ 
tán  majd  együtt  nevetünk  rajtuk. »  Miliórának  az  a  kép¬ 
zelete  volt  a  történetes  könyvekről,  hogy  azoknak  a  meséin 
okvetlenül  nevetni  kell.  S  nevetni  sokkal  jobban  esik  az 
embernek  másodmagával,  mint  egymagában.  «Igen, 
mondá  Axamita,  de  majd  csak  esteliden,  lefekvés  előtt; 
nappal  az  embernek  egyéb  dolga  van,  mint  könyvet  ol¬ 
vasni.))  « Hát  ugyan  mi  dolga  van  az  embernek?))  «Azt 

majd  mindjárt  megmondom.  En  főzöm  az  ebédet.))  «Hát 
én  mit  csinálok  ?»  «A  kisasszony  meg  zongorázik.))  «Min 
zongorázom))  ?  « Jöjj  ön  csak  le  az  alsó  szobába,  ott  van  a 
fortepianó.))  «Tudod  te,  hogy  mi  az  a  fortepianó  ?»  «Ohó  ! 
Hányszor  háltam  benne ! »  (Biz  azt  a  katona  urak  szokták 
ilyesmire  használni,  mikor  holmi  elhagyott  kastélyokba 
bekvártélyozzák  magukat,  igen  jó  nyoszolya  lehet!) 

Milióra  örvendve  csapta  össze  a  kezeit,  mikor  Axami- 
tával  leballagva  az  alsó  szobába,  abban  a  zongorát  meg- 
pillantá,  a  hangjegy-halmazzal.  Mindjárt  le  is  ült  eléje 
s  elkezdett  rajta  játszani ,  ez  volt  a  kedvencz  mulatsága. 

—  Mégis  jó  ember  ez  az  én  bátyám,  úgy-e  ?  szólt  egy¬ 
szer  aztán  Axamitálioz. 

—  Mégis  jó  hely  ez  itten  úgy-e?  viszonzá  rá  Axa¬ 
mita. 

—  De  hát  délután  mivel  töltjük  az  időt?  Mit  csinál  itt 
az  « ember?» 

—  Azt  is  megmondom.  Kekem  van  egy  veteményes 
kertem,  abban  kapálok,  öntözök,  ültetek,  a  kisasszony 
pedig  a  virágos  kertjét  gondozza. 

—  Hát  van  itten  virágos  kert  is 

—  Menjünk  oda,  majd  meglássa 

Axamita  levezette  a  kisasszonyt  a  hátsó  ajtón  át  a  kis 
rejtett  zugba,  a  hol  a  régi  olajfa  állt.  Milióra  csak  elbá¬ 
mult,  mikor  az  ajtón  belépett,  tele  volt  az  a  kert  minden¬ 
féle  szép  virággal.  Hogy  kerültek  azok  oda?  Azt  Axamita 
tudja,  aztán  meg  azok  az  emberek,  a  kik  csak  éjjel  lát¬ 
nak,  a  kiknek  a  császár  szabadalmat  adott,  hogy  a  mit 
kinn  az  ég  alatt  találnak,  a  mit  megkivánnak,  magukkal 
vihessék.  Lesz  itt  új  virág  mindig.  Azok  elhozzák  éjjel  a 
Puntálioz.  S  reggelre  Axamita  elülteti  a  kis  kertben,  úgy 
lesz  az,  mint  a  tündérmesében. 

Most  már  teljesen  boldognak  érezte  magát  Milióra. 
Egyik  virágtól  a  másikhoz  futott,  fogta  az  öntöző  kannát, 
sorba  megöntözte;  bele  is  melegedett,  a  kendőjét  feldobta 
az  olajfára,  az  arcza  egészen  nekipirult.  Azután  letekin¬ 
tett  a  tenger  felé  nyiló  résen  abba  a  mélységbe,  mely  mere¬ 
deken  hanyatlik  alá  a  hegy  lábáig. 

—  Itt  csak  nem  jöhetne  fel  ember! 

Meg-meg  fölnézett  az  égre. 

Ez  a  kis  kertecske  úgy  függ  az  ég  és  a  föld  között. 

■ —  No  én  megyek  a  konyhába  ebédet  főzni,  rnondá 
Axamita. 

—  Ebéd  után  pedig  majd  megint  mesélni  fogsz  nekem 
olyan  szépet,  mint  tegnap? 

—  Hát  szép  volt  az  a  mese  ? 

—  Nagyon  szép  volt  a  Marguerita  meséje.  Azt  még 
többször  is  el  kell  mondanod,  hogy  jól  eszemben  ma¬ 
radjon. 

Már  nem  találta  rettenetesnek.  Egészen  gyermek  volt 
még.  Ugyan  az  a  rémrege  este  megrikatta,  nappal  meg- 

nevetteté.  A  sötétben  a  fejére  húzta  a  takaróját,  hogy  meg 
ne  kísértse  valami  olyan  arcz  nélküli  rém,  nappal  pedig 
kíváncsian  kukucsált  keresztül  a  kerítésfal  résein  Rovina 
felé,  hogy  nem  láthatna- e  meg  egyet  ezek  közül  az  Isten 
csoda- állatjai  közül. 

—  Délután  tudod  mit  mesélsz  el  nekem,  Axamita  ? 
Említetted  tegnap,  hogy  te  voltál  a  « tatár  táborban*)  is. 

—  Nos  aztán?  szólt  Axamita  nagy  nyersen. 

—  Hát  elmondod  nekem ,  hogy  milyen  az  a  tatár 
tábor  ? 

—  De  már  azt  nem  mondom  el ! 

—  Miért  nem  mondod  ? 

—  Mert  nem  tudom. 

—  Nem  tudod  elmondani  azt,  a  mit  a  két  szemeddel 
láttál  ? 

- — Nem  hát!  Hiányzanak  nálam  a  szavak  hozzá.  Ott 
voltam  ,  emlékezem  reá,  most  is  előttem  áll,  mégsem 
tudom  elmondani. 

—  Olyan  gyönyörű,  vagy  olyan  rettenetes  ? 

—  Olyan  gyönyörű  és  olyan  rettenetes  együtt. 

—  Csak  azt  mondd  meg  hát,  hogy  hol  van  az  a  tatár 
tábor  ?  Melyik  világ  végén  ? 

—  Ez  bizony  egyik  világ  végén  sincsen,  hanem  ott 
van  a  világ  közepén.  A  tatár  tábor  Párisban  van. 

—  Eredj !  szólt  felkaczagva  Milióra  s  a  hátára  ütött 
Axamitának.  Te  engem  gyöngén  bolonddá  tartasz. 

Axamita  vállat  vont,  s  a  szájába  dugta  a  pipáját,  aztán 
ment  a  konyha  után  látni. 

Milióra  még  azután  is  nevetett.  Micsoda  bolond  ötlet, 
azt  mondani,  hogy  Párisban  van  a  tatár  tábor! 


Pedig  hát  ott  volt. 

A  világváros  legfényesebb  részét  foglalta  el ,  a  Palais 
Royalnak  az  udvarát. 

Csaknem  otven  esztendeig  látta  a  félvilág  a  « tatár 


tábort))  egy  fabódékból,  deszkasátorokból,  emeletre  tákolt 
gerendatornáczokból  egymás  hegyire -hátára  halmozott 
tömkeleget  a  Palais  Royal  udvarán  garázdálkodni. 

Annak  a  Palais  Royalnak  az  udvarán,  mely  királyok  s 
azok  fölött  uralkodó  miniszterek  és  kegyencznők  számára 
épült,  túlhalmozva  a  művészet  minden  kincseivel;  mely¬ 
nek  termeit,  folyosóit,  diszlépcsőit  és  titkos  feljáróit  nagy 
történelmi  események,  kéj,  pompa,  olympi  istenmámor 
jelenetei  tették  emlékezetessé;  mely  milliókat  nyelt  el  s 
milliárdokat  okádott  ki  (a  Missisippi  aranynyá  vált  hullá¬ 
maiban)  s  aztán  megint  népeket  nyelt  el  és  vértengert 
okádott  ki  (innen  indult  ki  a  forradalom) ;  hát  ennek  a 
dicsőségtől  eltelt  palotahalmaznak,  a  praktikus  utókor, 
hogy  hasznát  is  vegye,  deszkasátortömeget  ragasztott  a 
fényes  corridorjaihoz,  s  ott  volt  a  világ  zsibvásárja  félszá¬ 
zadon  keresztül. 

Ennek  a  gúnyneve  volt  a  «champ  des  Tartares.» 

Azonban,  a  mire  a  franczia  ráteszi  a  kezét,  még  ha 
szemét  is,  virággá  változik.  Az  a  deszka  Bábel  úgy  fel 
volt  cziczomázva  ékítményekkel,  úgy  befestve  tarka  fény¬ 
mázzal,  úgy  tele  aggatva  drága  függönyökkel,  elrejtve 
virágok,  felfutó  folyondárok  közé,  hogy  azt  senki  sem  ve¬ 
hette  észre,  hogy  fából  van.  Az  óriási  bazár  árutornáczai 
közepett  egy  circus  is  volt,  legalább  annak  hívták,  de 
nem  volt  az  lovak  számára  készült  porond,  hanem  a  vá¬ 
logatott  emberi  bolondságok  színpada.  Az  is  csupa  desz¬ 
kából  volt,  de  úgy  felczifrázva,  szőnyegezve,  kivül-belül 
befestve,  megaranyozva,  délvirágok  csoportjaival  körül¬ 
véve,  hogy  a  ki  meglátta,  azt  hitte,  ez  a  Nagymogul 
kioskja. 

A  két  sor  árubódé  s  az  emeletes  facsarnok  az  ezeregy 
éjszaka  legvakmerőbb  tündérmeséjén  is  túltett  változatos 
pompapazarlással ;  itt  volt  felhalmozva,  a  mit  ízlés,  mű¬ 
vészet,  bizarr  szeszély,  emberi  érzékek  íelmagasztosítása 
végett  előteremt :  aranymives  boltok  ékszerhalmazai,  ke¬ 
leti  szőnyegek,  divatöltönyök,  pipere,  művirág,  toll,  drága- 

prém,  festmények,  szobrászati  művek,  eleven  madarak 
tárlata,  velenczei  kristályok,  órák  egész  raktár  számra, 
félbeszakítva  egy-egy  kávéháztól,  melynek  falai  csupa 
tükörből  vannak,  egy-egy  étteremtől,  melynek  bejáratánál 
ki  vannak  rakva  a  ritka  vadak,  halak,  délgyümölcsök  a 
mik  odabenn  az  asztalra  kerülnek,  süteményes  boltoktól, 
és  könyvárus-kirakatoktól.  Minden  ragyog,  illatoz,  mo¬ 
solyog,  csábít.  De  leginkább  az,  a  mi  eleven.  A  lepke¬ 
raja  az  asszonyi  szépségnek.  Azok  a  szép  nők,  a  kik  azt 
kiálták  a  bevonuló  szövetségesek  elé  palotáik  erkélyéről : 
«vivent  nos  amis,  les  ennemis ! »  (Éljenek  a  mi  barátaink  , 
az  ellenségek)  s  a  mely  nap  meghódította  a  muszka,  angol 
és  német  Párist,  másnap  meghódították  ők  mind  a  hár¬ 
mat.  A  világ  legkönnyelmübb  népe,  gond  nélkül,  fáj¬ 
dalom  nélkül,  lelkiismeret  nélkül.  A  vétkezés  remek¬ 
művészei.  A  mint  a  szövetséges  seregekkel  együtt  beözön¬ 
lött  a  világ  fővárosába  a  barbárok  minden  nemzetének 
idegen  csoportja,  ők  felvették  valamennyinek  a  viseletét. 
Máskor  Páris  adta  a  divatot  az  egész  ..világnak ,  most 
Páris  vette  át  az  egész  világ  divatját.  Nehány  évig  egy 
folytonos  maskara-bál  volt  itt  az  élet,  s  a  szép  hölgyek¬ 
nek  minden  bolondság  jól  illett.  Nem  volt  olyan  elhihe- 
tetlen ,  szörnyeteg  csodachimserája  a  pipere-cultusnak 
(mert  ez  több  volt  már  mint  divat,  ez  vallás  volt !),  a  mit 
a  «boule  rouge»  kecsei  elragadó vá  ne  tettek  volna.  Ott 
rajzottak  egész  nap  a  babyloni  népcsődületben.  Délig  a 
tatár  tábor  sétányain,  délben  az  éttermek  asztalainál,  este 
a  színházaiban  (volt  több  is  a  Palais  Royalban),  éjjel  a 
kivilágított  barlangokban,  miknek  punchterem,  játékház 
volt  a  neve. 

Különös  zagyvaléka  volt  a  kiáltó  ellentéteknek  ez  évek¬ 
ben  a  világváros.  Egy  nagy  nemzet,  mely  eddig  a  fél¬ 
világnak  osztott  parancsokat,  mely  trónokat  alakított  s 
azokba  a  saját  fiait  ültette  idegen  országokban,  mely  adó¬ 
fizetőjévé  tette  egész  Európát,  s  aztán  a  műizlésével,  a 
divatjával,  a  művészetével  még  egyszer  meghódította, 

még  egyszer  adófizetőjévé  tette;  most  letiporva,  meghó¬ 
dítva,  megkötözve  a  hyperboneok  minden  szegletesfejű 
népei  által ,  tűrnie  kellett  azoknak  az  uralmát,  dölyfét, 
üldözését  és  nevetni  hozzá. 

A  házakban  gyász,  az  utczákon  tivornya.  Minden  csa¬ 
ládnak  volt,  a  kit  megsirasson :  a  jó  hazafiak  zárt  ajtók 
mögött ,  leeresztett  ablakfüggönyök  alól  lestek  ki  az 
utczára,  s  kinn  a  boulevardon  ölelkezve  járt  a  hazatért 
royalisták  serege  a  diadalmas  idegennel,  a  ki  nemzetét 
leverte. 

A  piaczok,  az  utczák  szegleteiről  vakarták,  a  régi  neve¬ 
ket,  a  mik  diadalmas  időkre  emlékeztettek.  A  Yendóme- 
oszlopra  húzták  fel  nagy  mesterséggel  a  világhódító  óriás 
szobra  helyébe  az  ólom  liliomot;  kevesebb  gonddal  cso¬ 
magolták  a  rokkantak  esplanadeján  a  Szent-Márk  szár¬ 
nyas  oroszlánját,  hogy  visszavigyék,  a  honnan  ide  került, 
Yelenczébe.  Annak  a  helyébe  is  egy  liliombokor  jött 
ólomból.  A  nagy  diadalivet  bedeszkázták ;  Desaix  gyö¬ 
nyörű  érczszobrának  burkolatot  csináltak.  Egészen  mezí¬ 
telen  volt  az  ércz-alak;  s  a  bronczcsábító  ellen  védeni 
kellett  a  similor  erényt. 

Az  új  franczia  király  jó,  becsületes  ember  volt,  verse¬ 
ket  is  irt,  azok  is  becsületes  versek  voltak.  Ha  mások 
jobb  verseket  nem  Írtak  volna,  mint  ő,  poétának  is  meg- 
járta  volna.  Epén  úgy,  mint  a  hogy  Francziaország  kirá¬ 
lyának  is  megjárta  volna,  hanem  épen  Napóleon  császár 
után  érkezett  volna  meg.  De  mindannak  daczára,  hogy 
olyan  kedves  ember  volt,  neki  is  voltak  ellenségei.  Majd 
egy  szabólegény  állt  elő,  azt  állítva,  hogy  ő  XYI.  Lajos¬ 
nak  a  fia,  az  igazi  trónörökös,  majd  meg  egy  faczipő- 
készítőnek  a  fia  hozta  a  bizonyítványait,  hogy  ő  az  igazi 
dauphin ,  őtet  illeti  meg  a  királyi  trón;  utoljára  egy  fa- 
óra-készítő  állt  elő  a  világot  felvilágosítani,  hogy  ő  az 
igazi,  valóságos  XVII.  Lajos,  Mária  Antoinette  ked- 
vencz  «Louis  Charles » -a.  Szegény  XYIII.  Lajos  azt  sem 
tudta,  melyik  ellen  védelmezze  biczegő  trónját.  A  vissza- 

tódult  emigráns  sereg,  a  hajdani  marquisk  és  vicomtok 
mind  azt  követelték,  hogy  a  domíniumaikat,  a  miket  a 
forradalom  elkobzott,  adják  vissza  nekik,  s  a  püspökök, 
az  apátok,  hogy  a  templomaikat,  kolostoraikat,  a  mikből 
a  respublika  pantheont,  szinházat,  kaszárnyát  csinált, 
megint  alakítsák  vissza.  A  mi  mind  lehetetlen  volt.  Olyan 
okos  ember  lett  volna  elég,  a  ki  parancsolni  tudjon,  de 
olyan  bolond  nem  akadt,  ki  engedelmeskedjék.  Páris  még 
mindig  az  idegen  invasióé  volt.  Ha  ezelőtt  fegyverrel  a 
kezében  özönlötte  el  a  világvárost  az  idegen  sokaság , 
most  pénzzel  a  zsebében  rohanta  meg.  Kendet  nem  lehe¬ 
tett  tartani,  mert  az  ember  nem  tudhatta,  hogy  az  a 
garázdálkodó  maskara,  a  kit  utczai  verekedésért  befognak, 
nem  valami  muszka  herczeg-e?  s  az  a  veszedelmesen 
kihivó  magaviseletű  hölgy,  a  ki  fényes  nappal  nyilvános, 
botrányt  csinál,  nem  valami  hatalmas  angol  mylordnak  a 
myladyje-e  ? 

Valamint,  megfordítva,  arról  sem  lehetett  bizonyos  a 
rendőr,  (ha  egyátalában  kiváncsi  akart  lenni  ilyen  apró¬ 
lékosságokra)  hogy  az  a  nagy  applombbal  terjeszkedő 
hatalmas  muszka  herczegforma  úr,  azzal  a  sok  érdem¬ 
renddel,  nem  a  legközönségesebb  zsebmetsző  czég  tagja-e  ? 
s  az  az  úrhölgy,  a  ki  négy  lovas  hintón  hajtatott  idáig, 
szerecsen  inas  hordja  utána  a  persa  shawlját,  nyak- 
lánczán,  övcsatján  borsónyi  gyémántok,  nem  valami  ka- 
landornő-e  ?  s  hogy  valóságos  gyémántok-e  azok,  s  igazi 
fekete-e  az  a  szerecsen?  Azt  pedig  épen  hiába  való  fárad¬ 
ság  lett  volna  kitanulás  alá  venni,  hogy  ebből  a  hem¬ 
zsegő  tarka-barka  hangyabolyból  ki  minő  nemzethez 
tartozik  ?  mert  a  ki  itt  azt  a  hosszú  lengyel  krakoviánkát 
viseli,  az  nem  lengyel,  hanem  börze- agioteur;  azok  a 
hosszú  sarkantyúk,  a  mik  a  kozák  pantallón  alól  kimered¬ 
nek,  s  a  hölgyek  uszályát  fenyegetik,  hozzájuk  a  zsinóros 
mellény,  a  kifent  bajusz,  azok  nem  valami  magyar  urat 
jelentenek,  az  a  boltos  legények  divata;  a  Stuart  Mária 
főkötőt  meg  épen  nem  az  angol  myladyk  viselik,  hanem 


a  brecla-utczai  lorettek.  Azok  a  múlt  századbeli  alakok 
pedig,  a  kik  pötyögős  culotteban,  púderezett  máslis  hajjal, 
keresztbe  dugott  karddal  őgyelegnek  előre-hátra,  épen 
úgy  lehetnek  hazatért  emigránsok,  kik  mindenhez  hívek 
maradtak,  még  a  parókáikhoz  is,  mint  próbára  siető  szí¬ 
nészek,  vagy  a  Ranelaghból  hazatérő  maskarák. 

Hozzá  van  szokva  a  világ  minden  bizarr,  rendkívüli 
viselethez ;  senki  semmiben  sem  ütközik  meg,  s  a  tarka¬ 
barka  zagyvalékot  csak  a  társalgási  modor  teszi  egyfor¬ 
mává:  illem,  tisztesség,  udvariasság  mind  a  száműzött 
fogalmak  közé  tartozik.  Nem  a  régi  franczia  nép  ez,  de 
nem  is  a  mostani.  Az  egész  világ  bolondjainak  a  gyűl- 
lielye  van  itt,  a  kik  találkozót  adtak  egymásnak  a  föld 
minden  részéből,  egy  helyen,  a  hol  minden  szabad.  Dévaj 
kaczagás,  arczátlan  megszólítások,  czéda  mozdulatok,  lep¬ 
lezetlen  hivogatás ,  kótyavetyéli  osztott  kegyek,  inyencz 
élvvadászat  lót-fut,  kergeti  egymást,  leskelődik  áldozatára, 
kérkedik,  ha  megtalálta,  árulja  a  becsületét  s  dicsekedik 
szemérme  veszteségével. 

Egy  szakadatlan  zsib vására  ez  a  kéjnek,  a  gyönyörnek. 
Az  egyik  azért  jön  ide,  hogy  mire  vesztegesse  a  pénzét, 
a  másik,  hogy  mijét  adja  el  érte  ?  S  megvehető  minden  ! 
Egymás  mellett  árulják  a  boltokban  a  hamis  gyémántot, 
meg  az  igazi  gyémántot,  s  mind  a  kettő  megvehető 
azokkal  együtt,  a  kik  azt  viselik,  külömbözik  csak  az 
áruk. 

S  ha  egy-egy  büszke  hölgy-alak  megy  végig  néha  a 
tarka  pillangóraj  között,  herczegnői  tekintettel,  állig  be¬ 
gombolt  egyszerű,  de  drága  nehéz  bársony  köntösben,  a 
ki  elnéz  az  emberek  feje  fölött,  s  istennői  fenséggel  igno- 
rálja  a  fényes  csőcselék  hódolatát,  az  a  legveszedelmesebb 
valamennyi  között.  Az  is  megvehető,  csak  az  ára  igen 
nagy. 

Azok  az  arczképek,  ott  végig  egy  hosszú  tornáczban,  a 
legszabadelvűbb  öltözethiánynyal,  mind  megvehetők  ,  az 
eredetijeikkel  együtt. 

S  mikor  néha  a  czifra  sokaságon  egy  fekete  ruhás 
szerény  alak  furakodik  keresztül ,  hogy  a  főlépcsőkhöz 
juthasson,  mely  a  «monsieur»  (Artois  herczeg)  lakásá¬ 
hoz  vezet,  hóna  alatt  a  bőrtárczával,  melyben  a  leg¬ 
újabb  sürgönyök  vannak  ,  az  is  megvehető  sürgönyöstül 
együtt. 

Mert  a  tatár  tábor  egyúttal  arra  is  szolgál,  a  mire  most 
a  hirlapirodalom ,  a  hirek  elterjesztésére.  Itt  tudni  meg 
mindent  legelőször,  a  mi  a  nagyvilágban  történik,  és  azt 
is,  a  mi  nem  történik.  Itt  van  a  pletykavásár.  A  publi¬ 
kum  maga  a  reporter.  Gyorsabb  ez,  mint  a  gőzsajtó.  Dél¬ 
ben  (csillagászi  időszámítás  szerint)  a  börze-agiotage  ideje 
van,  a  ki  a  börzéről  jön,  ide  siet,  itt  folytatja.  Minden 
ember  járja  az  aranyborjú  körtánczát.  Egy  órával  ké¬ 
sőbb  egész  pompájában  van  a  tatár  tábor,  akkor  jelenik 
meg  az  elegáns  világ,  pazar  ragyogását  bemutatni ;  a  gal- 
leriák  akkor  essbouquettól  és  eau  de  miile  fleurtől  illa¬ 
toznak;  két  órakor  jön  az.  emigráns  aristocratia,  akkor  a 
csarnokok  illata  átváltozik  pézsmává ;  három  órakor  meg¬ 
nyílnak  a  restaura  teurok  pincze  -  ablakai :  a  kápri-  és  sze¬ 
recsendiómártás  szaga  csalogatja  a  közönséget  a  gour- 
mand  asztalhoz ;  ekkor  egy  kicsit  megritkul  a  népcső¬ 
dület,  sokat  elnyelnek  az  éttermek ,  de  még  maradnak 
elegen,  a  kik  nem  szoktak  ebédelni,  vagy  még  nem  kap¬ 
tak  valakit,  a  ki  megebédeltesse  őket ;  azoknak  a  mulat- 
tatására  előjönnek  az  utczai  énekesek,  muzsikusok,  a 
vándor  csemegeárulók ,  akkor  a  félzsoldon  levő  katona¬ 
tiszteké,  meg  a  Kairó-utczai  kisasszonyoké  a  világ,  s  kezd 
úrrá  lenni  a  csarnokok  légkörében  az  ánizs,  eltaposott 
narancshéj  bűzével  vegyítve ;  este  felé  aztán,  mikor  meg- 
gyujtják  az  ezernyi  argand-lámpákat,  chevreux-gyertyá- 
kat,  akkor  összekeveredik  a  nappali  raj  azzal  a  másikkal, 
a  melyiknek  mind  az  arcza,  mind  a  toiletteje  éjszakai 
világítást  kíván,  s  akkor  aztán  parfume,  ételszag,  dohány¬ 
füst,  aroma,  elöntözött  bor-,  pálinka-gőz  összeelegyül  a 
forró  emberi  lélekzettel  s  a  gyertyák  bűzével,  úgy,  hogy 

otthon  találja  benne  magát  minden  ember.  Hét  óra  felé 
aztán,  mintha  kisepernék,  úgy  kitisztul  minden ,  de  még 
akkor  is  ott  helyben  marad,  a  mi  eltűnt,  a  színházba  zsú¬ 
folta  össze  magát.  A  Palais  Royalnak  két  nagy  szinliáza 
van,  s  azon  kívül  számbavehetetlen  spektákulum  bar¬ 
langja ,  minden  zaj,  minden  nép  azokba  költözött.  Ott 
folytatják  a  nagy  zsibvásárt  zene  és  énekszó  mellett. 
Éjfél  felé  kibocsátják  megint  a  rajaikat  a  komédiatemplo- 
mok  s  tódul  elő  kaczagva,  dalolva,  kiabálva  az  egész 
Babylon,  s  a  mint  jön,  úgy  el  is  vész  a  punchtermekben, 
a  miknek  kivilágított  ablakain  láthatók  a  szilaj  taglej¬ 
tések,  a  tánczmozdulatok,  a  walzer  hangjai  mellett,  míg 
egy- egy  ajtónyitásnál  végig  lehet  látni  egy- egy  fénytől 
ragyogó  termen,  melynek  csupa  tükörfalai  sokszorozzák 
a  drága  Carcel-lámpák,  a  sinumbrák  fényét.  Azok  ott 
játéktermek;  tömve  mindig;  a  legszebb  hölgyeket  ott 
látni,  a  legfényesebb  toilettekben,  és  azok  nélkül  is,  ott 
pezsgőt  is  adnak  a  játszóknak  ingyen.  Ezek  a  harmonia- 
barlangok  igen  szép  haszonbért  fizetnek  a  kormánynak,  s 
szabadalmuk  van  rabolni  trente  et  quaranteal,  biribivel 
és  roul ettel.  De  csak  éjféltől  három  óráig,  nyitott  ajtók¬ 
nál,  azontúl  zárt  ajtók  mellett.  Ez  a  napirend  a  tatár 
táborban,  így  vázlatosan  ismertetve.  Vannak  idegenek,  a 
kik  a  Palais  Royal  tatár  táborán  kívül  nem  láttak  Páris- 
ból  egyebet;  idejöttek  s  addig  ki  sem  mozdultak  innen, 
a  míg  mindent  meg  nem  tudtak,  a  mit  megtudni  érdemes 
volt. 

Csak  késő  éjjel  három  óra  után,  mikor  a  Palais  Royal 
óriási  kertjének  hársfái  töltik  el  fölséges  mézillatukkal  a 
salakjaitól  megszabadult  levegőt,  akkor  látni  ott  a  lám¬ 
pák  világánál  egyes  köpenybe,  talmába  burkolt  csoporto¬ 
kat,  a  kik  egymást  csöndesen  köszöntik,  halkan  beszél¬ 
getnek.  Ezek  azok  a  férfiak,  a  kik  megmaradtak  francziák- 
nak  és  becsületes  embereknek,  a  nélkül,  hogy  száműzetésbe 
keveredtek  volna. 

Mondják,  hogy  néha  maga  Artois  herczeg  is  lejön 

egy  melléklépcsőn  fényes  palotájából,  ilyen  késő  ejjeli 
órában,  a  gyéren  látogatott  kert  fasorai  alá,  friss  leve¬ 
gőt,  hársillatot  belélekzeni,  és  talán  még  más  egyebet  is. 

Hogy  mindezeket  Axamita  őrmester  leányasszony,  da¬ 
czára  annak,  hogy  szemeivel  látta,  mégis,  hogy  nem  tudta 
elmondani  Milióra  kisasszonynak?  azt  már  körülbelől 
lehet  gyanítani. 

Valamint  az  iránt  is  lehet  némely  fogalmat  elvonni, 
hogy  miért  nem  hozta  a  húgát  ide  magával  Metell  ? 

Hanem,  hogy  őt  magát  mi  hozta  hát  ide  ?  ez  még  min¬ 
dig  olyan  kérdés,  a  mi  komoly  válaszra  vár. 


A  C AB AMBOL-PABTIE  K . 

Ott  járt  már  napok  óta  Metell  a  Palais  Royal  hirhedett 
tornáczaiban  s  ő  is  azok  közé  tartozott,  a  kik  éjjelre  is 
ott  maradnak.  Megtartotta  nemzeti  viseletét  s  az  előny 
volt  ránézve.  Ez  első  tekintetre  megvallja  az  idegent,  míg 
ha  incroyablenak  öltözik,  az  lerí  róla,  s  elárulja,  hogy 
messzeföldről  jött. 

Semmit  sem  csinált  még,  semmibe  sem  vágott  bele, 
nézelődött.  Tanulmányozta  a  szerepet. 

Nem  árult  el  kíváncsiságot,  érzéketlen  maradt  a  festett 
és  kifestett  szépségek  kecsei  iránt ,  nem  barátkozott  sen¬ 
kivel,  a  ki  belekötött,  eljárt  mindenüvé,  a  hova  mások 
járnak;  őrizkedett  a  színházban  észrevétetni,  hogy  értett 
a  darabból  valamit,  a  balletban  ő  is  a  színpadnak  sze¬ 
gezte  a  kukucskáját  (Gucker),  de  tovább  nem  vitte  a  stú¬ 
diumot;  de  Vitry  restaurateur-jében  ebédelt,  a  hol  ötven 
franc  a  teríték  ára ,  de  bort  nem  ivott ;  a  képek  közül  a 
hirhedett  paripák  aczélmetszeteit  nézegette  s  esténkint 
ellátogatott  a  játéktermekbe;  egy-egy  louisdort  feltett  a 
rouge  et  noirra  ,  ha  elvesztette,  ha  megnyerte,  abbahagyta ; 
nem  űzte  tovább.  Nép  volt  a  játékasztalok  körül  tömér- 

dek.  Közönséges  szerencsevadászok.  Olyan  spelunkákba 
is  betévedt,  a  hol  szakértő  játékosok  űzik  a  mestersé¬ 
güket  fáraóval,  makaóval.  Vannak  közöttük,  a  kik  ahhoz 
is  értenek,  hogyan  kell  a  balszerencsét  megjavítani?  Hogy 
kémnek  ne  tartsák,  egy  pár  játékra  meghagyta  magát 
fogni ,  de  vigyázott  magára,  nem  hagyta  magát  tűzbe 
vinni.  Ezek  mind  közönséges  rablók  és  olyan  áldozatok, 
a  kik,  ha  sokat  vesztettek,  bele  ugranak  a  Szajnába. 

Azokon  ngyan  nincs  mit  sajnálni,  a  kik  azért,  mert 
elhagyták  nyerni  a  pénzüket,  beleugranak  a  vízbe ;  mert 
azért  mentek  oda,  hogy  a  másiknak  a  pénzét  elnyerjék  s 
abban  az  esetben  ők  is  épen  olyan  hidegvérrel  nézték 
volna  el,  hogy  hogyan  öli  bele  magát  a  vízbe  az  a  másik. 
Olyan  ez  mint  az  amerikai  párbaj,  a  hol,  lelke  szerint, 
mind  a  két  fél  gyilkos. 

Az  igazi  előkelő  úri  világ  nem  itt  volt. 

A  dandyk,  az  incroyableok  egy  caffée  chantant-ban  gyü¬ 
lekeztek  össze,  a  hová  két  louisdor  belépti  dij  mellett 
lehetett  bejutni.  Ott  híres  művésznők  produkálták  magu¬ 
kat,  ezért  a  magas  entrée. 

Ebben  a  kávéházban  a  pinczérek  és  marqueurök  mind 
válogatott  szép  hölgyek  voltak,  XIV.  Lajos  korabeli 
apródoknak  öltözve  s  azok  között  valódi  királynénak 
tűnhetett  fel  a  hódító  szépségű  Corysande,  a  kinek,  hogy 
nagyobb  legyen  az  illusio,  támlásszékül  a  westfáli  király¬ 
nak  a  hajdani  trónusa  szolgált,  a  honnan  a  kávéhoz  a 
czukrot  osztogatta. 

Hanem  ez  csak  a  külszin  volt.  Míg  a  productióhoz 
való  tribüné  hátul  volt,  s  ott,  a  ki  az  ál-Catalanit  akarta 
hallgatni,  szürcsölhette  a  kávéját,  találgathatta  a  czukor- 
bonbonokra  irt  verses  charádákat,  csinálhatott  szerelmi 
cselszövényeket  a  madameokkal  és  myladykkal,  addig 
a  főérdek  a  négy  tekéző-asztal  körül  tömörült  össze. 

Ez,  mint  mindenki  tudja,  szép  férfias  és  ártatlan  mu¬ 
latság.  Azért  néha  nők  is  gyakorolják,  és  olyan  emberek 
is,  a  kik  nem  ártatlanok. 

Mind  a  négy  tekeasztalon  hiányoznak  a  lyukak,  a 
mikbe  a  lapdák  szoktak  hullani,  ezeken  csak  carambol- 
partiekat  játszanak.  A  legérdekesebb  neme  a  tekejátéknak, 
valódi  tudomány. 

Itt  már  nem  a  vakszerencse  dolgozik,  a  hogy  a  kártyá¬ 
ban,  hanem  ész  és  testi  ügyesség  együtt  a  szerencsével. 

Rendesen  mind  a  négy  tekeasztal  el  van  foglalva,  de 
aztán  lassankint  egy  körül  csoportosulnak  a  nézők,  azok 
között  szép  hölgyek  is,  a  legfényüzőbb  toilletekben.  Annál 
az  asztalnál  bizonyosan  a  játékosok  tornája  folyik.  Van¬ 
nak,  a  kik  ebben  a  tudományban  mesterek  ,  de  vannak 
olyanok  is,  a  kik  már  professorok  ! 

Nincs  a  kártyának  az  a  neme,  a  minek  olyan  szenvedé¬ 
lyes  áldozói  legyenek,  mint  a  minők  voltak  ez  időben  a 
carambol- partié  sectariusai. 

Mintha  az  elmúlt  két  évtizednek  óriási  népharczai 
mind  erre  a  kis  négyszögletű  zöld  térre  szorultak  volna 
össze,  úgy  keresték  a  találkozót  egymással  Nagy-Bri- 
tannia,  Gallia,  Borussia,  Scythia  (azaz  Oroszország),  még 
az  Óceánon  túli  nagy  keletkező  ország  képviselői  is,  s 
küzdöttek  a  « zászlóik))  becsületéért,  dákóval  és  csont¬ 
golyókkal.  Itt  volt  az  igazi  Marengo,  itt  Austerlitz,  itt  a 
Borodino ! 

A  francziák  azonban  itt  is  győzelmesek  maradtak  volna 
az  egész  világ  fölött,  ha  az  angoloknak  e  téren  is  nem  lett 
volna  egy  Wellingtonjuk.  Egy  lord  Severland.  A  tekézők 
nagymestere.  A  kinek  dákóhegye  előtt  reszketett  Borussia, 
meghajolt  Hibernia,  adófizetővé  lett  Scandinavia ! 

Ott  dönti  őket  halomra  a  vitézi  tornában  győzhetlen 
fegyverével,  keskeny  karimájú  á  la  Welling-tonját  előre 
bodorított  félwuklijára  billentve,  s  felmeredő  inggallérjai 
közül  lenézve  az  egész  világot.  Most  épen  Amerikát  kény¬ 
szerítette  capitulatióra,  kinek  szégyenét  a  malomkő  ter¬ 
jedelmű  Bolivár  karimája  sem  képes  eltakarni. 

—  Amerika  is  oda  már !  Európa  rég  meghódítva  !  Melyik 
világrész  van  még  hátra  ? 

A  győzelmes  viador  meglátja  a  bámulok  között  Metelit, 
a  kit  nagyon  is  exoticus  öltözete  nem  kevésbé  tesz  fel¬ 
tűnővé,  mint  minden  európaitól  elütő  arczjellege.  A  sze¬ 
méből  kiolvasta,  hogy  ő  is  ért  ehhez  a  tudományhoz,  és 
hogy  vágya  volna  a  megmérkőzéshez.  Elárulja  ez 
magát. 

—  Uram!  szólt,  lökbotjával  a  tekeasztalra  mutatva, 
Metellliez.  Nem  tetszik  pour  l’honneur  du  drapeau  ? 
Oroszok  vagyunk  ? 

—  Nem.  Magyarok  vagyunk. 

—  Annál  szebb.  Ez  ritkaság.  —  Kétszáz  louisdor  a 
partié. 

Metell  tudta  azt  úgy  is. 

—  Az  nekem  nagyon  magas  tét,  mondá  húzódozva. 

A  győzelmes  viador  végig  nézett  rajta,  szánalomhoz 
haj  azó  kifejezéssel  s  aztán  azt  mondá: 

/ 

—  No  hát  legyen  huszonöt  louisdor.  En  úgy  is  játszom. 
Csak  azért,  hogy  a  trofeumaim  között  egy  ázsiainak  az 
exuviái  is  legyenek. 

Metell  sem  az  « ázsiai »  illetékesség,  sem  az  exuviák 
előleges  igénybevétele  ellen  nem  tett  kifogást,  hanem  szét¬ 
nézett  dákó  után. 

—  Szolgálok  az  enyimmel,  mondá  Severland  lord,  meg- 
krétázva  a  lökbotja  hegyét,  —  ne  legyen  az  a  hit,  hogy  a 
botom  meg  van  babonázva.  Egyszer  az  egyikünk  lökjön 
vele,  másszor  a  másik. 

—  Ki  kezdje?  kérdezé  Metell. 

—  Mindig  az,  a  ki  provokálva  van ! 

—  Szeretem  az  igazságot.  Vessünk  fel  pénzt? 

—  No  hát  vessünk.  Mi  az  ön  jelszava  ? 

—  Császár. 

A  felvetett  pénz  az  arczképpel  fordult  felfelé  az  aszta¬ 
lon.  A  mylord  átnyújtá  Metellnek  a  dákót. 

Metell  aztán  le  sem  tette  azt  a  kezéből,  a  mig  a  partiét 
végig  ki  nem  csinálta. 

—  Bravó  Ázsia !  mondá  a  lord.  Ez  emberül  volt  végezve. 

Engem  lökéshez  sem  hagyott  ön  jutni.  —  Hanem  hát 
folytassak.  Dupla,  vagy  semmi  ! 

Metell  elfogadta  a  felhívást  s  megkezdte  a  második 
játékot.  Be  is  végezte,  a  nélkül,  hogy  az  ellenfelének  egyéb 
dolga  lett  volna,  mint  számlálni  a  lökéseket. 

—  Hisz  ez  egy  vadembertől  egészen  jó  !  mondá  a  mylord. 
Duplázzuk  meg  még' egyszer  a  tétet. 

Már  ekkor  kezdtek  Metellnek  szövetségesei  támadni. 
A  legyőzött  nemesek  oda  álltak  a  háta  mögé  és  lesték 
minden  lökését. 

Ezúttal  sem  hibázott  el  egyetlenegy  lapdát  is.  A  leg¬ 
lehetetlenebb  állásokkal  is  kiczirkalmazta  az  összekocz- 
czantót.  A  harmadik  játék  is  az  övé  volt. 

A  mylord  most  már  csak  a  jelszót  ismételte. 

—  Dupla,  vagy  semmi.  A  tétel  kétszáz  arany  volt  már. 

A  közönség  egész  érdeklődése  Metell  játéka  körül  össz¬ 
pontosult. 

A  negyedik  játékot  is  megnyerte  —  felváltás  nélkül. 

Ekkor  már  négyszáz  louisdor  volt  a  pénztárban. 

A  mylord  azt  is  megduplázta. 

Mikor  Metell  az  ötödik  játékot  is  megnyerte,  a  nélkül, 
hogy  a  dákót  csak  egyszer  is  visszaadta  volna  a  gazdájának, 
a  néző  közönség  frenetikus  tapsban  tör4:  ki  e  diadal  fölött. 
Borussia,  Scandinavia,  Hibernia  saját  kudarczaikért 
visszaadott  megtorlást  láttak  ez  ordáliában. 

Ámde  Nagy-Britannia  nem  szokta  magát  megadni  a 
veszteség  után. 

—  Dupla,  vagy  semmi!  hangzott  a  mylord  szava  újra. 

Nyolczszáz  louis dórra  ment  föl  a  tétösszeg. 

Kezdettől  végig  ünnepélyes  csend  volt  a  játék  alatt.  Ez 

már  a  hatodik  játék  volt.  —  Példátlan  eset,  hogy  valaki 
hat  játék  carambolt  megnyerjen  egymás  után,  a  nélkül, 
hogy  a  játszótársát  egyetlenegyszer  is  lökéshez  juttassa. 

Mikor  ez  is  megtörtént,  a  néző  közönség  varázslatnak 
kezdte  hinni  a  dolgot.  —  Ez  nem  mester,  ez  professor! 
Még  a  profé ssorok  között  is  a  dékán  ! 

—  Dupla,  vagy  semmi !  ismétlé  lord  Severland. 

Metell  egy  szó  nélkül  hozzá  kezdett  a  játékhoz.  Egy 

apródnak  öltözött  pinczérnö  egy  pohár  jeges  barbarasseal 
kínálta  meg;  abból  egyet  szürcsölt  s  nyugodtan  fogott  a 
munkájához.  —  Csupa  mesterlökés  volt,  a  mit  csinált. 

A  hetedik  játékot  is  megnyerte. 

Már  ekkor  a  pénztárban  háromezerkétszáz  louisdor  volt 
felhalmozva. 

Ekkor  kezdett  a  néző  közönség  szétszállingózni  Metell 
légköréből.  —  Ez  nem  hogy  mester,  nem  hogy  professor: 
hanem  «kozák»  (gréque).  Ettől  jó  lesz  távol  maradni. 

Most  már  mindenki  azt  képzelte,  hogy  érti  már,  miért 
mondta  ez  az  idegen  a  győzelmében  telhetetlen  mylord- 
nak  az  első  megkinálásra  azt,  hogy  neki  a  kétszáz  louis- 
dornyi  tét  nagyon  magas  !  Ez  játékos-psychologia.  Ha  az 
első  összemérkőzésnél  a  mylord  azt  látja,  hogy  fenhatós 
ellenféllel  került  össze,  megköszöni  a  mulatságot,  s  abba- 
hagyja  a  játékot,  kétszáz  louisdor  veszteséggel.  így  pedig 
bele  lett  sodorva,  a  játékos-agyafúrtságnál  fogva,  mely  a 
szerencse  erőszakolásában  bízik,  hogy  mindig  duplázza  a 
tételt,  mindig  mélyebben  gázoljon  bele  a  koczkáztatásba  ; 
ez  kiszámítás  volt.  Az  idegen  egy  professionatus  játékos. 
Jó  lesz  tőle  távol  maradni. 

—  Dupla,  vagy  semmi!  ismétlé  hidegvérrel  az  angol. 

Egész  halommal  állt  már  az  arany  a  pénztárban.  Metell 

előbb  egy  pohár  forró  punchot  hozatott  magának,  s  tűrte 
egész  fásult  egykedvűséggel  a  közönségnek  a  szemszúrását 
azalatt,  a  míg  azt  kanalankint  felszürcsölte. 

A  szép  éjpillangók,  a  játékbarlangok  ragyogó  szépségei 
ezalatt  ott  sertepertéltek  el  mellette,  —  egy  ilyen  nagy 
nyereségben  levő  játékos  egyszerre  érdekessé  kezd  válni. 
Némelyik  csaknem  az  ölébe  ült,  olyan  közel  törleszkedett 
hozzá.  Egy  delnő,  a  kinek  akkora  kalapja  volt,  hogy  mikor 
föléje  hajolt,  mind  a  kettőjük  fejét  eltüntette  az  ernyője 
alatt,  azt  sugá  a  fülébe,  hogy  a  «a  hetedik  játék  után  joga 
van  önnek  visszahúzódni)). 

Háromezerkétszáz  louisdorral  érdemes  is  lett  volna. 

Lettek  volna,  a  kik  azt  vele  igen  kellemes  társaságban 
megoszszák. 

Metell  fölállt  a  punch  mellől  s  jelezé,  hogy  kész  folytatni 
a  játékot. 

Mindig  «victor  prcecedit»  (a  győztes  kezdi). 

Csak  úgy  ment  a  nvolczadik  játék  is,  mint  az  eddigiek. 
Metell  a  legcsodálatraméltóbb  geometriai  feladatokat  haj¬ 
totta  végre  a  tekeasztalon.  Játéka  művészet  volt  már  és 
remeklés. 

Egész  a  legutolsó  lökésig  mind  valamennyit  mesterileg 

eltalálta. 

Csak  az  utolsó  taszítás  volt  még  hátra,  s  ennél  követ¬ 
kezőleg  álltak  a  lapdák. 

Mind  a  három  egy  vonalban  a  tekeasztal  közepén.  — 
A  közbeeső,  a  fehér,  a  Metell  lapdája;  innen  rajta  a  kék 
lapda,  túl  a  veres. 

A  körülállók  lélekzetüket  visszatartva  lesték,  hogy  mi 
lesz  ebből.  Senki  se  hallatott  még  csak  egy  sziszszenést 
sem. 

Hatezernégyszáz  louisdor  függött  ezen  az  egy  lökésen. 

Tanult  játékosok  tudják  jól,  hogy  az  ilyen  configuratió- 
ban  levő  tekelapdáknál  háromféle  kísérletet  lehet  tenni, 
hogy  a  közbülső  lapda  a  két  szélsőt  megérintse. 

Az  első  a  jól  kiszámított  visszalökés  (rekuzé),  a  fehér 
megüti  a  verest,  attól  visszalöketik  s  ráfut  a  háta  mögött 
levő  kékre.  Ennek  a  sikere  egy  harmadperczre  kiszámított 
gyorsaságtól  függ. 

A  második  a  quart.  Borotva- élnyi  élességgel  eltalálni  a 
fehérrel  a  veres  lapda  oldalát  s  akkor  negyedik  szegletéire 
visszakerülni  a  kék  lapdához.  Ehhez  igen  jó  szemmérték 

kell. 

A  harmadik  pedig  a  terz.  Ez  a  legnehezebb ;  de  nem- 
sikerülés  esetén,  ha  a  lökés  elég  erővel  volt  intézve,  még 
egy  visszatérő  quintben  eredményt  igér. 

Senkinek  sem  volt  kétsége  az  iránt,  hogy  oly  remek- 

játékosnak,  mint  ez  az  idegen,  akár  az  első,  akár  a  máso¬ 
dik  módszer  a  legbiztosabban  sikerülni  fog. 

Százhuszonnyolczezer  frank  ez  az  egy  lökés ! 

Metell  sokáig  látszott  magában  tanakodni,  mintha  vá¬ 
logatna,  egyszer  már  a  dákó  hegyét  neki  is  mérte  a  fehér 
lapda  aljának,  a  mi  a  rekuzé  lökése;  de  aztán  csak  meg¬ 
változtatta  a  szándékát,  s  a  két  biztosabb  mód  helyett 
választotta  a  legnehezebbet,  a  terzlökést.  A  körülállók 
boszúsan  csettentettek  a  nyelvükkel.  Ez  valóságos  feladása 
a  játéknak.  A  lapda  terzre  is  elkerülte  a  kék  lapdát,  meg 
quintre  is.  A  dákó  a  mylord  kezébe  került,  a  ki  aztán 
szintén  nem  tette  le  azt  addig  a  kezéből,  a  míg  mind  a 
harminczkét  lapdát  meg  nem  csinálta.  A  nyolczadik  játék 
el  lett  vesztve.  —  O-Anglia  győzött. 

—  No  uram !  ön  most  Anglia  leggazdagabb  lordjának 
ajándékozott  százhuszonnyolczezer  frankot !  suttogá  Metell 
fülébe  az  a  nagykalapos  delnő. 

Metell  vállat  vont,  mint  a  kinek  hatezernégyszáz 
louisdor  nem  is  pénz. 

Arról  pedig  mindenki  meg  volt  győződve,  hogy  az  idegen 
Champion  szándékosan 'adta  föl  a  nyert  játékot ;  és  mégis 
oly  gavalléros  módon,  hogy  ellenfele  nem  érezhette  ma¬ 
gát  ez  által  megsértve. 

Ez  nemcsak  mester,  nemcsak  professor,  hanem  gavallér ! 

A  mylord  azonban  ledobta  a  queut  a  tekeasztalra  s  oda 
lépett  Metellhez : 

- —  Uram ! 

—  Mylord ! 

—  Tud  ön  l’hombret  játszani? 

—  Játszottam  már. 

Azt  kérdeztem,  hogy  «tud»-e  ön  játszani  l’hombret. 

—  Tudok. 

—  Akkor  szívesen  látom  önt  holnaptól  kezdve  nálam, 
minden  nap  éjfélután  egy  órakor. 

S  azzal  a  kezébe  nyomta  a  névjegyét,  czímével  és  hotele 
körülírásával  ellátva. 

A  L’HOMBRE. 

A  l’hombre  urak  játéka,  még  pedig  nagy  uraké. 

A  sakkjátékhoz  is  éles  ész  kell,  de  mégis  sakkjátékos 
lehet  akárki,  ázsiai,  afrikai  nevelés  mellett  is,  de  hogy 
l’homhret  játszszék  valaki,  ahhoz  európai  műveltség  kell. 

A  rhombre  valamennyi  más  kártyajátéknak  a  furfangjait 
egyesíti  magában. 

A  l’hombre-játszónak  egy  mathematikus  mnemotech- 
nikájával  kell  birni,  a  mellett  egy  hadvezér  tervalkotó 
tehetségével,  széles  látkörrel,  minő  egy  diplomatáé,  lava- 
teri  physionomia-ismerettel,  és  azután  —  megfelelő  pro- 
tectióval  ((Szerencse))  istenasszony  részéről. 

De  még  ez  sem  elég. 

Bírhat  valaki  minden  tehetségével  a  festőnek,  a  zenész¬ 
nek,  azért  mégsem  lesz  belőle  « művész »,  ha  hiányzik  nála 
a  « szikra ».  Ilyen  a  l’hombre -játékosnál  a  játékérzék.  Né¬ 
mely  ember  egész  életén  át  játszott,  szenvedélye  volt,  a 
nélkül,  hogy  játékérzéke  lett  volna.  Ez  az  ihlet,  a  mit  a 
múzsa  választottjának  homlokára  leheli,  csak  olyan,  mint 
a  másik  kilenczé.  —  A  tizedik  múzsa:  a  «Fortuna».  — 
A  többi  kilencz  mind  aggszűz  maradt,  —  no,  férjhez  ugyan 
ez  se  ment,  de  kérője  mindig  van  sok,  kérők,  a  kik  nem 
ijednek  vissza  attól,  a  mit  ez  a  hölgy  világosan  a  kezében 
hord  s  a  mitől  minden  becsületes  férfinak  illik  idegenkedni, 
sőt  kérve  kérik  tőle  a  szarvat :  (a  bőségszarvat). 

De  még  ez  sem  elég. 

A  l’hombre-játékosnak  psychologiával  is  kell  bírni. 

Mert  nem  elég  jó  játékosnak,  nem  elég  szerencsésnek 
lenni,  hanem  az  a  feladat,  kitalálni,  hogy  mikor,  és  kinél 
érvényesüljön  a  tudomány  és  a  szerencse?  —  számítani 
az  indulatokkal,  a  szenvedélyekkel,  a  temperamentumok¬ 
kal,  a  nemzeti  sajátságokkal,  —  a  külesemények  befolyá¬ 
sával,  a  szerencsés  szerelem,  az  elkeseredés,  megcsalatás, 


a  nagy  öröm,  a  heves  indulat  mind  igen  nagy  tényező  a 
rhombre-asztalnál. 

A  ki  a  l’hombrenak  szentelte  az  életét,  az  épen  oly  nagy 
és  minden  erőt  igénybevevő  feladatot  vállalt  magára,  mint 
a  ki  azt  tette  fel,  hogy  egész  életén  át  a  vámpolitikát 
fogja  tanulmányozni,  vagy  a  jogcodificálásba  merül  bele. 
Azzal  az  apparátussal,  a  mely  az  embert  jó  l’hombre-játé- 
kossá  teszi,  bátran  miniszterré  lehet  akárki.  Lesz  is  akár¬ 
hány. 

De  még  mindez  nem  elég. 

Még  egy  fődolog  van  hátra. 

A  «zóna». 

Tudjuk,  hogy  a  szeszélyes  istenasszony  a  földgömböt 
gurigázza  a  lába  alatt.  Ezen  vannak  a  zónák.  Az  egyik 
zóna  alatt  teremnek  csak  a  garasok,  a  másik  alatt  a  tal¬ 
lérok,  aztán  az  aranyak,  de  a  legfelső  alatt  a  százezrek. 
Ide  bejutni,  ebbe  a  zónába,  ez  a  mesterség,  ez  a  poláris 
expeditio.  Azt  nagy  jégtengerek  veszik  körül! 

Mert  mit  ért  Orpheusnak,  hogy  olyan  jó  muzsikus  volt, 
mint  Paganini,  ha  csak  a  vadállatokat  gyűjtötte  össze 
publikumnak,  a  kik  nem  fizetnek  belépti  dijat.  Sőt  még 
Plútó  is  csak  aprópénzzel  fizette  ki.  Nem  elég  a  nagy 
talentum,  a  terrénum  a  fődolog.  A  genienek  zóna  kell. 

Csakhogy  ebbe  a  legfelső  zónába  nagyon  nehéz  eljutni. 

Mivelhogy  a  l’hombre  fenséges  művészetének  nemcsak 
olyan  emberek  szentelik  az  életüket,  a  kik  valaha 
miniszterré  lehetésről  álmodoznak,  hanem  olyanok  is,  a 
kiknek  egyenes  életfeladatuk  ebből  az  egy  tudományból 
megélni. 

Azért  ezen  zónának  a  lakói  nagyon  válogatók  és  kizáró¬ 
lagosak. 

Mivelhogy  az  igazi  gentlemant  az  utánzottól  olyan 
nehéz  mai  nap  megkülönböztetni,  mint  az  aranyat  a  simi- 
lortól. 

Az,  hogy  valaki  tylburin  jár,  s  szerecsen  inast  tart,  nem 
bizonyít  semmit ;  az  érdemrendek,  a  szalag  a  gomblyukban 

tréfadolog,  még  az  ajánlólevelek  sem  érnek  semmit,  azok 
mellett  lehet  valaki  világcsaló,  kalandor,  professionátus 
kártyás.  Az  ilyen  professorokra  vigyázni  kell,  hogy  valami¬ 
kép  a  liigh  life  szentélyeibe  be  ne  vehessék  magukat. 

Jó  szerencse,  hogy  e  kizárólagos  körök  bennszülötteinek 
van  valami  ösztönszerű  tapintata,  a  mivel  a  jött-ment  ka¬ 
landort,  a  maguk  fajtája  közül  ki  tudja  ismerni,  épen  mint 
az  omagua  indiánok  kiismerik  a  közéjük  lopózott  clieeppe- 
was  indiánt —  a  szagáról.  — Yan  valami  neme  az  imper- 
tinentiával  párosult  modestiának  (furcsa  hybridum),  a  mibe 
bele  kellett  élni  az  embernek  magát,  hogy  autochtonnak 
lássék.  A  ki  ezt  otthon  az  apai  kastélyban  meg  nem  tanulta, 
ha  utánozni  akarja,  elárulja  magát.  Hiába  nevezteti  magát 
az  inasával  grófnak,  hiába  udvarol  a  kis  tánczosnőnek, 
hiába  tart  versenyparipákat,  hiába  osztogat  louisdorokat 
borravalónak,  azok  odafenn  megérzik  rajta,  hogy  nem 
közéjük  való.  A  kávéházban,  a  turfon,  a  bettinghousban, 
ott  szóba  állnak  vele,  tartják  a  tételeit,  játszanak  vele 
makaót,  carambolt,  ahhoz  minden  idegen  hozzáférhet,  a 
nyilvános  játéktermekben  nincs  rangkülönbség,  senki  sem 
restelli,  ha  olyan  pénzt  nyert  el,  a  mit  valaki  a  közpénztár¬ 
ból  suvasztott  el,  vagy  a  párisi  kloakák  bérletéből  kapart 
jelő.  —  Gazember  volt-e  a  játék  előtt,  öngyilkos  lesz- 
játék  után  az  ismeretlen  partner1?  senki  sem  kérdezi.  Ha 
incorrectnek  találta  a  játékát,  fölkel  és  ott  hagyja,  még 
jó  éjszakát  se  kell  hogy  kívánjon  neki.  Hanem,  hogy  valaki 
az  igazi  high  lifeból  azt  mondja  valakinek  az  ismeretlenek 
közül:  «uram,  ha  tud  ön  l’hombret  játszani,  lépjen  be 
ezzel  a  névjegyemmel  a  rue  de  Rivolii  palotába)),  ehhez 
kell,  hogy  megérezzék  rajta  az,  a  miről  az  omagua  indiánok 
megismerik  egymást. 

Ez  az  elővigyázat  annyival  inkább  parancsolva  volt 
ezekben  az  időkben,  mert  Páris  a  kerek  világ  minden 
kalandorainak  gyűlhelye  volt  ekkor,  tele  idegenekkel,  a 
kik  nemcsak  Párisra,  de  egymásra  nézve  is  idegenek. 
A  száműzetésből  visszatóduló  franczia  arisztokráczia  maga 

is  annyi  nagyhangzású  czímet  hozott  egyszerre  forga¬ 
lomba,  hogy  az  ember  szinte  szégyenlette  magát,  ha  a 
neve  előtt  nem  volt  valami  gróf,  vagy  marquis,  ellenben 
az  igazi  herczegek  sem  átalltak  minden  lépten-nyomon 
olyan  vállalatokba  kezdeni,  a  mik  nagyon  közel  rokonok 
a  szédelgéshez.  Alchymia,  perpetuum  mobile,  repülő  lég¬ 
gömb,  bölcsek  köve,  jövendőmondás  s  más  efféle  világ- 
bolondítás  egyenesen  a  legfelsőbb  aristocratia  légköré¬ 
ben  nyerte  származását,  úgy  hogy  az  igazi  úrnak  még  a 
saját  osztálya  iránt  is  nagyon  óvakodónak  kellett  lenni. 

Ezt  a  bűvkört  törte  keresztül  Metell.  Megtalálta  a 
Behring-szorost  a  legfelsőbb  jégzónába. 

Az,  a  mit  a  carambol-partienál  tett,  az  az  omaguának 
az  illata  a  maga  őserdejében.  Azt  csak  igazi  vegyületlen 
kék  vér  teszi  meg,  hogy  egy  egész  tőkepénzt,  a  mi  már  a 
kalapjába  be  van  seperve,  s  a  mit  egész  korrekt  módon 
tett  tulajdonává,  minden  segítsége  nélkül  a  vak  szerencsé¬ 
nek  —  nem  utána  járva,  de  felhivatva,  hogy  ezt  vissza¬ 
öntse  megint  az  asztalra,  még  pedig  oly  modorban,  mely 
az  ellenfél  büszkeségét  meg  nem  sérti ;  ez  egy  olyan 
vonás,  mely  a  nemes  ember  alakját  kiegészíti,  s  grand 
seigneur-ré  üti. 

Ez  nem  tartja  azt  a  tele  kalap  aranyat  elég  egyenérték- 
nek  azért,  hogy  aztán  a  másik  perczben  az  egész  társaság 
háttal  forduljon  felé  és  azontúl  minden  ember  elnézzen  a 
feje  fölött,  a  kivel  összetalálkozik.  Ez  tudatni  akarja,  hogy 
ő  igazi  úr ! 

Es  czélt  ért  vele.  Meghívták  a  rue  de  Rivoli-i  palotába  s 
azontúl  otthon  volt  benne. 

Itt  volt  az  aristokrata  körök  zárt  játékklubbja. 

A  Palais  Royalban  szoktak  játszani  mulatságból,  a  rue 
de  Rivoliban  a  játék  volt  a  czél.  Itt  nem  voltak  se  kaczér 
világszépségek,  se  frissítőt  körülhordó  női  apródok,  se 
római  canephorák,  ide  nem  volt  másnak  bejárása,  csak 
férfinak,  s  nem  míveltek  mást,  mint  a  játékot,  nagy 
pénzben. 

Metell  nem  tűnt  fel  különös  szerencséje  által,  hol  nyert, 
hol  vesztett;  s  azt  tartották  felőle,  hogy  igen  szépen 

játszik. 

Gyakran  játszott  magánál  gyöngébb  játékosokkal,  s  nem 
mérgelődött  rajta,  ha  azok  megverték.  Ilyenformán  a 
rokonszenvek  kezdtek  feléje  hajolni.  A  kisebb  erők  cso¬ 
portot  képeztek  a  nagyobb  körül,  a  kik  előliarczosuknak 
kezdték  tekinteni.  — -  Volt  ott  egy  orosz  herczeg,  a  nevét 
nem  jegyezte  fel  a  krónikánk,  aki  impertinens  szerencsé¬ 
vel  játszott  s  nem  is  restelte,  hogy  érzik  a  prsepoten- 
tiáját. 

Ez  addig  tartott,  míg  Metell  össze  nem  akadt  vele,  azontúl 
vége  volt  a  prestigenek.  A  magas  klub  egész  érdekkel 
kisérte  azt  a  tusát,  mely  elvégre  e  két  erős  Champion  között 
kifejlődött.  Remek  tornák  folytak  le  a  zöld  asztalnál,  a 
miknek  a  vége  az  lett,  hogy  az  orosz  herczegnek  nagyon 
rossz  kedve  volt. 

Mi  volt  Metellnek  a  nyeresége  ?  azt  nem  lehetett  tudni, 
mert  ebben  a  klubban  nem  raktak  készpénzt  az  asztalra. 
Egy  névjegy  hátára  irta  fel  mindenki  az  összeget,  a  mivel 
veszteségben  maradt,  s  azt  másnap  délig  beváltatá.  A  vesz¬ 
teségét  igazi  gentleman  nem  szokta  elpanaszolni;  arról 
pedig,  hogy  mennyit  nyert,  még  a  nem  gentleman  sem 
örömest  beszél.  —  Az  orosz  sokkal  gazdagabb  volt,  mint¬ 
sem  megszokott  fényűző  életmódján  a  kártyaveszteség 
valami  változtatást  tett  volna,  —  és  épen  úgy  nem  lehe¬ 
tett  másfelől  Metell  szokásain  észrevenni,  hogy  kedvezett 
neki  a  szerencse.  Visszahúzódva  élt,  bár  a  kényelmet  és 
jó  ízlést  nem  tagadta  meg  magától.  A  hol  kellett,  adakozó 
és  bőkezű  is  volt ;  résztvett  a  mulatságokban,  azt  kereste 
a  mi  jó  és  drága,  de  a  mi  a  legdrágább,  azt  kikerülte,  az 
asszonyt. 

Pedig  az  a  lélektani  tapasztalás  régóta  meg  van  álla¬ 
pítva,  hogy  az  a  négy  hölgy  (a  kártyában)  mindig  az 
ötödik  számára  keres.  Tiszta  hazugság  az,  hogy  «a  ki  az 
egyikben  szerencsés,  az  a  másikban  szerencsétlen »,  —  a 

ki  a  játékban  szerencsés,  akad  szerencséje  annak  a  szere¬ 
lemben  is. 

Metellnek  nem  volt  ez  a  szenvedélye.  Pedig  ezek  ikrek! 
Sok  elliihetetlen  történik  az  életben.  Azoknak  a  sorába 
tartozik  az  a  csodaeset,  bogy  egy  fiatal,  életteljes,  keleti 
véralkatú  dalia  felkerüljön  (mondjuk,  hogy)  Babylonba ; 
a  hol  a  Mylitta-cultus  templomaiban  áldozik  a  világ  min¬ 
den  népe,  azokat  mind  sorra  járja,  s  úgy  jöjjön  ki  belőlük, 
mint  József  Potifárnétól,  —  annyival  jobban  még,  hogy  a 
köpeny  egét  sem  hagyja  ott. 

—  Kőből  vagy  te  ?  kérdezők  tőle  gyakran  gentleman 
czimborái. 

—  Nem  én.  Csakhogy  én  még  nem  találtam  asszonyt, 
a  ki  nekem  igazán  megtetszett  volna. 

Ez  is  valami  új !  Egy  férfi,  a  ki  drágára  tartja  magát. 

Futnak  utána,  kerítgetik,  csábbal  körülhálózzák,  —  de 
nem  hagyja  magát  elfogni. 

Talán  valami  ábrándos  szerelem  tartja  igézete  alatt? 
Talán  hűséget  esküdött  valakinek  s  azt  megtartja?  — 
Vagy  talán  olyan  titokban  tudja  vinni  a  dolgát,  hogy 
senki  se  jöhet  rá? 

Találgathatták  azt  Arra,  hogy  miért  rakja  félre  a  sze¬ 
rencsejátékban  nyert  pénzt  egy  úri  légkörben  növekedett 

fiatal  gavallér,  soha  sem  jött  rá  magától  senki. 

/ 

.  .  .  Es  hátha  egyszer  csakugyan  rá  talál  arra  az  asz- 
szonyra,  a  ki  igazán  megnyeri  a  tetszését? 

Megválik,  mi  lesz  belőle  ? 


LADY  ADAMINA. 


A  rivoli-utczai  Thombreclub,  az  csak  a  ((hivatal))  volt: 
bizonyos  órákban,  beavatott  habituék  számára  nyitva;  ott 
nem  volt  hölgytársaság,  ott  szódavizén  kívül  egyebet  nem 
ittak.  Ez  a  komoly  hivatás  palotája  volt,  épen  mint  a  börze. 
A  l’hombre  és  a  börzejáték  között  külömben  is  sok  hason- 

latosság  van.  A  börze  ebben  az  időben  szintén  a  Palais 
Royalban  volt,  egyenesen  a  tatár  táborba  lehetett  belőle 
kilépni.  Az  igazi  mulatság  mégis  csak  itt  volt  virágjában. 
Ez  volt  a  Mohamed  paradicsoma.  Ugyanazok  az  alakok, 
a  kik  a  l’hombrenél,  meg  a  börzecoulisseoknál  végezték  a 
nehéz  munkát,  egyenesen  oda  siettek  a  Palais  Royal  játék¬ 
termeibe,  azt  a  munkát,  gyönyörre  felmagasztositva  foly¬ 
tatni.  Itt  mindjárt  talált  az  ember  vesztesége  esetén  feled¬ 
tető  vigasztalást,  s  a  nyeresége  számára  kellemetes  el¬ 
helyezési  módot. 

Metell  is  mindennapos  látogatója  volt  a  tatár  tábor 
gyönyörbarlangjainak.  De  csak  ízlelgetni  látszott  a 
poharat. 

f 

Úgy  tudott  járni  a  veszedelmes  tündérraj  közepett, 
mint  a  szakértő  méhész  a  méhei  közt :  egy  sem  csípte 
meg.  S  ennek  a  tündérméhnek  a  csípése  veszedelmes. 

Legliirhedettebb  alakja  volt  a  tatár  tábornak  a  restau- 
ratió  első  éveiben  a  rejtélyes  lady  Adamina,  teljes  czime 
szerint  lady  Adamina  Sidney-Abba.  Összetett  név :  egy 
angolból,  meg  egy  keletindiaiból.  Némelyek  szerint  leánya 
egy  keletindiai  nábob  családdal  összeházasodott  angol 
lordnak,  mások  szerint  özvegye.  Fényűzése  után  hozzá¬ 
vetve  akármelyik  lehet.  Fogatai  feltűnők,  lovagláshoz 
angol  és  arab  paripákat  tart.  Mikor  angol  ménen  lovagol, 
női  nyeregben,  akkor  fátyol  takarja  az  arczát,  mikor  meg 
arab  paripát  ül  meg,  akkor  keleties  öltözetet  visel,  a  tur¬ 
bán  paradicsom-madara  csak  árnyékozza,  de  nem  takarja 
arczát;  olyankor  ez  arcz  a  maláji  faj  epedő  olajbarna 
színét  mutatja;  a  sétányon,  a  nappali  toilettehez  ki  van 
festve  liliom-  és  rózsa-szinre ;  este  színházban  néha  a  sötét 
ruhához  márványfehér  arczot  visel,  máskor  meg  tiszta 
fehér  ruhához,  fehér  csipkefátyolhoz  meghagyja  a  termé¬ 
szetes  barna  arczszínét.  Mindegyikkel  elveszi  az  emberek¬ 
nek  az  eszét. 

Pedig  nincs  neki  semmi  szüksége  az  imádóinak  az 
eszére,  a  magáéval  sem  tud  hová  lenni ;  minden  bo- 


Jókai :  Egy  játékos,  a  ki  nyer. 

londságot,  a  mi  a  közönség  izgalmára  szolgál,  ő  talál  ki, 
s  mire  a  többiek  utána  csinálják,  akkorra  ő  másikat  indít 
meg. 

Maga  talál  ki  exoticus  divatokat,  mikben  első  nap  ki¬ 
nevetik,  de  második  nap  már  megtapsolják.  Látni  a  fején 
Stuart-főkötőt,  lófarkas  sisakot,  turbánt,  prémes  kucsmát, 
orosz  gyöngyös  pártát,  s  mind  jól  illik  neki.  De  leg¬ 
jobban  meglepő  akkor,  mikor  semmit  se  tesz  fel  a  fejére, 
hanem  férfiasán  felborzolja  a  haját,  s  magas  kravátlit  köt. 
Ilyenkor  tökéletes  lord  Byron-arcza  van,  a  kihez  külömben 
is  meglepő  hasonlatossággal  bir. 

Hanem  a  termet,  az  arczvonások  tökélye,  a  feltűnő  meg¬ 
jelenés,  a  pazar  pompa  még  mind  nem  igazolná  a  varázst, 
a  mit  lady  Adamina  az  egész  tatár  tábor  férfi-közönségére 
gyakorol,  hanem  ezek  a  szemek!  Egyetlen  fekete  gyémánt 
van  a  világon  (az  is  Párisban  van),  de  annak  a  tüze  nem 
szokatlanabb,  mint  ezeké  a  szemeké.  S  hogy  tud  velük 
játszani!  Minden  tudományát  az  asszonyi  varázsnak 
könyvnélkül  tudják  ezek.  Meggyujtanak  és  megfagyasz¬ 
tanak.  Villámaikkal  a  szívig  tudnak  lőni;  a  ki  a  sugáraik 
közé  tévedt,  mintha  a  pókhálóba  keveredett  volna,  ki  nem 
szabadúl  többé.  S  mikor  ezzel  a  lankatag  epedéssel  árasz¬ 
tanak  egész  delej  folyamot,  az  képes  egy  szentet  a  lábáról 
elejteni. 

S  lady  Adamina  bőven  használja  a  varázs  hatalmát. 
Nem  titkolja,  hogy  hódító  hadjáratot  visel  az  egész  férfi¬ 
nem  ellen.  Nincs  olyan  rétege  a  társaságnak,  a  mit  fel- 
zavaratlanul  hagyna.  A  herczegektől  a  diákokig  minde¬ 
nütt  keresi  a  maga  őrültjeit.  S  minden  Ízléshez  tudja 
alkalmazni  magát.  Tud  ábrándozó  lenni,  mikor  olyan 
bolondja  van,  kinek  ez  tetszik,  s  aztán  megint  szilaj  bor¬ 
dalokat  énekelni  s  carmagnolet  tánczolni,  mikor  másforma 
bolondok  közé  kerül. 

S  a  kit  egyszer  hálójába  keríthetett,  azt  azután  tökéle¬ 
tesen  ruinálja.  Egy  fiatal  elsassi  diák  főbe  lőtte  magát 
miatta.  Egy  porosz  báró  elvált  érte  feleségétől.  Egy  orosz 

herczeg  rá  költötte  a  fél  vagyonát.  S  a  varázsló  szépség 
az  egyiket  kifosztogatja,  a  másikra  elpazarolja,  de  boldoggá 
nem  teszi  egyiket  sem.  Még  azzal  senki  sem  dicseked¬ 
hetik,  hogy  meghódította  volna.  Tudja  magát  minden¬ 
képen  védelmezni.  Annyira  mindenképen,  hogy  egy  west- 
fáliai  gróf,  a  ki  megunta  a  tréfát  s  komolyan  vette  az  ost¬ 
romot,  egy  ökölcsapást  kapott  tőle,  hogy  két  hétig  visel¬ 
hette  a  szeme  alatt  a  nefelejtset. 

Azt  mondják,  hogy  nincsen  szive. 

A  mesebeli  ördög,  mikor  asszonyi  alakot  vesz  föl. 

Telhetetlenebb  hódító  Attilánál. 

Yagy  talán  az  van  vele,  a  mi  már  annyiszor  megtörtént, 
hogy  még  nem  jött  elő  az  a  férfi,  a  ki  megtalálja  a  szívé¬ 
hez  való  kulcsot?  Pedig  mindenik  azt  hiszi,  hogy  hátha 
ő  nála  van. 

Ahhoz  is  nagy  bolondság  kell,  hogy  valaki  a  lutriba 
rakja  be  a  pénzét,  abban  a  hitben,  hogy  hátha  az  ő 
száma  jön  ki;  de  még  nagyobb  bolondság  kell  ahhoz, 
hogy  valaki  egy  szép  asszony  lelkére  bízza  a  lelkét,  azt 
képzelve,  hogy  hátha  az  övét  tartja  meg. 

Lady  Adamina  mindennapos  látogatója  volt  a  rouge  et 
noir  banknak  s  maga  is  résztvett  a  játékban.  Az  arczán 
soha  sem  lehetett  észrevenni  a  változást,  akár  nyert,  akár 
vesztett. 

Itt  találkozott  vele  legelőször  Metell. 

Muszka  barátja  mutatta  be  neki.  Ezt  találta  a  bosszú- 
állás  legsikeresebb  nemének  a  klubban  szenvedett  veszte¬ 
ségeiért. 

—  Melyik  színre  szokott  ön  tenni  ?  kérdezé  lady  Ada¬ 
mina. 

/ 

—  En  mindig  a  veresre. 

—  Akkor  én  a  feketére  teszek. 

Azzal  odatolták  az  aranyaikat  a  játékasztalra. 

—  Néze  ön,  milyen  jó  gondolat  ez,  mondá  lady  Ada¬ 
mina,  odamutatva  egy  ékszerkereskedő  kirakatára. 

A  játékterem  két  oldalán  egyúttal  apró  boltocskák 

voltak,  a  mikben  ékszereket,  ritkaságokat,  csemegéket  és 
virágokat  árultak.  A  szerencse  kegyenczei  mindjárt  közel 
találhatták,  a  mit  vásároljanak  és  azt  is,  a  kinek  azt  el¬ 
ajándékozzák. 

Az  a  jó  gondolat,  a  mi  lady  Adaminának  a  tetszését 
úgy  megnyerte,  egy  eleven  szegfücsokor  volt,  a  minek  a 
tartóját  egy  kígyó  képezte:  remeke  az  Ötvösművészetnek; 
az  egész  smaragdokból  Összeállítva,  a  két  szeme  rózsa¬ 
színű  gyémánt. 

Az  ékszerész  azt  állította,  hogy  az  a  mű  antik,  a  közép¬ 
korból  való.  Lady  Adamina  ellenben  azt  vitatta,  hogy  az 
keletindiai  mű,  ráismer  a  zománczozatáról. 

Metell  bebizonyította,  hogy  szakértő,  ő  ehhez  hasonlót 
tud  valahol,  csakhogy  az  gyík,  de  a  zománczozás  épen 
ilyen,  németalföldi  munka.  E  közben  egészen  elfeledkez¬ 
tek  a  tételeikről  ott  a  rouge  et  noir  asztalon. 

Egyszer  aztán  egy  pipacsszinű  selyemruhás  hölgy  meg¬ 
érinti  a  legyezőjével  Metell  vállát,  s  azt  mondja  neki 
halkan  : 

—  Uram,  önnek  már  tizenhatezer  frankra  gyűlt  a 
tétele. 

(Az  asztalon  hagyott  tétel  minden  fordulónál  meg¬ 
duplázódik,  ha  folyvást  annak  a  színe  jön  elő  a  kártyában.) 

Metell  azt  mondta:  ((Köszönöm,  madame ».  S  tovább 
fűzte  az  érdekes  eszmecserét  lady  Adaminával  és  az  éksze  • 
részszel. 

Néhány  perez  múlva  már  a  kabátja  szárnyánál  fogva 
rántotta  meg  a  piros  ruhás  hölgy. 

—  Uram,  legyen  önnek  esze  !  A  tétele  harminczkétezer 
frank. 

• —  Bánom  is  én !  — -  Azt  is  megtudnám  mondani,  szólt 
ismét  lady  Adaminához  fordulva,  hogy  kinek  a  műtermé¬ 
ből  került  ki  az  ékszer. 

Egyszer  csak  nagy  zaj,  zúgás  támadt  a  hátuk  mögött. 
Kaczagnak,  szörnyűködnek.  A  bank  a  mai  napra  meg¬ 
szünteti  a  játékot.  Metell  otthagyott  tété  hatvannégyezer 

frankra  sokszorozódott,  s  ezzel  a  mai  pénztár  szét  van 
robbantva.  Metellnek  jelenti  a  croupier,  hogy  a  pénz  ott 
az  asztalon,  mind  az  övé. 

—  Hát  csak  csomagolják  össze,  majd  rendelkezem  vele. 

S  hátra  sem  néz.  Hanem  azt  kérdi  az  ékszerésztől: 

—  Mi  ennek  a  szegfűcsokornak  az  ára  ? 

—  A  szegfűcsokornak  ? 

—  No  igen.  Ha  eladó. 

—  Itt  minden  eladó.  Azért  van  kitéve. 

—  Hát  mit  fizetek  érte? 

—  A  szegfűért?  Tiz  soust. 

Metell  kivett  egy  francos  darabot,  s  visszaadatott  magá¬ 
nak  fél  francot. 

—  Szabad  önt  megkínálnom  a  csokorral  mylady? 

S  lady  Adamina  elfogadta  a  szegfűcsokrot  és  odatűzte 
a  ruhája  fodrai  közé. 

Még  így  nem  látták  a  szemeit  lángolni,  mint  ebben  a 

pillanatban. 

És  ettől  fogva  mindennap  szegfűcsokrot  viselt  a  keb¬ 
lére  tűzve. 

—  Ugyan  mivel  hódítottad  meg  ezt  a  hölgyet?  kérdezé 
tőle  pár  hét  múlva  a  muszka. 

—  Azzal,  hogy  nem  hódolok  neki. 

A  DRÁGA  FÜTTY. 

Sok  embert  ismerünk,  a  ki  magát  tönkre  juttatta  a  játé¬ 
kon.  De  ugyan  ismer-e  valaki  egyetlen  egy  olyan  embert, 
a  ki  a  játékon  vagyont  szerzett  ? 

Pedig  azt  a  pénzt,  a  mit  valaki  elvesztett,  más  valaki¬ 
nek  okvetlen  el  kellett  nyerni. 

Ennek  bizony  az  a  titka,  hogy  a  ki  százezer  frankot 
nyert,  az  kétszázezerét  szokott  elkölteni.  A  kártyanyereség 
éget.  Nem  enged  aludni.  Aztán  a  kinek  a  játékban  láng¬ 
esze  van,  az  az  életben  szórakozott ;  itt  mindenkinek  kész 

préda,  rászedi  az  ékszerész,  kárpitos,  a  kocsigyáros,  a  tiszt¬ 
tartó,  a  cselédjei,  szeretői.  Megvétetik  vele  ékszerekben  az 
újat  antik  gyanánt,  s  szerelemben  az  antikot  új  gyanánt. 

Az  egyik  felizgatott  szenvedély  nem  hagyja  elszuny- 
nyadni  a  másikat. 

Egy  olyan  ritka  madár,  a  kivel  mindez  nem  történt 
meg,  volt  Metell. 

Feltűnő  szerencséje  volt  minden  játékban,  arról  min¬ 
denki  beszélt  már,  de  a  mellett  nagyon  óvatos  volt.  Nem 
íösvénykedett,  úri  módon  élt,  de  nem  pazarolt.  Annak  az 
aranyozott  társaságnak,  mely  keblébe  fogadta,  minden 
dáridóiban  részt  vett,  de  valami  híres  bolondság  elköve¬ 
tésére  nem  hagyta  magát  elragadtatni. 

Mesemondáshoz  hasonlít  ez.  Külömben  más  emberek 
nem  azért  szoktak  Párisba  sietni,  hogy  ott  az  erényes 
életből  a  magasabb  tanfolyamot  bevégezzék. 

Találgatták  is  a  rejtélyét  az  úri  czimborák.  A  muszka 
ezt  a  magyarázatot  adta  neki :  Ez  a  Babiagorai  Bipa- 
rievich,  a  mint  a  neve  mutatja,  valami  orthodox  hitű 
magyar.  Ezeknél  gyakran  előfordúl  az,  hogy  valami  foga¬ 
dalmat  tesznek,  s  azt  aztán  fanatikus  szigorral  megtudják 
állni.  Ha  az  oláh  megfogadja,  hogy  két  esztendeig  nem 
fog  pálinkát  inni  s  erre  a  papja  előtt,  két  égő  gyertya 
mellett  megesküszik,  hát  akkor  nincs  az  a  hatalom,  a  mi  két 
esztendő  lefolyása  alatt  egy  csepp  pálinkát  bele  tudjon 
diktálni.  Hanem  aztán,  a  mint  a  két  esztendő  letelt,  akkor 
beül  a  kocsmába,  addig  ki  se  jön  onnan,  míg  mindazt,  a 
mit  elmulasztott,  le  nem  itta.  Ilyenforma  fogadalma  lehet 
tán  Metellnek  is. 

Az  angol  más  magyarázatot  talált.  Metell  praktikus 
ember.  Tudja  jól,  hogy  az  asszonyt  a  hideg  tartózkodás 
hódítja  meg  legbiztosabban.  Ez  az  ő  látszólagos  közönye 
ravasz  kiszámítás,  a  minek  a  sikere  már  is  észrevehető. 
Lady  Adamina  egészen  átváltozott,  a  mióta  Metell  igézete 
alatt  áll.  Eddig  ő  uralkodott  a  férfiakon,  most  az  uralko¬ 
dik  ő  rajta.  Utána  jár,  minden  szavával  elárulja,  hogy  ő 

a  meghódított.  A  sok  bolondos  divat  helyett  most  oly  öltö¬ 
zetben  jár,  mely  minden  idomot  eltorzít  s  hozzá  széles  kari¬ 
májú  bolivárt  visel,  a  mitől  még  az  arczába  sem  lehet  látni. 
Komoly,  mélázó  igyekezik  lenni.  Szép  ezt  a  játékot  mesz- 
sziről  nézni.  —  Vájjon  melyik  marad  a  végén  a  győztes  ? 
Metellnek  sikerül- e  a  tündéri  Adaminát  odabűvölni,  hogy 
az  megkérje  őt  férjül  ?  vagy  pedig  lady  Adaminának, 
hogy  Metell  kérje  meg  őt  feleségül?  Az  első  esetben  Metell 
ér  czélt,  mert  egy  mesés  gazdaságú  feleséget  kap,  a  máso¬ 
dikban  pedig  lady  Adamina,  mert  akkor  a  szeme  közé  fog 
nevetni  Metellnek:  «hiszen  csak  ezt  akartam ! »  s  azzal 
egygyel  több  bolondja  van  a  gyűjteményében. 

Egyik  sem  járt  közel  a  valóhoz. 

Ki  találhatná  azt  ki,  hogy  ennek  a  mosolytalan  arczú 
iíjunak  a  szeme  előtt  szüntelen  ott  áll  egy  árnykép  :  mi¬ 
kor  a  kártyát  osztja,  mikor  a  poharát  megtölti,  mikor  a 
szép  asszonyok  szemeibe  néz,  mikor  a  világ  minden  bo¬ 
londsága  körül  raj  ózza,  egy  leánynak  árnyképe ;  a  ki 
egyedül,  magában  jár  egy  puszta,  elhagyott  várkastély  to¬ 
ronyszobájában,  s  hallgatja  a  tenger  mormogását,  a  sirokkó 
zúgását,  a  hojszák  sikoltását  és  számlálja  a  napok  jöttét 
és  lementét,  örömtelenűl,  félelmek,  rettegések  között  és 
nem  gondolkozik  egyébről,  mint  hogy  mikor  jön  vissza 
a  bátyja  őt  e  rettenetes  magányból  megváltani  ?  Milióra 
árnyképe  áll  szüntelen  közötte  és  a  világ  minden  örömei 
között ! 

Meglehet,  hogy  ő  is  azt  mondja  magában  a  lüktető 
vérnek:  «Várd  végét  a  fogadalomnak :  ha  letelik  az  időm, 
akkor  majd  úszszunk  abban  a  gyönyörben,  a  mit  most 
nyelvliegygyel  sem  ízlelünk  ! »  Hanem  addig  őrzi  magát, 
vigyáz,  megtakarít  és  szivéhez  nem  enged  senkit  köze¬ 
líteni. 

A  tatár  tábor  közepeit  volt  egy  circus,  a  miben  a  res- 
tauratio  korszaka  alatt  látványos  színdarabokat  szoktak 
előadni.  Fából  épült,  mint  a  tatártábor  többi  része. 
Lülömben  egész  más  volt  a  czélja,  mint  a  színi  elő- 

adás.  A  krónikairók  azt  jegyezték  fel  róla,  hogy  olyan  jól 
érezte  magát  benne  az  ember,  mintha  a  kalifák  háremébe 
jutott  volna.  A  páholyokban,  a  színfalak  közt  virágzott 
az  igazi  költészet,  a  mihez  nem  kell  se  jámbus,  se  rím. 
Botrány  is  volt  elég,  s  azok  miatt  eleget  főtt  a  feje  a 
rendőrfőnöknek ;  már  az  a  fenyegetés  is  hallatszott,  hogy 
lebontatják  az  egész  barakot. 

Sok  ideig  adták  benne  azt  a  mythologiai  színművet : 
«Ariadne  Naxosban»,  a  mi  az  aranyfiatalságnak  kedvencz 
darabja  volt.  A  színigazgatónak  minden  este  más  Ariad- 
nét  kellett  fölléptetni,  mert  a  tegnapinak  rendesen  akadt 
egy  Bacchusa  (az  előadás  után),  a  ki  Naxos  szigetéről  el¬ 
szöktesse,  azonban  volt  készletben  mindig  elég. 

E  fölött  nagyon  sok  tréfa  támadt :  az  erkölcs  őrének,  a 
policzájnak  ugyanannyi  hivatalos  boszúság.  Hanem  hát 
nem  tehetett  ellene.  A  mi  az  isteneknek  szabad,  azt  az 
embereknek  talán  csak  nem  lehet  bűnül  felróni. 

Egyszer  aztán  a  színigazgató,  hogy  compromittált 
reputatióját  helyrefényesítse,  új  darabot  hirdetett,  a  miről 
bizonyos  lehetett,  hogy  azzal  mind  a  közönségnek,  mind 
a  kormányköröknek  teljes  megelégedését  fogja  kivívhatni. 
A  darab  czíme  volt:  ((Bonaparte  szerelmi  kalandjai. » 
(A  szerző  nevét  nem  jegyezte  fel  a  história.) 

« Bonaparte  szerelmi  kalandj ai. » 

Még  élt  a  világrendítő  óriás,  ott  Szent  Ilona  szigetén,  s 
már  komédiát  játszottak  róla  Páris  városában,  a  francziák 
előtt.  Komédiát  az  ő  kicsúfolására,  s  annak  az  egész  cso¬ 
dákkal  teljes  korszaknak,  a  mit  lánglelke  alkotott,  gyalá¬ 
zattá,  nevetséggé  prostituálására.  —  Lehetett  ez  ?  Hi¬ 
hető  ez? 

Hát  ha  lehető  volt  az,  hogy  nehány  lépéssel  odább, 
magában  a  dicsőséges  Theátre  Francosban,  melynek  mű¬ 
vészei  egyedül  voltak  kivéve  az  egyházi  anathema  alól,  a 
kiknek  kizárólagos  szabadalmuk  volt  minden  franczia  szí¬ 
nész  fölött,  hogy  ha  meghalnak  egyházi  szertartás  mellett, 
s  szentelt  földbe  legyenek  eltemetve ;  hát  ha  ebben  a  fen- 

költ  csarnokban  megtörténhetett  az,  hogy  Mars  kisasszony 
egy  este  violákkal  diszített  öltönyben  lépett  fel  a  szín¬ 
padra,  s  arra  őt,  a  múzsák  választottját,  a  franczia  mű¬ 
vészet  csillagát  oly  általános  fütyülés,  tombolás  fogadta, 
hogy  vissza  kellett  vonulnia  az  öltöző  szobájába,  levetni 
a  violás  öltönyt  s  felvenni  egy  másikat  liliomokkal  s 
abban  jelenni  meg  a  színpadon.  Akkor  aztán  végnélküli 
taps  fogadta.  —  Fordult  a  világ.  —  Az  ibolya  a  Napole- 
onidák  kedvencz  virága,  a  liliom  a  Bourbonoké.  Most 
a  liliom  évadja  van.  No  hát,  ha  ez  a  Theátre  Francaisban 
megtörténhetett,  mi  nem  eshetik  még  akkor  meg  a  tatár 
tábor  deszka  bódéjában? 

A  palais  royali  circus  csak  annyiban  felelt  meg  a  nevé¬ 
nek,  hogy  körönd  volt,  de  nem  egyúttal  porond  is.  Azt  a 
tért,  a  hol  más  circus  bán  a  lovak  szoktak  futni,  s  az 
acrobatai  erőmutatványok  csodái  mennek  végbe,  támlás 
padsorok  foglalták  el,  a  karzatok  páholyokká  voltak  szak- 
gatva,  a  miknek  az  előszobáiban  vacsorálni  is  szoktak,  s 
a  mikből  rendesen  oly  dévaj  lárma,  nevetés,  feleselés 
szokott  az  előadás  közé  vegyülni,  hogy  a  jó  földszinti 
közönség  válogathatott  benne,  hogy  melyik  színdarabot 
élvezze :  azt-e,  a  mit  a  színpadon  adnak,  vagy  azt,  a  mi  a 
páholyokban  folyik.  Abban  az  egyben  mégis  megtartotta  az 
előadás  circusi  természetét,  hogy  bevett  szokás  volt  egyik 
páholyból  a  másikba  átugrálni,  vagy  a  földszinti  páholy¬ 
ból  fölmászni  az  emeletibe  az  oszlopok  díszítésein.  Ezt  a 
gymnastikát  produkálták  nem  csak  az  urak,  de  a  hölgyek 
is.  — A  játszó  személyzetre  bonbonokat  hajigálni  egészen 
a  bon  tonhoz  tartozott.  A proscenium-páholyból  megkínálni 
egy  pohár  pezsgővel  a  primadonnát,  mikor  az  áriáját  vé¬ 
gezte,  a  courtoisie  legildomosabb  kifejezése  volt.  Hogy  a 
közönség  beleénekeljen  az  előadásba  (néha  egészen  mást, 
mint  a  mit  a  színpadon  zengedeznek),  az  volt  a  minden¬ 
napi  külön  élvezet.  Az  énekelt  szöveg  lefordíthatatlan 
volt  —  még  francziára  is.  A  rendőrségnek  erős  rendelete 
volt,  hogy  botrányok  kikerülése  végett  hölgyeknek  nem 

szabad  a  földszinti  nézőhelyre  menni.  Annálfogva  a  pár- 

/ 

térré  tele  volt  hölgyekkel,  a  kik  férfiruhában  jöttek.  így 
aztán  nem  volt  botrány. 

Néha-néha  pedig  az  történt  meg,  hogy  a  legérdekesebb 
jelenet  közepett  a  közép  erkélyt  elfoglaló  klubbpáholyból 
egy  stentori  hang  lekiáltott  egy  jelszót  a  közönség  közé, 
például  ilyenformát:  «a  kamara  megszavazta  a  minisz¬ 
tériumnak  az  ujoncztörvényt !»  —  vagy  pedig  ezt:  «az 
aacheni  congreszus  leszállította  az  egy  milliárd  hadi  kár¬ 
pótlást  kétszáznegyven  millióra  ! »  Akkor  aztán  az  egész 
közönség  felkeveredett :  az  egyik  hírnél  elkezdtek  az  em¬ 
berek  egymással  ölklöződni  (a  royalisták  dühösek  voltak, 
hogy  katonamentességi  kiváltságuk  megdült),  a  másik  hír¬ 
nél  pedig  egymás  nyakába  borultak  és  tapsoltak,  kaczag- 
tak,  ellenben  mind  a  két  körülmény  között  tódult  minden 
ember  a  kijáratoknak,  szerencsére  köröskörül  ajtó,  ablak 
volt  a  circus,  s  törte  magát  okos,  bolond,  a  börze  csarno¬ 
kai  felé,  a  mik  ott  voltak  a  szomszédban,  a  Palais  Royal 
másik  udvarában  s  sietett  el  nem  maradni  az  arany  borjú 
körüli  tánczból.  Az  első  hírre  nagy  lett  a  baisse,  a  má¬ 
sikra  még  nagyobb  a  hausse ;  a  nézőtér  olyan  üres  lett, 
mintha  tűzi  lárma  söpörte  volna  ki ;  a  színészek  azért 
csak  játszották  tovább  a  darabot;  de  a  mint  végezte  a 
coupletjét  valamelyik,  kikiáltott  a  színfalak  közt  ácsorgó 
börzesenzálnak:  «végy!»  —  «adj  el ! »  s  az  orchestrumban 
összevissza  ment  a  muzsikálás,  mert  a  zenészek  nem  a 
taktust  számlálták,  hanem  az  agiót. 

Az  egyik  prosceniumpáholy  rendesen  lady  Adamináé 
volt,  még  pedig  az,  a  melyiknek  a  mellvéd  párkánya  olyan 
alacsony,  hogy  a  színpadra  könyököl  ki  A  csodálatos  asz- 
szonyi  tünemény  nagyobb  vonzerővel  húzta  a  közön¬ 
séget  a  cirque  royaleba,  mint  maga  az  előadás.  Az  ő 
szüntelen  izgó-mozgó  alakja,  az  ő  villámszóró  szemei, 
merész  mozdulatai,  kaczajjal  vegyülő  fenhangú  fecsegése, 
az  ő  minden  emberi  fantáziát  megszégyenítő  öltözetei, 
néha-néha  a  darab  közé  szórt  élezés,  szúrós,  sikamlós 


91 


calembourgjai,  a  páholyába  tóduló  dandykkal  való  rnori- 
kálása,  óriási  virágcsokrai,  a  magával  hordott  kis  kutyája, 
a  kit  néha  (ha  egy  kedve  elleni  színész  debutirozott)  közbe 
ugattatott  a  játéknak  :  olyan  megszokott  kiegészítő  része 
volt  mind  a  cirque  royale  előadásainak,  hogy  azok  nélkül 
a  közönség  élvezete  nem  is  lett  volna  tökéletes. 

Ezen  az  estén  azonban  sajátszerű  meglepetést  szerzett 
lady  Adamina  a  közönségnek. 

Először  is  már  a  darab  kezdete  előtt  beült  a  páholyába, 
nem  jött,  mint  szokás,  az  előadás  folyama  alatt,  lármázó 
kíséretével,  ott  kinn  kezdett  discursust  folytatva,  ismerő¬ 
seit  az  átelleni  páholyokban  üdvözölve,  ananászait  kosár 
számra  maga  után  hozatva,  a  miket  előadás  alatt  kezei¬ 
vel  szokott  tisztogatni  s  a  héjával  a  muzsikusok  orrát 
czélba  hajigálni.  A  húzó  harmonikáját  sem  hozta  el  ez¬ 
úttal,  pedig  igen  szépen  tudott  rajta  muzsikálni ;  de  a  mi 
egészen  meglepő  volt,  oly  egyszerű  toilletteben  jött,  a 
minőt  megint  senki  sem  visel  egész  Párisban :  Stuart 
Mária  sapakot  a  fején,  állig  begombolt  merino-derekat 
könyökig  érő  keztyükkel,  még  azonfelül  egy  velenczei 
csipkekendő  a  mellén  keresztül  kötve,  a  haja  mind  fel¬ 
szorítva  a  sapak  alá,  csak  két  göndör  tincs  lóg  le  elől  a 
füle  előtt  az  arczára,  a  mi  annak  nagyon  komoly  kifeje¬ 
zést  ad;  nincs  kifestve,  a  rendes  emberi  halványságot 
természetes  pír  derengi  át  orczáin,  hiányoznak  még  a 
kaczér  legyecskék  is :  szépségflastrom  fekete  pontjai. 

S  aztán  egész  egyedül  jön,  a  páholya  ajtaját  bezárja 
maga  után,  s  a  színpad  felé  forduló  karszékbe  helyezke¬ 
dik  el,  a  honnan  alig  veheti  észre  jelenlétét  a  közönség. 

Ma  azzal  akar  feltűnni,  hogy  szépen  viseli  magát. 

Új  darabot  adnak.  Ezt  komolyan  kell  nézni.  A  közönség 
ma  élvezni  akarja  az  új  szellemi  tápot,  ezt  nem  szabad 
elrontani.  Lady  Adamina  maga  is  figyelemmel  akarja 
hallgatni  az  előádást,  s  kizárja  a  háborgató  társaságot  ez 
estére  a  páholyából. 

Egy  ember  számára  azonban  még  is  kivétel  van  téve.  Az 

bizonyosan  bírja  azt  a  titkos  koczogtatási  utasítást,  a 
melyre  az  ajtót  felnyitják  a  számára.  Ez  Metell. 

—  Sokra  vitte  a  dolgát!  mondogatják,  a  kik  meglátják 
őt  lady  Adamina  páholyában  az  úrnővel  szemközt  le¬ 
ülni.  —  Ez  már  kiváltság  !  —  Nagy  megkülömböztetés !  — 
Mást  mindenkit  ott  kinn  marasztanak,  egyedül  ennek 
szabad  a  myladyvel  egy  eau  de  miile  fleurst  szívni.  —  No 
igen,  mert  Metell  igen  jól  tud  hallgatni  s  ma  ez  érdem.  — 
Nézzétek,  milyen  komoly  arczot  tud  csinálni !  —  A  vi¬ 
lágért  el  nem  mosolyodnék,  akármi  furcsát  szólnak,  tesz¬ 
nek  a  színpadon.  —  Nem  is  nézi,  nem  is  hallja  talán  ? 
Úgy  bámul  maga  elé  merev  szemekkel,  mintha  valami 
szigetet  keresne  az  oczeánon  .  .  . 

.  .  .  Hát  talán  épen  azt  is  keresett  ?  Azt  a  tengerektől 
elrejtett  szigetet,  a  minek  emlékét  mi  annyiszor  lerajzol¬ 
tuk  gyermekkorunkban.  Két  egymás  mellett  álló  szomorú¬ 
fűz,  a  miknek  a  derekai  között  a  sötét  kéreg  körvonalaiból 
egy  fehér  szellemalak  támad  elő,  mellén  összefont  karok¬ 
kal,  szegletes  kalappal  a  fején.  De  sok  helyen  lehetett  ezt 
feltalálni  nálunk,  rajzban,  hímzésben ! 

Pedig  hát  mi  volt  nekünk  a  szentilonai  száműzött  ?  Egy 
hatalmas  ellenség,  a  ki  ellen  apáink  rég  pihenő  kardjaikat 
újra  kiköszörülték. 

Azért  mégis  róla  ábrándoztunk ;  mink  és  valamennyi 
zúgolódó  népe  a  világnak,  fel  a  hipperborseok  névtelen 
nemzetéig,  a  kik  mind  az  ő  képét  tartogatják  szentképeik 
között,  s  várják  visszatértét. 

Egy  alak,  a  kit  emberi  mértékkel  nem  lehet  megmérni ; 
a  világtörténet  minden  kolosszai  között  a  legmagasabb : 
nem  ember  többé,  hanem  egy  eszme,  mely  halhatatlan ! 
Maga  egy  egész  korszak,  s  ez  a  korszak  a  csodatörténetek 
összessége. 

S  ezt  a  bálványt,  ezt  a  félistent,  ezt  a  hitrege  hősét 
gúnykaczaj  között  hurczolták  végig  a  tatár  tábor  circusá- 
ban,  Francziaország  szivében  s  a  szív  kamaráját  képező 
Palais  Royalban. 

Kikomédiázták,  mint  egy  nevetséges  kalandort,  a  ki  a 
két  főbűnt  egyesíté  magában  s  mind  a  hétnek  a  paródiája 

lett. 

A  közönség  tombolt  és  üvöltött !  Igen  is :  tapsoltak. 
A  hazatért  emigránsok,  a  kik  ott  folytatták,  a  hol  húsz  év 
előtt  elhagyták,  s  azt  hitték,  hogy  egy  egész  új  világalko¬ 
tást  el  lehet  a  helyéből  kaczagni ;  a  francziak,  a  kik  har- 
czoltak  az  idegen  zászlók  alatt  s  visszatértek,  a  kozákok, 
a  poroszok  árnyékában ;  azok  most  őrületes  tapsolást  mi- 
veltek  a  komédiabódéban,  a  hol  minden  fényes  alakját  az 
ellenséges  múltnak,  s  a  nemzeti  dicsőségnek,  silány  komé¬ 
diás  banda,  röhögő  úri  csőcselék  mulattatására  seprüzte 
végig  a  porondon,  s  cancant  járatott  a  nemzeti  szentekkel. 

Ez  ő  nekik  tetszett. 

Mentői  tiszteletreméltóbb  volt  az  alak,  mentői  gyaláza¬ 
tosabb  a  szinpadi  maszk  rajta,  annál  nagyobb  volt  a  szini 
hatás.  Történelmi  magas  catastrophák,  hálószobái  csete¬ 
patévá  lealjasítva  nagy  sikert  arattak.  Utálatos  nóták, 
hősök  és  martyrok  szájába  adva,  ismétlés  diadalában 
részesültek;  maga  a  főalak  Bonaparte  Napóleon,  kéjencz 
és  kalandor,  nőcsábitó  és  iszákos,  a  vétek,  nevetség,  rossz 
indulatok,  gyávaság  minden  torzalakjaiban  kificzamitva 
jött,  ment,  sunnyogott,  bujkált,  futva  futott,  siránkozott, 
csapodárkodott,  és  a  mi  mind  ennél  megbocsáthatlanabb, 
deklamált  irtóztató  rossz  verseket. 

De  azért  tetszettek  azok. 

Ez  volt  az,  a  mi  Metell  arczának  azt  a  kifejezést  adta, 
mintha  valamennyi  embernek  a  feje  fölött  egy  távol  ten¬ 
gereken  úszó  szigetet  keresne  a  szemeivel. 

Az  idegenek,  a  kik  az  óriást  legyőzték,  nem  gyönyör¬ 
ködtek  ebben  a  paródiában. 

A  legyőzött  csodahőst  csak  a  saját  honfitársai  rugdalják 
meg  a  földön  fekve ;  az  ellenség  tiszteli  benne  saját  győ- 
zedelmét.  —  Angol,  német,  orosz  nem  tudott  ennek  tap¬ 
solni. 

A  darab  nő-alakjai  között,  a  kik  a  megcsufolt  hőst, 


bolondmódra  ránczigálták  végig  a  botrányok  remekművén, 
ott  volt  madame  Hamelin  is. 

Az  a  tüneményes  alak,  a  kinek  naparanyozta  creol 
arcza  három  korszakot  ragyogott  be,  a  directoriumot,  a 
consulatust  és  a  császárságot,  s  fényéből  sohasem  vesztett. 
Istennője  volt  a  társaságnak.  Második  uralkodója  Franczia- 
országnak;  szelleme,  bájai,  szive  által.  Most  ezt  is  a  szin- 
padra  hozták. 

Személyesítőjeiil  szereztek  valahol  egy  igazi  creolnőt. 

Annak  a  szerepe  is  csupa  fortéiéin  volt,  a  mit  nem  is 
igen  iparkodott  művészi  finomsággal  enyhíteni.  Sőt  szán¬ 
dékosán-e,  vagy  véletlenből,  egész  álczájában,  viseletében, 
modorában  hasonlított  lady  Adaminálioz. 

A  közönség  ezt  észrevette,  s  kezdett  neki  annál  jobban 
tapsolni. 

Metell  nem  ügyelt  rá.  Szemei  folyvást  azokat  nézték, 
a  mik  távol  vannak.  Az  elhagyott  kastélyt  az  adriai 
sziklaparton,  —  a  búsongó  leányt  az  egyetlen  olajfa 
alatt,  —  a  Marguerita  emberarcztalan  rémalakjait, 
füleiben  zúgott  a  bóra  fütyülése,  a  tenger  csattogása,  a  ro- 
vinai  élő  halottak  állathangjai.  Képzeletében  megalkotta 
azt  a  jelenetet,  a  mikor  délczeg  vitorlahajójával  ki  fog 
kötni  a  puszta  vár  alatt,  s  Miliórát  lehozza  az  ölében  az 
elátkozott  toronyból,  hogy  soha  vissza  ne  térjen  többet. 
Lady  Adamina  már  másodszor  legyinti  meg  a  lehúzott 
keztyűjével,  hogy  nézzen  csak  oda  a  színpadra,  mi  törté¬ 
nik  ott? 

Folytatása  annak,  a  mi  eddig  történt. 

Leírhatatlan  jelenet  egy  férfi  és  egy  nő  között,  a  kik 
közül  az  egyik  Bonaparte  Napóleonnak,  a  másik  madame 
Hamelinnak  van  álczázva. 

r 

Metell  nézte  a  jelenetet  egy  darabig.  Es  aztán  mentői 
tovább  bámult,  annál  jobban  fellázadt  egész  lelke.  A  visz- 
szás  érzések  a  láz  egész  paroxismusával  rohanták  meg 
idegeit.  Undor,  harag,  düh,  viszketeg,  csábulás  váltako¬ 
zott  a  jelenet  fordulatainál  kedélyében.  —  Napóleon  jön 


Waterloo  után  madame  Hamelinhez,  dühöng  mint  egy 
őrült,  rendeleteket  oszt,  hogy  a  lőporraktárt  fel  kell  gyúj¬ 
tani  s  Párist  a  szövetségesek  fejére  dönteni.  (A  borzalom 
torzképe.)  Azután  következik  az  idyll  paródiája  a  bukott 
hős  és  a  creolnő  között.  Azt  félbeszakítják  a  kozákok,  a 
kik  meglepik  a  kéj  házat  s  betörnek  fáklyával  a  kezükben, 
keresni  Napóleont.  Azt  a  hölgy  elbújtatja  a  karszék  alá? 
melyen  maga  ül.  A  kozákok  ott  találják  meg,  s  gallérjánál 
fogva  húzzák  elő  az  asszony  szoknyája  mögül.  Napóleon 
rimánkodva  könyörög,  a  royalista  had  a  parterren  tom¬ 
bolva  tapsol  és  kaczag  .  .  . 

Metell  nem  birt  magával  tovább,  hirtelen  szájába  dugta 
a  két  ujját,  s  két  olyan  hatalmas  füttyöt  bocsátott  közre, 
hogy  keresztül  hasította  a  tapsvihart  és  kozák  kardalt. 

Olyan  hatalmas  fütty  volt  az,  hogy  félbe  is  szakadt  rá 
rögtön  a  taps  is,  a  nóta  is,  közönség  és  komédiáshad  egy 
pillanatra  elmeredt  a  bámulattól  e  kolosszális  vakmerőség 
felett. 

Lady  Adamina  felugrott  a  helyéről,  s  megragadta  Metell 
kezét. 

—  Hiszen  te  «egy  egész »  férfi  vagy!  —  Kiálta  fel.  — 
No  hát  én  is  «az»  vagyok!  —  Gyere,  verjük  szét  a  szín¬ 
padról  ezt  az  egész  komédiáshadat ! 

Azzal  felugrott  a  páholy  mellvédére,  felkapta  a  szok¬ 
nyája  szegélyét  s  az  övéhez  tűzte  be :  szarvasbőr- 
nadrág  volt  rajta,  s  a  másik  perczben  már  a  színpadon 
volt,  egy  szökéssel  a  comparzeria  között,  kikapta  az  egyik 
kozák  kezéből  az  égő  fáklyát,  s  elkezdte  azzal  a  többit 
püfölni.  Metell  ugyanazt  mivelte  a  másik  oldalon. 
A  kezébe  kapott  szurokfáklyával  annak  a  komédiásnak,  a 
ki  Napóleont  parodiázta,  egy  olyan  égő  csillagot  nyomott 
a  hátára,  hogy  az  ordítva  futott  a  színfalak  közé  s  vitte 
magával  a  lángját  a  hátán.  Ivetten  két  fáklyával  szétverték 
az  egész  szövetséges  ármádiát. 

Hanem  a  közönség  egy  részének  ez  a  fordulat  a  drámá¬ 
ban  sehogy  sem  akart  tetszeni.  A  royalisták,  a  mouchar- 


96 


dók  interveniáltak  s  az  orcliestrnmon  keresztül  segélyére 
rohantak  a  szinpadi  vert  seregnek. 

—  Ne  hagyd  magad!  « Retten »  vagyunk!  kiálta  lady 
Adamina.  Vagy  ki  tudja,  ki  volt  már  akkor?  a  nőruha  le 
volt  tépve  róla;  fejéről  a  Stuart  Mária  sapka  és  álhaj  le¬ 
hullott,  arcza,  alakja  férfié. 

Nem  is  kellett  Metellnek  nagy  biztatás,  ha  már  egyszer 
benne  volt  a  dühében ;  s  ha  csak  magával  a  petit  maitre 
haddal  lett  volna  dolguk,  ők  ketten  az  egész  publikum 
ellen  meg  tudták  volna  védeni  a  hadi  állásukat.  A  dandy- 
seregnek  nem  tetszett  a  sziporka  szóró  fáklyák  püfölése, 
sajnálták  a  szép  ábráz atjukat,  meg  a  calicotikat,  a  kinek 
a  szikra  a  tászlis  czopfjába  akadt,  annak  füstöt  vetett  a 
haja!  A  páholyok  közönsége  pedig  biztatta  a  vakmerő 
ellenállókat,  azoknak  tetszett  ez  a  tréfa.  Hanem  egyszer 
aztán  a  fegyveres  rendőrség  is  belevegyült  a  szinpadi 
harczba,  s  egy  ilyen  nagyhatalomnak  az  interventiójára 
minden  eszes  hadvezér  capitulálni  szokott. 

Csakhogy  ezek  ketten  rég  búcsút  vettek  már  az  eszük¬ 
től,  az  egyiknek  talán  soha  nem  is  volt. 

—  Ne  hátrálj  Metell!  Dugd  bele  a  fáklyád  abba  a  nagy 
ládába  ottan. 

S  Metell  olyan  bolond  volt,  hogy  szót  fogadott. 

Abban  a  ládában  pedig  azok  a  tűzijátékhoz  való  kész¬ 
letek  voltak  felhalmozva,  a  minek  a  darabot  be  kellett 
volna  fejezni,  ábrázolván  Páris  ostromoltatását  a  szövet¬ 
séges  seregek  által. 

Egy  pillanat  múlva  lobogott,  ropogott,  süstörékelt  vala¬ 
mennyi  tűznap,  római  fáklya,  bengáli  fény,  az  elsülő  röp¬ 
pentyűk  iramodtak  szerteszéjjel,  alá,  fel,  földszint,  haránt, 
a  publikum  közé,  fel  a  páholyokba,  általános  riadalmat 
költve  mindenfelé ;  a  vége  az  lett  a  tréfának,  hogy  meg- 
gyuladt  a  szinpad,  s  leégett  az  egész  circus.  —  Szeren¬ 
csére  emberélet  nem  esett  áldozatul.  —  Harmadszor  égett 
le  már  azon  a  helyen  a  szinház  liarmincz  év  alatt.  — 
Előre  gondoskodva  volt  felőle,  hogy  elég  nyilas  legyen  az 

oldalain,  a  hol  a  közönség  kimenekülhessen,  s  aztán  elég 
tűzi  fecskendő  a  közelben,  hogy  az  égő  circus  az  egész 
tatár  tábort  s  vele  együtt  a  Palais  Koyalt  is  fel  ne  gyújtsa. 

A  két  hóbortost  természetesen  galléron  csípték  a  rend¬ 
őrök  s  nehogy  a  feldühödött  royalisták  széttépjék  őket, 
hirtelen  beültették  egy  zárt  bérkocsiba  s  a  rendőrségi 
palotához  hajtattak  velük. 

—  No  ez  tiszta  munka  volt,  mondá  a  leálczázott  lady 

Adamina  Metellnek.  De  mit  mondunk  a  rendőrfőnöknek 

majd,  ha  kiváncsi  lesz  kérdezősködni? 

/ 

—  En  megmondom  nyíltan  és  nyugodtan,  hogy  enge- 

met,  az  idegen  nemzet  fiát,  lelkem  mélyéig  felháborított 

az  a  merénylet,  hogy  Francziaország  fővárosában  a  fran- 

czia  nemzet  dicsőségét  bemocskolják.  Nem  tűrhettem, 

hogy  egy  óriási  alakot,  a  ki  nekem  ellenségem  volt,  de 

azért  az  egész  világnak  bálványa,  fejével  lefelé  fordítva 

/ 

mutogassanak.  En  is  harczoltam  ellene ;  verekedtem  lovag 
módra,  legyőzött.  A  ki  győztes  ellenfelemet  meggyalázza, 
engem  kétszeresen  meggyaláz.  Nemes  ember  vagyok.  Nem 
tűröm  a  piszkot. 

—  Hahaha !  Nevetett  lady  Adamina.  No  ez  ugyan  szép 
védekezés  lenne.  Ezért  bizony  mind  a  kettőnket  kivinné¬ 
nek  a  csillagásztorony  sétányára  s  letérdepeltetnének  egy 
kicsit  arra  a  helyre,  a  hol  sokszor  találni  a  kavics  között 
ólomgolyókat,  a  mik  félre  mentek  a  czéltól.  Már  most  csak 
hagyj  engemet  beszélni  majd,  te  csak  mindenre  azt  mondd, 
hogy  « sacrebleu  ! » 

A  mint  hogy  a  legelső  dolga  az  is  volt  lady  Adaminá- 
nak,  hogy  a  rendőrségi  palota  foglári  szobájában  minden 
bútort  és  ablakot  összetörjön,  s  a  porkolábot  felpofozza, 
s  azután  is  pogány  szitkozódást  kövessen  el,  a  míg  csak  a 
rendőrfőnök  elé  nem  vezetik. 

.  Az  pedig  sokára  került  elő,  mert  neki  is  a  tüzet  kellett 
nézni.  Egész  kormos  volt  még  a  képe,  s  azzal  is  haragosabb 
kifejezést  öltött,  a  mint  a  két  hátrakötött  kezű  gonosztevőt 
eléje  vezették. 

Jókai:  Egy  játékos,  a  ki  nyer,  7 

—  Monsieur  et  madame !  horkantott  ráj  nk. 

—  Messieurs!  s’il  vous  plaitd  kiálta  fel  lady  Adamina. 

—  Lépjen  elé  az  «úr!»  monda  a  rendőrfőnök,  Metell- 


hez  fordulva. 

Lady  Adamina  a  sarkával  visszarugta  Metellt. 

—  Czoki !  Én  vagyok  az  úr !  — ■  S  azzal  kevélyen  oda¬ 
plántálva  magát  a  rendőrfőnök  elé,  büszkén  felemelt  fővel 
mondá:  «Az  én  nevem,  lord  Adam  of  Camelborough ; 
Wellington  herezeg  unokaöcscse;  a  térdszalagrend 
lovagja!  —  s  hogy  annál  nagyobb  nyomatékot  adjon  a 
szavának,  felrúgta  a  térdével  a  himzett  cotillonját  (a  sa- 
luppe  már  rég  le  volt  tépve)  s  a  lábát  feltéve  a  rendőrfőnök 
Íróasztalára,  láthatóvá  tette  a  térde  fölött  átkötött  rend¬ 
szalagot,  a  himzett  jelmondattal. 

Erre  a  névre  egyszerre  megváltozott  a  rendőrfőnök 
hangulat]  a. 

—  Vegyék  le  ő  lordsága  kezeiről  a  bilincseket !  paran- 
csolá  rögtön  a  porkolábnak. 

Ezt  a  kegyelmet  természetesen  Metellre  is  ki  kellett 
terjeszteni,  a  mylord  ő  helyette  is  felelt,  átölelve  szabaddá 
lett  karjával  Metell  nyakát:  «ez  pedig  az  én  barátom, 
Babiagoriai  Biparievich  Metell,  raguzai  knéz,  nem  tud, 
csak  dalmátuL). 

—  Hein !  mondá  a  rendőrfőnök  meghökkenve  ettől  a 


franczia  orthographiával  leírhatatlan  névtől. 

—  Elhiszem  azt.  Magamnak  is  két  hétbe  került  ezt  a 
nevet  megtanulnom.  Hát  aztán?  Akar  ön  még  egyebet 
is  megtudni? 

—  A  patvarba  is  !  Hogyne  akarnék !  önök  nyilvános 
lázadást  csináltak,  s  fölgyujtották  *a  Girque  Royalet? 

—  Fogadásból  történt.  A  fogadást  megnyertük.  A  kárt 
kifizetjük.  S  azzal  vége  van  az  ismeretségünknek. 

—  Azzal  nincs  vége,  mylord,  önök  flagrans  bűntényt 
követtek  el. 

—  No  no,  csak  semmi  komédiajátszás.  Mi  szerfölött 
leköteleztük  a  kormányt  azáltal,  hogy  megszabadítottuk 

ettől  a  spelunkától,  a  mit  az  örökös  botrányok  miatt 
maga  is  le  akart  romboltatni.  Köszönő  leiratot  várunk  a 
minisztertől.  Tessék  megcsináltatni  a  számlát,  mivel  tar¬ 
tozunk  !  Bennünket  várnak  a  klubban.  Ha  ma  este  hiány  - 
zani  fogunk  a  l’hombre-asztalnál,  holnap  Nagy-Britannia 
követe  ki  fogja  kérni  a  papírjait. 

/ 

—  De  mylordok !  Ez  nem  megy  olyan  hamar.  En 
önöket  ki  nem  bocsáthatom  addig,  mig  eleget  nem  tettek, 
addig  személyeikkel  kezeskednek. 

■ —  Hát  csak  csináltassa  meg  ön  szaporán  a  számlát. 
Ön  tudja  a  circus  becsárát,  mert  a  kormány  meg  akarta 
azt  venni,  adja  hozzá  a  bírságokat,  mik  a  csendzavarás, 
verekedés  eseteinél  getlemanek  számára  vannak  kiszabva, 
s  aztán  fizessünk,  fizessünk!  s  oszszunk  újra.  Minek  az 
időt  vesztegetni  ? 

A  rendőrfőnök  belátta,  hogy  tökéletes  igazsága  van  a 
mylordnak.  Ha  valaki  lord  Adam  of  Camelborough,  akkor 
lehetetlen,  hogy  igazsága  ne  legyen.  A  számla  tíz  perez 
alatt  elkészült,  az  ítélet  statarialiter  kimondatott,  a  két 
excedens  gentleman  a  leégetett  circusért,  a  kiosztott  ütle- 
gekért,  az  összetört  bútorokért,  a  porkoláboknak  osztott 
pofonokért  tartozik  összesen  háromszázhetvenkétezer 
frankkal,  s  ez  összegben  in  solidum  elmarasztaltatik. 

Ez  egy-egy  részre  tesz  186,000  francot.  —  Drága  fütty 
volt. 

Metell  szemei  oda  a  távolba  bámultak.  —  « Szegény 
leány,  ha  én  ezt  most  kifizetem,  ugyan  soká  várhatsz  az 
elátkozott  várban  ! » 

Lord  Adam  egy  napoleonaranyat  vett  elő  a  tárczájából. 

—  Egyszerűsítsük  a  számadást,  mondá  Metellnek,  vagy 
az  egészet,  vagy  semmit. 

Metell  rábólintotta  a  fejét. 

—  Fej-e,  vagy  sas  ? 

—  Fej. 

Es  Napóleon  háladatos  volt  a  védelmezője  iránt,  a  fel¬ 
hajított  arany  a  mellképpel  fölfelé  esett  le  a  földre. 

Az  egész  fizetség  lord  Adam  of  Camelboroughra 
maradt. 

A  mylord  rögtön  utalványt  irt  a  bankárjának  az  összeg¬ 
ről,  s  azzal  kezet  szorítottak  a  rendőrfőnökkel  s  meg¬ 
invitálták  egy  pohár  punchra  az  « arany  pokol  »-ba,  a  mi¬ 
nek  a  létezéséről  volt  tudomása  a  rendőrségnek,  de  a 
helyét  nem  tudta,  hogy  hol  van? 

Azzal  szabadon  bocsátották  őket. 

Lord  Wellington  unokaöcscse  előtt  nagyobb  respectusa 
volt  a  franczia  rendőrségnek,  mint  az  egész  franczia  mi¬ 
nisztérium  előtt,  mint  a  királyi  udvar  előtt,  sőt  mint  maga 
Artois  gróf  titkos  cabalája  előtt  is. 

Mikor  kiléptek  a  rendőrhivatalból,  lord  Adam  meg¬ 
ölelte,  megcsókolta  Metellt.  Nem  volt  már  lady  Adamina, 
adhatott  neki  csókot. 

—  Ez  derék  tréfa  volt. 

—  Csakhogy  sokba  került. 

—  Nézd,  milyen  szépen  ég  még  most  is  a  circus. 
Pénzünkben  van.  S  mi  még  csak  pipára  se  gyújtsunk  a 
magunk  tüzével  ? 

—  Dehogy  nem ! 

—  Hajtsunk  oda! 

S  odahajtattak  a  bérkocsival  a  Palais  Royalhoz,  keresz¬ 
tül  furakodtak  a  néptömegen,  a  pompiereken,  könyökkel 
törtek  maguknak  utat  egy  halomra  hányt  gerendatömegig, 
a  mi  még  izzó  volt.  Lord  Adam  kihúzott  egy  égő  léczet  a 
zsarátnokból,  s  meggyujtotta  nála  a  pipáját !  Aztán  Me- 
tellnek  szolgált  vele. 

—  Ez  a  legújabb  találmányú  tűzszerszám,  holnap  kérek 
rá  pátenst. 

A  közönség  felismerte  a  két  hóbortost,  s  megtap¬ 
solta  őket. 

Aztán  utat  nyitott  előttük  s  engedte  a  kocsijukhoz 
visszatérni. 

Drága  fütty  volt,  de  megérte  az  árát. 


A  MI  NINCS  AZ  AKANYKONYVBEN. 


A  míg  a  klubbig  hajtattak,  Adam  lord  a  következő  okos 
beszéddel  mulattatá  Metellt. 

—  Ez  biz  egy  kis  baj.  Nem  neked,  hanem  nekem. 
Nem  a  pénz,  az  bagatelle,  hanem  egyéb.  —  Nekem  most 
innen  úgy  el  kell  mennem,  hogy  akár  meg  se  virradjak 
Párisban.  —  Te  itt  maradhatsz,  téged  ünnepelni  fognak, 
divatba  jösz,  hanem  rám  nézve  tágabb  a  világ.  - —  Neked 
nincs  angol  herczeg  nagybátyád,  a  kit  a  magadviselete 
compromittáljon,  de  az,  hogy  nekem  van,  még  csak  a  kiseb¬ 
bik  baj.  A  nagyobb  veszedelem  rám  nézve  az,  hogy  most 
mindazok  a  fiatal  és  öreg  gentlemanek,  a  kiket  én  mint 
lady  Adamina  magam  előtt  térdeltettem,  a  kikkel  szerelmes 
verseket  szavaltattam,  a  kiket  rossz  kedvemben  felpofoz¬ 
tam,  a  kiknek  gratiából  a  czipőm  hegyét  megengedtem 
csókolni,  a  kik  az  álhajam  egyes  szálait  gyémántos  me- 
daillonokba  rejtve  viselék  a  keblükön,  a  kik  pénzüket 
őrült  módon  vesztegették  el  egy  mosolygásomért  —  hát 
ezek  most  engem  mind  sorba  halálra  fognak  keresni.  — 
Valamennyi  imádómmal  mind  sorba  meg  kell  verekednem. 
Ezt  csak  úgy  kerülhetem  ki,  ha  egy  időre  eltüntetem  ma¬ 
gamat  a  világból.  —  Elmegyek  utazni  valami  vadországba, 
a  hol  nem  bukkanhatok  ismerősre.  —  Félesztendő  alatt 
majd  csak  kifújják  a  haragjukat  a  jó  barátaim.  —  Te  csak 
annyit  mondj,  ha  kérdezősködnek  felőlem,  hogy  jól  tudod, 
hol  vagyok,  de  nem  mondod  meg.  Ellenkezőleg  azt  mon¬ 
danák  rólam,  hogy  gyáva  vagyok  és  megszöktem.  Ha  car- 
tellel  keresnek,  azt  nevemben  átveszed,  s  megígéred  min¬ 
denkinek,  hogy  fél  esztendő  múlva  visszajövök.  Addig 
minden  ember  meggondolja  a  dolgát,  s  fél  esztendő  múlva 
nevetni  fog  rajta.  Ha  valaki  nagyon  erőszakoskodik,  vagy 
sértő  kifejezéseket  használ  ellenemben,  azzal  helyettem 
megverekszel.  —  No,  és  már  most  ölelj  meg,  csókolj  meg  : 

jó  pajtásod  vagyok.  —  Átadom  a  lakásom,  a  pénztárom 
kulcsát,  annyit  költs  belőle,  a  mennyit  akarsz.  —  A  rue 
de  Vivienneben  van  egy  kis  ház,  98-ik  szám  alatt,  abban 
lakik  egy  szép  kis  kölgyecske :  ez  az  egy  tudta  felőlem 
azt  a  titkot,  hogy  nem  vagyok  asszony.  —  Elfoglalhatod 
nála  helyemet  ha  akarod.  —  Csak  féltékeny  ne  légy,  mert 
akkor  megkínoz.  —  A  lovaimat  mind  tartsd  meg,  s  az 
epsomi  gyepen  futtasd,  a  melyik  be  van  Írva.  A  téteimet 
fizesd  ki,  vagy  seperd  be,  neked  a  turfon  is  szerencséd 
lesz.  Ha  leveleim  érkeznek  lady  Adamina,  vagy  lord  Adam 
czim  alatt,  azokat  bontsd  fel,  olvasd  el  és  intézkedjél 
bennük.  —  Arra  az  esetre,  ha  az  úton  el  találnék  pusz¬ 
tulni:  (az  ember  nem  tudhatja,  a  krokodilusok  eszik-e 
meg,  vagy  a  rézbőrüek?)  tégedet  teszlek  meg  általános 
örökösömnek  .  .  .  Hanem  azt,  hogy  engemet  a  lady  Ada¬ 
mina  szerepéből  kiugrattál,  hogy  engemet  kényszerítettél 
arra,  hogy  férfi  voltomat  és  igazi  nevemet  egész  világ  hal¬ 
latára  kikiabáljam :  ezt  nem  hagyom  neked  oda  ingyen: 
ezért  megtorlást  fogok  rajtad  venni !  —  Adieu ! 

A  kocsi  a  klub  kapuja  előtt  megállt,  Metell  kiszállt 
belőle,  Adam  lord  pedig  tova  hajtatott. 

Es  Metell  elhitte  neki,  hogy  van  olyan  angol  a  világon, 
a  ki  azért  szökik  el  egy  helyről,  mert  attól  fél,  hogy  na¬ 
gyon  sok  párbajra- kihívást  fog  kapni. 

Metellnek  egy  hétig  volt  dolga  lady  Adamina  ügyeivel, 
két  hétig  lord  Adaméival ;  azontúl  senki  se  beszélt  többet 
se  a  lordról,  se  a  ladyről.  Ha  Napóleonnak  elég  volt  két 
esztendő,  hogy  elfelejtsék, $».hát  neki  hogy  ne  lett  volna 
elég  két  hét  ?  Ki  tudja  meríe  kóborolt  a  széles  világban  ? 
Metell  soha  sem  kapott  tőle  levelet. 

tt 

0  pedig  folytatta,  a  miért  idejött:  játszott  és  nyert. 

Három  évszak  múlt  már  el  azóta,  hogy  Miliórát  magára 
hagyá.  Még  nem  vitte  annyira,  hogy  visszatérhessen 
hozzá. 

Mert  a  játékosok  közt  vannak  bizonyos  conventionális 
szabályok,  épen  mint  a  professionatus  öklözök  közt,  a  kik 

közül  ha  az  egyik  a  másikat  félholtra  verte,  tartozik  an¬ 
nak,  ha  a  daganatait  kiépülte,  revancheot  adni  s  a  ki- 
hivására  ismételten  helyt  állni.  így  a  játékos  is,  a  ki  az 
ellenfelét  kifosztotta,  kötelezve  van,  becsület  szerint, 
visszatérni  a  klubba,  ellenfelével,  a  mikor  annak  kedvez 
a  szerencse,  játszani,  kötelezve  van  minden  tételt  tartani, 
bármilyen  magas  legyen  is,  igy  aztán  megtörténik  rajta 
az  is,  hogy  veszt.  Az  egyszeri  nyereséggel  csak  aroulette- 
asztaltól  szabad  tovább  szaladni,  de  a  ki  a  klubban  nyert, 
s  azzal  odább  fut,  annak  a  neve  kalandor,  Hochstapler, 
kozák.  A  magas  világban  nem  szabad  a  győztesnek  nyu¬ 
galomba  menni  a  csatatérről,  onnan  csak  a  rokkantak 
távozhatnak.  Egy  nap  elmaradni  a  klubból,  annyi,  mint 
a  börzéről  kimaradni. 

Egy  reggel,  (úgymint  délben  tizenkét  órakor)  midőn 
Metell  hálószobájában  a  kandalló  előtt  ülve,  szürcsölgetné 
a  cacao-nedvet,  nagyokat  ásítva  az  Augsburger  Allgemeine 
Zeitung  felett,  lépteket  hall  a  titkos  lépcsőn,  mely  ágy¬ 
fülkéjéhez  vezetett  kívülről. 

—  Mi  a  tatár  !  Hisz  ez  csizma ! 

Azon  a  lépcsőn  csak  suttogó  czipőkben  szoktak  idejárni, 
ezek  pedig  csikorogtak. 

A  rejtek-ajtó  megnyílt,  s  egy  férfi  lépett  Metell  elé.  — 
Nem  lehetett  rajta  csodálkozni,  hogy  ennek  is  van  tu¬ 
domása  erről  a  titkos  lépcsőről,  lord  Adam  volt  az,  az  ő 
saját  hőtele  volt  az,  a  miben  Metell  lakott. 

Első  tekintetre  alig  akart  Metell  ráismerni,  lord  Adam 
bajuszt  viselt,  felkunkorítva,  s  az  arcza  bronzszinü  volt 
a  napsütéstől.  Az  öltözetében  is  valami  sajátszerű  idegen 
typus  volt,  fantasta  jelmez  idegen  népviseletekből  össze¬ 
válogatva,  fején  vörös  fezt  viselt,  a  mit  a  szobában  sem 
szoktak  levenni,  hanem  a  mellett  hosszú  szárú  csizmát  a 
lábán. 

A  kezében  volt  egy  vadász-korbács. 

De  a  mi  a  furcsa  öltözetnél  és  elváltozott  arcznál  job¬ 
ban  idegenszerűvé  tette  megjelenését,  az  a  tartózkodó 

hidegség  volt,  a  mi  sugárzott  a  tekintetéből,  mint  a  jég¬ 
hegyről. 

—  Uram  !  szólt,  merev  kézmozdulattal  intve  Metellnek, 
hogy  csak  maradjon  ülve  és  folytassa  a  reggelizését,  míg 
ő  maga  a'  kandalló  elé  állt,  karjait  összefonva.  (Ez  azt 
jelenti,  hogy  se  nem  ölelkezünk,  se  kezet  nem  szorítunk.) 

Metell  észrevette  a  lord  tekintetéből,  hogy  őt  itt  most 
egy  veszedelmes  játék  fenyegeti.  Gyakorlott  játékosok  az 
ellenfél  arczából  ki  tudják  találni,  hogyha  rájuk  matts  vár. 
Vájjon  miféle  atoutk  lehetnek  a  kezében?  Jó  játékosnak 
a  saját  kártyájából  ki  kell  találni  azt,  hogy  mi  lehet  az 
ellenfele  kezében.  —  De  vájjon  mi  fekhetik  a  talonban? 

Felkelt  és  oda  állt  vele  szembe. 

—  Ön  visszatért  az  útról  ? 

—  Igen  is.  Bejártam  egy  ismeretlen  országot  arra 
Ázsia  felé,  a  hol  még  nomád  népek  laknak.  Scythiának, 
vagy  Pannóniának,  vagy  Illyriának,  vagy  nem  tudom  én, 
hogy  minek  hívják.  Az  emberek  nyersen  eszik  a  szalonnát. 

Metell  ebből  körülbelül  hozzá  vethetett,  hogy  merre 
járt  a  mylord? 

—  Ettem  is  belőle,  nem  rossz.  Aztán  voltam  egy  na¬ 
gyobb  városban,  a  hol  a  tyúkot  akkor  eszik  meg,  mikor 
még  kisasszony. 

Metell  kitalálhatta,  hogy  ez  a  «backene  Hándl »  hazája, 
Bécs.  Bólintott  a  fejével,  mutatva,  hogy  érti. 

A  mylord  elővett  zsebéből  egy  szivart.  A  kandallóban 
parázs  volt ;  ha  akarta,  rágyújthatott  nála;  hanem  nem 
tette. 

—  Ha  ismeri  ön  ezt  a  várost,  akkor  tudni  fogja,  hogy 
abban  van  egy  utcza,  amit  úgy  hívnak,  hogy  «Bankgasse». 

Metell  arra  is  némán  intett  fejbolintással. 

—  Abban  az  utczában  pedig  nincsen  semmi  bank,  ha¬ 
nem  van  két  nagy  ház,  a  miknek  a  neve  « magyar  királyi 
udvari  cancellaria » . 

Metellnek  arról  is  látszott  tudomása  lenni. 

—  Hát  már  most,  miután  ön  ezt  is  ismeri,  akkor  azt  is 

tudni  fogja,  hogy  e  két  liáz  egyikében  létezik  egy  könyv, 
azaz  hogy  nem  egy,  hanem  sok,  a  minek  a  neve  « arany¬ 
könyv  ». 

Metell  most  már  szóval  mondta:  « tudom ». 

—  Tudja? 

Lord  Adam  hátranézett,  mintha  a  Dolland-féle  tűzadó 
gépet  keresné  a  szivarja  rágyújtásához.  Azt  meg  is  találta, 
megnyomta  a  billentyűjét,  a  platintapló  lángot  adott;  ha¬ 
nem  azért  nem  gyújtotta  meg  a  szivarját,  visszadugta  az 
oldalzsebébe. 

—  Akkor  azt  is  tudja  ön,  hogy  ezt  azért  hívják  arany¬ 
könyvnek,  mivelhogy  ezekbe  van  felirva  mindazoknak  a 
neve,  származása  és  czímere,  a  kik  Magyarországon  és  a 
hozzácsatolt  tartományokban  valaha  nemes  emberek  vol¬ 
tak  és  most  is  azok. 

/ 

—  ügy  van ! 

—  No  hát  én  egy  álló  egész  hónapig  ültem  ezek  előtt 
a  penész-szagú,  papir-skorpió-rágta  könyvek  előtt ;  végig 
olvastam  mind  valamennyit,  de  ezt  a  nevet :  Riparievich 
de  Babiagora  nem  találtam  se  elől,  se  hátul  egyikben 

sem. 

Metell  most  már  tudta,  hogy  mi  kártya  van  az  ellen¬ 
fele  kezében?  Minden  matador.  Ezt  úgy  híják  a  l’hombre- 
ben,  hogy  «grandissimo». 

/ 

—  Tovább  megyek,  folytatá  lord  Adam.  En  itt  nem 
hagytam  félbe  a  dolgot,  hanem  tovább  kutattam ;  hivatal- 
ról-hivatalra  jártam,  keresve  ezt  a  nevet,  míg  végre  rá¬ 
találtam  a  főhadügyi  számvevőségnél,  a  hol  ez  a  név  : 
Babiagorai  Riparievich  Metell  előfordul,  mint  vásárló,  a 
ki  egy  kastélyt  megvett  a  fortificationalis  alaptól  valahol 
a  dalmatiai  tengerparton. 

Metell  elsápadt. 

—  Útra  keltem,  folytatá  lord  Adam.  Jártam  szekéren, 
tengelyverő  sárban,  homokban,  tutajon,  csónakon,  öszvér¬ 
háton,  szamárháton,  gyalog;  elmentem  a  tengerig,  fel¬ 
kerestem  ezt  a  várost,  a  hol  ezen  a  névén  hivott  egyéni- 


ség  nyilvános  árverésen  megvett  egy  ócska  kastélyt,  be¬ 
széltem  azokkal,  a  kik  őt  látták,  s  meggyőződtem  felőle, 
hogy  az  ön  volt. 

Lord  Adam  megint  elővette  a  szivart  s  a  szájába  dugta, 
de  csak  nem  gyújtotta  meg  a  másik  végét,  hanem  a  kor¬ 
bácsával  ütögette  a  csizmája  szárát  s  elnézett  Metell  feje 
fölött. 

—  Már  most  hát  én  azt  kérdezem  öntől,  mi  oka  van 
önnek  a  Babiagoriai  Biparievich  Metell  nevet  viselni,  ho¬ 
lott  az  nincs  a  magyarországi  nemes  emberek  arany¬ 
könyvében  sehol'?  Ha  önnek  ez  valóságos  neve,  akkor  ön 
nem  nemes  ember,  csak  annak  adja  ki  magát,  tehát  ka¬ 
landor,  akkor  önnel  nincs  másnak  beszéde,  mint  ennek  a 
korbácsnak.  Ha  valami  titkos  gonosztett  az  oka  annak, 
hogy  ön  a  valódi  neve  helyett  költött  nevet  használ,  akkor 
egyet  fíittyentek  ezzel  a  sippal  itt  a  korbács  nyelén  s  arra 
rögtön  feljönnek  a  fogdmegek,  s  elfogják  önt.  Ha  valami 
politikai  üldözés  az  oka  annak,  hogy  ön  álarcz  alá  rej¬ 
tőzik,  akkor  adok  önnek  öt  perczet,  hogy  összeszedje  hol¬ 
miját  s  meneküljön  e  rejtek-ajtón  át,  a  merre  tágabb  a 
világ!  .  .  .  Ha  azonban  azt  találja  ön  nekem  felelni,  hogy 
mi  köze  önnek  mylord  az  én  felvett  incognitomhoz  ?  ne¬ 
kem  épen  annyi  jogom  van  magamat  ennek  meg  annak 
hivatni,  mint  volt  önnek  arra,  hogy  magát  lady  Adaminá- 
nak  hivassa ;  én  meg  akartam  tréfálni  a  világot,  s  a  kit 
legjobban  megtréfáltam,  az  ön  maga,  a  tréfa  sikerült  volt ! 
—  No  hát  ha  ezt  fogja  ön  nekem  felelni,  akkor  én  majd 
küldök  önhöz  két  gentlemant,  a  kiknek  ön  meg  fog  nevezni 
másik  két  urat  s  aztán  azok  majd  megállapítják,  hogy 
mikor  és  hogyan  utazzunk  el  a  svájczi  határra,  s  hány 
lépés  barriéreről  lövöldözzünk  egymásra,  míg  egyikünk 
meg  lesz  nyugtatva.  Tessék  uram  választani  a  négy  eset 
közül. 

Ilyen  hangon  szokták  a  l’hombreben  kimondani  ezt  a 
szót,  hogy  «grandissimo». 

Hanem  még  azért,  a  kinek  tele  van  a  keze  matadorral 

és  atout-couleurrel,  nem  bizonyos  a  diadaláról.  Lehet, 
hogy  egy  másik  azt  mondja,  hogy  «nullissimo»  —  a  ki 
meg  bizonyos  felőle,  hogy  egy  ütést  sem  csinálhat  —  s 
akkor  azé  a  nyert  játék. 

Ilyen  hangon  szokták  ezt  a  szót  kimondani,  halkan,  nyu¬ 
godtan,  a  hogy  Metell  válaszolt. 

—  Egyiket  sem  választom  a  négy  közül.  Riparievicli 
Metell  tenni  fogja  azt,  hogy  életének  legsúlyosabb  titkát 
elmondja  őszintén  az  ő  « barátjáénak,  lord  Adam  oí  Ca- 
melboroughnak,  s  meg  van  nyugodva  felőle,  hogy  mikor 
mindent  megtudott,  lord  Adam  of  Camelborough  kezét 
fogja  nyújtani  Riparievich  Metellnek. 

—  Jó  !  mondá  a  lord.  S  most  már  meggyujtá  a  szivart 
s  leült  egy  karszékbe,  sarkantyús  csizmáit  szétnyujtva. 

Riparievich  Metell  pedig  megtöltötte  a  csibukját  török 
dohánynyal,  parazsat  tett  rá,  s  leült  a  mylorddal  szemben 
s  aztán  összefujták  a  két  füstfelleget.  Ez  is  összekeve¬ 
redés. 

—  Mindenekelőtt  a  felől  légy  egészen  megnyugtatva, 
hogy  eredetem  a  legtisztább  nemesi  vér.  Apai  őseim  zsu¬ 
pánok  voltak  s  egy  közülök  dynasta  volt  Andronikosz  ide¬ 
jében,  anyai  ágról  pedig  egész  az  első  magyar  honfog¬ 
lalókig  vihetem  fel  a  családfám  törzsökét.  Ősi  birtokai  csa¬ 
ládomnak  kis  királyságnak  nevezhetők,  a  mi  természete¬ 
sen  csak  az  otthoni  barbár  viszonyokhoz  mérve  bír  érte¬ 
lemmel,  mert  a  magyarországi  kis  királyság  egész  jöve¬ 
delme  nem  érne  fel  egy  irlandi  farmer  bevételével.  Most 
azonban  még  ez  a  birtokom  is  a  levegőben  függ,  s  én  csak 
praetendens  vagyok,  mint  valami  elűzött  fejedelem. 

—  Nálunk  tanulni  nem  szokás ;  mi  hasznát  venné  az 
ember  ?  Hivatal,  prókátorkodás  a  köznemességnek  való. 
Mi  mágnások  legfeljebb  nyelveket  tanulunk,  hogy  utaz¬ 
hassunk  a  külföldön,  gyakoroljuk  magunkat  a  lövésben, 
vívásban,  lovaglásban;  de  azért  katonává  nem  leszünk. 
A  kit  pedig  a  sors  valami  különös  lángészszel  áldott  meg, 
az  megfelelő  tért  talál  tehetségeinek  kifejtésére  a  zöld 

asztalnál,  a  hol  kártyáznak  és  tekéznek.  —  En  különös 
kedvencze  voltam  minden  játéknemben  a  szerencsének.  — 
Pelyhes  állá  gyermekképen  megküzdöttem  a  leggyakor¬ 
lottabb  játékosokkal.  —  Ezért  nagy  volt  a  tekintélyem 
még  odahaza  apám  előtt  is.  Mert  « kártyás  »-nak  csak  azt 
a  férfit  nevezik,  a  ki  veszt;  a  ki  az  apjával  kártyaadóssá¬ 
gokat  fizettet  ki,  azzal  fenyegetőzve,  hogy  főbelövi  magát. 
Az  olyan  ifjú  ember,  a  ki  jól  játszik,  a  kinek  mindig  elég 

pénze  van,  az  tekintély  mindenütt.  Korhely  csak  a  vesz- 
/ 

tes.  Es  én  ezt  egészen  helyes  nézetnek  is  tartom,  ha  az 
emberek,  a  kik  egymás  pénzét  elnyerni  leülnek,  egymásra 
nézve  idegenek,  vagy  talán  épen  ellenségek  is ;  vagy  pe¬ 
dig  annyira  gazdagok,  hogy  a  veszteséget  meg  nem  érzik. 
Hanem  ott,  a  hol  én  tehetségeim  hatalmát  éreztettem,  az 
a  baj  volt,  hogy  a  kik  egymás  pénzét  elnyerni  összeülnek, 
mind  ismerősök,  jó  barátok,  és  mind  olyan  emberek,  a 
kiket  a  veszteség  tönkre  juttat.  Hanem  hát  erre  az  ember 
nem  gondol.  Épen  úgy,  mint  a  hogy  a  börzejátékban  nem 
kérdezik  azt,  hogy  hány  ember  fog  beleugrani  a  vízbe,  ha 
a  contremine  sikerül?  Azt  mondják,  ne  mászsz  a  fára, 
nem  esel  le  róla.  —  Egyszer  azonban  egy  igen  közel  ro¬ 
konomat  (unokaöcsém  volt  és  igen  jó  czimborám)  vertem 
meg  kegyetlenül  a  játékban.  Mikor  a  pénze  elfogyott,  eről¬ 
tetni  akarta  a  szerencsét,  adósságra  játszott  s  vesztett 
igen  nagy  összeget.  Egyetlen  fia  volt  az  apjának,  a  ki  ne¬ 
kem  nagybátyám.  Az  apja  megtagadta  tőle  a  kártyaadós¬ 
sága  kifizetését.  S  az  én  öcsém  a  negyvennyolcz  órai  ha¬ 
ladék  leteltével  golyót  röpített  az  agyán  keresztül. 

—  Ekkor  az  apja  odajött  hozzám  s  azt  mondta : 

«Édes  öcsém.  A  fiam  meghalt  miattad.  A  te  átkozott 
kártyagenied  ölte  őt  meg.  —  A  példája,  tudom,  hogy  nem 
fog  elriasztani  senkit !  azért  az  emberek  mégis  csak  ját¬ 
szani  fognak,  játszani  kártyával,  játszani  a  boldogságuk¬ 
kal,  a  becsületükkel,  az  életükkel.  —  Hanem  te  nem  fogsz 
többet  játszani,  édes  öcsém.  —  Mert  ha  én  meghallom, 
hogy  te  még  valahol  ezen  a  világon  kártyát  vettél  a  ke- 

zeclbe,  bárlia  csak  orronverőkét  játszani  is,  hát  akkor  én 
téged  agyonlőlek  .  .  .  Nem  hívlak  ám  ki  párbajra,  a  hol 
még  te  is  meglőhetsz  engem,  hanem  rád  lesek,  mikor  az 
ajtódon  kilépsz,  s  agyonlőlek,  mint  egy  veszett  kutyát .  .  . 
Emlékezzél  reá ! » 

r 

—  En  ettől  a  naptól  fogva  nem  nyúltam  többé  kártyá¬ 
hoz,  azaz,  hogy  csak  úgy  magamban  játszottam,  két  szalma¬ 
emberrel,  mert  azt  elhagyni  nem  lehet.  Úgyis  mindig  nye¬ 
reségben  voltam.  A  képzelt  nyereséget  naplóba  jegyeztem, 
kincs  volna,  ha  valóság  volna,  s  asztagot  rakhatnék  a 
szalmaemberekből,  ha  azok  mind  főbe  lőtték  volna  ma¬ 
gukat  az  én  szerencsém  és  tudományom  miatt.  —  De  ele¬ 
ven  emberrel  nem  játszottam  többet.  —  Nemcsak  a  nagy¬ 
bátyám  fenyegetése  miatt,  ámbár  megvallom,  hogy  nem 
kellemes  prognosticon  hátulról  lelövetni  valaki  által,  a 
ki  ellen  az  ember  nem  védheti  magát.  —  De  nem  is  volt 
erre  szükség.  Nekem  mindig  előttem  állt  az  a  kép,  a  mit 
unokaöcsém  mutatott  végzetes  utolsó  játékunk  alatt.  Ez 
az  izzadó  homlok,  ezek  az  elmerevülő  szemek,  ez  a  kín¬ 
jában  fütyörésző  száj,  mindig  ezt  láttam  magam  előtt. 
S  az  a  tekintet,  a  mivel  az  utolsó  játék  után  lecsapta  a 
kártyát  az  asztalra,  s  fölkelve,  megtörülte  az  arczát,  s 
aztán  azt  kérdezé  :  «hány  óra?))  ezt  a  pillanatot  nem  tu¬ 
dom  kiirtani  az  emlékezetemből.  Tőlem  kérdezte,  hogy 
hány  óra  ?  Azért  kérdezte,  mert  tudta,  hogy  negyven- 

nyolcz  óra  csak  ránézve  az  élet.  Ez  elég  volt  arra, 

/ 

hogy  engem  minden  kártyás  társaságtól  elriaszszon.  En 
tőlem  ne  kérdezze  többet  a  játszótárs,  hogy  «hány  óra 
most?»  Nyolcz  esztendeig  nem  látott  játszani  senki. 

—  Ekkor  egyszerre  egy  olyan  csapás  ért;  mely  meg¬ 
fosztott  minden  vagyonőrétől,  mintha  az  mind  egy  kártya¬ 
lapra  lett  volna  föltéve. 

■  —  Nagy  jogi  értekezés  kellene  hozzá,  hogy  azt  mind  mcg- 
értlietővé  tegyem,  hogyan  történt  mindez,  s  idegen  fogal¬ 
makba  akkor  is  nehezen  volna  az  egész  beilleszthető.  Az 
állampénzjegyek  devalvatiója  volt  a  balsors  alapja,  a  mi- 

vei  nekem  tartozott  más  zálogváltságban,  azt  lefizette 
fekete  bankóban,  a  mit  meg  nekem  kellett  volna  lefizetni 
másnak,  az  azt  veres  bankóban  követelhette  tőlem.  Való¬ 
ságos  rouge  et  noir  —  nagyban,  száz  milliókban !  Tönkre 
jutottam  általa. 

—  Ha  csak  magamat  ért  volna  ez  a  végzet,  azt  mond¬ 
tam  volna,  leszámoltunk  a  sorssal,  a  mit  én  tettem  más¬ 
sal,  azt  tette  velem  más.  Nagyon  jól  történt.  S  azzal  men¬ 
tem  volna  az  unokaöcsém  után. 

—  Hanem  ketten  voltunk  a  bajhoz.  Volt  egy  húgom, 
ártatlan  gyemekleány,  tizenhat  éves,  zárdában  növelték. 
Az  a  szépség,  a  miből  készülnek  az  angyalok  és  az  ördö¬ 
gök.  Nagyon  szerettem  szegény  leányt.  Neki  sem  volt 
rajtam  kívül  senkije.  Szülőink  elhaltak;  ő  gyermekkora 
óta  kolostorban  élt ;  férfival,  a  gyóntató  papon  kívül,  még 
nem  beszélt.  Meg  kellett  őt  ismertetnem  kétségbeesett 
helyzetünkkel,  s  mikor  mindent  megértett,  akkor  fel¬ 
ajánlottam  neki  egy  igen  kellemetes  és  regényes  módot, 
a  mely  által  egymással  összeölelkezve  szépen  bevégez¬ 
hetjük  az  életet.  Visszariadt  tőle,  azt  mondta,  hogy  ő  még 
szeretne  élni.  Pedig  még  nem  is  tudja,  hogy  mi  az,  a  mit 
úgy  hívnak,  hogy  « élet »  ? 

—  Hát  akkor  aztán  elgondolkoztam  az  egész  világi  ál¬ 
lapoton. 

—  Hát  hogyha  szabad  hatalmas  nagy  embereknek, 
államférfiaknak  rouge  et  noirt  játszani  nyomorult  apró 
emberek  ellenében,  a  kiknek  összesége  «nép»,  s  a  kik  nem 
is  tudták,  hogy  ők  most  játszanak;  ha  szabad  nekik  azt 
mondani :  ti,  a  kik  feketére  tettétek  egész  vagyonotokat, 
holnaptól  kezdve,  mert  a  vörös  jött  ki,  négy  ötödével  sze¬ 
gényebbek  vagytok  !  ha  szabad  egy  ország  bíróinak,  leg¬ 
felsőbb  törvényszékeinek,  kegyelmes  és  méltóságos  urai¬ 
nak,  az  itélőszék  zöld  asztalán  makaót  játszani  s  ugyan¬ 
azzal  a  törvénynyel,  ugyanazzal  a  decretummal  az  egyik 
embert  úrrá,  a  másikat  koldussá  tenni,  hát  akkor  mi  teher 
nyomja  az  én  telkemet,  ha  én  kártyán,  tekeasztalon,  a  hol 

egyenlő  fegyverekkel  küzdünk,  elnyerem  annak  a  vagyonát, 
a  ki  ugyanazzal  a  szándékkal  van  én  irántam  ?  Ha  nagy¬ 
ban  és  milliókban  szabad  diadalmaskodni  a  ravaszságnak, 
a  furfangos  észnek,  a  combinatiónak,  hát  kicsiben  miért 
lenne  az  vétek  ? 

—  Többé  nem  láttam  magam  előtt  öngyilkossá  lett  ál¬ 
dozatom  kisértet-alakját. 

—  Revanche ! 

—  Matchot  kaptam,  pedig  nem  játszottam,  —  játszani 
fogok  és  visszaadom. 

—  De  hátra  volt  nagybátyám  fenyegetése.  Ez  a  Da- 
mokles  kardja  fejem  fölött. 

—  Kitaláltam  a  módját,  hogyan  kerüljem  ki. 

—  Nem  fogok  én  olyan  országban  játszani,  a  hol  ő  va¬ 
laha  megfordul.  Eljövök  Párisba,  itt  érvényesítem  végzetes 
tudományomat.  Ismeretlen  emberek  között,  a  kiknek  az 
ellenfél  vesztesége  nem  fáj,  gazdag  emberek  között,  a  kik¬ 
nek  a  saját  veszteségük  sem  fáj. 

—  Ezért  vettem  fel  egy  ismeretlen  nevet,  a  mely  nincs 
benne  a  hetvennyolcz  kötet  arany  könyvében  a  magyar 
és  erdélyi  udvari  cancelláriának. 

—  De  hátra  volt  a  legnagyobb  akadály.  Mi  történjék 
addig  a  húgommal,  a  míg  én  mindkettőnk  számára  az 
ősi  birtokot  visszaszerzem  ? 

—  Ott,  a  hazámban,  senkire  sem  bizhatom,  mert  a  ki 
rokonom,  az  a  legnagyobb  ellenségem.  A  kolostorba  vissza 
nem  vihetem,  mert  ott  az  a  regula,  hogy  a  ki  azt  egyszer 
elhagyta,  azt  oda  többet  vissza  nem  veszik.  Hát  magam¬ 
mal  hozzam  ?  ide  Párisba  —  bolondoknak  ?  Bevezessem 
a  Champ  des  Tartares  tündér  világába,  hogy  kezdje  el  a 
világismeretet  mindjárt  a  poklokon? 

—  S  mikor  nekem  az  egész  eszemre,  hidegvéremre,  sze¬ 
meimnek  árgus  voltára  oly  nagy  szükségem  van,  folyvást 
azzal  a  gonddal  legyek  elfoglalva,  hogy  miféle  veszély  ér¬ 
heti  őt  akkor,  a  mikor  nem  látom  ? 

—  Vagy  ne  törődjem  vele  ?  Keresse  ő  is  a  szeren- 


cséjét  Babilon  piaczán,  a  hogy  én  ?  Még  rosszabbul, 
mint  én  ? 

—  Valami  terv  támadt  az  agyamban.  .  \ 

—  Az  osztrák  kormány  épen  akkor  árvereztette  azokat 
a  várakat,  a  mik  az  ismét  birtokába  került  dalmata  tenger¬ 
parton,  a  kincstárra  nézve  fölösleges  terhet  képeztek.  Azok 
között  van  egy,  a  minek  a  régi  neve  «Frangipáni  vára» 
Porto-Ré  mellett.  A  franczia  uralom  alatt  ezt  a  várat 
kórháznak  használták  egy  rettenetes  ragály  betegei  szá¬ 
mára,  a  minek  Marguerita  a  neve. 

—  S  ön  e  ragály-kórházba  dugta  el  nővérét !  kiálta  fel, 
helyéből  felszökve  lord  Adam. 

—  Igen  jó  helyen  hagytam  ott.  A  kastélyt  átkozott  rossz 
hire  megvédi  minden  rossz  ember,  de  egyúttal  minden  jó 
ember  közeledtétől  is.  Mintha  bűvkörrel  volna  elvará¬ 
zsolva. 

Az  a  díemon  pedig,  a  ki  a  dalmát  sziklapartok 
odúiban  leskelődik  áldozataira,  ártatlan  gyermeket  meg 
nem  támad  soha.  Hugómnak  emenhelyen  egyetlen  nő  áll 
szolgálatára,  a  ki  nevezetes  egy  szeméi}7.  Katonaruhában 
jár,  mint  gránátos  .őrmester  obsittal  elbocsátva ;  vala¬ 
mennyi  napóleoni  hadjáratot  mind  végig  szolgált,  férfi 
szivű  leány.  A  húgomat  igen  jó  társaságban  hagytam.  De 
nem  akarom  őt  e  szomorú  magányban  ott  felejteni,  a 
honnan  ő  elő  nem  jön,  a  míg  én  érte  nem  megyek.  Foly¬ 
tatom,  a  miért  én  ide  jöttem,  pénzt  nyerek  a  számára. 
A  mit  nyertem,  azt  eldugom,  megtakarítom.  Mikor  azzal 
az  összeggel  fogok  bírni,  a  mi  elég,  hogy  zálogban  hagyott 
uradalmunkat  kiváltsam,  akkor  úgy  itt  hagyom  Párist,  a 
tatár  táborral  s  khombre-clubbal  együtt,  mintha  soha  sem 
láttam  volna,  s  azontúl  a  Babiagoriai  Riparievich  név  ismét 
szétfoszlik  a  levegőben.  Addig  azonban  az  igazi  nevemet 
föl  nem  vehetem,  mert  bizonyos  vagyok  felőle,  hogy  a 
mint  nagybátyám  megtudja  tilalma  megszegését,  utánam 
jön,  s  a  mit  megmondott  megteszi.  Egy  este  az  utczán 
fognak  találni  meglőve,  s  én  még  csak  meg  sem  fogom 

mondani  a  gyilkosom  nevét.  Es  azután  az  a  szegény  leány 
várhat  ott  a  porto-réi  kastélyban,  míg  megvénül.  —  Ez  az 
én  rejtélyem.  Elmondtam  őszintén,  igazán.  Már  most 
választhat  ön,  hogy  mit  tegyen  velem. 

Lord  Adam  azt  tette,  hogy  odament  hozzá  és  megölelte. 

—  Köszönöm.  Minden  jól  van.  Jó  barátok  maradunk. 
Arról,  a  mit  én  kikutattam,  senki  sem  tud  semmit.  Arról, 
a  mit  te  most  elbeszéltél  nekem,  senki  sem  fog  megtudni 
semmit.  Hogy  e  felől  tökéletesen  nyugodt  lehess,  én  úgy 
hagyom  el  Párist,  hogy  senkivel  sem  beszélek.  Kisérj  el 
Havreig,  hogy  ellenőrizhess.  Hajóra  ülök  és  elmegyek 
valamelyik  Indiába.  8  ha  valamikor  még  egyszer  az  élet¬ 
ben  összetalálkozunk,  akkor  te  már  nem  vagy  Riparievich 
Metell,  hanem  valaki  más,  a  kit  én  soha  se  láttam,  s  a  ki 
velem  sohase  beszélt.  Kisérj  el. 

—  Nem  kisérlek  sehová,  mondá  Metell.  Nekem  egy 
gentleman  adott  szava  nagyobb  bizonyságot  ád,  mint  a 
saját  öt  érzékeim. 

Megölelték,  megcsókolták  egymást,  úgy  váltak  el. 


A  VIRÁG  NAP  NÉLKÜL. 

Egy  leány  szive,  a  ki  még  nem  tudja,  hogy  mi  a  sze¬ 
relem. 

Absolut  ártatlanság  csak  egy  ifjú  leány  lelkében  talál¬ 
ható. 

Olyan  az,  mint  a  csigák  közt  a  «virgó».  A  pecten,  a 
conus,  a  murex  nem  lát,  szemei  nincsenek,  azért  még  sem 
téveszti  el,  hogy  a  kagylóját  hófehérré  idomítsa,  mikor  a 
többiek  mind  színesek,  ragyogók,  tarkák.  Nem  tudja,  hogy 
ő  «szűz»  :  —  épen  azért  az. 

Még  álmai  sincsenek.  Az  álom  is  megzavarja  már  az 
ártatlanságot.  Az  álmodott  csók  is  folt  a  fehéren. 

Milióra  nyugodtan  tűrve  várt  elátkozott  magányában. 
Nem  tudta  még,  hogy  az  magány. 


Jókai  :  Egy  játékos,  a  ki  nyer. 

Naptára  nem  volt,  azt  sem  tudta,  ménnyi  idő  múlt  el 
azóta,  liogy  itt  van.  Az  évszakok  sem  magyarázzák  azt 
itt  meg.  A  nyár  melegét  enyhíti  a  tengeri  szellő,  tél  pedig 
nincs.  Virág  folyvást  nyílik,  ha  egynek  az  évszaka  elmúlt, 
jön  a  másik;  gyümölcs  is  érik,  felváltva  egymást.  A  fák 
levelei  örökzöldek,  nem  hullanak  le  őszszel,  nem  hajtanak 
újra  tavaszszal.  Csak  egy  fája  van  a  vidéknek,  mely  szám¬ 
lálja  az  évszakokat,  a  fügefa.  Júniusban  megérleli  az  első 
gyümölcsét,  aztán  augusztusban  a  másodikat,  a  harmadik 
szedhető  lesz  szeptember  vége  felé,  a  negyediket  november¬ 
ben  adja,  hanem  akkor  aztán  azt  mondja:  elég  volt, levet¬ 
kőzik,  eldobja  leveleit  és  aludni  megy. 

Ebben  az  esztendőben  még  az  sem  történt  meg. 

A  fügefa  novemberben  a  helyett,  hogy  a  leveleit  e  lhull  - 
lassa,  új  sarjakat  hajtott  s  januárban  már  tele  volt  új 
gyümölcscsel,  a  mik  ugyan  azért  nagyon  sokáig  fognak 
megérni,  de  mégis  azt  hazudj  ák,  hogy  nyár  van. 

—  Nézd,  szólt  Milióra  Axamitának,  az  idén  a  fügefa 
már  ötödször  hoz  gyümölcsöt. 

—  Elég  baj  az,  mondáráa  strázsamester  leányasszony. 

—  Ugyan  miért  volna  baj  ?  hallod ! 

—  Azért,  hogy  a  mely  esztendőben  a  füge  ötödször  is 
terem,  abban  az  esztendőben  éhhalál  van  az  országban. 

(Egészen  helyes  nézete  volt  Axamita  leányasszonynak. 
Mikor  a  füge  a  dalmata  parton  ötödször  is  gyümölcsöt 
hoz,  abban  az  esztendőben  a  Fruska  Gorától  és  a  Vellebit- 
től  fel  egész  a  Krivánig  és  a  Babia  Goráig  Ínség  van  az 
egész  országban.  S  ezt  a  füge  nem  valami  emberbaráti 
rokonszenvből  teszi,  hogy  ötödször  is  gyümölcsözik, 
mintha  ő  akarná  egyedül  eltartani  az  egész  éhező  emberi¬ 
séget,  hanem  ennek  az  az  oka,  hogy  abban  az  esztendő¬ 
ben  folyvást  a  sirocco  uralkodott,  és  még  egyetlen  egy¬ 
szer  sem  jelent  meg  az  adriai  tengerpartokon  a  hajósok 
réme,  a  bóra.  A  hajósok  szidják,  átkozzák  a  bórát,  mert  a 
hajóikat  zátonyra  kergeti,  hanem  ha  az  kimarad,  az  nagy 
veszedelem  a  szárazföldön  élőknek.  Ha  egész  éven  át  a 


sirocco  járja  a  tengert,  akkor  a  quarneroi  partokon  ugyan 
örök  nyár  van,  de  egyúttal  odafent  Magyarországon,  Ka¬ 
ri  nthiában  és  Ausztriában  folyvást  esik  az  eső.  Ebben  az 
évben  oly  nedves  időjárás  volt,  a  minőre  emberek  nem 
emlékeznek;  tengerré  vált  minden  folyam,  árvíz  borította 
el  a  lapályokat,  vetések  kirothadtak,  egész  országszerte 
nem  volt  ez  évben  aratás.  Igaza  volt  hát  a  fügefának.) 

Milióra  nem  akarta  azt  elhinni.  A  Frangipáni  kastély 
ablakából  bármerre  tekint  a  szem,  gabonával  bevetett 
földet  nem  lát,  ott  csak  falakkal  védett  szőlők  vannak, 
egész  hegyoldalak  escarpokkal  végig  vonalazva,  de  ba¬ 
rázda  nincs. 

— -  Hát  mi  hogyan  fogunk  akkor  élni?  Ezt  kérdezé 
Axamitától. 

—  Bizony  többször  fogunk  halat  és  iirühúst  látni  az 
asztalon,  mint  kenyeret.  Az  idén  ez  nagy  ritkaság  lesz. 

—  Hiszen  város  közelében  lakunk,  a  hol  pénzért  mégis 
csak  lehet  kapni  mindent.  Ha  az  országban  nem  termett, 
elhozzák  máshonnan.  Fiumébe  hajók  járnak. 

- —  Hiszen  van,  a  míg  van  ;  de  ha  így  tart  a  világ,  majd  el¬ 
viszik  az  uskókok. 

—  Kik  azok  az  uskókok  ? 

—  Azok  csak  az  igazi  Isten  csodái.  Minden  uskókban 
hét  ördög  lakik,  s  száz  uskók,  ha  összeszedkőzik,  több  egy 
hadseregnél. 

—  S  hol  laknak  azok  ?  A  pokolban  ? 

—  Ott  nem,  bár  ott  volna  a  helyük ;  sőt  sokkal  köze¬ 
lebb  laknak  a  mennyországhoz  mint  mi,  a  segnai  hegyek 
között. 

—  Merre  van  az  a  Segna  ? 

—  Négy  órai  távolságra  van  gyalog  ehhez  a  mi  kasté¬ 
lyunkhoz,  és  a  Maltempo  csatornán,  az  ő  evezős  ladikjaik¬ 
kal  még  közelebb.  Innen,  erről  a  tájról  arra  felé  hajót 
nem  igen  látunk  vitorlázni  s  ha  onnan  felülről  jő  erre  felé 
valamiféle  jármű,  akkor  minden  ember,  a  ki  a  part  kö¬ 
zelében  lakik,  siet  eltorlaszolni  az  ajtaját  s  a  tornyokban 

félreverik  a  harangokat,  azokon  csak  az  nskókok  jönnek. 
Az  nskókok  csak  ötön  szoktak  vásárolni. 

—  Hogyan  «ötön»? 

- —  Az  öt  ujjúkkal.  Vassal  és  ólommal  fizetnek. 

—  Furcsa  emberek  !  Hát  nincs  nekik  pénzük  ? 

—  Dehogy  nincs !  Valamennyi  uskóknak  teli  van  ag¬ 
gatva  a  dolmánya,  a  mellénye,  a  szeredása,  azután  meg 
sipkája  köröskörül  tallérokkal.  Az  az  ő  dicsekedésük. 
A  mit  készpénzben  rabolnak,  azzal  teleaggatják  a  ruhái¬ 
kat  ;  de  fizetni  csak  a  handzsárral,  meg  a  pisztolylyal  szok¬ 
tak.  Az  asszonyaik,  leányaik  is  épen  olyanok,  úgy  fel- 
czifrázva,  felpénzezve;  csupa  skarlátpiros  ruhát  visel  vala¬ 
mennyi.  Náluk  nem  dolgozik  soha  senki,  csak  esznek,  isz¬ 
nak,  mulatnak,  s  mikor  kedvük  szottyan,  mennek  rabolni, 
le  a  völgyekbe,  be  a  városokba,  s  ki  a  tengerre. 

—  S  senki  sem  tudja  őket  legyőzni  ? 

—  Próbálták  azt:  a  mi  császárunk,  a  török  császár,  a 
velenczei  dóge;  törődtek  is  az  uskókok  akár  a  «duzsdé»- 
val,  a  « fekete  Arapinával».  Rájuk  sem  hederítettek.  Ha 
nagyon  sokan  jöttek  ellenük,  akkor  otthagyták  a  városukat 
Segnát,  s  úgy  eltűntek  a  szikla  örvények  között,  hogy 
senki  sem  talált  rájuk.  Mikor  aztán  a  hatalmasok  hadai 
hazamentek,  s  őrséget,  kormányzóságot  hagtytak  hátra, 
még  új  lakosokat  is  telepítettek  a  városba :  éjjel  előjöttek 
a  barlangjaiból  az  uskókok,  megrohanták  a  várost,  leölték 
az  őrséget,  hivatalnokokat,  az  új  lakosságot  pedig  megtartot¬ 
ták  rabszolgáiknak  s  aztán  folytatták,  a  hol  elhagyták. 

Miliorának  kezdettek  tetszeni  ezek  az  uskókok. 

—  Máskor  meg  azt  próbálták  meg  ellenük,  hogy  fel¬ 
bíztatták  a  scogliók  lakosait,  hogy  a  maguk  apró,  lapos 
fenekű  hajóikkal  kezdjenek  hadjáratot  az  uskókok  ellen; 
annak  meg  az  lett  a  vége,  hogy  az  uskókok  egy  éjjel 
hajókra  ültek,  feleveztek  Fiúméba,  s  ott  az  egész  város 
láttára  elfoglaltak  nyolczvan  kereskedő  hajót,  úgy  vitték 
vontatva  maguk  után  haza  Segnába.  Soha  se  ment  utánuk 
a  hajókért  senki. 

—  Te !  ezek  derék  ficzkók  lehetnek. 

—  Mondhatom.  A  hozzájuk  közel  eső  vidékeket,  Lieat 
és  Carbairét  csaknem  egészen  oda  hagyta  a  lakosság  a 
szomszédságuk  miatt.  Akkor  a  szigeteknek  estek  neki : 
azokat  pusztították  el.  Száz  meg  száz  nótájuk  van  hős¬ 
tetteikről,  a  mik  elliihetlenek ;  de  mégis  igazak.  Egyszer 
Yelencze  egy  három  födeles  gályát  küldött  ki  ellenük, 
Veniero  kapitány  alatt.  Az  uskókok  egy  zivataros  éjszakán 
csónakaikkal  meglepték  a  gályát,  lemészárolták  a  hajós¬ 
katonákat;  a  kapitányt  hajójával  együtt  elvitték  Segnába 
s  ott  aztán  csaptak  egy  nagy  dáridót,  a  hol  a  velenczei 
kapitánynak  sorba  kellett  tánczolni  az  uskókok  asszonyai¬ 
val;  mikor  már  nem  birta  tovább,  akkor  levágták  a  fejét, 
kitépték  a  szivét,  azt  megfőzték  s  aztán  szétosztották :  az 
volt  a  lakoma  vége;  minden  tánczosnéjának  jutott  belőle 
egy  darabka. 

Milióra  elbámult  rajta,  hogy  az  uskók  asszonyok  hogyan 
osztoztak  meg  egy  férfi  szivén.  Mintha  azt  más  asszonyok 
is  nem  tennék! 

Ekkor  hallott  legelőször  férfi-szivről  beszélni. 

—  Sokan  csak  mesének  tartják  azt,  hogy  uskókok  van¬ 
nak  a  világon,  folytatá  Axamita.  Néha  tíz,  néha  húsz 
esztendeig,  néha  egy  egész  emberivadékon  át  nem  hallani 
róluk  semmit.  Pedig  ott  vannak  ők  az  ő  sziklafészkeikben  ; 
csakhogy  az  egész  környék  retteg  tőlük :  szívesen  megadja 
nekik  a  sarczot,  s  nem  meri  feladni  senki.  Az  egyik  lábuk¬ 
kal  Törökországban  állnak,  a  másikkal  Dalmátiában.  Ha 
a  mi  császárunk  katonái  szorongatják  őket:  akkor  át¬ 
ugranak  Boszniába;  ha  a  török  basa  jön  ellenük:  akkor 
behúzzák  magukat  a  magyar  tengerpartra.  Akkor  aztán 
nem  üldözhetik  őket.  Néha  úgy  összeveszítik  a  törököt, 
osztrákot,  olaszt  egymással,  hogy  egész  háború  lesz  belőle. 

tt 

Ok  maguk  félre  állnak  lesbe  s  kirabolják  mind  a  két 
hadakozó  félnek  az  élelmi  szállítmányait.  Néha  egyik 
hatalmas  potentát  akkora  erővel  tör  rájuk,  hogy  szét¬ 
morzsolja  őket :  akkor  azt  hiszi  mindenki,  hogy  ki  vannak 


irtva.  Tíz  esztendő  múlva  megint  csak  itt  vannak  az  uskó- 
kok.  Nem  nemzetség  ez,  a  kit  ki  lehet  irtani.  «Uskók» 
annyit  tesz,  hogy  « szökevény)).  A  ki  csak  valahonnan  más 
országból  megszökik,  görög,  román,  olasz,  horvát,  magyar, 
oláh,  czigány  :  mind  az  ő  számukat  szaporítja.  A  nyelvük 
is  olyan  zagyvaléka  valamennyi  másnak;  nem  beszél  azon 
más,  csak  ez  az  ezer  ember  odafenn.  Aztán  ezek  soha  sem 
házasodnak :  a  mely  asszony  megharagszik  az  urára, 
odaszokik  az  uskókokhoz,  a  mely  leányt  a  faluból  kisöp- 
rűznek,  oda  viszi  hozzájuk  a  szalmakoszorúját,  ott  kap 
becsületet ;  czigányasszony,  török  rabszolganő  magátul  is 
jön  elég.  S  ha  nem  jön,  elhozzák.  Kikutatják  messze 
földön  a  legszebb  lányokat;  éjszaka  meglepik,  mikor 
vízért  megy  a  kútra,  mikor  fürdik  :  elkapják,  elviszik  erő¬ 
vel,  soha  senki  sem  hallja  a  hírét  többet.  Talán  maguk 
sem  kívánkoznak  többé  vissza.  Víg  élet  van  az  uskókok 
között;  s  délczeg  daliák  valamennyien! 

Milióra  keresztet  vetett  magára. 

—  De  ide  nem  mernek  jönni  a  Margueritától,  úgy- e  ? 
kérdezé  remegve  Axamitától. 

—  Bizony  nem  mernek  idejönni;  mert  semmit  sem 
féltenek  annyira,  mint  a  szép  pofájukat  s  semmitől  sem 
félnek,  csak  a  csumától  s  arról  tudják,  hogy  itt  lakik. 

Axamita  leányasszony  rémlátó  okoskodása  sokkal  ala¬ 
posabb  volt,  mint  igen  sok  conjecturalis  politika.  Az  éhín¬ 
ség  az  év  elején  már  a  dalmata  partokon  is  beköszöntött; 
a  sík  földön  a  Karston  túl  rég  otthon  lakott  már,  s  azzal 
az  egész  partvidéken  elkezdődtek  a  hagyományos  rabló¬ 
járatok.  Egyik  nap  itt,  másik  nap  amott  rohanták  meg  a 
hegyekből  alájövő  fegyveres  bandák  eleintén  a  falvakat  a 
völgyekben,  aztán  a  városokat  is  a  partvidéken.  A  har¬ 
madik  stádium,  mikor  a  tengeren  kezdenek  el  rabolni. 
Majd  az  is  bekövetkezik  ! 

Katonaság  kevés  volt.  A  monarchia  nagyban  lefegyver- 
zett.  Csak  a  kikötőket  tudták  őrizni.  A  városoknak  maguk¬ 
nak  kellett  gondoskodni  a  védelmükről,  s  czirkáló  őrjára- 

tokát  tartani,  a  kik  az  éjjeli  orvtámadásokat  elhárítsák. 
Ezt  tették  Porto  Ré-ban  is. 

Ennek  aztán  legelső  sorban  mindjárt  a  szegény  rovinai 
lázárok  adták  meg  az  árát.  Minthogy  Porto  Ré-ban  egész 
éjjel  czirkáltak  a  fegyveres  őrjáratok,  a  Marguerita  áldo¬ 
zatai  el  lettek  zárva  az  egyetlen  kereseti  kútforrásuktól :  a 
császár  utólagos  megfizetésére  utalványozott  ingyen  el¬ 
vevéstől.  Nem  lehetett  többé  lopni.  Nem  volt  se  bús,  se 
kenyér. 

Ennek  a  hiányát  aztán  másodsorban  megérezték  a 
Frangipáni  vár  lakói  is.  Nem  volt  többé,  a  ki  az  asztalukat 
ellássa  az  eddig  megszokott  tápszerekkel.  Axamita  leány- 
asszony  ugyan  termesztett  burgonyát,  ezt  a  Franczia- 
országból  elhozott  új  növényt,  s  az  igen  jó  volt  kenyér¬ 
pótléknak  ;  de  az  is  fogytán  volt  már,  csak  a  tenger  adott 
enni,  halakat,  meg  csigabigát.  Minden  hétre  bét  böjtnap 
esett.  Néha  egyéb  sem  volt  ebédre,  vacsorára,  mint  azok 
a  bosszú  rózsaszínű  rákok,  a  scampik,  a  mik  csak  Fiume 
körül  tenyésznek.  Milióra  ezzel  is  meg  lett  volna  elégedve 
de  a  rovinai  lázárok  annál  kevésbé.  Ezek  a  tenger-adta 
vacsorához  csak  a  kényszerűség  nyomorában  nyúlnak ; 
mert  nekik  a  bal  és  rák  étele  kiállhatlan  kínokat  okoz  az 
egész  bőrükben.  Éjjel  az  üvöltésüktől  nem  lehet  aludni. 
Csak  egy  orvossága  volna  a  bajuknak :  a  kenyér.  Azt  meg 
hiába  kérnek :  nincs. 

Attól  lehet  félni,  hogy  mire  kitavaszodik,  a  rovinai 
nyomorultak  kolóniája  az  utolsó  élő  lényig  kivesz  !  Félni? 
Hát  félti  ezeket  valaki?  Senki  sem  más,  mint  Milióra.  Ki 
fogja  akkor  az  ő  menedékét  védelmezni  az  egész  világ- 
ellen  és  a  jó  emberek  ellen.  Az  olyan  jó  emberek  ellen, 
mint  az  uskókok,  a  kik  a  szép  leányokat  elragadják,  s 
aztán  a  szép  leányok  úgy  megszeretik  őket,  hogy  vissza 
nem  kívánkoznak  tőlük  többé  ?  Ilyen  uskókok  másutt  is 
lakhatnak,  nemcsak  Segna  vidékén. 

Hírt  nem  lehetett  a  világból  hallani  sehonnan. 

Metell  bátyja  itt  is  feledte  talán  már  Miliórát. 


Axamitának  nagyon  sok  biztatásába  került  mindennap 
lebeszélni  Miliórát,  hogy  fel  ne  üljön  a  kis  halász  csónak¬ 
jukba,  s  el  ne  induljon  a  bátyját  felkeresni  a  « tatár  tábor¬ 
ban*)  azzal  a  csónakkal. 


DELI  MAKRO. 

Január  vége  felé  már  annyira  fokozódott  az  éhinség, 
hogy  a  rovinai  nyomorultak  éjjel  a  tövises  acanthus  leve¬ 
leit  ették  meg,  a  mi  a  Frangipáni  vár  kerítése  mellett 
termett.  Milióra  nem  állhatta  ki  az  állati  üvöltésüket: 
olyan  volt  az,  mint  mikor  az  éhező  kutya  a  bezárt  ajtón 
kívül  nyihog.  Axamita  egyszer  azon  vette  magát  észre, 
hogy  az  ő  éléstára  üres;  krumplit,  sárgarépát  mind  ki¬ 
haj  igáit  a  kerítésen  Milióra  a  nyomorultaknak. 

—  De  már  most  mi  magunk  mit  eszünk? 

—  Tudod  mit  ?  monda  Milióra.  Neked  van  pénzed ; 
Fiume  nem  messze,  onnan  hozatunk  lisztet,  vagy  máiét, 
aztán  sütünk  pogácsát. 

Hiszen  az  igaz,  hogy  Axamitának  volt  pénze  egész 
fazékkal:  arany  is  volt  közte;  de  hogy  menjen  el  ez  a 
pénz  Fiúméba,  s  hogy  jöjjön  onnan  liszt  képében  vissza? 
Ez  volt  a  nagy  kérdés. 

—  Van  neked  csónakod,  Axamita.  Azon  te  elmehetsz 
Fiúméba  korán  reggel  s  estére  vissza  is  kerülhetsz. 

—  De  addig  a  kisasszony  egészen  magára  marad  itt  a 
várban. 

—  Hát  nincs-e  az  a  vár  érczharanggal  letakarva? 

—  Az  megint  igaz.  De  nem  fog  a  kisasszony  nagyon 
félni  itt  magában  ? 

—  Hiszen  van  zongorám :  nem  vagyok  egyedül. 

—  De  hát  a  kecskét  ki  feji  meg,  ha  én  nem  le¬ 
szek  itt?  •  . ;  ' 

—  Azt  is  megfejem  én. 

Axamita  ráhagyta  magát  beszélni,  hogy  elvitorlázzon  a 

halász  csónakjával  Fiúméba.  Az  «Ostro»  kedvezett  a  me¬ 
netnek,  s  a  visszaj evetnél  majd  segít  az  evezőlapát. 

A  strázsamester  leányasszony  tellát  korán  hajnalban 
útra  kelt,  a  sok  mindenféle  pénzt  a  patrontásába  töltve;  a 
kardját  is  felkötötte  s  mellé  a  spanyolnád  botot,  a  mi  a 
hajdani  osztrák-magyar  hadseregnél  az  őrmesteri  rang 
díszes  jelvénye  volt. 

Szép  derült  idő  volt,  a  minő  idebenn  Magyarországon 
csak  ápril  végén  szokott  lenni ;  Milióra  egész  nap  a  kert¬ 
jében  lehetett:  a  tavaszi  virágok  javában  nyíltak  már  itt 
januárban,  hogy  a  bóra  egy  álló  esztendeig  nem  kefélte 
végig  a  vidéket,  minden  földfolt  kizöldült.  Délben  meg¬ 
fejte  Milióra  a  kecskét,  s  nem  ebédelt  egyebet,  mint  kávét. 
Estig  csak  eltelt  az  idő ;  de  a  mint  lassan  bealkonyodott, 
elővette  a  nyugtalanság :  az  egyedüllét  szomorú  érzete. 
Ha  könyvet  vett  a  kezébe,  azt  sem  tudta,  hogy  mit  olvas? 
ha  zongorájához  ült,  azt  sem  tudta,  hogy  mit  játszik? 

Nem  volt  maradása  a  várban :  lement  a  puntához ;  azt 
gondolta,  hogy  ha  ott  várja  Axamitát,  az  hamarább 
megjön. 

A  nap  lement  már :  az  ég  narancssárga  volt,  a  tenger 
aczélkék.  A  portoréi  sziklapartról  egy  hosszú,  haránt  fel¬ 
meredő  alkotvány  nyúlt  be  a  tenger  fölé :  ez  a  szomszéd 
tinhalász  figyelő  állványa,  két  egymás  mellé  leczövekelt 
árbocz,  közben  lépcsőfokokkal,  a  tetején  pedig  egy  kis 
kathedrával.  Innen  lesi  naphosszant  a  halász,  hogy  jön-e 
a  tinlialak  csapatja  erre  felé,  hogy  azután  ha  azok  az  el¬ 
terjesztett  hálóba  bevetődnek,  a  kelepczét  hirtelen  rájuk 
zárhassa. 

Milióra  sokszor  elnézte  ezt  a  munkát  onnan  a  punta 
verandájáról.  Olyan  közel  volt  ahoz  a  «tonnara»,  hogy 
át  lehetett  egymáshoz  kiabálni. 

Sokszor  föllármázta  ő  a  halászt,  ha  az  elaludt  odafenn 
a  csillagvizsgálójában:  « héj,  Pablo  apó!  jönnek  a  tin- 
halak ! » 

Ebből  egy  kis  ismeretség  fejlődött  ki. 

Más  halandó  ember  elfutott,  ha  Miliórát  meglátta ;  nagy 
itt  a  babona :  azt  hitték,  a  Marguerita  lelke  kisért  az  el¬ 
hagyott  várban ;  az  öreg  Pablo  nem  félt  már  attól  a  rossz 
szellemtől,  a  ki  az  embereket  csókolódzásért  megkínozza: 
biztosítva  volt  már  ez  egy  veszély  ellen.  Axamitával  össze 
is  jött  többször  a  tengeren,  mikor  halásztak,  attól  meg¬ 
tudta,  hogy  az  nem  lélek,  hanem  élő  teremtés,  annak  is 
igen  jó  lélek:  még  csak  a  panaszkodásával  sem  bánt 
senkit. 

Ezen  a  napon  még  a  tonnára  is  üres  volt.  Pablo  apó 
pedig  nem  szokott  máskor  a  leshelyéről  hiányzani,  csak 
hogyha  nagy  fogást  tett  s  azt  aztán  a  bárkáján  beszál¬ 
lította  Fiúméba. 

De  végtül  végig,  a  mennyire  a  szem  ellát,  olyan  üres 
volt  a  tenger,  hogy  egyetlen  egy  vitorla  sem  látszott  rajta 
sehol,  sem  egy  halászbárka,  sem  azok  a  dereglyék,  a  mik 
Fiúméból  Veglia  szigetére,  vagy  Buccariból  a  Scogliora 
szállítják  a  munkásokat,  a  kik  reggel  odamennek,  este 
visszatérnek.  Még  a  tenger  is  ki  van  halva. 

Ha  Milióra  egész  nap  azzal  nem  lett  volna  elfoglalva, 
hogy  a  kert  falai  között  pepecseljen,  aztán  meg  folyvást  a 
tengert  nézze  a  puntárói,  ha  csak  egy  tekintetet  vetett 
volna  is  a  torony  ablakából  Porto-Ré  felé  :  akkor  észre¬ 
vehette  volna,  hogy  a  város  egész  lakossága  hogyan  fut, 
menekül  fel  a  Karst  hegyei  közé,  apraja,  nagyja,  minden 
lábas  jószágát  maga  előtt  hajtva. 

Estére  nem  maradt  ember  az  egész  városban.  De  élelmi 
szer  sem  maradt :  eltakarítottak  onnan  mindent.  Hanem 
a  rovinoi  lázárok,  azok  ott  maradtak  a  kalyibáikban.  Azok 
este  felé  kiültek  a  házaik  tetejére  s  onnan  hallatták  azt  a 
házi  állatokéhoz  hasonló  üvöltést. 

Végre  egy  fekete  pont  a  tengeren!  Valami  csónak  köze¬ 
lít  Buccari  felől.  Ez  bizonvosan  Axamita. 

Miliői  a  le  nem  vette  a  szemét  arról  a  közeledő  jármű¬ 
ről;  az  alkony  pedig  egyre  növelte  a  homályt,  mentül 
közelebb  jött  a  csónak,  annál  kevésbé  lehetett  a  benne 


ülő  alakot  kivenni.  Egészen  besötétült,  mikorra  a  csónak 
a  puntáig  érkezett.  Milióra  kiállt  a  legszélső  sziklára,  mely 
a  tengerbe  kinyúlik  s  onnan  integetett  az  érkező  elé 
kendőjével.  Halk  evezőcsapásokkal  egészen  közelébe  sik¬ 
lott  a  csónak.  Akkor  vette  észre  Milióra,  hogy  a  benne  ülő 
nem  Axamita,  hanem  az  öreg  Pablo. 

—  Nos  Pablo  !  Mi  hír?  Jó  estét ! 


Az  öreg  halász  behúzta  az  evezőlapátokat,  s  aztán  ki- 
ugorva  a  partra,  a  lánczánál  fogva  kihúzta  a  bárkáját  a 
szárazra,  s  ott  azt  fenékkel  fölfelé  fordítá. 

—  Oh  hála  a  mi  Asszonyunknak.  Boldog  jó  estét, 
kisasszony.  Engedd  meg,  hogy  elrejthessem  itt  a  kis 
bárkámat  a  szikla  mögé,  nehogy  ezt  is  elégessék  az  isten¬ 
telenek. 

—  Kicsodák  ? 

—  Hát  nem  tudod  még?  Nem  mondta  meg  senki !  Jaj 
de  rosszak  ezek  az  emberek  !  Pedig  ők  már  mind  elfutot¬ 
tak,  fel  a  hegyekbe.  Hát  hiszen  ott  van  már  Fiúméban  a 
Deli  Marko ! 

—  Ki  az  a  Deli  Marko  ? 

—  Azt  sem  tudod  még  ?  Hát  a  pokolból  való  uskókok 

vladikája.  A  múlt  éjjel  lejött  dereglyéken  két  század 

magával  Segnából.  Csak  kétszázan  voltak ;  de  ördögök 

/ 

valamennyien.  Almában  lepték  meg  a  várost,  a  katona¬ 
ságot,  meg  a  rendőrséget  leverték,  megkötözték ;  a  lakos¬ 
ságot  kirabolták,  mindent,  a  mi  csak  élelmi  szer,  össze¬ 
szedtek,  még  a  kereskedő  hajókról  is,  a  császári  őrházakat 
lerombolták,  s  még  az  éjjel  jönnek  visszafelé  egész  zsák¬ 
mánynyal  s  útba  ejtik  Buccarit  és  Pcrto-Rét.  A  lakosság 
mind  elszaladt  már  előlük. 

—  Hát  Axamita?  kérdé  Milióra,  leginkább  e  miatt  ret¬ 


tenve  meg. 

■ —  Hát  biz  azt,  kisasszony,  magam  szemeivel  láttam, 
mikor  a  jámbor  lélek  ma  reggel  bevitorlázott  a  mólóba; 
még  ki  sem  szállhatott  a  csónakjából  a  mint  a  zsiványok 
a  dereglyéikből  rárohantak,  megkötözték.  Nekem  az  volt 

a  szerencsém,  hogy  mögötte  jöttem  egy  pár  puskalövés- 
nyire,  s  be  volt  húzva  a  vitorlám;  aztán  meg  hal  nem 
kell  a  rablóknak:  azt  otthon  is  kapnak  eleget;  nem  tar¬ 
tották  érdemesnek,  hogy  üldözzenek.  Do  már  akkor  rajtam 
kívül  nem  is  őgyelgett  senki  a  Quarneroban.  Buccariban 
tudtam  meg  menekülő  hajósoktól,  hogy  mi  történt  Fiúmé¬ 
ban  az  éjjel. 

—  Mit  csináltak  Axamitával  ? 

—  En  bizony  tartok  tőle,  hogy  felakasztották,  vagy  ha 
eleresztették  is,  levágták  az  orrát,  meg  a  füleit ;  mert  az  a 
szokásuk  ezeknek,  ha  egy  katonaruhást  megkaphatnak. 
Azt  bizony  hiába  várod  ma  haza,  jó  kisasszonyom.  Csak 
eredj  haza  a  kastélyba  s  zárd  magadra  az  ajtót,  s  ne 
gyújts  világot  az  ablakodban;  mert  az  éjjel  még  bizo¬ 
nyosan  itt  haladnak  el  az  uskókok.  A  rettenetes  uskókok, 
oh  én  szegény  fejem,  hová  fussak  el  előlük  ? 

—  Hát  én  ? 

—  Te  könnyen  dalolhatsz  !  Te  tőled  fél  az  egész  világ, 
még  az  uskók  ördögök  is.  Azt  hiszik,  te  vagy  a  Margue- 
rita.  Te  csak  maradj  a  kastélyodban.  Ne  félj,  oda  nem 
törnek  be.  Téged  meg  a  rovinoi  lázárokat  nem  bánt  semmi 
ördög.  Jaj  de  boldogok  azok  a  rovinoi  nyomorultak 
ilyenkor.  Csak  felvehetném  egynek  a  pofáját  holnap  reg¬ 
gelig  :  nem  kellene  az  nekem  tovább !  Oh  boldogságos 
Miasszonyunk  Lorettoban!  csak  az  uskókoktól  szabadíts 
meg!  Huszonnégy  fontos  gyertyát  adok:  csupa  viaszkból. 
Becsületemre  mondom.  Semmi  homok  nem  lesz  benne. 

(Ezt  a  megerősített  fogadalmat  csak  azok  értik,  a  kik 
látták  a  tersatoi  vár  alatt  a  nagyhírű  lorettoi  kápolna 
minta  épületében  lerakott  fogadalmi  viaszgyertyákat,  a 
miket  a  jó  dalmaták  nagy  veszélyekből  kiszabadítás  emlé¬ 
kéül,  mint  fogadott  ajándékot  hátra  hagytak.  A  huszonöt 
fontos  gyertyának  csak  a  felső  része  viaszk  :  négy  ötödé 
homokkal  töltött  bádog,  viaszszal  borítva.  Megcsalják  ezek 
még  a  mennybeli  szenteket  is !) 

Milióra  azon  vette  észre  magát,  hogy  egyedül  maradt : 


a  jámbor  Pablo  úgy  eltűnt  valamerre  a  parti  sziklák  kö¬ 
zött,  hogy  jó  éjszakát  sem  kívánt. 

Egyes  egyedül  maradt  ezen  a  rettenetes  helyen. 

Előtte  a  morajló  tenger,  háta  mögött  a  lakatlan  Frangi- 

páni  vár,  a  minek  a  falai  tele  vannak  karczolva  halálkínt 

/ 

szenvedettek  átokmondataival.  Elő  hang  körülötte  csak 
a  delfinek  sírása  a  vizekben,  s  a  lázárok  üvöltése  a  kő¬ 
falakon. 

Egészen  elzsibbasztá  a  félelem.  Ha  már  odafenn  lett 
volna  a  várban,  kandallója  előtt;  ha  zongorájához  ülhetett 
volna,  ha  ágyába  rejthette  volna  magát:  talán  elnyom¬ 
hatta  volna  rettegését ;  de  nem  volt  bátorsága  most  ebben 
a  sötétben  egyedül  fölmenni  a  várba,  végig  haladni  a 
kongó  folyosókon,  a  szűk  lépcsőkön ;  oda  volt  kárhoztatva 
ahoz  a  kőpadhoz,  a  mi  a  punta  őrének  szolgált  valaha 
ülőhelyül. 

S  ott  aztán  elővették  a  jövendő  rémlátásai.  Mert  nem 
azok  a  legfélelmesebb  kisértetek,  a  kik  halottaikból  vissza¬ 
térnek,  hanem  a  kik  születésüket  megelőzik.  Mi  lesz  vele 
ezentúl ? 

Egyedül,  elhagyatva,  egy  ismerős  lélek,  egy  tanácsadás, 
egy  gondolat  nélkül;  attól  az  embertől,  a  kihez  vér  sze¬ 
rint  tartozik,  elszakítva  ismeretlen  országok  által:  annak 
a  parancsára  ide  lekötve  !  Es  most  már  senkinek  még 
csak  tudomása  sincs  arról,  hogy  ő  itt  van.  A  kik  tudnak 
róla,  azok  azt  hiszik,  rémalak,  s  elfutnak,  mikor  meg¬ 
látják. 

A  mint  így  bámul  ki  a  láthatárba,  nézve,  hogy  merül  el 
egyik  csillag  a  másik  után  a  tengerbe,  egyszer  csak  úgy 
tetszik  neki,  mintha  Fiume  tájékán  hajnalodnék. 

Korán  volna  még  januárban  ilyenkor  a  hajnal,  aztán 
nem  is  arra  van  napkelet,  aztán  nem  is  ilyen  a  pitymallat 
fénye.  Tűz  volna  ott  talán. 

A  vérveres  derengő  fény  azonban  közeledni  látszik,  s 
nem  sokára  egészen  átfogja  a  Quarneroi  tengercsatornát. 
Egy  óra  múlva  ki  lehet  venni,  hogy  mi  az  ?  Egy  egész 


hajóraj  közelít.  A  tenger  be  van  szórva  csillagokkal.  Száz 
fáklya  vagy  talán  szurokserpenyő  lobogása  az  ;  a  vezér 
hajóról  görögtűz  sugárzik  szerte. 

Nem  sokára  hangja  is  támad  a  jelenésnek:  erős  férfi- 
hangok  kardalát  hozza  magával  a  szél.  A  diadalmas 
uskókok  térnek  sziklahazájukba  vissza  :  azoknak  a  győ¬ 
zelmi  danája  ez ! 

A  fénylő  fáklyák  raja  egyre  közelebb  jő,  a  harczi  dalhoz 
ütenyt  vernek  az  evezők,  száz  meg  száz  lapátütés  hangja 
egész  harsogássá  válik.  A  Frangipáni  vár  falainak  vissz¬ 
hangja  utána  zengi  a  dalt  és  a  harsogást. 

Milióra  ott  látja  őket  már  a  közelben  végig  sikamlani  a 
hullámtükrön :  a  rém-mesék  alakjait.  A  kik  ellenségei  a 
császároknak,  királyoknak,  szultánoknak  és  köztársasá¬ 
goknak,  s  a  kiket  együtt  valamennyi  nem  bir  legyőzni  soha. 
Századok  óta  irtják  őket  s  ime  most  itt  vannak!  Ott  viszik 
magukkal  egy  egész  kirabolt  város  zsákmányát.  Magukat 
a  császári  színekre  festett  dereglyéket,  az  evező-pádhoz 
lánczolt  katonákkal.  Ezek  most  az  ő  rabszolgáik.  A  rab¬ 
szolgák  eveznek ;  az  uskókok  dalolnak  és  isznak.  Könnyű 
csónakjaik  úgy  sikamlanak  tova  a  víz  felett,  mint  a  sirály; 
négy  evezős  van  mindenikben  és  három  fegyveres,  az 
egyik  kormányoz. 

A  csónakok  raja  közepett  jönnek  az  elrabolt  dereglyék. 
Ezek  közül  az  egyik  a  vezér  hajója.  Megismerni  az  árbocz- 
hegyen  kigyózó  veres  lobogójáról.  A  vitorlarudak  tele 
vannak  aggatva  szines  lámpácskákkal,  s  a  hajó  orrában 
bengáli  tűz  ég. 

E  vakító  fénytől  megvilágítva  áll  a  hajó  közepén  az 
uskókok  vezére :  Deli  Marko.  Gyönyörű  ifjú  férfiarcz, 
karcsú,  idomzatos  termet,  viselete  csupa  skarlát  és  arany; 
dolmánya,  mellénye  négy  sor  aranypénzzel  kirakva,  kal- 
pagjának  színe  nem  látszik  a  ráfűzött  imperiáloktól  és 
soveraignektől,  aranynyal  hímzett  török  övébe  drága¬ 
kövektől  csillogó  markolatú  handzsár  és  pisztolyok  tűzve ; 
biborköpenyegét  fél  vállán  lecsüggve  tartja  a  zománczos 

arany  láncz.  A  tűzfénytől  beragyogva  olyan,  akár  csak 
maga  a  pokolbeli  fejedelem. 

Milióra  úgy  látta  ezt  a  tüneményt  közeledni,  mint  egy 
álomképet.  A  punta  folyosójának  vastag  oszlopa  őt  elrejté 
szem  elől,  a  hol  ő  rejtőzött,  ott  sötét  volt.  ügy  sem  tudott 
volna  elfutni :  olyan  volt,  mint  a  ki  álmodik. 

Szemeit  ott  feledte  e  tündöklő  alakon. 

Ha  ilyenek  az  ördögök,  akkor  jó  ellenük  imádkozni, 
mert  nagyon  szépek. 

A  mint  a  puntával  egy  magaslatra  ért  a  vezérdereglye, 
akkor  Milióra  még  valami  mást  is  meglátott  rajta,  mint  a 
deli  férfi  bűvalakját:  egy  embert  az  árboczhoz  kötve.  Az 

Axamita  volt. 

Milióra  ráismert.  S  abban  a  pillanatban  elfeledkezett 
minden  veszélyről,  s  elsikoltotta  magát:  « Axamita  !» 

Sikoltásának  viszhangja  támadt  a  rovinoi  kalyibák 
tetőin  guggoló  nyomorultak  vészüvöltésében :  azok  is 
ráismertek  Axamitára;  s  üvöltöttek,  mint  az  ebek. 

E  sikoltásra  a  pokolbeli  fejedelem  parancsoló  mozdu¬ 
lattal  inte  a  kormányosnak,  mire  a  vezérnaszád  rögtön  a 
part  felé  vette  irányát  s  nehány  perez  múlva  elérte  a  fél¬ 
hold  alakú  kikötőt. 

Ekkor  a  vezér  az  árboczhoz  kötözött  alakhoz  fordult 
s  ezeket  a  kérdéseket  intézte  hozzá,  csengő,  erőteljes 
szóval,  hogy  azokat  Milióra  is  meghallbatá  a  punta  veran¬ 
dáján. 

—  Ez  az  a  vár?  .  .  . 

tf 

—  0  volt  az,  a  ki  kiáltott?  .  .  . 

—  Azok  ott,  a  kik  üvöltenek?  .  .  . 

A  válaszokat  nem  hallhatá  Milióra  ;  csak  azt  látta,  hogy 
a  vezér  egy  csendes  fej  mozdítására  két  uskók  harezos 
odaugrott  az  árboczhoz  s  egy  perez  alatt  feloldozták 
Axamitát.  Aztán  egyet  intett  a  kezével  s  akkor  előhozták 
Axamitának  a  kardját  és  a  nádpálezáját,  aztán  meg  a 
patrontását.  A  vezér  ez  utóbbit  megrázta :  csörgött  benne 
a  pénz.  Azt  is  odaakaszták  a  nyakába. 


128 


Aztán  a  mutató- ujj anak  egy  mozdulatával  inte  Axami- 
tának,  hogy  kiszállhat  a  hajóból. 

—  Megállj !  rivalt  rá,  mikor  Axamita  már  a  parton 
volt. 

Axamita  egyenesen  állt,  a  hogy  a  katona  szokott  a 
főtiszt  előtt. 

—  Azt  mondád,  kenyérnek  való  lisztet  akartál  vásá¬ 
rolni  úrnőd  parancsából  a  rovinoi  nyomorultak  számára. 
No  hát  tanuld  meg,  hogy  az  uskókok  nem  bántják  a 
gyöngéket,  hanem  csak  az  erősöket!  a  mit  a  gazdagoktól 
elvesznek,  megosztják  a  szegényekkel.  Mennyi  pénzed 
van,  lisztet  vásárolni? 

—  Harmincz  forint. 

—  Azért  kapsz  harmincz  zsák  lisztet.  Drágállod?  No 
hát  legyen  hatvan ! 

(Abban  az  éhínségben  egy  zsák  lisztet  sem  lehetett 
harmincz  forintért  kapni.) 

Hanem  ez  átadásnál  nagy  nehézségek  támadtak.  Nem 
akart  senki  a  partra  kilépni.  Először  maguk  az  uskókok 
tagadták  meg  az  engedelmeskedést,  azután  meg  a  rabul 
ejtett  katonák.  Hasztalan  fenyegette  őket  pisztolylyal  a 
vezér,  nem  fogadtak  szót. 

—  Hát  gyávák  lettetek  mind  ?  Ti  nem  követnétek  Deli 
Markót  még  a  pokolba  is  ? 

S  ezt  mondva  ő  maga  kiugrott  a  dereglyéből  a  partra. 
Senki  sem  követte. 

A  kormányos  tolmácsolta  társai  véleményét. 

—  Megyünk  veled  Deli  Markó  a  pokolba  is,  s  meg¬ 
verekszünk  a  Drómóval  is,  de  a  hol  a  Marguerita  lakik, 
oda  ki  nem  szállunk,  ha  mind  megnyúzatsz  is  bennün¬ 
ket.  Mi  a  lisztet  innen  ki  nem  hordjuk. 

—  Jól  van.  Hát  akkor  itt  hagyom  nekik  az  egész  de¬ 
reglyét,  minden  benne  levővel  együtt.  Szállj  átok  ki 
belőle  ! 

A  vezér  nem  tréfált.  Minden  embernek  ki  kellett  szállni 
a  vezérdereglyéből  a  csónakokba. 

Akkor  aztán  a  vezér  megfogta  a  dereglye  lánczát  s  azt 
bele  akasztá  a  kikötő  vaskarikájába. 

—  A  mi  benne  van,  az  mind  a  tied,  monda  Axamitá- 
nak.  A  dereglyét  visszaadhatod  a  császárodnak,  az  az  övé. 
Ne  hálálkodj,  alkun  vetted ;  hol  a  pénz  ? 

Axamita  leteríté  a  köpenyét  a  sziklára  s  elkezdte  a  tar¬ 
solyából  kimarkolt  pénzt  leszámlálni. 

Ezalatt  valami  álomszerű  harmónia  hallatszott  a  ro- 
vinoi  házak  felől ;  mintha  a  kutyák  összebeszélték  volna, 
hogy  dalárversenyt  tartsanak,  s  zsolozsmát  üvöltsenek 
chorusban.  A  Marguerita  lázárainak  éjjel  látó  szemeik 
vannak :  azok  meglátták,  megértették,  mi  megy  végbe  ott 
a  parton.  Kenyeret  hoztak  dereglyével,  abban  nekik  is 
lesz  részük.  Örömüvöltés  volt  az. 

Ez  a  zűrhang  elvette  Miliórának  az  eszét.  Azt  képzelte 
ő  is,  hogy  az  a  fényes  alak  bíbort  ól,  aranytól  ragyogó, 
de  a  nemes  férfi  bűbájtól  még  jobban  ragyogó,  valami 
földöntúli  lény,  egyike  a  tündér  fejedelmeknek,  a  kikről 
könyvei  regélnek,  s  az  ellenállhatlan  varázstól  vonzatva, 
elhagyta  sötét  rejtekét  s  a  punta  lépcsőin  alá  sietett  a 
partra. 

Megjelenésére  rémületes  üvöltés  támadt  az  uskókok 
között.  « A  Marguerita ! »  ordíták  a  csónakokon  s  belekaptak 
az  evezőkbe,  minden  irányban  szétlódulva  a  parttól. 

A  vezér  pedig  délczegen  felemelt  fővel  tekinte  a  kö¬ 
zeledő  leányra. 

—  Fuss  !  Fuss,  Deli  Markó  !  ordíták  a  knézek.  A  Mar¬ 
guerita  megcsókol  ! 

—  Bolondok !  Gyávák !  kiálta  vissza  a  vezér.  —  Deli 
Markó  egy  tábor  férfitól  sem  ijed  meg,  egy  leánytól  ré¬ 
mülne  agyon  tán  ? 

Milióra  villi-alakja  körül  az  éjjeli  szél  lebegtette  a  rep¬ 
kedő  fehér  fátyolt,  a  zöldre  változott  bengáli  tűz  fénye 
olyan  sápadttá  tette  az  arczát,  a  minő  azoké  a  sír-aráké; 
nagy,  sötét  szemeinek  nem  volt  semmi  fénye. 

Az  uskókok  vezére  még  sem  ijedt  meg  tőle.  Egy  lépés- 


Jókai:  Egy  játékos,  a  ki  nyer. 

sel  még  eléje  is  ment  s  délczegen  szembeállva  a  tünemé¬ 
nyes  alakkal,  e  kevély  szókra  fakadt: 

—  No  hát  nem  adom  pénzért  a  dereglyémet  terhével 
együtt,  hanem  adom  e  tündérkisasszonynak  egy  csókjáért. 

E  szóra  a  leány  egyszerre  visszadobbant,  s  két  kezét 
visszatiltólag  emelte  a  vezér  elé,  szemeiben  halálos  ré¬ 
mület  volt  kifejezve. 

De  a  csók  szóra  még  más  valaki  is  felszólalt.  Axamita 
leányasszony  egyszerre  odaugrott  Deli  Markó  elé,  s  kard¬ 
ját  kirántva,  azt  keresztbe  tette  előtte. 

- —  Azt  pedig  nem  kapsz,  vajda,  a  mig  én  élek. 

E  vakmerő  támadásra  kevélyen  rántá  ki  övébe  dugott 
handzsárját  a  vajda  és  feje  fölé  emelte  azt  büszke  tekin¬ 
tettel.  Annak  a  fegyvernek  az  ütése  villámcsapás. 

De  Milióra  odalebbent  kettőjük  közé,  s  megfogta  a 
vajda  karját,  hevesen  lihegve  e  szókat : 

—  Te  azt  mondád,  nem  bántod  a  gyöngét,  a  nyomo- 

f 

rúltat.  En  gyönge  vagyok  és  nyomorult.  Ne  bánts  hát. 

Deli  Markó  gyönyörtelt  tekintettel  nézett  a  könyörgő 
leány  arczára.  Most  már  nem  volt  a  sírok  tündérarája, 
hanem  földi  nő,  könyező  szemekkel,  rebegő  ajkkal. 
Deli  Markó  alá  ereszté  felemelt  karját,  s  aztán  gyöngéden 
rnondá  francziáúl :  « honneur  au  malheurw. 

S  azzal  ahandzsárja  pengéjét  kapva  a  kezébe,  a  marko¬ 
latával  nyujtá  azt  Milióra  felé,  s  ismét  francziáúl  szólt 
hozzá. 

• —  Bocsáss  meg,  ha  megbántottalak,  s  ölj  meg  e  fegy¬ 
verrel,  ha  még  valaha  megbántalak. 

Axamita  türelmetlenül  kiáita  közbe. 

—  Itt  van  a  pénzed,  le  van  számlálva  már! 

De  Milióra  még  egy  köszönő  szót  is  adott  hozzá,  össze¬ 
tette  kezeit,  imára  kulcsoltál!  nyújtva  a  vajda  felé. 

—  Légy  áldott  a  jó  tettedért. 

—  Fogadásunk  tartja,  szólt  Deli  Markó,  a  dúsgazdago¬ 
kat  megalázni,  s  a  szegényeket  felemelni.  Tartsd  meg 
emlékűi  ezt  a  fegyvert.  Oltalmazni  fog  ez  téged.  Ha  va- 

laha  fenyegetne  valaki :  e  liandzsárt  vedd  kezedbe.  Rá- 
ismer  minden  ember,  a  ki  Liguria  vidékét  lakja,  s  rettegi 
ennek  a  gazdáját ;  nem  fog  bántani  senki.  Isten  veled! 

Azzal  bibor-köpenyét  vállára  felvetve,  leszökött  a  part¬ 
ról  a  dereglyébe,  odakiálta  a  legközelebbi  csónakosnak, 
ahhoz  átszállt  s  aztán  rivalló  parancsszóval  sorakoztatá 
a  naszádokat.  Egy  sípszóra  sortüzet  adott  mind  a  kétszáz 
harczos  a  csónakon,  s  a  búcsúzó  üdvlövés  után  rákezdték 
ismét  a  riadó  csatadalt,  az  evezők  ütötték  hozzá  a 
taktust. 

Az  egész  tünemény  tov  asz  állt,  mint  egy  túl  világi  álom. 
Milióra  ott  állt  még  a  parton  és  utána  bámult,  míg  az 
utolsó  tűzcsillag  is  eltűnt  a  láthatáron,  míg  a  déli  szél 
egy  hangot  elhozott  a  riadó  kardalból. 


Mikor  reggel  ágyából  kikelt  Milióra,  azt  hivé,  hogy  a 
tegnapi  éj  eseménye  csakugyan  mind  álom  volt. 

Hanem  a  mint  ablakából  kitekintett,  meggyőződött 
róla,  hogy  ez  való.  A  dereglye  ott  himbálódott  a  kikötő¬ 
ben  s  Axamitának  nagy  dolga  volt  annak  a  kiürítésével. 
Azok  a  rovinoi  csodaszörnyek  segítettek  neki  benne. 
Most  már  elég  közelről  láthatta  őket  Milióra,  hogy  még 
jobban  irtózzék  tőlük.  A  kutyának  az  arcza  tud  örömet 
kifejezni,  az  ő  lárvájuk  rosszabb  annál,  még  erre  sem 
képes. 

Axamita  kiosztá  közöttük,  a  mi  nekik  való  volt.  De  a 
mi  az  úri  asztalra  volt  rendelve,  ahhoz  nem  engedte 
őket  nyúlni,  azt  mind  maga  hordta  fel  a  várba.  Aszalt 
déligyümölcs,  csemege,  szalámi  annyi  volt,  hogy  egész 
esztendőre  kitartott  s  a  hol  makaróni  van  és  parmai 
sajt,  ott  nem  kell  az  étrend  miatt  aggódni  többé.  Az 
éhínség  a  Frangipáni  kastélyban  és  Eovinoban  megszűnt. 
Egyszerű  csodatétel  volt  biz  ez ;  de  ezt  mégis  csak  Deli 
Markó  vitte  véghez.  Ha  a  rovinoi  nyomorultak  tudná¬ 
nak  dalolni,  milyen  hősballada  lenne  ebből ! 

De  annál  jobban  meggyűlt  Axamitának  a  gondja  más 
egyéb  miatt. 

Mikor  ki  lett  ürítve  a  dereglye,  akkor  eloldá  azt  a  lán¬ 
czárói,  s  nekiereszté  a .  hullámoknak,  hadd  menjen  a 
merre  neki  tetszik,  az  ilyen  lelt  tárgyat  nem  üdvösséges 
dolog  tartogatni,  hadd  találja  meg  más  ! 

VAKOK  ÉRTEKEZNEK  A  SZÍNEKRŐL. 

Ez  az  ej  eltelt  az  így  szerzett  élelmi  szerek  elhelyezé- 
vel.  Tündérmese  volt  ez,  olyan  mint  a  ((terülj  meg 
abrosz!))  regéje.  El  kellett  fogadni,  hogy  igaz  történet. — 
Hisz  ennek  az  egész  sziklaországnak  a  históriája  maga 
sem  más,  mint  a  tüneményes  regék  halmaza,  nem  lán- 
czolata. 

Másnap  Axamita  nagy  lakomát  csapott  a  várban  Milióra 
számára.  A  mit  az  meghagyott,  elfogyasztotta  ő  :  katona 
gyomra  volt.  Bor  is  került  az  asztalra,  jó  dalmata  vörös 
bor.  Abból  Miliórának  igen  kevés  kellett,  Axamitának 
annál  több. 

A  bortól  beszédessé  lett  a  két  leány,  előhoztak  egyet 
is,  mást  is.  Az  uskókok  rettenetes  hatalmát,  a  rovinai 
lázárok  nagy  örömét,  aztán  a  Deli  Markót.  Azt  egyik 
jobban  le  tudta  Írni,  mint  a  másik.  Nagyon  megnézték. 
A  süvegtollától  a  hímzett  topánkájáig  le  tudták  őt  raj¬ 
zolni.  De  a  belső  emberre  nézve  nagyon  eltérők  voltak  a 
néző  pontjaik.  Axamita  egy  fenevad  kalózt  látott  benne 
(őt  árboczhoz  kötözteté),  Milióra  ellenben  egy  fejedelmi 
nemesszívű  lovagot. 

—  No,  ilyenné  lett,  a  mikor  a  kisasszonyt  meglátta, 
hagyta  rá  Axamita. 

—  Oh  bizony  nem  akkor.  Mert  még  a  színemet  sem 
látta,  a  mikor  téged  szabadon  bocsátott  s  megalkudott 
veled  a  lisztre. 

—  No  hát  nem  jól  mondtam.  Csak  hallotta  még  a  kis- 

asszony  szavát,  arra  juhászodott  meg.  De  ez  igaz.  Mert 
hát  úgy  történt  a  dolog,  hogy  mikor  én  Fiumében  partra 
szálltam,  egyszerre  körülfogtak  az  uskókok,  én  pedig 
nem  tudtam  róla  semmit,  hogy  Fiúmét  elfoglalták.  Azért, 
mert  katonaruhában  járok,  s  mert  kardot  rántottam,  úgy 
védelmeztem  magamat,  mindjárt  fel  akartak  kötni  egy 
árboczra.  Arra  én  megmondtam  nekik,  hogy  leány  va¬ 
gyok  ;  tudom,  hogy  az  uskók,  a  ki  leányt  öl,  meg  van 
átkozva.  Akkor  aztán  vezérük  elé  vittek.  Deli  Markó 
kikérdezett,  hogy  mi  járatban  vagyok?  En  elmondtam 
neki  mindent,  hogy  egy  árva,  elhagyott  kisasszonyt  szol¬ 
gálok  a  Frangipani  várban,  annak  akarok  a  pénzemen 
kenyeret  vásárolni,  meg  a  rovinoi  nyomorultaknak,  a  kik 
éhen  halnak.  Láthatja,  hogy  ez  az  én  pénzem,  a  hogy  azt 
félreraktam  mindenfelé  való  táborozás  alatt,  van  közte 
olasz  bajocco,  francia  sous,  orosz  kopek,  bajor  batzen, 
ereszszen  utamra.  Erre  azt  mondta  a  Deli  Markó  :  «no 
majd  meglátom,  hogy  igazat  beszéltél-e  ?  odaviszlek  a 
Frangipani  várhoz,  s  ha  van  ott  elátkozott  herezeg- 
kisasszony,  meg  pofátlan  emberállatok,  hát  akkor  annyi 
kenyérnek  valót  adatok  a  pénzedért,  a  mennyi  elég  lesz 
valamennyiteknek,  de  ha  nem  mondtál  igazat,  felhuzat- 
lak  az  árboczra.*)  Azzal  mindjárt  kiköttetett  s  addig  min¬ 
dig  fenyegetett,  a  míg  a  puntárói  a  kisasszony  szavát  nem 
hallotta.  De  olyan  is  volt  az,  mintha  a  mennyországból 
kiáltott  volna  alá  valami  Szerafim. 

—  No  meg  a  rovinoi  lázárok  kiáltása  is  ott  a  háztetőkön. 

—  Az  meg  olyan  volt,  mintha  egy  pillanatra  kinyitnák 
a  pokol  szelelő  lyukát  s  az  elkárhozottak  üvöltése  hallat¬ 
szanék  fel  chórusban. 

—  Arra  aztán  mindjárt  szabadon  bocsáttatott,  látod? 

—  Meg  is  alkudott  velem  könnyen,  de  mégis  az  egész 
dereglyét  rakományával  együtt  csak  akkor  adta  ki,  mikor 
a  kisasszonyt  meglátta. 

—  S  nem  is  pénzért  akarta  már  adni,  egy  csókkal  is 
beérte  volna. 


—  De  azt  nem  kapott  a  czudar ! 

—  Te !  ha  erővel  elrabolta  volna  tőlem  azt  a  csókot, 
akkor  én  most  kétségbe  volnék  esve  miatta;  de  hogy 
önkényt  nem  adtam  meg  neki,  mikor  kérte,  azért  nagyon 
fáj  a  szívem. 

—  Az  aztán  nagy  baj. 

—  Pedig  hát  én  azt  sem  tudom,  hogy  mi  az  a  valódi 
csók  ? 

—  Én  sem. 

—  Édes  az,  hogy  úgy  kívánják?  Eget  az,  hogy  félni 
kell  tőle  ?  Mikor  kimondta  azt  a  szót,  szívem  oly  sebesen 
kezdett  el  dobogni ;  csupa  láng  lett  az  arczom  tőle,  a 
másik  pillanatban  meg  aztán  reszketni  kezdtem,  még  a 
fogaim  is  összeverődtek. 

—  Igézet  az. 

—  Vájjon  ha  megcsókoltam  volna,  az  történt  volna- e, 
hogy  az  én  lelkem  ő  vele  megy,  az  övé  meg  itt  ma¬ 
rad  ? 

—  Tartok  tőle,  hogy  az  így  is  megtörtént. 

—  Hátba  az  ember  csak  úgy  a  lelkében  csókolja  meg 
a  másiknak  a  lelkét,  az  is  vétek-e  ? 

—  Úgy  gondolom,  hogy  az. 

—  Hátha  az  embert  álmában  éri  az,  hogy  megcsókol 
valakit,  azért  is  megbünhődik-e  ? 

—  Almában  bizonyosan. 

—  De  hát  álmában  az  embernek  nincsen  esze.  Aztán 
álmában  nincs  itt  a  Frangipáni  várban,  hanem  szép-szép 
vidékeken  jár,  a  hol  minden  férfi,  asszony,  skarlátpiros 
ruhát  hord  és  balladákat  énekel. 

—  Jobb  abból  fölébredni!  Az  embernek  álmában  még 
jobban  tud  fájni  a  szíve,  mint  ha  ébren  van. 

Milióra  elnevette  magát. 

—  Tudod,  hogy  min  kaczagok  most  ?  Hát  olyan  drága 
egy  csók,  hogy  egész  dereglyét  rakományostól  kínálnak 
érte  ? 

- —  Biz  az  olyan. 

—  Hisz  akkor  én  egy  egész  flottát  szerezhetnék  össze 
csupa  csókból ! 

—  Szent  igaz.  Én  láttam  is  már  olyan  nőket,  a  kik  azt 
meg  is  tették.  Gyémántokat,  palotákat,  herczegi  koroná¬ 
kat  vettek  csókokért.  Többet  ér  az  a  föld  minden  kincsei¬ 
nél,  többet  ér  a  mennyei  üdvösségnél.  Legalább  azt 
mondják. 

—  De  hogyha  jobb  a  mennyei  üdvösségnél,  akkor 
annak  is  jó  a  ki  adja. 

r 

—  En  is  azt  hiszem. 

—  De  hát  akkor  a  férfi  miért  kínál  még  árt  is  érte  ? 

—  Azért,  mert  a  férfi  a  kérő.  ezt  úgy  rendelte  az  Isten. 
A  párisi  tatár  táborban  gyémántokkal  fizetik  meg  a  csó¬ 
kot,  az  igazi  tatár  táborban  tevékkel,  juhokkal,  de  min¬ 
dig  a  vőlegény  a  nagylelkű. 

—  Hát  az  nincs  sehol,  hogy  a  csókot  csak  csókért  adják 
cserébe  ? 

—  Olyan  országban  még  nem  jártam. 

—  Miért  van  az  ? 

—  Azért,  mert  az  arának  csak  egy  kincse  van,  a  mit 
odaadhat. 

—  A  szépsége  ? 

—  Nem  bánom,  legyen  a  szépsége. 

—  De  hisz  a  leány  szemében  a  vőlegény  még  sokkal, 
sokkal  szebb. 

—  Azt  én  nem  tudom. 

—  Mit  gondolsz?  vissza  fog-e  ő  még  egyszer  idejönni? 

—  Félek  tőle,  hogy  visszajön. 

—  Miért  mondod,  hogy  félsz  ? 

—  No  csak  azért,  mert  Deli  Markó  lehet,  hogy  a  maga 
sziklafészkében  fejedelem,  vajda,  de  a  császár  birtokában 
csak  rablóvezér,  harámbasa,  a  ki  ide  csak  pusztítani, 
zsákmányolni,  öldökölni  jár. 

—  Mit  vehetne  el  mitőlünk? 

—  Tőlem  semmit,  de  más  valakitől  elvehetne  va¬ 
lamit. 


—  Gondolod,  hogy  azt  a  megtagadott  csókot?  De  én 
azt  akkor  sem  adnám  meg. 

—  Mondtam  már,  hogy  az  uskókok  erőszakos  embe¬ 
rek.  Ők  semmit  sem  úgy  vesznek,  a  hogy  más.  A  leány- 
kcrés  sem  járja  náluk,  hanem  a  leányrablás..  Nem  is 
menyasszon}',  a  kit  nem  úgy  ragadtak  el  erőszakkal.  Hogy 
itt  a  Frangipáni  várban  nem  fogja  követelni  a  maga 
csókját  a  Deli  Markó,  a  felől  nyugodt  vagyok;  a  Margue- 
rita  névtől  az  uskók  is  retteg,  jobban,  mint  a  csumától. 
A  fejét  nem  félti,  hanem  a  pofáját  igen.  A  vallást  nem 
tartja,  hanem  a  varázslatot  féli.  Láthattuk,  hogy  még 
csak  a  partra  kiszállni  sem  volt  kedve  a  kétszáz  rabló 
közül,  de  csak  egynek  sem,  a  kik  pedig  a  pólai  kikötő 
ágyúi  torkának  is  neki  mennek.  De  hogy  ha  egyszer  a 
Deli  Markónak  eszébe  jút  betörni  ebbe  a  várba,  s  igaz 
uskók  leánykérő  módjára  nyalábra  kapni  a  kiszemelt 
aráját  s  aztán  elfutni  vele  a  tengerre,  vagy  az  erdők 
közé,  a  hol  aztán  már  nincs  hatalma  a  varázslatnak, 
hát  az  ellen  nem  tudom,  hogy  mi  oltalmat  ad  Isten  ? 

—  Hát  látod-e,  Axamita :  most  mondok  neked  valamit. 
Én,  a  mióta  ezt  a  férfit  megláttam,  nem  tudok  egyébről 
gondolkozni,  mint  ő  róla ;  álmodni  sem  tudok  egyébről, 
mint  ő  felőle.  Olyan  én  előttem,  mint  egy  csodatevő 
szent.  Akárliova  nézek,  mindenütt  őt  látom,  az  ő  szép 
szemeit,  az  ő  gyönyörű  arczát,  az  ő  imádni  való  ajkait. 
Ezeket  az  ajkakat  én  százszor  összecsókolom,  az  egész 
alakot  karjaimmal  átfonva  tartom,  magamtól  el  nem 
eresztem  ;  mondok  neki  olyan  szavakat,  a  miket  jaj,  ha 
meghallana  ez  a  tiszta  levegő !  Hanem  ha  ez  az  ember  ide¬ 
jönne  hozzám  hivatlanúl,  engedelem  nélkül  s  ha  szemé¬ 
ben,  szájában  a  tündérek  varázsát  hordaná  is,  s  ha  ma¬ 
gára  a  királyok  pompáját  felrakná  is,  s  ha  kivont  karddal, 
tüzelő  fegyverrel  fenyegetne  is,  így  kényszerítene,  hogy 
menjek  el  innen  vele,  hát  nem  mennék  el.  Ha  erőszakkal 
elragadna,  védném  magam  a  tőrömmel,  a  tíz  körmöm¬ 
mel,  még  sem  hagynám  magam  elragadni.  S  ha  erővel 

elvinne  magával,  ha  a  kezeim  megkötözné,  a  fogaim  közé 
szorítanám  ajkaimat,  s  addig  fojtanám  vissza  a  lélek- 
zetemet,  míg  meghalnék  bele,  de  még  sem  adnám  meg 
neki  azt  a  csókot,  a  mit  nem  akarok  neki  megadni. 

—  Ezt  elhiszem,  szólt  Axamita.  Ez  egészen  igaz.  En 
is  úgy  képzelem.  Hanem  ha  egyszer  úgy  találna  ide  ve¬ 
tődni  Deli  Markó,  mint  üldözött  földönfutó,  megtépve, 
lerongyolva,  megsebesítve,  oltalmat,  menedéket  könyö¬ 
rögve  a  maga  élő  védszentjétől :  hogy  akkor  ezzel  a  nyo¬ 
morult  földönfutóval  nem  fog-e  a  védszentje  is  elfutni 
innen  ?  ezért  nem  merném  a  kezemet  a  tűzbe  tenni ! 

Milióra  nagy  bámúlásra  nyitotta  fel  sötét  mélytüzű 
szemeit,  mint  a  ki  előtt  egy  látvány  bontakozik  ki.  Való¬ 
ban  ilyen  csábalakban  még  nem  mutatták  az  álmai  esz¬ 
ményképét  .  .  .  Rongyosan,  véresen,  futó  vadként  mene¬ 
külve  ...  Ez  a  legveszedelmesebb  ábrándkép  egy  imádott 
férfialaknál.  Jó  volna  nem  álmodni  róla! 


A  GUZLA. 

Az  uskók  fejedelem  várát  még  nem  irta  le  se  toll,  se 
rajzón.  Idegen,  a  kinek  az  a  sors  jutott,  hogy  azt  meglát¬ 
hassa,  nem  beszélte  ki,  hogy  mit  látott?  Nagyon  jó  oka 
van  a  hallgatásra  a  póznára  tűzött  fejnek.  Ilyenek  szok¬ 
ták  ékesíteni  a  vladika  várának  ormait  minden  időben. 
Ez  az  ő  ornamentikája. 

Ez  a  vár  nincs  Segna  városában ;  tekervényes  mély 
hegyi  utak  vezetnek  odáig,  a  miken  még  paripa  soha  sem 
járt  (kivéve  a  mesékben  megénekelt  királyfi  lovát,  ha¬ 
nem  az  természetesen  olyan  ló  volt,  a  melyik  egyik  hegy¬ 
tetőről  a  másikra  tudott  ugrani),  s  a  hol  a  sziklafolyosó 
megnyilik,  egy  mély  völgy  tárul  elé,  a  minek  a  ködülte 
fenekén  fekszik  a  vár,  körülfogva  mint  egy  amphi- 
theatrumtól,  meredek  sziklafalaktól,  a  miknek  hegyes 

f 

csompói  meztelen,  kopáran  nyúlnak  fel  a  felhőkbe.  Elő- 

fának  híre  sincs  az  egész  völgyben,  csak  boróka-bozót 
zöldül  a  sziklák  közt,  a  mit  nem  rághatott  le  a  kecske. 
Vetés  sem  zöldül  sehol.  Itt  nem  dolgozik  senki;  nem 
szántanak,  nem  aratnak.  Csak  mindig  mulatnak,  vendé¬ 
geskednek.  Másutt  legalább  az  asszony  dolgozik,  annak 
a  keze  munkája  látszik  a  szikláktól  elfoglalt  piczi  ker- 
tecskében,  itt  az  sincs ;  az  asszonynak  az  a  dolga,  hogy 
szép  legyen.  Aztán  meg,  hogy  vitéz  legyen.  A  szemeit 
nem  ronthatja  hímzéssel,  varrással,  mert  azokra  szük¬ 
sége  van  a  czéllövésnél. 

A  szikla- oldalba  vágott,  hosszú  lépcsősor  vezet  fel  a  vár¬ 
kapujáig,  az  egész  építmény  hasonlít  valami  kész  romhoz, 
a  minőket  a  Vág-melléki  hegytetőkön  kiilömbeket  látunk, 
épen  olyan  meztelen  falak,  egymásra  téltúl  illesztett  kő- 
kolonczok  halmaza,  miket  még  a  vakolat  sem  ragaszt 
össze,  külömbséget  csak  a  tető  képez ;  korhadt  faderekak¬ 
ból  a  rendetlen  szarúfák,  a  miken  még  a  kéreg  is  rajta 
van;  itt  zsindely,  amott  venyige-kéve  a  födelék;  egy  tor¬ 
nyot  épen  réztető  díszít;  azt  bizonyosan  valami  hajótörött 
gálya  fenekéről  fejtették  le.  Az  északi  bástya  ormozata 
végig  terítve  van  kifeszített  juhbőrökkel,  a  kapubejárat 
tömör  boltozatából  azonban  három  hosszú  rúd  mered  elő, 
a  miknek  mindegyikére  levágott  emberfő  van  tűzve  ;  az 
egyik  fejnek  hosszú  szakálla  van  és  turbánja,  a  másiknak 
kurta  bajusza  és  medve-kalpagja,  a  harmadik  simára  bo¬ 
rotvált,  veres  lecsíiggő  sipkával.  Egy  teljes  politikai 
programúi,  világosan  érthető. 

A  várudvar  elég  tágas,  akár  tánczra,  akár  verekedésre ; 
a  napos  oldalát  szőlőlugas  futja  körül,  bemohosult  indái¬ 
val.  Imitt-amott  nyaktörő  rozzant  folyosó  vezet  egyik  lak¬ 
osztályból  a  másikba,  a  mik  mind  arról  nevezetesek,  hogy 
nyílás  ugyan  van  elég  a  falon,  de  becsukni  való  ajtó, 
ablak  sehol.  A  hideg  ellen  ott  van  a  bunda,  meg  a  tűz¬ 
hely;  ki  zárná  ki  a  szabad  levegőt  a  házból  ?  Az  uskókok 
nem  ismerik  a  rheumát. 

Csak  épen  a  fejedelem  ágyasházának  van  ajtaja,  az 

azután  vasból  van,  lövéssel  ellátva.  Agynak  ugyan  Ilire 
sincs  benne,  mert  ilyenen  az  uskókoknál  a  király  sem  hál, 
hanem  vannak  egész  halommal  drága  keleti  szőnyegek  a 
földön  és  a  falakon,  s  pompás  fegyvereknek  egész  gyűjte¬ 
ménye. 

De  a  mi  a  legnagyobb  nevezetessége  a  fejedelmi  háló¬ 
szobának,  az  a  ((Krónikák  fája».  A  terem  közepén  van 
felállítva  egy  hatalmas  tölgyfatörzsök,  terebélyes  ágaival 
a  boltozatig  nyúló.  Ez  alulról  kezdve  meg  van  rakva  sű¬ 
rűn  —  felszegezett  emberfülekkel.  S  az  uskókok  vénei 
meg  tudják  nevezni  végtől- végig,  melyik  fül  melyik  csa¬ 
tában  megölt  hatalmas  ellenségé  volt,  velenczések,  osztrá¬ 
kok,  törökök,  görögök,  spanyolok,  horvátok,  még  szere- 
csenyek  is.  Egy  egész  tárgymutató,  fülekre  felosztva. 
A  tuskónak  még  sok  ága  van  üresen,  mely  új  fejezet- 
czimekre  vár.  Ez  az  uskók  nép  « arany  könyve ».  Ez  egy¬ 
úttal  azoknak  a  hősöknek  a  neveit  is  hirdeti,  a  kik  ez 
ellenségeket  megölték.  Mindegyikről  szól  egy  ballada,  s 
azt  éneklik  a  guzla  mellett. 

Ah,  az  a  guzla  hatalmas  egy  alkotvány.  Abban  van  egy 
népnek  a  története,  alkotmánya,  igazsága,  abban  vannak 
a  törvényei,  a  polgári  és  büntető  codexe,  a  vallása,  a  ca- 
nonai,  a  nemzetközi  szerződései ;  abban  az  európai  ga- 
rantiái,  a  mandátumai,  stipulatiói;  abban  van  a  prog- 
rammja,  a  politikai  hitvallása,  abban  van  a  meghalt  czár 
testamentuma,  a  próféták  jóslatai,  a  költők  és  államférfiak 
minden  édes  és  keserű  hazugsága  !  A  múlt,  jelen  és  jö¬ 
vendő.  Lehetetlen  dolgok,  a  miket  mindenki  hisz  és  a 
mik  talán  nem  is  lehetetlenek.  Ez  mind  benne  van  a 
guzlában. 

Ez  a  guzla  pedig  egy  idomtalan  brn.gó,  hasonló  a  mi 
czigányaink  bőgőhegedűjéhez  :  egy  öblös  félhordó  forma 
alkotvány,  behúzva  kecskebőrrel,  s  ellátva  hosszúnyakú 
fogantyúval,  a  mire  négy  húr  van  felfeszítve.  Ott  lóg  ez 
minden  csárda  szobafalán  a  dalmata  tengerpart  vidékein. 
A  jövőmenők  csak  leveszik  a  falról,  a  míg  az  íirü  megsül 


a  tűznél,  muzsikálnak  rajta,  s  énekelnek  hozzá.  Olyan 
muzsika  az,  hogy  minden  ember  tudja;  a  görbevesszőből 
készült  nyirettyűt  hol  a  vékony  húron,  hol  a  vastagon 
kell  végig  húzni :  mindjárt  zene  lesz  belőle.  Szép  zene  : 
megértik ;  a  nóta  is  olyan  hozzá  :  egyszer  le,  másszor  fel, 
néha  nagyon  fel,  néha  meg  nagyon  le ;  búskomor  melódia. 
Soha  sem  szedte  kottára  senki,  tetszés  szerint  hagyja 
magát  idomitani ;  azért  mégis  úgy  elszomorodik  rajta,  a 
ki  hallgatja.  Hát  még  a  ki  a  hozzávaló  verseket  is  szívére 
veszi.  Szerelmes  történetek,  a  mik  rendesen  halálon  vég¬ 
ződnek.  Az  anyák  természetesen  gonoszok  :  nem  akarják 
a  leányaikat  ahhoz  adni,  a  kit  szeret.  A  szerető  természe¬ 
tesen  hős,  azaz,  hogy  zsivány,  a  vetélytárs  pedig  zsarnok, 
aristocrata :  hajdú,  vagy  pandúr.  Nagy  vérontás  lesz 
annak  a  vége.  Vannak,  a  kik  hőskölteményekre  is  fel 
tudják  a  guzla  húrjait  ajzani.  Azok  már  öreg  guzlások. 
Mert  itt  nem  a  fiatal  hangot  illeti  meg  az  éneklés,  ha¬ 
nem  az  öreget.  S  aztán  ahhoz  jó  emlékezet  is  kell.  Meg 
a  fiatalnak  nem  is  illenék,  hogy  a  hajdani  hősök  vitéz 
tettei  fölött  gajdoljon,  mikor  neki  módjában  van,  hogy 
hasonló  csodadolgokat  maga  kövessen  el ;  ellenben  az 
öreg  szemeknek  már  nagyon  illik  könybe  lábbadni,  mi¬ 
kor  azokról  a  vitézekről  szól  a  nóta,  a  kikkel  ifjú  koruk¬ 
ban  együtt  harczolt  a  guzlár. 

A  vladika  várában  csak  a  legvénebb  férfiak  maradtak 
otthon,  meg  a  fehér  nép,  az  alatt,  míg  az  egész  uskók 
férfisereg  fegyverfogható  része  a  nagy  rablókalandra  járt. 
Délután  melegen  sütött  a  nap,  a  várudvaron  tánczoltak  a 
leányok. 

Az  uskók  leányok  igen  szépek,  szívalakú  arczuk,  hegyes 
finom  állal,  nagy,  mandulametszésű  fekete  szemeik,  finom 
fehérpiros  színük,  karcsú  ideges  termetük,  apró  kezeik, 
lábaik,  térdig  érő  hajuk.  A  míg  leányok,  addig  nagyon 
szépek,  nagyon  tiszták  arczban  is,  szívben  is ;  arczukat, 
testüket  hideg  vízzel  mossák ;  —  hanem  a  mint  férjhez 
mennek,  azontúl  nem  szabad  nekik  megmosdani  többet, 

soha,  a  míg  élnek,  a  záporesőn  kívül  más  víz  nem  éri 
arczukat.  Ez  a  szokás  még  abból  az  időből  maradt,  a 
mikor  az  egész  világ  minden  szökevénye  egy  csoportba 
verődött  s  uskóknak  kezdte  hivatni  magát,  s  hogy  a  török 
bajtársaknak  is  engedélyeket  tegyenek,  ráálltak,  hogy 
disznóhúst  soha  sem  esznek,  a  mustot  kiforrás  előtt  meg¬ 
főzik,  hogy  borrá  ne  legyen,  úgy  iszszák ;  az  asszonynak 
nem  adnak  lelket,  hanem  fátyol  helyett  azzal  takarják  el 
az  arczát  idegen  férfi  előtt,  hogy  nem  engedik  megmos¬ 
dani.  —  Azoknak  aztán  olyan  a  szive  is,  mint  az  arcza. 

Nagyon  egyszerű  az  uskók  leányok  táncza,  összefogóz¬ 
nak  kezeikkel  körben,  s  aztán  lábaikat  előrefeszítve,  a 
guzla  dallamára  egyszer  jobbra,  másodszor  balra  karaj - 
lanak ;  olyankor,  mikor  az  énekes  elhallgat  s  csak  a  guzla 
játszik,  valami  jaj  szerű  kiáltásba  egyesülve,  a  mi  úgy 
hangzik,  mintha  siratnának  valakit :  « óh  —  óh  —  óh  ! » 
Aztán  megint  újra  kezdik. 

Az  öregek,  a  gyermekek  pedig  körülülik  a  guzla  éneke¬ 
sét,  a  ki  a  dümmögő  hangszert  térde  közé  fogva,  reszeli  a 
fűzfanyirettyűvel,  s  épen  hozzáillő  rekedt  hangon  énekli 
a  «Deli  Markó,  a  királyfi))  balladáját,  csak  olyankor  tartva 
szünetet,  mikor  a  kecskebőrtömlő  reá  kerül  sorban,  hogy 
nagyot  húzzon  az  édes  fekete  borból. 

Az  asszonyok  ez  alatt  a  roppant  nagy  földszinti  terem¬ 
ben  készítik  a  nagy  lakomát:  tizenkét  ürü  sül  nyárson; 
mind  elfér  a  nagy  tűzhelyen,  a  füst  a  nyitott  ablakon  jár 
ki.  A  hazatérőket  várják  pompás  lakomával.  Meghozta  már 
a  hírét  diadalmas  jövetelüknek  a  sziklatetőkre  állított  őr; 
még  a  tengeren  meglátta  őket  a  roppant  sok  vontatott 
dereglyével.  Nagy  zsákmány  lesz.  Úgy  illik,  hogy  erre  a 
napra  elénekelje  a  guzlás  a  «Deli  Markó,  a  királyfi))  bal¬ 
ladáját. 

Egészen  fehér  már  haja,  bajusza,  szakálla  az  öreg  hege¬ 
dűsnek,  a  kezein  csak  a  csontok,  meg  az  erek  látszanak. 
Olyan,  mint  egy  próféta,  a  ki  magával  is  elhitette,  hogy 
mind  igaz  az,  a  mit  ő  énekel,  és  olyan,  mint  egy  poéta, 

a  ki  szentül  hiszi,  hogy  az  valóságos  vers,  a  mit  énekel  és 
nagyon  szép.  —  ízlés  dolga. 

«Rjéka  alján  van  egy  sziklabarlang, 

Abban  alszik  a  liős  Deli  Markó, 

Deli  Markó,  a  Kraljevics  fia, 

Az  utolsó  nemzeti  királyfi. 

Meghagy á  az  őriző  Vitának 
Deli  Markó,  hogy  a  míg  ő  alszik 
A  Rjéka  sziklabarlangjában 
Senkit  ő  hozzá  be  ne  bocsásson, 

«Csak  ha  jönne  az  én  drága  kincsem, 

Margarita,  arany  virágszálam, 

A  ki  elment  tavaly,  Szentgyörgy  napján 
Messze,  messze,  el  a  másvilágba, 

Megigérte,  onnan  is  lejön  még: 

Az  ha  jönne  engemet  keresni, 

Annak  mondd  meg,  hol  van  Deli  Markó. 

Vagy  ha  jönne  hű  lovam  Durindó, 

Kit  ott  hagytam  csatatéren  fekve 
S  azt  nyerítné  :  gazdám  ülj  nyeregbe, 

Annak  nyisd  meg  hármas  kriptaajtóm. 

Vagy  ha  jönne  jó  kardom,  a  Szablya, 

Kinek  vasa  ketté  tört  kezembe 
S  az  kopogna  gyémánt  markolattal 
Hármas  három  ajtómon  zörögve, 

Annak  engedd  meg,  hogy  rám  találjon, 

Addig  Deli  Markó  nincs  sehol  sem.» 

Es  a  Vila  úgy  tett,  a  hogy  mondák: 

Csináltatott  hármas  három  ajtót 
Deli  Markó  alvó  barlangjára. 

Egyik  ajtó  volt  kovácsolt  vasból, 

A  másik  volt  hófehér  ezüstből, 

A  harmadik  tiszta  színaranyból, 

r 

Es  nem  tudta  soha  senki  többet, 

Hogy  hová  lett  Markó  a  királyfi  ? 

Hangos  erdőn  a  kakukk  madár  szól, 

Mind  azt  kérdi,  hol  van  Deli  Markó  ? 

Mindig  kérdi,  s  mindig  újra  kérdi, 

Hogyha  tudná,  nem  kérdené  többet. 

Bolygó  lidércz  lót  fut  a  morotván, 

Éjjel  fénylik,  úgy  szaladgál  szerte. 

r 

ügy  keresi,  hol  van  Deli  Markó. 


Ha  meglelné,  nem  szaladna  többet. 
Kakukkmadár,  és  bolygó  lidércztűz 
Senki  sem  más,  mint  a  szép  menyasszony. 

A  menyasszony,  a  szép  Margarita, 

A  ki  elment  messze  másvilágra, 

Felfogadva,  vissza  is  jön  onnan, 

Felkeresni  kincsét,  Deli  Markót. 

Se  kakukknak,  se  bolygó  lidércznek 
Nem  nyitá  meg  ajtaját  a  Vila. 

Harmadszor  liát  jött  a  Margarita, 

Jött  a  maga  szűz  leány  képében, 

Odajött  az  őriző  Vilálioz  : 

«Hol  van  az  én  kincsem  Deli  Markó? 

Hadd  költsem  fel,  hogyha  mégis  alszik. 

r 

En  vagyok  az  ő  szerette  hölgye, 

Kit  eljegyzett  Markó  hitveséül. 

Bizonyítja  ez  a  három  gyűrű. 

Egyik  jegygyűrűje  vert  aczélból, 

A  másik  van  hófehér  ezüstből, 

A  harmadik  tiszta  szinaranyból 
Mind  a  hármat  ő  huzá  ujjamra 
Szentgyörgy  napján  este  naplementkor)). 

«No  ha  te  vagy  a  szép  Margarita, 

Deli  Markó  eljegyzett  arája: 

Ha  a  három  gyűrűt  tőle  kaptad, 

Akkor  bizony  rá  is  fogsz  találni, 

Itt  van,  itt  van  három  bezárt  ajtó. 

A  vas  ajtót  üsd  a  vas  gyűrűvel, 

Ezüst  ajtót  az  ezüst  gyűrűvel, 

Arany  ajtót  az  arany  gyűrűvel. 

S  mind  a  három  feltárul  előtted. 

Csak  azt  tette  a  szép  Margarita, 

Felnyitotta  mind  a  három  ajtót,  * 

A  zárt  ajtót  három  jegygyűrűvel  : 

Ott  találta  alva  Deli  Markót. 

«Ebredj,  ébredj,  kedvesem,  királyfi!)) 

—  «Ki  vagy,  ki  vagy,  a  ki  engem  költesz  ?» 
«Én  vagyok  arád  a  Margarita ». 

—  «Honnan  jösz  hozzám,  te  szép  leányka?)) 
«Nagy  messziről,  messze  túlvilágról)). 

— ■  «Minek  jöttél  hozzám  másvilágról  ?» 
«Megigértem,  hogy  meglátogatlak)). 

—  «S  mit  hoztál  el  nékem  másvilágról)). 


«Mátkacsókot,  a  mit  megígértem)). 

Erre  így  szólt  hozzá  Deli  Markó  : 

«Jaj  menyasszonyom,  szép  Margarita 
Másvilágról  visszajött  arának 
Csókja  nem  kéj  ;  hanem  nagy  pokolkín. 
Jaj  lesz  annak,  a  kit  csókod  érint, 

Még  az  anyját  is  átkozni  fogja ». 
Visszaszólt  a  Margarita  erre  : 

«Jól  találtad,  édes  vőlegényem. 

Hogyha  engem  megcsókoltál  volna, 

r 

Elve  juttál  volna  a  pokolra, 

Ne  is  csókolj  engemet  meg  addig, 

Míg  ajkam  meg  nem  tisztul  a  vésztől!)) 
Azt  kérdezte  erre  a  királyfi  : 

«Mit  tegyek,  hogy  megtisztulj  a  vésztől  ? 
Azt  felelte  erre  a  menyasszony: 

«Akkor  tisztulok  meg  csak  a  vésztől, 

Ha  megfiirdöm  a  Rjéka  vizébe. 

Rjéka  vize,  ha  számon  fölül  ér, 
Megdagadva  ellenség  vérétől, 

Idegennek,  népet  elnyomónak 
Patak  számra  kiontott  vérétől, 

Hogyha  abban  én  megfürdöm  egyszer, 
Akkor  mátkacsókom  elfogadliatd». 

Szólt  haraggal  erre  a  királyfi: 

«No  hát  menj  és  oszd  az  idegennek, 
Ellenségnek,  népet  elnyomónak, 

Azt  a  csókot,  azt  a  kíngerjesztőt. 

Én  nem  ontom  annak  még  a  vérét, 

Nem  nyerített  jó  lovam  Durindó, 

Nem  mondá  még  :  gazdám  ülj  nyeregbe, 
Nem  dörömbölt  jó  kardom,  a  Szablya, 
Fekszenek  még,  halva,  ketté  törve. 

Addig  nekem  nincs  miért  ébrednem. 
Majd  hogyha  jön  jó  lovam  Durindó, 

A  ki,  hogyha  egyet  ütök  rája, 

Által  ugrik  velem  a  nagy  Kerkán : 

Egyik  partról  a  másikra  ugrik ; 

Hogyha  kettőt  ütök  rá,  olyat  szök, 

Hogy  a  Vellebit  hegyére  felvisz; 

Hogyha  hármat  vágok  rá  haraggal, 

Olyat  rúg  a  sziklán  négy  patával, 

Hogy  a  hegység  megrendül  alatta, 

Város  omlik  idegen  fejére, 

Temetője  lesz  a  hitetlennek  ; 

Majd  ha  mondja  jó  lovam:  « megyünk  már 
Hegyszakítni,  zsarnokot  temetni!)) 

Majd  ha  eljön  jó  kardom,  a  Szablya, 

Kivel  hogyha  vágtam  egy  csapással, 

Pánczélos  lovag  hasadt  kettőbe, 

Hogyha  vágtam  két  nehéz  csapással, 

Szikla  nyilt  meg,  út  támadt  előttem, 

S  hogyha  vágtam  hármat  elbusulva, 

Lehullott  a  szultán  koronája ; 

Majd  ha  mondja  jó  kardom:  « megyünk  már 
Érett  gabna  —  ellenség  —  aratni !» 

Akkor  tudom,  hogy  itt  van  a  hajnal, 

A  ki  az  ón  napomat  felhozza, 

Akkor  aztán  megdagad  a  Kjéka, 

Az  idegen  véritől  megárad. 

ügy  megárad,  hogy  szádon  fölül  ér, 

Ha  vizébe  fürdeni  belé  állsz, 

Szép  arám  tündéri  Margarita. 

Attól  aztán  úgy  megtisztul  ajkad, 

Egész  tested  kis  körmöd  hegyéig, 

Oly  fehér  lószsz,  mint  a  hó  hegy  ormán, 

Akkor  aztán  megcsókoljuk  egymást. 

S  olyan  édes  lesz  bizonynyal  e  csók. 

Mint  a  rozmarinról  megszedett  méz, 

Mint  az  asszú  édes  muskotály  bor, 

Mint  az  édes  anyatej,  oly  édes. 

Még  annál  is  édesebb  lesz  e  csók  : 

Olyan  édes,  mint  a  boszuállás  ! » 

Az  öreg  guzlás  még  sokáig  elfolytatta  volna  ezt  a  balla¬ 
dát;  nyújtható  az,  mint  a  szent  Iván  éneke;  ha  a  hegyek 
mögül  nagy  puskaropogás  nem  szakította  volna  félbe  az 
idylli  mulatságot.  Ez  azt  jelenti,  hogy  érkezik  már  a  dia¬ 
dalmas  hősök  csapatja. 

Nosza  félbehagyták  erre  a  leányok  a  koszorú-tánczot  s 
rohantak  a  várkapun  keresztül  fel  a  hegyi  útnak  az  érke¬ 
zők  elé. 

Sokszoros  örömet  hoznak  azok  a  számukra,  gazdag 
vásáriját,  szép  czifra  ruhákat,  selymet,  török  kelmét. 


Jókai:  Egy  já tökös,  a  ki  nyer. 

hajbafonni  való  szivárványszalagot,  arany,  ezüst  ékszert ! 
Hát  még  a  sok  csemege,  a  mi  urak  asztalára  volt  szánva, 
a  nevét  sem  tudni,  kinek  hívják?  nádméz  rózsavízzel, 
mandulával  keverve,  boldog  országok  zamatos  gyümölcse, 
konty  alá  való  édes  bor,  pálinka !  He  a  mindezeknél  drá¬ 
gább  és  becsesebb,  a  mi  a  vőlegényi  kelengyének  a  ki¬ 
egészítő  része,  olyan,  mint  a  « mátkatál»  hegyébe  szúrt 
aranyos  narancs,  olyant  is  hoznak  most  magukkal  bizo¬ 
nyosan,  —  minden  nősülő  legény  egy  levágott  ellenség- 
fejet.  —  Mert  addig  az  uskók  legénynek  nem  szabad 
megházasodni,  a  míg  egy  ellenségfejet  valahonnan  nem 
kerített,  az  a  móring  !  A  nélkül  nem  mehet  nőül  a  legény¬ 
hez  becsületes  leány,  még  özvegy  asszony  sem.  —  Ilyen¬ 
kor  azután  annál  nagyobb  az  öröm  a  sziklavölgyben, 
kezdődik  a  farsang !  —  Minden  legény  elhozta  bizony¬ 
nyal  a  diadalmi  jelt,  a  levágott  főt,  s  odateheti  azt  a 
menyasszonya  apjának  a  lábához,  mint  elengedhetetlen 
váltságdíjat.  —  Ezért  futnak  olyan  sivalkodva  a  lányok 
fel  a  hegytetőnek,  a  honnan  az  érkező  diadalmasokat 
várják. 

Ott  van  az  a  nevezetes  szikla,  a  mit  úgy  hívnak,  hogy 
« áldozatkő » . 

Egy  óriási  csompó,  a  mit  a  helyéről  el  lehet  mozdítni, 
ha  tizenkét  legény  belekapaszkodik.  Hanem  az  is  uskók 
legény  legyen,  a  kinek  aczélból  vannak  az  izmai.  Ha  ezt 
a  nagy  csompót  előre  tolják,  egy  mély  barlang  nyílása 
tárul  elé.  Ebbe  szokták  az  uskókok  rablókalandjaik  után 
a  magukkal  hozott  foglyokat  belökni.  Idáig  élve  hozzák  el 
őket,  mert  a  fogoly  nekik  a  teherhordó  barom,  a  ki  a  zsák¬ 
mányt  görnyedve  hozza  idáig.  De  már  a  hegy  túlsó  olda¬ 
lára  át  nem  viszik  őket,  hogy  szemükkel  se  lássák  azt  a 
völgyet,  a  hol  az  uskókok  sziklafészke  van  elrejtve.  Ott 
tartják  őket  a  szerint,  a  milyen  jó  kedvükben  vannak.  Ha 
a  foglyokért  váltságdíjat  küldenek  a  hozzátartozóik,  akkor 
hazaeresztik  őket. 

Ha  azonban  se  váltság  díj,  se  elegendő  zsákmány,  ha- 

nem  a  helyett  súlyos  sebek  voltak  a  kaland  eredménye ; 
ha  valami  derék  vitézük  esett  el,  akkor  a  mint  a  bortól, 
a  táncztól  és  a  guzlától  felbe viiltek,  előliurczolják  a  bar¬ 
langból  a  foglyokat,  s  ott  az  áldozatkövön  levágják  a  fejei¬ 
ket.  —  A  szép  leányok  maguk  hengergetik  alá  a  csonkí¬ 
tott  hullákat  a  lejtős  meredeken  s  odakiabálnak  a  völgy¬ 
ben  száguldó  farkasoknak,  mintha  bátyáik  volnának: 
« nesze,  ez  a  tied  ! » 

Az  idáig  elhozott  zsákmányt  pedig  aztán  a  leányok 
hátára  kötik  fel ;  akkor  ezek  váltják  fel  a  teherhordó  állat 
tisztét.  De  örömest  teszik. 

Ezúttal  fogoly  is  sok  volt,  zsákmány  még  több,  de  le¬ 
vágott  fej  semmi.  —  A  foglyokat  egyelőre  a  barlangba 
zárták ;  a  nehéz  áldozatkő  lenyomtatta  ismét  a  barlang 
nyilását. 

No  de  kárpótolta  a  szerető  sziveket  ezért  a  csalódásért 
a  kiosztott  ajándékok  sokasága.  Aztán  nekik  nincs  tiltva 
a  csók  se  a  lakodalom  előtt,  se  a  vértől  áradt  Bjékában 
megfürdés  előtt,  mint  a  Deli  Markónak  és  a  Margaritá- 
nak,  kiki  ráakad  a  maga  párjára. 

De  a  zsákmány  olyan  nagy,  hogy  maguk  a  leányok  nem 
birják  azt  egyszerre  elczepelni;  még  a  fiatal  menyecs¬ 
kéket  is  el  kell  szólítani  a  tűzhely  mellől,  csak  a  vén 
banyák  maradnak  a  nyárson  forgó  pecsenyét  őrizni  a 
várban.  De  a  férfi  vállát  teherhordás  nem  gyalázza  meg 
soha. 

A  diadalmas  csapat  csak  szétszórt  csatákban  érkezik 
meg  a  várba,  rendetlen  puskaropogás  és  szilaj  dalolás 
közt;  az  otthon  levő  öregek  nagy  riadallal  fogadják  az 
érkező  csoportokat. 

Mentül  többen  érkeznek,  annál  hangosabb  lesz  a  dicse- 
kedés.  Minden  úján  érkező  új  csodatetteit  mondja  el  az 
uskók  vitézségnek,  de  kifáradhatlan  valamennyi  a  dicső 
Deli  Markó  magasztalásában. 

Ő  az  és  senki  más,  a  kiről  a  guzla  beszél.  A  barlang¬ 
ból  jött  elő,  a  hármas  érczaj  tón  keresztül.  Az  ő  lova  a 

Durindó,  az  ő  kardja  az  a  szablya,  a  minek  csapásairól  a 
ballada  énekel.  Az  a  szablya,  a  minek  senki  ellen  nem 
állhat,  a  ki  porból  lett  és  porrá  lesz.  De  ez  a  szablya  mégis 
elmaradt  valahol,  ott  az  átokverte  vár  alatt,  az  éjféli 
tünemény  kezében.  Az  ő  maga,  a  királyfi  menyasszonya, 
a  félelmetes  Margarita!  A  kinek  a  csókjától  minden  férfi 
pokolra  válik.  Deli  Markó  attól  sem  ijedt  meg,  most  is 
kérte  tőle  azt  a  csókot.  De  a  Margarita  most  is  csak  azt 
mondta:  «majd  ha  a  Ejéka  vize  úgy  megáradt  ellenség 
vérétől,  hogy  nekem  a  számon  fölül  ér,  mikor  benne  für¬ 
dőm,  akkor  leszek  tiszta,  akkor  csókollak  meg  téged».  — 
így  mondja  azt  a  guzla  is.  —  Deli  Markó  ott  hagyta  nála 
a  szablyáját,  a  minek  csupa  gyémánt  a  markolatja.  — 
Majd  visszamegy  érte ! 

Ott  jön  ő  maga  a  legutolsó  csapatnak  az  élén.  — 
0  maga  ül  lovon.  Az  a  ló  nem  botlik,  nem  szédül,  nem 
csúszik  el  a  sziklán.  Ha  mélység  állja  útját,  által  repül 
rajta. 

Nem  is  lehet  más,  mint  a  mesék  királyfia  ez  a  fényes 
alak,  a  kiről  senki  sem  tudja,  hogy  honnan  támadt  ?  csak 
azt  tudja,  hogy  a  mióta  az  uskók  nép  között  megjelent, 
diadalról-diadalra  vezérli  a  fegyvereiket,  s  tele  marokkal 
szórja  az  aranyat,  ezüstöt. 

Valamennyi  leánya  az  uskók  nemzetnek  mind  bele  van 
bolondulva.  Az  üdvösségüket  is  odaadnák  érte. 

De  ő  rájuk  sem  mosolyog.  Deli  ifjú  arcza  halvány  és 
szomorú ! 

Majd  nem  soká  lesz  már  ily  szomorú ! 

Itt  jön  a  gyertyaszentelő!  Ez  a  menyasszonyok  napja. 
Ekkor  menyasszony  lesz  minden  hajadon  leány,  a  ki 
csak  pártát  visel  a  szikla  völgyben ;  vőlegény  lesz  minden 
legény,  a  kinek  csak  jobb  kéz  felé  van  az  övébe  dugva  a 
handzsár  markolatja. 

Akkor  majd  megjön  a  Margarita  is  a  Frangipáni  vár¬ 
ból,  visszahozza  Deli  Markónak  a  zálogba  hagyott  szab- 
ly  áj  át. 

És  akkor  az  uskók  legények  mind  előhozzák  a  foglyai¬ 
kat  a  barlangból,  s  ott  az  áldozatkövön  ki  ki  levágja  a 
magáénak  a  fejét,  hogy  a  hegyi  patak  megdagad  az  ellen¬ 
ség  vérétől,  míg  az  a  Margarita  ajkán  fölülig  ér,  s  akkor 
aztán  ő  is  megtisztul,  s  férjhez  megy  a  királyfihoz,  a  Deli 
Markóhoz. 

A  guzla  mellett  így  danolta  a  hős  ballada  folytatását  a 
fehér  szakállú  vén  troubadour,  míg  az  uskók  leányok  a 
lobogó  máglyát  körültánczolták  karéjban,  a  férfiak  vadul 
üvölték  utána  a  rémdal  végsorait,  sokféle  mámortól  meg- 

ittasultan. 

Deli  Markó  pedig  hallgatott  és  nézett  a  tűzbe  szomorú, 
mozdulatlan  arczczal. 


AZ  ILLATOS  FÜVEK. 

Sehol  annyi  fűszer-illatos  növény  nem  terem,  mint  a 
dalmata  tengerpart  szikláin.  Minden  pázsit,  bokor,  cserje, 
rekettye  csak  úgy  lehelli  ki  magából  az  ambrát,  a  pézs¬ 
mát,  a  tömjént,  mikor  február  elején  a  tavaszi  verőfény 
átmelegíti  a  buja  tenyészetet;  olyan  illatár  tölti  meg  a 
léget,  hogy  az  ember  egy  más  világ  lakójának  képzeli  tőle 
magát;  e  csába,  illó  mámorlégben  az  érzékek  felmagasz- 
tosúlnak,  a  kéj  érzet  minden  ideget  megittasít.  Ezek  az 
illatozó  füvek  mind  bűnrészesek  azokban  az  ábrándokban, 
a  mik  e  partok  lakóit  a  rendes  észjárástól  elcsábítják. 

A  virágoknak  az  illata  a  beszéd,  a  mivel  az  emberekhez 
szólnak. 

Olyan  tolvajnyelv  ez,  a  mit  azok  is  megértenek,  a  kik 
nem  hallgatnak  rá. 

Milióra  összeszedte  a  jószagú  füveket  kis  uradalma 
minden  szikláiról  s  felhordta  a  szobájába,  éjszakára  oda¬ 
rakta  az  ágyába. 

Szokás  ez  azon  a  vidéken. 

S  az  illatos  virágoktól  álmok  jönnek.  (Fogjuk  rá  a 


virágokra.)  Milióra  megtanult  már  álmodni.  És  minő 
álmokat ! 

Valami  reszketeg  ösztön  azt  súgta  neki:  nem  vétek-e 
az  ilyen  álom  ?  Hát  még  a  visszagondolás  az  álomra ! 

Jó  volna,  ha  meg  lehetne  gyónni  valakinek !  A  pap  talán 
megmondaná,  hogy  az  hűn  volt,  s  kiszabná  érte  a  vezek- 
lést.  De  hát  itt  pap  sincs.  Metell  bátya  erre  nem  is  gon¬ 
dolt,  mikor  itt  hagyta  a  kis  húgát,  hogy  a  jámbor  keresz¬ 
tyén  leánynak  legalább  minden  vasárnap  meg  kellene 

gyónnia.  0  bizonyosan  szabadkőműves,  nem  gondol  a 
szentségekkel.  Vagy  talán  azt  gondolja,  hogy  ha  egy  kis 
leánytól  el  van  véve  minden  alkalom  arra,  hogy  valami 
bűnt  elkövethessen,  akkor  annak  egészen  felesleges  dolog 
lenne  el  nem  követett  bűnök  meggyónásán  törni  a  fejét. 

Axamitának  csak  elmondhatná  azt,  hogy  mit  álmo¬ 
dott  —  alva;  de  hogy  mit  álmodik  ébren,  azt,  azt! 

Pedig  az  el  nem  mondott  érzés  kínozza  a  szivet. 


Hát  egyszer  az  illatos  virágok  ennek  is  megsúgták  az 
orvosságát. 


A  kis  leány,  a  ki  nem  mondhatja  el  a  szíve  baját,  leírja 
azt  versekben. 

Ez  az  általános  orvosa  minden  sebhedett  szívnek:  ez  a 
minden  titkok  bizományosa,  a  vers!  Nem  tanítják  azt, 
mégis  mindenki  tudja.  A  mi  prózában  szégtyenleni  való 
volna  :  versben  dicsekedni  való.  A  titok  meg  van  gyónva ; 
csakhogy  metrumokban.  Nincs  kimondva,  mégis  el  van 
mondva.  S  a  papiros  olyan  jó  titoktartó,  mint  a  pap. 

Először  jönnek  bátortalan  kis  stanzák,  ritornellek,  félig 
eltiltott  sóhajtásokkal;  azután  megjön  a  bátorság  egy 
epedő,  kesergő  románczhoz,  utoljára  rávetemedik  a  ver¬ 
sekben  gyónó  a  legnagyobb  vakmerőségre,  balladába  kap. 
Elmondja  mind,  mit  álmodott  ? 

Hol  veszi  a  hozzávaló  tudományát?  —  Könnyen  megy 
az.  A  dalmát  parton  úton-útfélen  terem  a  népballada; 
minden  cseléd,  minden  pásztorleány  azt  énekli,  ha  valaki 
a  mezőn  letelepszik  a  kapáló  asszonyok  közelébe,  egész 


napestig  hallhatja,  hogy  énekelnek  egy  balladát  a  másik 
után.  Rím  nem  kell  ahhoz,  csak  egyforma  hosszú  sorok¬ 
nak  kell  lenni ;  a  szöveget  mindenki  megtalálja  minden 
útjában,  a  gondolatokat  megadják  az  illatos  virágok. 

Milióra,  meg  az  ő  százféle  démutkái,  istenfái,  mentái 
és  bazsalikomai  ezt  a  balladát  gondolták  ki:  «Delj  Markó, 
a  királyfi)). 

Fogadni  lehet  rá,  hogy  volt  olyan  jó  ballada,  mint  az  a 
másik,  a  mit  a  gnzlás  énekelt.  A  hős  bizonyosan  abban  is 
olyan  vitéz  volt  és  olyan  szerelmes,  s  az  utána  epedő 
leány  épen  olyan  boldogtalan,  mint  az  a  másik,  s  a  bal¬ 
sors  épen  olyan  kegyetlen  mind  a  kettőhöz.  De  a  cso¬ 
dák,  a  mik  őket  végre  mégis  egymásévá  teszik,  még 
sz  örny  üsége  sebbek. 

Milióra  nagyon  meg  volt  elégedve  a  balladájával,  any- 
nyiszor  felolvasta  azt  magának,  hogy  egészen  könyv  nél¬ 
kül  tudta  már.  De  még  dalt  is  szerzett  hozzá,  az  is  köny- 
nyen  megy  itt;  Menta,  Artemisia,  Salvia,  Viola,  a  virágok 
múzsái  még  a  dallamot  is  megsúgják.  Azt  eljátszotta  zon¬ 
goráján,  s  el  is  énekelte  hozzá  a  verset.  Mikor  egyedül 
volt,  mikor  senki  sem  hallotta. 

Hiszen  nem  is  volt  «egy»  emberi  léleknél  több  a  köze¬ 
lében,  a  ki  meghallhatta  volna,  az  egy  jámbor  Axamita. 
Az  ő  rá  nézve  az  egész  világ. 

Pedig  ha  nehéz  megőrizni  a  leánynak  egy  titkot,  még 
nehezebb  eltitkolni  egy  verset.  Axamita,  azért  ha  strázsa- 
mester  is,  mégis  csak  leány,  annak  a  leánynak,  a  ki  va¬ 
lami  névtelen  érzéssel  küzd,  olyan  nehéz  ennek  a  másik¬ 
nak  el  nem  mondani,  mi  bántja?  ■ —  Egyszer  mégis 
annyira  ment  Milióra,  hogy  elzongorázta  Axamita  előtt  a 
saját  szerzeményét,  a  ballada  áriáját,  mit  szól  hozzá, 
szép-e  ? 

—  Biz  az  nem  valami  nagyon  szép.  Ilyet  a  kecskepász¬ 
torok  dúdolnak  odakinn,  véleményezé  a  hallgatóság. 

—  No  hisz  az  a  szép.  —  Milióra  most  már  ingerelve 
volt  az  áriája  kedvezőtlen  fogadtatása  által  s  szerzők  szó- 


kása  szerint  erőszakolni  akarta  a  teljes  sikert.  —  Hát  ha 
a  szöveggel  együtt  fogod  hallani,  akkor  majd  egész  szép¬ 
nek  találod  te  is. 

De  mégis  meg  akarta  tartani  az  incognitot,  úgy  akart 
ismeretlenül  diadalhoz  jutni.  Valami  ártatlan  ámítást 
gondolt  ki. 

—  Én  ezt  otthon,  az  apám  házánál  hallottam,  mikor 
még  igen  kis  leány  voltam ;  egy  öreg  guzlástól,  a  ki  ott 
hegedült  és  énekelt,  mikor  a  vendégek  mulattak  nálunk. 
Akkor  nagyon  jól  megtanultam,  most  újra  eszembe  jutott. 

Axamita  végighallgatta  a  hős  balladát. 

Miliórának  az  arcza  lángolt,  mikor  vége  volt  a  dalnak, 
a  szemei  tündököltek  a  nagy  delejes  tűztök 

Az  utolsó  accord  után  odatekintett  egyetlen  hallgatójára. 

Axamita  nagyot  ásított  és  nyújtózott  az  élvezet  után. 

—  De  hosszú  volt  ez  a  nóta  !  —  Ebből  állt  az  egész  el¬ 
ragadtatása. 

Milióra  meg  is  neheztelt  érte. 

—  Hát  nem  tetszik  neked  ez,  te !  A  szép  királyfi  bal¬ 
ladája? 

—  Biz  azt  kár  volt  a  kisasszonynak  a  vén  guzlástól  el¬ 
tanulni  ;  nála  is  hagyhatta  volna. 

—  Te  utálod  a  hősöket? 

—  A  hősöket  szeretem,  hanem  a  zsiványokat  nem  sze¬ 
retem. 

—  De  Deli  Markó. 

—  Zsivány. 

—  Az  uskókok  vajdája,  te! 

—  Az  uskókok  egytől- egyig  mind  zsivány  ok,  s  a  vaj¬ 
dájuk  haramiavezér,  nem  más. 

—  Hát  a  hősköltemények,  a  mik  héroszaikat  megörö¬ 
kítve,  ivadékról-ivadékra  szállnak,  a  népballadák,  a 
mik  jobban  megőrzik  a  nemzeti  vezérek  tetteit,  mint  a 
kőbe  faragott  emlékek  ? 

—  Csupa  merő  hazugság,  dicsekedés  az  egész.  Tudnak 
vitézkedni  a  hegyek  között,  lesből  orozva  lelőni  a  köze- 

ledőt;  tudnak  éjszaka  megrohanni  alvó  békés  városokat, 
s  irtóztató  kegyetlenkedésükkel  elrémíteni  a  meglepett 
polgárembereket;  de  nyilt  verekedésben  soha  sem  álltak 
helyt  se  olasznak,  se  magyarnak,  se  töröknek,  se  német¬ 
nek,  a  francziának  meg  még  a  hátába  sem  mertek  kerülni, 
azt  úgy  megbecsülték.  Birkalopók,  orr-fül-levágók,  hajó¬ 
törött  népeket  kifosztogatók,  ez  az  egész  vitézségük.  Lát¬ 
tam  én  vitéz  embereket  százezerével,  mindenféle  nemzet¬ 
belit,  de  uskók  nem  volt  közöttük.  Láttam  Borodinonál 
egymásba  omlani  a  hősöket  légió  számra,  láttam  őket 
szurony  nyal,  puskaagygyal  verekedni  egész  harcz  von  al¬ 
bán.  Hallottam  kilenczvenezer  haldoklónak  az  ordítását 
egyszerre,  az  volt  a  hős  ballada.  Mit  akar  ez  a  riha  nép 
a  maga  rongyos  dicsőségével?  Lesből  lövöldöz,  éjjel  tá¬ 
mad,  de  a  szuronv  elől  a  lyukába  búvik. 

—  Ejh,  te  nem  ismered  őket. 

—  Hiszen  közöttük  születtem,  náluk  nyomorogtam, 
tőlük  szöktem  meg;  ismerem  a  fajtájukat  kívül-belül, 
laktam  a  szikla-odújukban,  a  mit  ők  királyi  várnak  ne¬ 
veznek,  a  minek  a  padlója  márványból  van  abban  a  bal¬ 
ladában,  az  ám,  olyan  márványból,  a  mit  a  kecskék 
készítenek ;  az  oszlopai  bearanyozva  :  igenis,  korommal; 
a  királyi  trónus  egy  fatuskó,  betakarva  medvebőrrel.  Hát 
még  azok  a  bájos  szép  tündérek  ott  a  balladában,  a  kik¬ 
nek  a  lépései  alatt  bazsalikomvirág  támad  az  útfélen !  a 
bizony !  húsz  lépésről  megérezhetők  az  avas  faggyúról,  a 
mivel  magukat  bekenik,  mert  mosdaniok  soha  sem  szabad. 

—  Menj  !  Belőled  az  irigység  beszél. 

—  Az  irigység?  Mit  irigyelnék  én  az  uskókoktól,  mor- 
lákoktól  ? 

—  Hogy  nem  vettek  férjhez. 

—  No  azon  van  mit  irigyelni!  Hahaha!  Kellenének 
nekem!  Maga  a  királyfi  sem  kell  nekem!  Csak  higyje 
a  kisasszony,  a  mi  abban  a  drágalátos  balladában  van  ! 
Milyen  szépen  ki  van  kerekítve  Deli  Markó,  a  királyfi ; 
hej,  mikor  a  lakodalmát  üli,  előveszi  a  lantját,  meg 

mellé  ülteti  a  trónusára  a  feleségét  s  az  asszony  énekel, 
ő  meg  veri  a  lantot.  Veri  bizony  az  uskók  vőlegény  lako¬ 
dalma  napján  nem  a  lantot,  hanem  a  feleségét,  s  úgy 
énekel  hozzá  az  asszony,  hogy  csakúgy  ordít.  Ez  ott  a 
menyegzői  szokás.  A  Deli  Markó  is  úgy  tesz  a  magáéval, 
ha  foghat  egyet  valahol.  Hahaha ! 

De  már  ennél  a  szónál  olyan  haragba  jött  Milióra, 
hogy  odaugrott  Axamitálioz,  s  a  szájára  ütött  neki  a 
tenyerével. 

Axamita  ettől  még  jobban  belejött  a  nevető  kedvébe. 
Engedte  magát  Miliórától  ütni,  tépáztatni  s  azért  mégis 
csak  elmondta,  hogy  milyen  módon  szokott  az  uskók 
vőlegény  belekötni  a  menyasszonyába  a  gyönyörteljes 
menyegzői  éjszakán?  Azt  mondja  neki  mikor  feküdni 
mennek  :  bontsd  le  az  opánkám  !  Ha  azután  a  menyasz - 
szony  nem  tud  hozzá,  hogyan  kell  a  férfibocskort  lebon¬ 
tani,  mert  annak  mestersége  van,  akkor  azért  döngeti 
meg  a  vőlegénye,  miért  oly  ügyetlen?  ha  pedig  le  tudja 
bontani  a  bocskorát,  akkor  meg  azért  páholja  el,  mivel¬ 
hogy  ártatlan  hajadonnak  nem  volna  szabad  azt  tudni, 
hogyan  oldják  meg  a  férfibocskort?  Ez  lesz  a  Deli  Markó 
menyasszonyának  a  sorsa  is,  mert  az  uskók  királyfi  is 
bocskorban  jár,  mint  a  többi. 

Ezért  az  utolsó  szemtelen  rágalomért  aztán  Milióra 
kilökte  a  szobából  Axamita  leányasszonyt. 

Axamita  megtudott  már  annyit  a  dologból,  mintha 
csak  ő  lett  volna  a  pap,  kinek  meg  szokás  gyónni. 


A  BÓRA. 

A  handzsárját  ott  hagyta  Milióránál  a  hős  uskók  vajda 
azon  az  első  találkozás  éjszakáján.  Gyönyörű  fegyver¬ 
darab  volt,  a  markolata  kirakva  türkizekkel  és  gyémán¬ 
tokkal.  Azok  ugyan  csak  olyan  selejtes  fajta  gyémántok 
voltak,  de  mégis  igaziak.  Meggyőződést  szerzett  magának 


erről  Milióra,  mikor  a  markolat  gyémántjaival  e  két  betűt 
az  ablakra  karczolta  :  D.  M.  Csak  azért  tette,  mert  Axamita 
még  a  handzsártól  sem  maradhatott,  hogy  meg  ne  szólja; 
azt  mondta,  hogy  azok  csak  mármarosi  gyémántok  rajta. 
Hazudott,  igazi  gyémántok  voltak,  mint  a  milyen  igazi 
királyfi  maga  a  Deli  Markó. 

Mennyiszer  elővette  ezt  a  handzsárt  Milióra  az  ágya 
feje  alól,  forgatta  a  kezében,  hogy  tudna-e  vele  ő  is  vágni? 
(Az  uskókok  amazonjai  együtt  harczolnak  a  férfiak  sorá¬ 
ban.)  Aztán  ehhez  a  gyémántos  markolatéi  kardhoz  hozzá 
idomította  az  egész  eszményi  alakot,  ahhoz  megint  mind¬ 
azt,  a  mi  őt  körülveszi :  csupa  fény  és  pompa  volt  ez, 
mesés  hatalom  és  kimondhatatlan  dicsőség.  Tündérország 
van  ott.  Mind  rágalom,  a  mit  az  Axamita  beszélt  a  honfi¬ 
társairól,  meg  azoknak  a  feleségeiről !  A  vén  leányok 
mind  emberszólók,  hát  a  melyik  még  bakancsos  őrmester 
is  hozzá. 

Egy  reggel  aztán  azzal  keltette  föl  Axamita  a  kisasz- 
szonyát,  hogy  nézzen  csak  ki,  mi  van  a  tengeren?  S  azzal 
félrehúzta  a  függönyt  a  mély  ablakfülkéről. 

Milióra  kiugrott  az  ágyból  s  csak  úgy  hálóköntösében 
odafutott  az  ablakhoz  s  kitekintett  a  tengerre. 

Az  egész  tengeröböl,  a  hosszú  csatorna,  a  hogy  a  Fran- 
gipáni  vár  toronyablakából  egyfelől  Fiume,  másfelől  Buc- 
cari  felé  végig  látni,  tele  volt  kisebb-nagyobb  dereglyék¬ 
kel,  a  mik  duzzadó  vitorlákkal  közelítettek  felfelé. 

Egy  pár  nagyobb  árboczos  hajó  távolabbról  látszott 
közeledni. 

A  dereglyék  meg  voltak  rakva  veres  sipkás  hajósokkal 
és  barna  kávészin  ruhás  katonákkal. 

—  Ali  ez  ?  kérdezé  Milióra  reszketve. 

—  Hát  biz  ezek  a  hajósok  ott  a  veres  sipkákkal  a 
scoglióták.  Ezek  értenek  csak  hozzá,  hogy  lehet  a  segnai 
tengeröböl  sziklái  közé  behatolni.  Ezek  aztán  a  nagyobb 
hajóknak  is  kalauzúl  szolgálnak,  hogy  s^iklazátonyra  ne 
menjenek.  Azok  a  katonák  ott  a  dereglyéken  horvát  gra- 

nicsárok,  a  legjobb  lövők.  Azokon  a  nagy  hajókon  pedig 
hegyi  ágyúkat  hoznak  öszvérekkel,  látom  a  pattantyúsok¬ 
nak  a  süvegein  a  piros  lófarkat. 

—  Mit  akarnak  ezek? 

—  Hát  egy  kicsit  az  uskókokat  megtánczoltatni. 

—  Jézusom!  Hisz  ezek  vannak  két  ezeren  is! 

—  Hja!  Ha  még  csak  ez  volna  minden!  A  császári 
generálisok  soká  készülődnek,  hanem  akkor  aztán  nagy 
erővel  jönnek.  Egy  másik  hajóraj  meg  a  túlsó  oldaláról  a 
Quarneronak,  Yeglia  szigetéről  indúl  egyszerre,  s  ugyan¬ 
ekkor  bizonyosan  jön  a  horvát  grániczról  egy  hegyi  csa¬ 
pat,  hogy  az  uskókokat  hátba  fogja.  Most  kezdődik  már 
majd  a  haddelhadd  !  Mindjárt  szűk  lesz  a  világ  Uskók- 
országban !  No  most,  vitéz  Deli  Markó !  Most  ülj  fel  arra 
a  paripára,  a  ki  egyet  rúg  s  rá  dönti  a  hegyet  az  ellen¬ 
ségre!  Most  kapd  fel  már  azt  a  kardot,  a  mivel  egyet 
vágsz  s  száz  fej  esik  le  utána !  Most  kezdődik  már  a  hős 
ballada.  De  én  tudom  annak  a  végét. 

—  Te  tudod  annak  a  végét  ? 

/ 

—  En  ám.  Láttam  már  egyszer  ilyen  tánczot.  Akkor 
is  három  oldalról  mentek  így  az  uskókokra,  a  kik  iszonyú 
sok  rablást  követtek  el  a  tengeren.  Még  én  akkor  gyerek 
voltam,  nagyon  kicsi  leány,  a  kit  ott  felejtettek  az  útfé¬ 
len  egy  sziklaodúban;  három  nap  nem  ettem  egyebet, 
mint  pesce  cannellát  a  tengerparton.  De  most  is  emléke¬ 
zem  rá,  mikor  visszatértek  a  hajók  a  katonákkal,  a  vi- 
torlarúdak  végig  tele  voltak  aggatva  uskókokkal,  a  kik 
úgy  lógtak  ott,  mint  a  fenyőmadarak  a  tótnak  a  pózná¬ 
ján;  a  velenczei  gályának  az  árboczkosaráról  pedig  egy 
nagy  vaskalitka  csügött  alá,  abban  volt  az  elfogott  uskók 
vajda,  mint  egy  majom  a  ketreczében.  Csak  úgy  kalim- 
pázott  valamennyi,  a  mint  a  hajót  hányta- vetette  a  hullám. 

Milióra  a  kétségbeesés  dühével  emelé  ökleit  a  magasba, 
kitörő  sikoltással  kiáltva  fel : 

—  Hogy  az  Isten  bocsásson  rájuk  olyan  szélvészt,  a  mi 
a  tenger  fenekére  sülyeszsze  valamennyit ! 

—  Micsoda?  Kisasszony!  Kegyed  a  mi  császárunk 
katonáit  átkozza? 

—  A  vihar  pusztítsa  el  őket,  mielőtt  odaérnének! 

Azzal  felszakítá  az  ablakszárnyakat  s  messze  kihajolva 

szétterjesztett  karjaival,  úgy  kiálta  fel  az  égre: 

• —  Hol  vagy  te  vihar  ?  Hol  vagy  te  fergeteg  ?  Szélvész? 
A  ki  a  hajókat  elsepred.  —  Te  bóra  !  —  Te  rém!  —  Hol 
alszol?  Jöjj  elő!  —  Verd  a  sziklákhoz  őket!  Hej  bóra! 
bóra  !  Szörnyeteg  !  Rohanj  ki !  Üvölts  !  ordíts  !  dühöngj ! 

Axamita  erővel  vonszolta  el  az  ablaktól  a  leányt. 

—  Mit  csinál  kisasszony?  Minden  szentek  nevére!  Ne 
tegye  azt!  Ne  híja  a  szelet!  A  bórának  a  nevét  sem  jó 
kimondani,  mert  mindjárt  megjelen.  Jaj,  itt  senkitől  sem 
félnek,  csak  egyedül  a  bórától;  szidnak,  káromolnak 
Istent,  szenteket,  szűz  Máriát,  sorban,  de  a  bórát  meg 
nem  meri  káromolni  senki.  Lisztet  hintenek  neki,  mikor 
dühöng,  hogy  lecsillapítsák;  kést  hajigáinak  vele  szem¬ 
közt,  hogy  megsebesítsék,  de  meg  nem  szólítják,  mert 
attól  rettenetessé  lesz. 

Milióra  aczélzott  erővel  tépte  ki  magát  Axamita  kezei 
közül  s  visszafutva  az  ablakhoz  kikiáltott  rajta: 

—  Bóra,  te  czudar  kutya  bóra!  dögölj  meg,  ha  alszol! 
sántulj  meg,  bénulj  meg,  mászva  mászsz !  zsákba  légy 
bekötve,  korsóba  befojtva,  odúba  bezárva,  ha  most  elő 
nem  jösz!  Bagolyszárny  üssön  pofon;  attól  is  elgunnyadj ! 
Bóra  !  bóra  !  bóra  !  Jöjj  elő  !  Hadd  köpjelek  le  ! 

—  Boldogságos  szent  szűz!  Lánczos  lobogós teringette ! 
Hisz  ez  rettentőbben  káromkodik,  mint  egy  dragonyos 
káplár!  Kisasszony!  Térjen  eszére.  Legyen  Istennel! 
Micsoda  beszéd  ez  egy  kis  leánytól ! 

Akkor  aztán  Milióra  térdre  omlott  s  eltakarta  az  arczát 
a  két  kezével,  s  zokogva  rebegé : 

- —  Hiszen  én  őt  szeretem  .  .  . 

Tudta  azt  már  Axamita  régen. 

Hanem  az  mégis  új  dolog  volt  előtte,  hogy  az  a  szere¬ 
lem  egyszerre  így  átváltoztasson  egy  csendes  kis,  minden- 

ben  megnyugvó  keresztyén  leánykát  a  viharhivó  mese¬ 
beli  vilák  egyikévé.  Mégis  nagy  ördög  az  a  szerelem ! 

Alig  tudta  azután  annyira  vinni  a  leányt,  hogy  felöl¬ 
töztesse.  Akkor  meg  egészen  elhagyta  magát:  a  hová 
leültették,  ottmaradt.  Egész  nap  nem  szólalt  meg,  csak 
nézett  maga  elé  nagy  bamba  tekintettel.  Hossz  tündér  az 
a  szerelem. 

Délután  elnyomta  Milióra  szemeit  az  álom,  a  börtön¬ 
lakók  sokat  alusznak.  Ütközetekkel  álmodott,  a  mik  a 
földön  kezdődnek  s  a  fellegek  közt  folytatódnak  tovább, 
azután  meg  lenn  a  tenger  fenekén.  Arra  ébredt  fel,  hogy 
nagyon  zörgetnek  az  ablakán,  s  hangosan  sirnak  oda- 
kíviil. 

Azok  ugyan  nem  a  csatában  elhullottak,  s  nem  a  ten¬ 
gerbe  fuladtak  lelkei  voltak  (ámbár  senki  sem  tudhatja, 
hogy  nem  laknak- e  bennük  ?),  hanem  azok  az  apróbb  és 
nagyobb  viharmadarak,  sirályok  és  hojszák,  a  mik  derült 
időben  a  tenger  felett  röpködnek.  Most  úgy  tele  ülték  a 
várfalak  minden  párkányát,  hogy  csak  úgy  feketéllett 
tőlük,  majd  beverték  a  torony  ablakait.  Aztán  épen  úgy 
tudnak  sírni,  mint  valami  kétségbeesett  ember. 

—  Aha !  gondolá  Milióra,  ezek  nagy  vihart  éreznek ! 
Mégis  használt  az  én  átkozódásom. 

(Csak  későn  ne  jöjjön,  az  alatt  rég  elérhette  Segnát  a 
hajóraj.) 

Egy  tekintet  a  távolba  még  jobban  meggyőzte  róla, 
hogy  igazat  álmodott.  Az  ég  egészen  opálszinű  volt,  a 
naptányérnak  nem  volt  semmi  fénye,  úgy  lehetett  bele 
nézni,  mint  a  holdba.  A  legközelebb  eső  buccarii  öböl 
sziklapartjai  alig  voltak  kivehetők  s  Anglia  sziklahegyei 
mintha  csak  felhők  volnának  a  messze  távolban.  A  lát¬ 
határ  eltűnt  a  ködben,  egy  vitorla  sem  volt  látható  a 
tengeren;  ennek  a  felszíne  pedig  vakító  fehér  volt  nagy 
messzeségben.  A  vészmadarak  sikongásain  keresztül  hal¬ 
latszott  a  távolban  a  partőrök  kürttutulása,  a  mikkel  a 
hajósoknak,  halászoknak  jelt  adnak,  hogy  siessenek  haza 


a  partra;  ők  is  úgy  ismerik  már  az  előjeleit  a  zivatarnak, 


mint  a  viharmadarak. 

Axamita  is  előjött  a  toronyablakok  vastábláit  három 
oldalon  bezárni  :  « valami  idő  lesz  !» 

■ —  Csak  hadd  legyen. 

Alig  voltak  az  ablaktáblák  betéve,  a  midőn  megdördült 
a  Karst  hegyek  mögött  a  hívogatott  patvarnak  a  legelső 
morgása.  Köröskörül  egyszerre,  mint  most  születő  hó- 
hegyek  tolakodtak  elő  a  bérezek  mögül  a  gomolygó  fel¬ 
hők,  vakító  fényes  ormaik  közül  alig  látszott  ki  a  villám; 
nem  is  lobbant,  csak  pislogott,  pedig  szakadatlan  volt  a 
dörgése  odafenn. 

Megelőzték  a  királyi  rém  jöttét  a  kengyelfutói,  a  tán- 
czoló  szélforgatag,  a  porkavaró  viheder,  a  kik  előtte  ro¬ 
hannak,  porfelleget  szalajtva  az  utakon,  a  hegyhátakon 
végig,  a  porözönben  tépett  erdők  hímvirága,  lepkebábok 
milliói  kavarognak,  a  miktől  vérveres  lesz  a  fal,  mikor 
hozzácsapódnak,  mintha  véreső  hullana;  a  forgószél  bele- 
tánczol  a  tengerbe  s  ott  víztölcsérré  alakul  át,  széles 
krinolinjával  felsodorva  a  hullámot  orsóderekába,  míg 
oszlopfejével  a  felhőt  támogatja,  mely  a  fél  eget  elborí¬ 
totta  már  bakacsin  sötét  palástjával;  nem  fehér  már  a 
felhő,  hanem  fekete ;  a  tenger  pedig  haragos  zöld ;  csak 
a  sziklapartok  veresek,  mintha  izzók  volnának. 

Mintha  mindazt  a  haragját,  a  mit  egy  egész  esztendeig 
visszatartott  ezen  a  tájékon,  most  egyszerre  akarná  ki¬ 
adni,  olyan  bősziilten  jár  a  zivatar,  minden  villám  egye¬ 
nesen  csap  le,  sziklába,  tengerbe;  egész  lángoszlopok 
lövellnek  alá  az  égből,  a  miknek  rettentő  ropogását  po¬ 
koli  skálával  dörgik  vissza  a  nagy  fiumei  öböl  bércz-am- 
phitheatrumának  falai ;  az  egész  vár  megrázkódik  egy- egy 
mennykőcsapás  után,  mintha  össze  akarna  omolni.  — 
A  villámlobogás  pillanatokra  vakító  fényt  áraszt  el  a 


toronyszobában. 

—  Hadd  zárjam  be  a  negyedik  ablak  tábláját  is,  mondá 

Axamita. 

—  Nem !  Nem.  En  ezt  szeretem  nézni,  tiltakozók 
Milióra  s  odaült  az  ablak  hídjára  s  gyönyörködve  nézett 
ki  a  zivatarba. 

A  felhők  egészen  beborították  már  az  eget,  eddig  olyan 
volt  az  ég  a  Erangipáni  vár  fölött,  mint  egy  üveg- 
harang,  most  olyan,  mint  egy  koporsófödél.  A  zápor  úgy 
ömlik,  hogy  egészen  eltakarja  a  tájat.  Eleinte  a  zápor, 
azután  következik  a  jég.  Elsőbb  csak  apró  jégmogyorók, 
azután  jönnek  rendre  a  parittyakövek,  a  görcsös  buzo¬ 
gányfejek  a  mennyei  fegyvertárból ;  csakúgy  csattog  az 
ablakok  ércztábláin,  mint  a  kartács. 

Axamita  szentelt  fűzbarkákat  hajigái  a  kandallóba,  s 
mormogva  imádkozik,  félbeszakítva  az  áhitatoskodását 
egyszer-egyszer  holmi  katonás  ldfakadással  s  azzal  a 
keserves  észrevétellel,  hogy  « minden  veteményünknek 
vége,  oda  a  szép  virágok  is  !» 

És  Miliórának  nem  jutnak  eszébe  a  szép  virágok. 

tr 

0  neki  másutt  jár  a  lelke. 

—  Vájjon  oda  is  eljut  az  a  zivatar,  a  hová  ezek  men¬ 
tek  ma  reggel? 

Axamita  a  fejét  csóválta  az  ilyen  kérdésre. 

—  Ne  féljen,  lelkem  kisasszony,  meg  nem  áll  ez  Cyprus 
szigetéig. 

Annak  nagyon  örült  Milióra. 

A  haragos  vihadar  nem  is  időzött  itt  sokáig,  nagyon 
sietős  útja  volt;  az  adriai  partok  régen  nem  kaptak  a 
villám  korbácsából,  újat  hozott,  el  akarta  nyűni  rajtuk  ; 
mennydörgő  táborával  tovább  szállott,  mint  valami  sötét¬ 
kék  éjszaka  a  láthatártalan  távolban.  A  mély  sötétségen 
keresztül  mint  ijesztő  kisértetek  árnyai  szálltak  hosszan 
rémfehér  felhőleviathánok,  csaknem  a  tengerszínen  úszva. 
Aztán  nemsokára  felszakadt  a  felhőkárpít  a  nyugati  lát¬ 
határon;  a  lemenő  napsugár  küllői  végig  lövelltek  a  tájon 
a  felhőmennyezet  alatt,  s  akkor  egyszerre  meglátszottak 
a  buccarii  partok,  a  vegliai  hegyek,  a  mik  délután  oly 
messze  távolban  enyésztek  el,  most  mintha  egészen  közel- 

ben  volnának;  tegnap  még  zöldek  voltak,  ma  fehérek;  be 
vannak  takarva  jéggel,  hóval. 

Valami  éles,  sivító  szél  kezd  fújni,  a  mi  a  torony 
ablaktábláit  meg-megrázza  dörömbözve ;  az  széttépi  a 
vihar  hátramaradt  palástját  rongyokra,  s  ezeket  a  ron¬ 
gyokat  megfesti  biborra  az  alkony  fényében,  a  nagy  láng- 
özönben  csakúgy  bújkál  egy-egy  foltja  a  smaragdzöld 
égnek;  a  tenger  pedig  azalatt  aczélkék;  a  feldúlt  hullám 
nem  tükrözi  vissza  az  eget ;  fehér  barázdákat  szánt  rajta 
végig  a  szél. 

—  Ez  a  bóra  ?  kérdezé  a  kisasszony  a  leányasszonytól. 

—  Nem.  Ez  még  csak  a  boretta,  a  kisebbik  leánya. 
Azután  jön  a  nagyobbik,  a  borina,  az  még  gono¬ 
szabb. 

—  Szeretném  én  azt  a  nagyobbikat  látni. 

Ilyen  kívánságot  még  nem  ejtett  ki  a  száján  halandó 
ember.  Mert  elég  az,  megismerkedni  a  bórának  a  kisebbik 
leányával  is,  a  nénjéből  ne  kívánjon  senki. 

Axamita  nagyon  is  megbotránkozott  e  mondáson.  Egy 
fűzbarkát  vett  elő  a  tükör  mellől,  s  dörmögve  mondá : 
«ne  hallgasson  az  ég  az  ilyen  beszédre.)) 

Milióra  pedig  odaugrott  hozzá  s  dühösen  kapta  ki  a 
kezéből  a  szentelt  barkát  s  azt  összetörte,  morzsolta,  úgy 
szórta  széjjel. 

—  Én  akarom,  hogy  hallja  meg!  Ha  félsz  velem  lenni 
idefenn,  eredj  le  a  szobádba,  nincs  rád  szügségem ;  én 
gyönyörködni  akarok  a  viharban.  Hagyj  magamra. 

Axamita  el  is  ment  a  szobából.  Neki  nem  volt  olyan 

erős  szíve,  hogy  az  égi  hatalmakkal  merjen  daczolni. 

Pedig  hányszor  állta  meg  a  helyét  a  golyózápor  között, 

mennyi  halálvésznek  nézett  a  szemébe,  hányszor  csapott 

/ 

össze  öldöklő  fegyverrel,  az  mind  nem  félemlíté  meg.  Es 
ez  a  gyönge  leány,  a  ki  még  alig  több,  mint  gyermek, 
képes  az  égiek  és  földalattiak  haragját  is  fölidézni,  s  nem 
bánná,  ha  olyan  világromlást  támaszthatna  elő,  a  miben 
ég,  föld  összeomlik,  csakhogy  azt  az  alakot  megmene- 


Jókai :  Egy  játékop,  a  ki  nyer. 

külve  lássa,  a  kibe  szerelmes !  Ilyen  szörnyeteg  az  a  sze¬ 
relem  ! 

Milióra  pedig  odaült  az  ablakba  és  gyönyörködött  a 
viharban,  míg  a  nap  egészen  lement. 

Mikor  az  ég  besötétült,  akkor  a  tenger  lett  fehér,  a  taj¬ 
tékzó  hullámbarázdák  egymás  hátára  tódultak,  úgy  siet¬ 
tek  délkelet  felé.  Hány  hajót  vertek  már  azóta  a  segnai 
sziklazátonyokra  ? 

Pedig  ez  még  csak  a  boretta,  a  bórának  kisebbik  szü¬ 
lötte.  Majd  éjszakára  megjön  a  nénje  is,  a  borina.  Ez 
nem  olyan  szenvedélyes,  mint  a  húga,  a  szeleburdi  szél- 
ara,  a  ki  villámkorbácscsal  kergetteti  magát  a  vőlegényé¬ 
vel,  az  meg  az  előle  futót  jégzáporral  dobálja  hátba;  ez  a 
borina  a  rigolyás,  szeszélyes,  makranczos  hopponmaradt 
vénleány,  a  veszekedő  agglant,  a  ki  egy  óra  alatt  tízféle 
indulatra  változik,  perlekedik  a  kandallóban  égő  tűzzel, 
huhog,  mint  az  elkárliozott  rosszlélek  a  kürtőben  s  csi¬ 
korgatja  a  szélvitorlákat,  mintha  az  ő  fogai  volnának, 
azután  sírásra  fogja  a  dolgot,  úgy  jajgat,  könyörög  az 
ajtón,  ablakon,  hogy  bocsássák  be,  s  dideregve  rázza  meg 
a  csukott  táblákat,  egyszerre  memmeg  felkaczag,  süvölt, 
fütyül,  rikoltoz  mindenféle  kisértetek  hangján,  aztán 
megint  marokkal  csap  valamit  az  ablakhoz,  talán  jég¬ 
darát,  akkor  úgy  tetteti  magát,  mintha  elbóbiskolt  volna, 
nem  kell  neki  hinni,  a  veszekedő  aggszűz  nem  alszik 
igazán,  csak  arra  vár,  hogy  a  házban  levők  hadd  szende- 
redjenek  el,  akkor  egyszerre  összegyűjtött  haraggal  tör  ki 
újra,  hogy  a  kandalló  lángja  messze  kicsap  a  rostélyon 
keresztül  s  a  gyertyaláng  lefelé  lobog ;  egy  dörgő  csattanás 
hangzik  végig  az  épületen  s  arra  aztán  mintha  ördögök 
szabadultak  volna  be  csoportostól  a  házba,  olyan  vihogás, 
üvöltés  támad,  kárörvendő  gúnykaczaj ;  rugdalják  az  ajtót, 
dörömbölnek  az  ablakon,  dobolnak  a  háztetőn,  huhognak 
a  kéményodúkban,  s  e  pokoli  hangversenyhez  a  fellázadt 
tenger  harsogása  adja  a  zenekart. 

Axamita  fölkelt  az  ágyból,  megnézni,  hogy  micsoda 

ajtót  szakított  fel  a  szél  a  folyosón  ?  s  azt  újra  berete¬ 
szelte,  bekötözte,  aztán  felnézett  Miliórához,  hogy  nincs-e 
valami  ablak  rosszúl  bezárva  a  szobájában,  meg  hogy  a 
kandallójára  fát  rakjon.  Elcsodálkozott  rajta,  hogy  a  kis¬ 
asszonyt  még  most  is  felöltözve  találta,  úgy  ült  az  ágya 
szélén. 

—  Talán  ez  már  a  borina  ?  kérdezte  tőle  Milióra. 

—  Úgy  van,  kisasszony,  ez  a  borina. 

—  Ez  már  a  rosszabbik  szél  ? 

—  Ez  olyan  szél,  a  melyikben  tiz  hajó  közül  odavész 
kilencz. 

—  Hát  a  tizedik  ? 

—  Az  Isten  csodájára  megmenekül. 

—  Hát  az  minek  menekül  meg  ? 

—  Nem  tudom  én. 

—  Hát  mikor  a  bóra  maga  jön  ? 

—  Akkor  száz  hajó  közül  egy  szabadúl  meg,  a  kiket  a 
sík  tengeren  kap,  de  még  a  kikötőkben  is  összezúzza  őket ; 
gyakran  a  trieszti  kikötőből  kidobálja  a  gályákat  a  piacz 
közepére. 

—  S  ez  azután  az  igazi  bóra? 

—  Ez  az,  maga  az  öreg. 

Ennél  a  szónál  Milióra  felkelt  a  fekhelyéről,  s  míg 
Axamita  a  kandallóra  rakott  száraz  targalyat,  az  alatt  ő 
a  tenger  felőli  ablakhoz  sietett,  hirtelen  felnyitotta  az 
ablakszárnyakat,  s  kikiáltott  az  éjszakába : 

—  Hej  bóra!  szelek  nagyanyja!  Ne  küldözd  a  leányai¬ 
dat,  hanem  gyere  magad,  ha  élsz  még,  meg  nem 
haltál. 

A  nyitott  ablakon  át  a  besüvöltő  szél  egyszerre  elol¬ 
totta  a  gyertyát,  meg  a  kandallóban  égő  tűzet;  korom¬ 
sötét  lett. 

Axamita  odarohant  Miliórához,  elránczigálta  őt  az  ab¬ 
laktól,  s  aztán  nyalábra  kapva,  elhurczolta  onnan;  bele¬ 
vágta  az  ágyába,  s  betakarta  paplannal,  dunnával,  mérge, 
sen  dörmögve :  «már  most  bújjék  a  takaró  alá,  hogy  meg 


11* 


164 


ne  fagyjon,  a  míg  a  bóra  tart,  addig  nem  lehet  tüzet 
rakni  a  kandallóban.)) 

Alig  tudta  az  ablakot  betenni  Axamita,  úgy  nyomta  azt 
befelé  a  szél. 

Milióra  magára  maradva,  hallgatózott  a  sötétben. 

Ez  hát  a  bóra  ?  maga  az  öreg  ? 

Még  csak  a  hangjáról  ismerni  rá,  az  is  felséges. 

Ez  nem  sír,  nem  üvölt,  nem  tart  pihenőket,  kiáltása 
folytonosan  égzengés,  mely  egyre  erősödik  s  az  egekig 
emeli  a  hangja  harsogását. 

Az  embernek  a  keble  érzi  a  rajta  fekvő  légoszlop  ne¬ 
hézségét. 

Az  álom  lehetetlenné  lesz,  a  szemek  nyitva  akarnak 
maradni,  mintha  meg  akarnák  látni  azt  a  földfeletti 
rémet. 

Egy  pillanatra  való  szünet  sincsen. 

Odafenn  a  vihar  orgonázik,  idelenn  a  sziklákat  korbá¬ 
csoló  hullámok  csattogása  dong. 

Mikor  megvirradt,  Milióra  bámulva  látta,  hogy  a  ten¬ 
ger  felé  nyíló  ablaktáblák  alsó  része  jégvirággal  van 
borítva. 

Itt  van  a  tél ! 

A  dalmata  part  nem  ismeri  a  telet,  annak  itt  évszaka 
nincs,  csak  a  bóra  hoz  el  belőle  mutatónak  egy  napot, 
vagy  kettőt,  hármat,  onnan  hazulról  a  maga  hazájából,  a 
Kárpátok  közül,  vagy  még  odábbról,  az  ukrán  pusztákról ; 
a  tél  meg  a  bóra  együtt  utaznak,  a  kettőt  csak  együtt 
ismerik. 

Milióra  szétnézett  a  toronyablakból ;  alig  ismert  rá  a 
vidékre.  Hová  lett  innen  a  tegnapi  tavaszzöld?  Hol  van¬ 
nak  a  virányok,  a  ligetek  ?  Hol  a  zöld  pázsit,  a  zsenge 
tavaszi  növényzet?  Kopár,  avar,  parlag  minden. 

A  fügefákon  nincs  már  levél.  Azokat  elébb  pozdorjává 
sodorta,  aztán  letépte  a  bóra,  s  a  meztelenül  a  puszta 
ágon  maradt  zöld  gyümölcsök  fejeit  paskolja  egymáshoz, 
míg  megfeketülnek.  A  jeget,  a  havat,  a  mi  a  zivatar  alatt 

esett,  úgy  elseperte,  hogy  annak  a  maradványát  csak  a 
sziklahasadékok  között  láthatni  még ;  aztán  kitépte  az 
illatterhes  növényeket,  a  miket  a  jég  lepaskolt,  gyökeres¬ 
tül  ;  most  már  a  kiszárított  földet  magát  tépi  fel,  mor- 
zsánkint,  mintha  ráspolylyal  reszelné,  úgy  sepri  magával 
a  murvát  s  aztán,  mint  a  kőesőt,  úgy  zúdítja  azt  a  letarolt 
fákra,  ha  talán  még  egy  levél  ott  talált  volna  valamelyi¬ 
ken  maradni. 

A  tengeren  nem  látni  a  távolba,  mintha  porfellegbe 
volna  borulva,  úgy  takarja  azt  a  köddé  szitált  tajték,  ha¬ 
nem  a  közelben  torony  magasra  emelkedő  hullámhegyek 
omlanak  egymásba,  hogy  a  sziklákon  felcsapó  viztorlat 
egész  a  várablakokig  locscsan  fel  s  mint  egy  átlátszó  bol¬ 
tozat  dűl  vissza  megint  az  örvénybe. 

S  fenn  a  magas  égen  egy  felhő,  egy  pára  nem  látszik, 
egész  sötétkék  a  mennyboltozat,  a  fogyó  hold  fehér  csó¬ 
nakja  úszik  rajta,  azt  is  mintha  fenekével  felfelé  fordí¬ 
totta  volna  a  vihar.  Az  ég  és  a  tenger  élni,  a  föld  halva 
lenni  látszik,  ember,  állat,  se  közel,  se  távol;  ma  a  bóra 
egyedül  a  « világ  ura  !» 

S  ennek  a  látványnak  Milióra  tapsol :  « ah  milyen  szép ! » 


EGY  a  száz  közül,  a  ki  megmenekül. 

Pedig  ez  az  északi  vihar  kegyetlenül  bánik  az  emberi 
idegekkel.  Mikor  az  ég  így  megindul  ismerkedni  a  föld¬ 
del,  az  az  emberre  nézve^elviselhetetlen.  Ez  a  folyvást 
magasabbra  emelkedő  harsogás,  mely  szünetet  nem  tart, 
az  őrjöngésbe  kergeti  az  embert;  agyát,  mintha  a  rásza¬ 
kadó  ég  szorítaná  össze.  Aztán  elnézni  azokat  a  nyomo¬ 
rult  fákat,  a  kik  oda  adták  már  utolsó  levélrongyaikat  a 
kegyetlen  rémnek,  mégis  tépi  őket,  földig  hajladoznak 
előtte,  úgy  könyörögnek  neki,  hogy  irgalmazzon,  ez  a 
búskomorságnak  az  iskolája !  (Talán  épen  a  bóra  az 
oka,  hogy  a  dalmata  parton  oly  sok  lélekbeteg  támad?) 


A  két  asszonysziv  közül  a  katonaviselt  leányé  adta  meg 
elébb  magát.  Axamita  nem  állhatta  tovább,  hogy  be  ne 
jöjjön  Miliórához  s  térdre  ne  boruljon  előtte,  megragadva 
a  leány  kezét. 

—  Hát  téged  mi  lelt? 

—  Oh  kisasszony!  nem  hallja  ezt  a  vihart? 

—  Hogyne  hallanám. 

—  Nézze  csak,  egy  élő  fa  nem  marad  a  vidéken. 

—  Hiszen  látom. 

—  A  rovinói  nyomorultak  feje  fölül  már  mind  lehordta 
a  háztetőt,  s  beleröpítette  a  tengerbe. 

—  Oda  még  nem  láthatok. 

—  Az  egész  adriai  part  hosszában  tele  lesz  ma  tört 
hajók  palánkjaival.  Ki  segít  az  árvákon,  a  kiknek  az  apjai 
ott  vesztek  ? 

—  De  hát  mért  térdelsz  én  előttem  ? 

—  Azért,  hogy  szüntesse  ön  meg  ezt  a  vihart. 

/ 

—  Megőrültél-e  ?  En  szüntessem  meg  a  vihart  ? 

—  Igen,  igen;  mert  ön  a  tündér,  ön  az  a  «vila»,  a  ki¬ 
nek  a  szavára  a  vihar  feltámad.  Ön  maga  sem  tudja  tán, 
hogy  tündér;  de  én  már  tudom,  láttam  az  éjjel,  mikor  a 
sötétben  fénylett  az  arcza,  villámlottak  a  szemei,  önnek  a 
szavára  jöttek  elő  a  szelek! 

Milióra  szemei  úgy  villámlottak  újra.  Kéjelgett  abban 
a  hitben,  hogy  ő  hát  a  «vila»,  a  ki  meg  tudja  indítani  a 
vihart,  tetszett  ez  neki.  Maga  is  akarta  hinni. 

Axamita  még  a  lábait  is  csókolta  a  lánynak,  úgy  kö- 
nyörgött  neki. 

—  Szüntesse  meg  már  ezt  a  rettenetes  vihart!  hiszen 

lesöpör  bennünket  a  földről. 

/ 

Milióra  kaczagott.  ügy  csiklandozta  a  szivét  az  a  fel¬ 
fedezés,  hogy  neki,  a  nyomorult,  tehetetlen,  senkitől  nem 
ismert,  senkitől  nem  keresett  lánynak  olyan  hatalom 
van  adva,  hogy  egy  kiáltásával  leseperheti  a  földről  a 
rajta  élőket. 

—  Hát  hogy  szüntethetném  én  ezt  meg? 

—  Oh  hiszen  tudja  ön  azt  jól!  Minek  mondjam  el? 
Csak  egy  igézésébe  kerül.  Egy  varázslat  és  megáll  a  szél. 
Vegye  a  kezébe  ezt  a  handzsárt,  menjen  ki  vele  a  kis 
kertbe,  aztán  hajítsa  el  ezt  szél  ellenébe,  ezzel  a  kiáltás¬ 
sal:  « állj  meg!  térj  meg!»  Ahol  az  elhajított  handzsár  a 
földben  megáll  a  hegyével,  ott  vérnyom  marad,  a  bora 
lába  megsebesül  benne,  egyszerre  megsántul ;  s  aztán  haza 
megy  biczegve.  Oh  vegye  fel  ezt  a  handzsárt  és  tegye  meg 
ezt  a  rontást !  A  szent  anya  hét  sebeire  kérem  ! 

—  Ugyan  kelj  fel;  ne  bolondozz!  Jobb  lesz,  ha  tüzet 
raksz,  s  megfőzöd  a  kávémat. 

—  A  míg  a  bóra  tart,  addig  nem  lehet  tüzet  gyújtani 
ebben  az  egész  várban. 

—  No  hát  eredj  le  a  pinczébe,  rakj  ott  tüzet!  ott  nem 
fújja  el  a  szól. 

Axamita  keresztet  vetett  magára. 

—  Uram  irgalmazz !  Csakugyan  rossz  tündér. 

—  En  vagyok  rossz  tündér?  Miért? 

—  Hát  nem  tudná  tán,  hogy  a  mely  háznál  a  pinczé- 
ben  tüzet  raknak,  azt  megszállják  az  ördögök  ? 

—  No  hát  majd  én  csinálok  tüzet  magam  a  pinczében, 
hadd  látom,  milyenek  azok  az  ördögök  ? 

Axamita  felugrott  térdeltéből  s  két  fülére  tapasztva 
a  kezeit,  kifutott  Milióra  szobájából.  A  pokolbelieket 
nem  jó  kisérteni.  Azok  ellen  nem  véd  meg  a  strázsamester 
pátens. 

Miliórának  pedig  nagy  gyönyörűsége  volt  abban,  hogy 
ez  a  szél  az  ő  szavára  fúj  így.  Végig  nézett  az  egész  Canal 
Maltempon,  a  merre  a  hajórajt  eltávozni  látta. 

Egyszer  aztán  úgy  tetszék  neki,  mintha  a  fehér  hullám¬ 
tajték  között  egy  tánczoló  fekete  pontot  látna  koronkint 
felmerülni. 

Mi  az?  valami  csónak,  a  mi  a  Karst  sziklapartjainak 
oltalma  alatt  igyekezik  errefelé  hatolni.  Ott,  igaz,  hogy 
nem  érheti  a  bőszült  szélroham,  de  a  hullámok  odazúz¬ 
hatják  a  sziklához. 


A  száz  hajó  közül  megmenekült  volna  ez  az  egy  ? 

A  távcsővel  kivehette,  hogy  három  ember  ül  a  csónak¬ 
ban;  mind  a  háromnak  veres  sipkája  van,  mint  a  scogliók 
halászainak  szokott  lenni. 

De  ugyan  mi  oka  lehet  ennek  a  három  embernek  arra, 
hogy  ilyen  itélet-időben  arra  vállalkozzék,  hogy  a  Mal- 
tempo  csatorna  sziklapartja  mellett,  a  bórán  keresztül 
felfelé  hatoljon? 

Hirt  hozni  talán  a  többiek  balsorsáról. 

Elnézte  sokáig,  hogy  tánczol  a  hullámok  tetején  az  a 
csónak.  Eltűnik  a  hullámhegyek  mély  völgyeibe ;  aztán 
megint  kiemelkedik  a  tajtékzó  habtorlat  gerinczére. 

Egyszer  aztán  a  három  ember  közül  csak  kettőt  hozott 
fel  a  csónak  magával ;  a  harmadikat  bizonyosan  lesodorta 
a  hullám. 

A  megmaradt  kettőnek  már  most  aztán  három  helyett 
/ 

kell  dolgozni.  így  még  nehezebb  a  munka. 

A  szél  egyforma  erővel  zúg. 

Milióra  hosszasan  elnézi  ezt  a  küzdelmét  az  emberi 
féregnek  az  isteni  hatalmak  ellen,  s  kezdi  tisztelni  a 
férget. 

Valamit  gondol. 

Hátha  van  valami  abban  a  babonában?  Mibe  kerülne 
megkísérteni  ? 

A  csónak  megint  eltűnik  a  hullámtori  átok  közé.  Aztán 
megint  előjön.  Most  már  csak  egy  embert  hoz  elő  magá¬ 
val,  azt,  a  melyik  a  kormányt  tartja.  Ennek  már  most 
nem  lehet  evezni,  csak  arra  törekedhetik  minden  testi, 
lelki  erejével,  hogy  a  csónakját  a  felfordulástól  meg¬ 
óvja. 

Milióra  kezébe  vette  a  handzsárt  s  rászánta  magát 
lemenni  a  kertbe,  hogy  megkísértse  a  varázslatot. 

A  míg  az  ajtókat  ki  tudta  nyitni,  egész  küzködésébe 
került  a  neki  feszülő  légnyomás  ellenében.  Vállvetve  is 
dolgot  adott  felnyitni  a  kertajtót. 

Milyen  látvány  fogadta  ott ! 


Virágait  nem  téphette  össze  a  szél,  mert  azok  magas 
kőfallal  voltak  védve  minden  oldalról,  hanem  pocsékká 
verte  a  jég,  s  aztán  a  vihar  annyi  tépett  lombot,  nyárfa- 
himporbarkát,  pillangó-bábot  szemetelt  oda  abba  a  szög¬ 
letbe,  hogy  alig  látszottak  ki  belőle  a  virágok  kórói. 

Ahhoz  a  szép  olajfához  azonban  nem  fért  hozzá  sem  a 
szél,  sem  a  jégeső,  az  ott  olyan  furfangosan  be  tudta  ma¬ 
gát  venni  abba  a  menedékbe,  a  honnan  már  talán  száz  év 
óta  fittyet  hány  a  bórának  és  az  ő  két  pogányszivű  lányá¬ 
nak.  Hanem  valamit  mégis  gondoltak  ki  azok  hárman,  a 
mivel  a  daczos  olajfának  az  elevenjére  tapinthassanak. 
Egy  vén  vad  szőlőtörzs  kapaszkodott  meg  a  gyökereivel  a 
vár  tövében  s  annak  az  emberkar  vastagságú  szárai  fel- 
kúsztak  egész  a  vár  falára,  még  a  tetejébe  is  belekapasz¬ 
kodtak  az  indái.  Most  a  bóra  meg  a  két  lánya  ezekből 
a  kúszó  indákból  egyet  lepaskolt,  kiszakgatott  a  falból, 
s  azzal  már  most  aztán,  mint  egy  hosszú  ostorral  igye¬ 
kezik  oda  suhogtatni  az  olajfa  koronájára. 

De  már  az  olajfát  megszánta  Milióra.  Egyszerűen  is 
segíthetett  volna  ugyan  rajta,  ha  az  elszabadult  szőlő - 
indát  tőben  lecsapja  a  handzsárral ;  hanem  most  már  gya¬ 
korolni  akarta  a  hatalmát,  a  mit  megtudott,  haza  kergetni 
a  vihart. 

—  Állj  meg !  térj  meg !  kiált  a  szél  ellenébe  fordulva,  s 
aztán  hegyével  előre  haj ítá  bele  a  bórába  a  handzsárt ; 
az  nagyot  repült  s  megállt  a  nagy  szeméthalmazban.  De 
biz  annak  a  pengéjén  nem  látszott  semmi  vérnyom;  nem 
is  sántult  meg  tőle  a  bóra,  csak  olyan  jó  kedvvel  fútt, 
mint  eddig.  Többször  is  megkisérté  még  Milióra  a  babonát ; 
de  nem  találta  el  a  módját,  a  vihar  nem  vett  tudomást  róla. 

Ez  egy  kicsit  megszégyeníté.  Hogy  az  ő  parancsszava 
olyan  keveset  használ.  Kitekintett  azon  a  falrésen,  mely 
a  tenger  felé  szabad  kilátást  nyitott,  hogy  hát  ott  tart-e 
még  a  vész?  vannak-e  még  nagy  hullámok? 

Csak  úgy,  mint  eddig,  mese  az  mind  a  tündéreknek  a 
hatalmáról. 

Hát  abból  a  csónakból,  meg  a  rajta  ülő  emberből  mi 
lett  azóta? 

Egyszer  csak  az  is  előkerült  megint.  A  csónak  egye¬ 
dül.  Nem  ült  már  senki  benne.  Nincs  már  kin  könyö¬ 
rülni. 

Ez  nagyon  elkedvetlenítő. 

Most  már  csak  az  olajfa  megvédelmezése  járt  még  az 
eszében. 

Hogy  azt  a  vastag  szőlőindát,  a  mi  mint  egy  elsza¬ 
badult  kutostor  csapkodott  a  széltől  csóválva,  levághassa, 
fel  kellett  másznia  annak  a  faltörésnek  a  kiálló  kövein 
odáig,  a  hol  a  liandzsárjával  a  felkúszott  törzsökszárt 
elérhető ;  mert  az  ott  erősen  gyökeret  vert  a  fal  ragasz- 
tékaiba. 

Mikor  már  oda  a  magasba  felhágott,  egy  pillantást  ve¬ 
tett  a  résen  át  a  mélybe  s  majd  alászédült  onnan. 

Ugyan  azt  a  veres  sipkás  férfit  látta  ezen  a  szőlő- 
fonadékon  felfelé  kapaszkodni,  a  ki  nem  rég  a  csónakon 
volt.  Az  bizonyosan  kiúszott  a  partra,  s  most  ide  akar 
feljönni. 

De  miért  ide?  s  miért  ezen  az  úton  ?  Mint  tolvaj,  mint 
betörő,  koczkáztatva  azt,  hogy  a  nyakát  kitöri. 

Ha  most  Milióra  azzal  a  handzsárral  elvágja  a  szőlő¬ 
inda  fonadékait  ott  fenn,  a  hol  azok  a  falba  nőttek,  az 
egész  le  fog  hullani  a  mélybe  a  rajta  levővel  együtt. 

Az  erős  szél  meg-meglódítja  néha  az  egész  venyigehálót, 
s  olyankor  a  felkapaszkodó  férfi  úgy  lebeg  rajta,  mint  a 
pók  a  fonadékán. 

Egyszer  aztán  felemeli  a  férfi  az  arczát  az  ég  felé,  alig 
egy  ölnyi  távolban  a  réstől. 

Milióra  egyszerre  ráismer. 

—  Deli  Markó ! 

A  férfi  lihegve,  szótalanul  néz  fel  reá. 

—  Te  vagy  a  királyfi  ?  kérdi  hevesen  Milióra,  s  sze¬ 
mei  vad  tűzben  szikráznak.  S  a  szemek  elmondják,  a  mit 
az  ajk  nem  mond  tovább  :  Te  jösz  engem  erővel  elrabolni, 

váradba  erőszakkal  feleségül  vinni ;  csókot  rabló  módra 
venni?  S  jaj  annak,  ha  e  szemek  beszédét  meg  nem  érti  ! 
egy  csapás  azzal  a  jatagánnal  a  szőlőindára  s  a  vakmerő 
lánynéző  összezúzott  tagokkal  fog  heverni  a  sziklamély¬ 
ségben. 

/ 

—  Nem!  Lihegi  az  ott  alant.  En  vagyok  a  menekülő 
nskók.  Egy  üldözött  «skókó.» 

Ez  a  szó  megszelidíté  a  lányt:  ((üldözött  skókó.» 

Ledobta  a  handzsárt  s  messze  aláhajolva  a  résen,  alá- 
nyujtá  a  kezét  a  menekülőnek,  s  felsegíté  azt  a  kőfalra 
kapaszkodni. 

Ott  látta  maga  előtt  azt  az  alakot,  a  kiről  félt  álmodni, 
lelke  ábrándképét,  ázott  rongyokban,  mezítláb,  fegyver¬ 
telenül,  fagytól  dideregve,  véresen. 

Ilyen  alak  az,  a  mitől  a  lányoknak  a  lelke  elvész. 


A  MI  EGYSZERRE  MEGJÖN. 

Hanem  az  utolsó  szavak  után  elkezdett  tántorogni  a 
menekült,  a  feje  nekivitte  a  kőfalnak  s  bizonyosan  be¬ 
zúzza  a  homlokát,  ha  Milióra  meg  nem  ragadja.  A  végső 
küzdelemben  kimerült,  elhagyta  az  eszmélete,  össze¬ 
ró  skadt. 

A  lány  átölelve  tartá  két  karjával :  a  jeges,  szemetes 
földre  csak  nem  engedhette  leesni. 

Ott  volt  hát  a  karjai  között  álmainak  tüneményképe, 
élettelenül,  nyomorultan,  emberek  és  elemek  haragjától 
elgyalázva,  szája  szederjes,  fájdalomtól  nyitva,  megtört 
szemei  félig  zárva  pilláik  alatt;  hátraszegett  fejéről  alá- 
csüggött  az  összecsapzott  haj. 

Milióra  felvette  őt  az  ölébe,  maga  sem  tudta,  hogy  ilyen 
ereje  van,  azután  beczepelte  a  kis  oldalajtón  át  a  vár 
folyosójára. 

Körülnézett :  hová  rejtse  itt  el  ?  Fel  nem  viheti  a 
szobájába,  mert  ott  Axamita  meglátja,  az  pedig  ellen- 

sége  a  skókónak,  az  a  császár  katonája,  az  elárul¬ 
hatná. 

Szemébe  tűnt  a  pincze  ajtaja.  Yalami  jutott  eszébe. 
Ott  tüzet  is  lehet  rakni,  nem  oltja  ki  a  bóra.  Elhurczolta 
odáig  az  áléit  uskókot;  felnyitotta  a  nehéz  vasajtót.  Emlé¬ 
kezett  rá,  hogy  a  pinczegádor  fülkéjében  áll  a  gyertya,  s 
a  kezdetleges  tűzszerszám,  a  mivel  azt  meg  lehet  gyúj¬ 
tani.  Akkor  tanulta  ezt  ki,  a  mikor  a  nyomorultak  szá¬ 
mára  felhordta  a  télire  eltett  burgonyát.  A  pincze  volt 
az  éléstár.  Nagy,  tömör  oszlopokon  nyugvó  boltozatok,  a 
mikben  valaha  a  Frangipániak  egész  helyőrség  számára 
való  élelmet  és  lőport  tartottak.  Most  is  ide  volt  felhal¬ 
mozva  a  Deli  Markótól  vett  mindenféle  elemozsina. 

Miliórának  a  sötétben  kellett  tapogatózni,  a  míg  a  lép¬ 
csőkön  leszállt  s  rátalált  a  lisztes  zsákokra,  a  mikre  a 
félholtat  lefektethette.  Jobb  fekhely  még  most  nem  volt 
a  számára  itten. 

Azután  sző vétn eket  gyújtott  s  szétnézett  a  sötétben 
valami  után.  Ott  talált  egy  szögletben  szárított  ürübőrö- 
ket;  azokból  jó  fekhely  készül.  A  feje  alját  levendulacso¬ 
magok  adják  ki. 

De  fődolog  tüzet  rakni,  a  dermedt  alaknak  erre  nagy 
szüksége  lehet.  Hanem  a  pinczében  tüzet  rakni  veszedel¬ 
mes  :  először  azért  is,  hogy  a  ház  megtelik  ördögökkel ; 
de  még  inkább  azért,  hogy  a  pincze  megtelik  füsttel, 
ennek  az  ablakai  télire  mind  be  vannak  zárva. 

Eszébe  jutott,  hogy  van  még  e  várpinczének  egy  neve¬ 
zetes  rejteke,  egy  cseppkőbarlangocska,  annak  a  kürtője 
felmegy  az  udvarra  s  a  kútba  szádallik,  azt  hát  nem  lehet 
bedugni. 

Csodálatos  kis  hely !  Mintha  tündérek  építették  volna 
remekbe.  A  tetőről  alányuló  pillérek,  a  mik  össze  vannak 
ragadva  a  földből  felemelkedő  oszlopokkal,  orgonasipok, 
idomtalan  gnomok  alakjai;  ez  a  csoport  itt  valóságos 
mennyezetes  ágy ,  lefüggő  kárpitokkal,  a  mik  kőből  van¬ 
nak,  ez  jó  lesz  itt  nyoszolyának,  a  skókó  számára.  Feje- 

delmi  hálószoba!  Mikor  az  olajfa  tüze  ropogva  fellángol, 
aranynyal,  ezüsttel  van  bevonva  minden  fala,  a  kőosz¬ 
lopok,  kőfüggönyök  átlátszanak,  mint  a  kristály.  És  a 
mellett  az  a  jó  van  benne,  hogy  a  barlang  tél  idején 
meleg. 

Ugyan  mert  volna- e  máskor  ezen  a  helyen  egyedül 
lenni  a  lány  ? 

Hát  még  egy  férfival  egyedül  lenni  ? 

Igaz,  hogy  az  a  férfi  még  most  halott. 

Olyan  halott,  a  milyennek  a  népballada  mondja :  a 
királyfi  mélyen  alva  a  tündérbarlangban,  a  ki  a  táltosa 
nyerítésére  vár,  s  a  menyasszonya  költögetésére  nem  akar 
ébredni. 

Ott  fekszik  előtte  halottan.  A  leánynál  van  az  élete. 
Hogyan  kellene  neki  azt  visszaadni? 

Milióra  lehajolt  az  uskók  lábaihoz  s  elkezdte  azokról  a 
bocskorszíjakat  leoldani.  Ugy-e  bár,  így  tesznek  az  uskók 
menyasszonyok  lakodalmuk  estéjén?  Az  opánkák  félig  le 
voltak  szakadva,  a  szíjak  átázva,  nehéz  azokat  lebontani 
annak,  a  ki  még  nem  tanulta. 

Azután  az  ázott  köntösöket  kellett  levetni  róla.  Nem 
átallta  ezt  a  lány?  Hiszen  márványalak  volt  az,  a  mit 
leleplezett ;  egy  szobor :  Isten  legszebb  művészremeke  ! 

r 

így  kellett  vele  tennie,  hogy  életre  hozhassa.  Csak  egy 
széles  tűsző  alakú  bőr  öv  volt  a  derekán,  ahhoz  nem  mert 
hozzányúlni.  Most  azután  következett  az  erős  munka  : 
borszeszszel,  pokróczdarabbal,  aztán  meg  villanyos  tenye¬ 
reivel  végig  dörzsölni  az  elfagyott,  megdermedt  alakot, 
nyitva  levő  szájára  lehelletet  fújni,  de  úgy,  hogy  ajkaik 
egymáshoz  ne  érjenek,  aztán  föléje  hajolni  és  lesni,  hogy 
tér  vissza  az  élet  szine  az  arczra,  hogy  dobog  fel  a  szive, 
hogy  szelídül  át  a  halál  álommá  ? 

Már  alszik.  Mély  álma  van.  Halálra  ki  van  fáradva. 

Milióra  olyan  nyugodtan  ül  mellette,  mintha  otthon 
volna,  betegét  ápolná.  Az  ázott  öltönydarabokat  kitere¬ 
gette  száradni  az  oltárkövekre. 


A  jó  háziasszony  figyelmének  mindenre  ki  kell  ter¬ 
jedni.  A  mig  drága  szenvedője  alszik,  ő  lopva  elszökik 
mellőle,  felmegy  a  szobájába,  onnan  egész  nyalábbal  hoz 
le  mindenfélét,  a  mire  majd  szüksége  lesz  ennek,  ha  föl¬ 
ébred,  hoz  neki  gyapju-pokróczot,  a  mivel  betakarja, 
majd  a  tűzhely  után  lát,  ibrikben,  lábasban  főz,  süt  min¬ 
denfélét,  a  fölébredő  készen  találjon  mindent. 

Úgy  veszi,  mintha  ennek  már  így  kellene  lenni. 

S  nem  is  várhatja,  hogy  vége  legyen  az  álomnak,  a 
mint  az  alvó  egy  ébredező  mozdulatot  tesz,  fogja  a  csészét 
a  párolgó  punchcsal,  karjára  emeli  az  iljú  fejét,  s  rá  erőlteti 
az  első  kortyot. 

Az  azután  megissza  az  egészet. 

Csak  akkor  tekint  szét,  s  azt  kérdi:  «hol  vagyok ?» 

—  Jó  helyen. 

Nagyon  is  jó  helyen  volt,  a  feje  egy  dobogó  szivén. 

—  Marguerita!  hebegé  az  uskók  vezér. 

—  Hát  legyek  a  Marguerita,  ha  te  Deli  Markó  vagy  ! 

Az  ébredező  csakugyan  azt  képzelhette  ezen  a  helyen, 

hogy  ő  a  guzla  által  megörökített  királyfi,  nem  más. 

Hozzá  tette  a  lány,  komolyan,  nem  mosolyogva  : 

—  Azért  ne  félj  tőlem,  nem  csókollak  meg. 

Annak  pedig  úgy  látszik,  hogy  nem  volt  ettől  nagy 
félelme. 

Sőt  épen  nem  látszott  szivére  venni  a  királyfiról  szóló 
ballada  verseit,  a  mikben  Deli  Markó  elébb  a  Durindó 
lovát,  azután  meg  a  jó  kardját,  a  szablyát  akarja  fel¬ 
találni,  hanem  megfogta  a  leány  kezét  s  odavonta  őt  ma¬ 
gához. 

Milióra  hevesen  taszítá  őt  vissza  fekhelyére. 

—  Mit  gondolsz  ?  Ez  itt  a  Marguerita  háza ! 

Ekkor  tért  magához  félmámorából  az  uskók. 

/ 

—  ügy !  Igaz !  Hisz  a  Frangipáni  várban  vagyok.  Hogy 
kerültem  ide  ? 

—  A  tengeren  át  menekültél  a  liarczból. 

Erre  az  uskók  vezér  eltakarta  tenyerével  az  arczát. 

—  A  harczból !  a  kudarczból. 

Milióra  azt  hitte,  hogy  sír,  s  aztán  nagyon  megszánta. 
Oda  simult  hozzá  kérlelgetni. 

—  No  ne  keseregj.  Légy  férfi!  Ne  sirj !  Látod,  én  sem 
sirok.  Jöjj :  egyél  és  igyál.  Jó  lakomára  vártalak. 

S  azzal  odaliordta  eléje,  a  mit  számára  sütött,  főzött, 
tartotta  a  térdén  a  tálat,  a  míg  az  fektében  evett,  s  gyö¬ 
nyörködött  benne,  hogy  az  milyen  mohón  falja  az  ő  főz- 
tét,  a  tál  fenekéig  üríti ;  azután  megitatta  a  boros  csobo- 
lyóból.  Azután  leült  a  lábához,  két  térdét  kezei  közé  fogta 
s  azt  mondta  neki : 

—  No  most  már  beszéld  el,  hogy  mi  történt  veled? 

Az  uskók  vezér  fél  könyökére  dűlt  és  mesélt. 

—  Németek  és  taliánok  jöttek  ellenünk  ezer  hajóval, 
nekünk  csak  száz  csónakunk  volt.  Az  övéik  gályák  vol¬ 
tak,  a  mieink  csak  ladikok.  Húszán  voltak  egy  ellen. 

Mesélt  aztán  a  menekült  olyan  csodahős  tetteket  Milió- 
rának,  a  mik  egy  árnyékot  sem  engedtek  azoknak  a  hős 
balladáknak,  a  mikről  a  guzlások  gaj dóinak. 

Nem  is  győzte  volna  le  a  vitéz  uskókokat  az  a  tenger- 
sokaságú  német  és  talián,  dicsekedék  az  uskók  vajda,  ha 
az  áruló  horvátok,  a  rabszolgának  született  granicsárok, 
azután  meg  a  hitszegő  pogány  török,  a  bihácsi  basa  a 
hátukba  nem  támadnak  s  Zengget  el  nem  foglalják  orozva 
tett  rohammal.  Ekkor  aztán  a  tengeren  harczoló  uskók 
hősöknek  el  volt  vágva  az  útjok  a  sziklavölgyükbe  való 
visszavonulásra,  az  ott  maradtaknak  meg  a  társaikkal 
egyesülhetésre. 

Milióra  mindezt  hallgatta  hivő  arczczal,  s  egy  igazi 
uskók  asszony  átkozódó  közbekiáltásaival. 

Az  uskók  vajda  folytatta  a  meséit.  Nem  maradt  hátra 
más,  mint  keresztültörni  a  németek  és  taliánok  hajó- 
hadán  s  a  tenger  felé  elmenekülni.  Érkezett  a  nagy 
zivatar. 

—  Azt  én  küldtem  az  ellenségre  !  szólt  közbe  a  leány. 

—  Az  ugyan  átkozott  tréfa  volt  tőled !  szitkozódék  az 

uskók  hős.  A  vihéder  nem  válogatja,  ki  a  német,  ki  a  mór¬ 
iak?  egyformán  a  sziklához  paskolja  a  hajóikat;  én  a 
buccariczai  partok  felé  akartam  a  népemmel  elmenekülni, 
hogy  majd  ott  az  erdőkbe  búj  dobolunk,  de  a  vihar  egyre 
veszettebb  lett,  először  csak  a  boretta  jött  ránk,  azután  a 
borina,  utoljára  meg  a  vén  anyjuk,  a  bóra. 

Milióra  a  haját  tépte  kétségbeestében : 

—  Ezeket  mind  én  küldtem  ! 

—  Elég  bolondul  tetted !  Ha  tudtad,  hogy  olyan  szád 
van,  a  miből  szelet  tudsz  fújni,  jobb  lett  volna,  ha  csukva 
tartod.  Minket  pusztított  el  ez  a  nagy  szél,  utoljára  csak 
a  magam  csónakja  maradt  meg  két  evezősömmel,  azokat 
is  egymásután  leseperte  a  hullám,  mikor  kifáradtak ;  utol¬ 
jára  egyedül  maradtam  a  csónakomon,  s  akkor  felfordí¬ 
totta  azt  a  vihar,  alig  tudtam  kiúszni  a  tengerből. 

A  leány  a  földhöz  verte  magát,  úgy  sírt  és  jajveszékelt. 

—  S  én  még  azt  mondtam  neki:  jobban,  jobban ! 

Az  uskók  engedte,  hogy  csak  hadd  tépje  a  baját,  hadd 
henteregjen  a  földön,  úgy  kell  az  asszonynak. 

—  No,  ne  sírj  már,  elég  volt ;  megkerültem.  Fogadást 
tettem  a  lorettoi  szent  szűznek  s  az  kiszabadított.  S  nem 
elég  szép  csoda-e  tőle,  hogy  épen  ide  hozott  te  hozzád,  a 
kit  szeretek  ? 

—  Igazán  szeretsz  ?  kérdezé  a  leány,  könyein  átsugárzó 
örömmel  tekintve  az  ifjúra. 

—  No,  hát  hogy  ne  szeretnélek?  Csak  nem  bolond  fővel 
kapaszkodtam  fel  ide,  ezen  a  nyaktörő  úton,  erre  a  vár 
fokára,  hanem  azért,  mert  tudtam,  hogy  téged  itt  talállak. 
A  kapura  nem  akartam  menni,  mert  azt  a  császár  kato¬ 
nája  őrzi,  a  kardos  leány,  a  ki  bizonyosan  agyonlőtt 
volna. 

—  Hát  én  értem  jöttél  ide?  rebegé  Milióra.  Hát  én 
reám  gondoltál  ?  Látod,  én  is  annyit  gondoltam  terád ! 

—  Igazán  mondod  azt? 

—  Bizony  mondom.  Majd  megtudod  ezt  mindjárt.  Amíg 
te  harczoltál,  én  költeményt  írtam  rólad.  A  te  harczodról, 

meg  a  mi  azután  jön.  Ha  akarod,  elolvasom.  Hanem  igyál 
előbb  abból  a  csobolvóból. 

A  vajdafi  nem  mondatta  ezt  kétszer  magának.  Ivott 
és  gyönyörködött  benne,  milyen  magas  páthosszal  olvassa 
fel  a  leány  az  ő  hős  tetteinek  leírását. 

Egyszer  aztán  eldugta  a  leány  a  keblébe  a  költeményt, 
szégyenkedett  azt  tovább  olvasni. 

—  No  hát  ott  mi  jön?  Hisz  nincs  még  vége.  Mért  nem 
mondod  tovább  ? 

Ott  már  az  következett,  hogyan  viszi  haza  a  dicső  királyfi 
a  maga  menyasszonyát  ősei  fényes  sasfészkébe  s  micsoda 
nagy  boldogság  lesz  majd  ott  a  részük. 

A  leány  csak  nekierősítette  magát,  hogy  elolvassa  azt  is* 

—  De  fordítsd  félre  addig  az  arczodat. 

Az  pedig  csak  azért  sem  fordította  azt  félre. 

A  szégyenkedő  leány  aztán  a  kötényevei  takarta  el  az 
ifjú  arczát  az  alatt,  a  míg  a  balladája  végét,  a  szerelmes 
részét  nagy  suttogva  elolvasta. 

Megtörtént.  Azt  is  elmondta  hát  már  a  leány  —  versek¬ 
ben  —  hogy  milyen  édes  gondolat  az  ő  urának  felesége 
lenni ! 

Az  uskók  vezér  megszorítá  érte  a  kezét,  s  szomorúan 
mondá : 

—  Csakhogy  most  ettől  az  ősi  váramtól  ugyan  messzi 

estünk.  Legjobb  vitézeim  ott  vannak  a  tenger  fenekén; 

népem  virága  levágva,  magam  földönfutó,  a  kit  kergetnek. 

Se  aranyam,  se  vasam.  Meztelen  vagyok.  Azt  sem  tudom, 

/ 

merre  meneküljek?  Es  én  azért  mégis  esküszöm  teneked, 
hogy  visszatérek  ismét,  mielőtt  a  hold  kétszer  megújul, 
itt  leszek.  Új  erővel  jövök,  olyan  hatalommal,  mely  szét¬ 
szórja  ellenségeinket,  s  rettentő  fegyveremmel  boszút 
állok  a  szenvedett  kudarczért.  Akkor  azután  ismét  fényes¬ 
nek,  dicsőnek  fogsz  látni,  és  akkor  velem  jösz  oda,  a  hol 
őseim  királyi  vára  daczol  a  félvilággal,  s  felülsz  mellém 
az  én  trónusomra.  Ott  azután  majd  nem  fogunk  félni  — 
én  a  te  csókodtól,  és  te  az  enyémtől. 


•Tókai:  Egy  játékos,  a  ki  nyer. 

A  leány  nagyot  sóhajtott. 

—  Csak  olyan  rövid  időt  ne  mondtál  volna,  jobban  el¬ 
hinném,  hogy  úgy  lesz. 

—  Mit?  te  nem  hiszesz  abban,  a  mit  Deli  Markó  igér  ? 

—  Mindent  elhiszek.  Oh,  meg  ne  haragudj  rám !  Tu¬ 
dom,  hogy  vitéz  vagy,  csodákat  tudsz  tenni.  De  én  félek, 
nagyon  félek !  .  .  . 

—  Mitől  félsz?  *  p  |  j 

—  Attól,  hogy  téged  megölnek.  Olyan  sokan  vannak. 
Magad  mondtad :  köröskörül  fogtak,  német,  olasz,  horvát, 
még  a  török  is.  Reszketek,  hogy  még  egyszer  odamenj 
közéjük. 

—  Ne  félj !  Mi  még  többen  vagyunk !  Ne  hidd  azt,  hogy 
én  az  én  népemmel  együtt  magamra  vagyok  hagyva. 
A  Newa  jeges  partjától  a  Fekete  tengerig,  s  le  onnan  a 
görög  szigetekig,  végig  az  egész  adriai  parton  egy  hatal¬ 
mas  szövetség  mozgatja  a  népeket,  földrengés  lesz  belőle, 
ha  az  egyszerre  megindul.  E  szövetség  neve  a  «Hetairia». 
Benne  vannak  az  oroszok,  oláhok,  hellenek  és  az  igazhivő 
szerbek  az  egész  Karst  és  Balkán  mentén  és  a  Czerna- 
Gorában.  Vezetőink  Párisban  laknak,  onnan  intézik  a 
világharczot.  Neked  mindent  elmondhatok,  mert  feleségem 
vagy  már.  Nálunk  igy  megy  a  házasság.  Előbb  együtt  lak¬ 
nak,  a  legény  meg  a  leány,  mint  hűséges  társak,  egy  tál¬ 
ból  esznek,  csak  azután,  ha  bebizonyult,  hogy  tud  az  asz- 
szony  az  ő  urának  hűségesen  szolgálni,  akkor  jön  rá  a 
sor,  hogy  szeretgessék  egymást,  s  ha  azután  meg  vannak 
elégedve  egymással,  akkor  következik  a  pap,  a  ki  össze¬ 
esketi  őket,  de  igazi  férj  és  feleség  csak  akkor  lesz  belőlük, 
a  mikor  az  asszony  a  csatában  a  férje  oldalánál  tölti  a 
puskát. 

Milióra  egészen  el  volt  ragadtatva  ettől  a  házassági  elő¬ 
irányzattól.  Leült  az  ő  urának  a  lábához.  Az  pedig  nyilat¬ 
kozott  előtte. 

—  Hát  hogy  lásd,  milyen  bizodalmám  van  hozzád,  el¬ 
mondom,  hogy  hová  megyek  és  mikor  jövök  vissza?  Én 

most,  ha  a  te  segítségeddel  innen  kiszabadulhatok,  Parisba 
sietek.  Ott  van  a  mi  országunknak  a  titkos  feje,  a  kinek 

tr 

'mi  mindnyájan  engedelmeskedünk.  0  ennek  a  tengerparti 
birodalomnak  a  választott  császárja,  a  kinek  a  zenggi, 
raguzai,  cattaróí,  zárai  králok  csak  vazalljai.  A  nevét  nem 
mondom  meg  neked,  mert  azt  kibeszélnünk  még  a  leg¬ 
kedvesebb  feleség  előtt  is  tiltva  van.  Hanem  az  arczképét 
megmutathatom.  Azt  velem  hordom  mindig,  mint  egy 
csodatevő  ereklyét.  Itt  van  a  derekamra  kötött  tüszőm¬ 
ben.  Ennek  nem  találtad  meg  a  nyitját,  úgy- e?  Tanuld 
meg,  bogy  máskor  tudjad.  Hanem  előbb  esküdj  meg  rá, 
hogy  ebbe  a  képbe  bele  nem  szeretsz,  mert  ez  gyönyörű 
szép  férfi,  nálamnál  százszorta  szebb. 

Milióra  hevesen  tiltakozott  minden  mozdulatával  ezen 
állítás  lehetősége  ellen. 

—  No  de  esküdj  meg  előbb,  hogy  nem  szeretsz  belé ! 
kötődék  az  uskók  vajda  a  leánynyal  s  addig  nem  adta  ki 
a  markából  a  medaillont,  a  mit  a  tüszője  rejtekéből  vett 
elő,  a  míg  Milióra  esküvel  nem  fogadta,  hogy  nem  fog  ő 
beleszeretni  senki  férfíába,  bárha  angyal  lenne  is. 

Akkor  aztán  odaadta  az  arczképes  medaillont  a  leány 
kezébe. 

Hát  a  mint  ezt  az  arczot  megpiilantá  Milióra,  csak  el- 
sikoltotta  magát  egyszerre,  s  mind  a  két  kezével  ajkához 
szorítva,  elhalmozta  azt  számlálatlan  csókok  özönével. 

—  Hát  te  így  tartod  meg  az  esküdet?  rivalt  rá  a  vajda, 
s  öklét  emelte  rá. 

Milióra  pedig  gyönyörtől  kaczagva  mondá  neki. 

—  Hiszen  ez  a  bátyám,  az  én  Metell  bátyám,  s  azzal 
alázatosan  odahajtá  a  fejét  az  ökölcsapás  elé. 

Az  uskók  vezér  pedig,  ütés  helyett,  szelíden  megsimo- 
gatá  a  leány  fejét  s  egészen  más  hangon  mondá  neki : 

—  Tudom  én  azt  jól. 

I)e  nemcsak  más  hangon,  hanem  más  nyelven  is  mondta 
ezt,  eddig  azon  a  szláv  idiómán  beszélt  hozzá,  mely  e  vi¬ 
dék  lakóinak  anyanyelve,  ezt  az  utolsó  szót  már  francziául 

mondta,  a  hogy  a  legelső  találkozásuk  alkalmával  is  meg¬ 
szól  ítá. 

S  egyúttal  egészen  más  emberis  lett  az  nskók.  Atakaró- 
pokróczot  egész  classicus  redővetéssel  kanyarította  ter¬ 
mete  körül,  hogy  az  mint  egy  görög  hősszobrot,  rögtön 
salonképessé  tette,  s  akkor  aztán  egész  nagyvilági  cour- 
toisieval  beszélt  a  kisasszonyhoz. 

—  Tudom  én  azt  igen  jól,  Milióra  kisasszony.  Első  ide¬ 
jövetelem  is  az  ön  bátyjának  parancsára  történt.  0  meg¬ 
tudta,  hogy  ezen  a  vidéken  éhinség  van,  s  ha  a  nép  szük¬ 
séget  szenved,  akkor  az  ő  testvére  is  nélkülözni  kénv- 
télén,  s  azt  mondá  nekem :  eredj  oda,  lásd  el  népünket 
élelemmel  a  sziklafészkeinkben  s  a  húgomat  télire  való¬ 
val.  Én  ezt  a  magam  módja  szerint  végrehajtottam,  kissé 
nagy  huzakodásba  került,  de  a  czél  el  van  érve. 

Most  aztán  még  nagyobb  hévvel  szorongatá  az  ifjú  ke¬ 
zét  szive  tájára  a  leány. 

—  Hogyan?  Te  az  én  bátyámtól  j ősz ?  Te  láttad  őt? 
Ö  küldött  ide  ? 

Az  uskók  hódolattal  felelt. 

—  Hogyan  is  mertem  volna  én  különben,  alattvaló 
vajda,  az  én  uramnak,  a  mi  leendő  czárunknak  a  húga 
előtt  megjelenni,  ha  urunk  által  küldve  nem  lettem  volna  ? 

Milióra  megijedt,  hogy  most  már  ilyen  nagy  távolság 
támad  majd  közöttük. 

—  Nem !  Nem !  Csak  maradjunk  annál,  hogy  te  Deli 
Markó  vagy,  a  kraljevics,  én  pedig  a  te  menyasszonyod, 
a  kit  a  sziklaváradba  fogsz  haza  vinni,  addig  pedig  itt 
várok  rád. 

—  Ahhoz  az  én  czáromnak  az  engedelme  szükséges. 

—  Oh,  ő  abba  bele  fog  egyezni,  mert  ő  engem  nagyon 
szeret.  Aztán  te  annyi  hőstettet  fogsz  elkövetni,  hogy 
nem  tagadhat  meg  tőled. 

—  Harczaim  diadalkoszorúját  a  te  kezedből  várom. 

Ez  igazán  lovagias  mondás  volt.  Igazi  hős  lovagok, 

a  kik  hexameterekben  és  alexandrinusokban  beszélnek, 

sem  mondhatnának  szebb  vallomást  a  szívük  választotta 
hölgynek. 

—  Mikor  térsz  vissza  hozzá  ?  tudakolá  Milióra. 

—  Még  ma,  a  mint  innen  menekülhetek. 

—  Vidd  neki  csókomat ! 

—  Kár,  hogy  azt  átvennem  nem  lehet. 

—  De  lehet,  szólt  Milióra,  hamiskásan  mosolyogva, 
levélben,  papíron.  Könnyen  megy  ez.  Itt  van  a  papír,  ez 
a  költemény,  a  mit  neked  felolvastam,  ennek  a  háta  üres 
lap,  a  hajtüm  ezüst  vége  jól  fog  Írón  helyett;  csak  annyit 
irok  rá:  ((Csókollak  ezerszer,  Miliórád».  Nesze,  vidd  el 
neki.  Ebből  majd  megtudja  azt  is,  hogy  mi  szeretjük  egy¬ 
mást. 

—  De  majd  azt  fogja  gondolni,  hogy  ezt  az  ezer  csókot 
nem  ő  neki,  hanem  Deli  Markónak  szántad. 

—  Hát  mit  tegyek  ? 

—  írd  fölé  a  nevét. 

—  Igazság  az !  Hisz  a  nélkül  nem  tudná,  hogy  neki 
szól  ez. 

Es  Milióra  szépen  fölirta  az  üzenete  fölé  a  bátyjának  a 
nevét,  nem  azt  a  Babiagoriai  Riparievichet,  hanem  az 
igazit,  a  melyik  benne  van  a  magyarországi  aranykönyv- 
ben.  ügy  adta  át  azt  költeményestül  együtt  az  uskók 
hősnek. 

Az  elzárta  azt  tüszőjébe. 

—  Két  hét  múlva  ő  nála  leszek.  Csak  most  innen  me¬ 
nekülhessek  ki  gyorsan  és  biztosan. 

—  Kigondoltam  én  azt  már  igen  jól,  mondá  Milióra. 

—  Ha  ezeket  az  összeszakgatott  köntösöket  újra  föl¬ 
veszem,  mindenki  megismer  bennük,  hogy  uskók  vagyok. 

—  Nem  is  azokat  veszed  föl,  hanem  ezeket  itt  ni. 

S  azzal  Milióra  előhúzott  egy  csomagot  a  zugból,  a  mit 
szobájából  hozott  le.  Az  ő  saját  öltönyei  voltak  benne. 

—  Ezeket  vegyem  föl  ? 

—  Hisz  olyan  sima  arczod  van,  mint  egy  leánynak, 
termeted  is  olyan  karcsú.  Kicsinynyel  vagy  magasabb  ná- 

Iámnál.  Minden  ruhám  rád  fog  illeni.  S  ez  nagyon  jó 
bugyola  lesz  neked.  A  ki  innen  meglát  kimenni,  mind 
azt  hiszi,  én  vagyok,  tőlem  pedig  félnek,  elfutnak,  a  Mar- 
gueritának  vélnek,  senki  sem  fogja  utadat  állni  ebben  az 
álczában,  bátran  keresztül  mehetsz  vele  a  határon. 

—  De  hogy  jutok  ki  innen  a  várból  ?  Azon  az  úton,  a 
melyen  feljöttem,  nő  gúnyában  nem  kúszhatok. 

—  Arról  is  gondoskodtam  már.  Axamita  a  várkaput 
mindig  zárva  tartja,  a  kulcsok  az  övébe  vannak  dugva. 
Hozzám  rendesen  délben,  meg  este  szokott  feljönni,  más¬ 
kor  odalenn  van  a  puntában  —  és  fon.  Nem  tudja  leány¬ 
voltát  megtagadni,  fon,  mikor  nem  látják.  Majd  ma,  ha 
feljön  hozzám,  pálinkát  adok  neki  inni,  addig  itatom,  míg 
elalszik,  akkor  aztán  elveszem  tőle  a  kulcsokat,  s  kibocsá- 
talak  a  várkapun.  A  kert  rácskapuja  a  Valié  felé  nyitva 
van,  arra,  Kovinon  keresztül  legjobb  lesz  menekülnöd. 

—  Angyal  vagy,  szólt  az  uskók  vitéz,  megszorítva  gyön¬ 
géden  a  leány  kezét. 

Milióra  nagyot  fohászkodott. 

—  Szeretnék  még  nagyon  sokáig  együtt  lenni  veled, 
szólt  két  kezét  az  iíju  vállaira  téve.  De  ha  menned  kell, 
menj  mentül  elébb. 

És  aztán  sokáig  nézett  az  ifjú  szemébe,  míg  könyei  el 
nem  takarták  előle.  Hogy  még  ilyenkor  sem  szabad  egy¬ 
másnak  egy  csókot  adni!  Nem,  egyetlen  egy  búcsucsókot 

sem.  ügy  kell  megválni  egymástól  csókolatlanul.  Ebben 
a  rettenetes  házban,  a  hol  annyian  haltak  meg  azért,  mert 
csókot  adtak  és  vettek. 

Milióra  ruhái  egészen  ráillettek  az  uskók  hős  terme¬ 
tére.  A  vállfüző  segített  hozzá.  Mikor  készen  volt  az  öltöz¬ 
tetéssel,  Milióra  maga  is  meg  volt  elégedve  a  művével. 
Tökéletes  asszonyi  alak  állt  előtte. 

A  valóságos  «lady  Adamina». 

A  szél  megállt,  ügy  szokta,  egyszerre  megszakad,  mintha 
a  tengerbe  ölte  volna  nagát,  s  a  hullám  még  sokáig  zúg, 


csattog,  de  már  ellenfele  eltűnt,  a  lég  csöndes,  a  nap  egy¬ 
szerre  melegen  süt,  ajég,  a  hó  szennyes  patakokban  olvad 
alá  a  szikláról. 

Axamita  leányasszony  azt  gondolta,  hogy  most  már 
mégis  ideje  lesz  letenni  a  kezéből  az  orsót  s  felnézni  a 
toronyba  a  kisasszonyához  és  meggyújtani  a  kandallójá¬ 
ban  a  tüzet  és  aztán  ebédet  főzni.  Felballagott  a  várba. 

A  mint  a  várkapun  belépett  s  azt  ismét  bezárta,  a  háta 
mögött  megütötte  az  orrát  a  nagy  füstszag. 

—  Eh  ha!  Valahol  ugyan  tüzelnek,  még  pedig  olaj¬ 
fával. 

Egybe  megakadt  a  tekintete  az  udvar  középen  álló  kut- 
állványon,  a  füst  abból  jött  elő. 

—  Olló  !  Az  én  kisasszonyom  csakugyan  megtette  azt 
a  hóbortot,  hogy  a  pinczébe  ment  le  tüzet  rakni  a  reg¬ 
gelijéhez.  Mind  az  ördögé  leszünk  ma  ! 

Előbb  azonban  kitekintett  a  kertajtón,  nem  találja-e  őt 
ottan  ? 

Miliórát  nem  találta  ott,  hanem  igenis  a  handzsárt  a 
hegyével  a  földbe  fúródva.  Néhány  vércsepp  is  volt  lát¬ 
ható  a  jéghalmazon.  Bizonyosan  az  uskók  megsértett  lába 
hagyta  ottan,  xúxamita  meggyőződött  felőle,  hogy  ez  a 
bóra  lábának  a  vére.  A  megsántult  rém  azért  ment  haza 
gunnyasztani.  Már  most  bizonyosan  tudta,  hogy  Milióra 
tündér,  a  ki  elő  tudja  hivni  a  vihart  és  vissza  tudja  ker¬ 
getni  az  odújába.  De  jó  volna,  ha  több  rendbeli  ördögök¬ 
kel  nem  töltené  meg  ezt  a  kastélyt. 

Azért  is  most  már  elszántan  indult  a  pincze  felé,  hogy 
Miliórát  felhivja  onnan.  Nem  jó  dolog  az,  a  mit  most  cse¬ 
lekszik. 

Nem  is  jó  volt,  de  már  meg  volt. 

Axamita  felnyitá  a  pinczeajtót,  a  mi  soha  sem  szokott 
kulcscsal  bezárva  lenni  s  már  a  lépcsőgádorból  látta,  hogy 
a  cseppkő  barlang  szádából  erős  tűzvilág  szüremlik  ki. 

Még  épen  a  barlangban  rakni  tüzet,  a  hol  a  manók  ta¬ 
nyáznak  ! 

Keresztet  vetett  magára  s  szent  Györgyöt  hívta  segít¬ 
ségül.  Azzal  nekibátorítva  magát,  robogott  előre  a  barlang 
száda  felé,  mint  mikor  Borodinónál  ágyúüteget  ostromolt. 

Csakhogy  ez  félelmesebb  látvány  volt  egy  ágyúütegnél. 

A  barlang  bevilágítva  a  közepén  rakott  tűztök  A  sta- 
laktit  bálványok,  ki  átlátszó  fehér,  ki  ragyogó  vörös,  és 
valamennyi  között  áll,  háttal  a  tűznek  fordulva,  maga  a 
Yila,  a  tündér,  fél  kezét  a  csípőjére  téve,  a  pokol  fecskéi, 
a  denevérek  úgy  röpködnek  délezeg  alakja  körül. 

Axamita  még  most  sem  engedte  a  gyáva  félelemnek, 
hogy  erőt  vegyen  a  szívén.  Megismerte  a  földalatti  alakon 
Milióra  ruháit,  s  azt  hitte,  hogy  őt  látja  maga  előtt. 

—  De  ugyan,  kisasszony,  az  Isten  szerelméért,  mit  csi¬ 
nál  idelent  ?  Ne  játszszék  a  tűzzel.  Jöjjön  fel  a  szobájába. 

Azzal  odament  a  félelmes  alakhoz  s  megfogta  annak 
azt  a  kezét,  a  melyik  a  csípőjére  volt  téve. 

Erre  az  a  hölgyalak  a  másik  kezével  hirtelen  torkon 
ragadta  s  olyan  erővel,  a  minővel  túlvilági  lények  rendel¬ 
keznek,  úgy  vágta  Axamitát  a  falhoz,  hogy  a  lélekzete 
elállt,  s  ugyanakkor  leszakította  az  övéről  az  egész  kulcs- 
csomagot,  s  aztán  rohant  ki  a  pinczéből. 

Axamita,  az  első  rémületből  felocsúdva,  annyira  vissza¬ 
nyerte,  ha  nem  is  a  bátorságát,  de  a  kötelességérzetét, 
hogy  utána  futott  a  nőalaknak,  s  még  jól  láthatta,  a  mint 
az  a  hosszú  oszlopos  corridoron  végig  suhanva,  a  vár¬ 
kapuhoz  rohant,  azt  a  kulcscsomaggal  felnyitotta,  a  kul¬ 
csokat  lehúzta,  a  kapun  kiugrott,  azt  bevágta  maga  után 
s  aztán  a  kulcsokkal  újra  bezárta. 

Axamitának  a  homlokán  csurgott  a  veríték. 

Milióra  megszökött  a  várból ! 

Ez  volt  az  első  gondolatja. 

Aztán  jött  a  másik:  felfutni  a  toronyba  s  onnan  utána 
nézni,  hogy  merre  szökik  ? 

Rohant  fel  a  lépcsőkön  a  legfelső  szobába. 

S  a  mint  oda  benyitott,  maga  előtt  látta  Miliórát,  a 
valóságos  élő  Miliórát,  a  ki  nyugodtan  jött  eléje  az  égő 

kandalló  elől,  s  azt  kérdé  tőle  szelíden:  «Nos,  Axamita, 
strázsamester  leányasszony,  hát  mi  történt  ? » 

Egyszerre  két  helyen  jelen  van  !  Ez  a  «Vila»  ! 


AZ  UTOLSÓ  JÁTSZMA. 

Babiagorai  Riparievich  Metell  szokatlan  órában  tért 
haza  a  szállására,  ebéd  után  hat  órakor,  a  mikor  minden 
gentleman  vagy  a  színházba,  vagy  a  clubba  megy,  de  haza 
semmi  esetre  sem. 

Még  mindig  ott  lakott  lord  Camelborough  Adam  palo¬ 
tájában.  Az  tartozott  neki  ezért  még  hálával,  különben 
távolléte  alatt  a  cselédjei  mind  eladogatták  volna  a  ritka¬ 
ságait,  porczellánját  és  ezüstneműit. 

Mikor  a  boudoir  ajtaját  felnyitotta  az  óralánczán  függő 
kis  kulcscsal,  az  a  meglepetés  várt  rá,  hogy  a  bezárt  szobá¬ 
ban  eg}^  férfit  talált  az  ottománon  heverészve  és  sziva¬ 
rozva,  a  kit  eltávozásakor  nem  hagyott  ottan. 

A  meglepetés  azonnal  átváltozott  örömre,  a  mint  az 
ottománon  heverő  szemközt  fordult  feléje. 

—  Ah,  lord  Adam  !  Ön  megérkezett  ? 

—  Épkézláb,  a  hogy  ön  látja. 

—  No  ennek  sokszorosan  örülök,  hogy  ön  itt  van. 

—  Magam  is,  de  mi  az  ördögért  nem  tegezzük  mi  egy¬ 
mást  ? 

—  Már  egészen  megfeledkeztem,  hogy  így  szoktuk.  Ne¬ 
kem  ugyan  egészen  apropos  jöttél  most  meg. 

—  Hogyan?  Talán  kifogyott  a  pénztárad  ? 

—  Ellenkezőleg.  Megtelt.  Már  el  akartam  hagyni  Párist. 

—  A  gutát !  Hát  egészen  rendbeszedted  a  dolgodat?  Min¬ 
den  juhocskád  a  szárazon  van?  a  hogy  a  német  mondja. 

—  Mind.  A  pénzem  itt  van  egy  arasznyi  papíron,  a 
fiumei  Augustich  házra  szóló  váltóban. 

—  Az  igen  jó  firma. 

—  Hát  te  azt  hogy  tudod  ? 


—  Hiszen  jártam  Fiúméban.  Tudod,  «akkor». 

—  Igen,  de  azóta  az  uskókok  kirabolták  Fiúmét. 

—  Annak  a  háznak  nem  tettek  kárt.  Hát  már  te  is  tudsz 
erről  a  putsról. 

—  Itt  van  a  hírlapban.  Ez  a  hír  határozott  épen,  hogy 
minél  előbb  elmenjek;  azt  Írják  a  lapok,  hogy  Deli  Markó 
a  fiumei  kaland  után  Porto-Rét  is  meglátogatta,  s  az  én 
Frangipáni  váramba  is  be  akart  törni,  s  csak  a  rovinoi 
lázárok  rémpofáitól  riadt  vissza.  Szegény  húgom,  hogy  fél¬ 
hetett  ! 

—  Ne  búsulj  !  Azóta  már  tönkre  verték  az  uskókokat 
az  osztrákok  és  a  törökök,  a  hajóikat  is  elsülyesztették. 

—  De  a  legújabb  hírek  szerint  Deli  Marko  maga  elme¬ 
nekült,  s  annak  az  átkozott  ficzkónak  nem  lehet  hinni,  a 
míg  eleven.  Azonfelül  még  azt  is  Írják  a  lapok,  hogy  egész 
Dalmatiában  éhínség  van,  azt  sem  tudom,  hogy  szegény 
húgom  nincs- e  a  legnagyobb  nyomorban  ?  alig  várom,  hogy 
ott  lehessek  mellette,  s  elhozhassam  magammal  arról  az 
átkozott  helyről. 

—  De  csak  nem  akarsz  engemet  úgy  itt  hagyni,  hogy 
még  csak  ki  sem  beszéltük  magunkat  egymással. 

—  Ellenkezőleg.  Ez  az  egész  éjszakám  a  tied.  Epén 
most  adtam  számot  a  közjegyzőnek  egész  rám  bízott  va- 
gyonodról,  hogy  visszatértedig  vegye  át ;  ezt  mind  átnéz¬ 
heted. 

—  Vesződjék  vele  a  közjegyző,  ha  rá  van  bízva;  én 
egyébről  akarok  veled  fecsegni,  a  mi  nem  kerül  a  bélyeg¬ 
zett  papirosra. 

—  No  igen,  azokról  is  számot  adok.  Itt  van  egy  csomó 
kartell ;  ezek  közül  a  behasított  fülűek  később  a  küldőik 
által  visszavonattak,  kielégítő  magyarázat  után,  az  át- 
likasztottak  pisztolylyal,  a  levágottak  karddal  lettek  el¬ 
intézve  egész  lovagiasan,  minden  nagyobb  szerencsétlen¬ 
ség  nélkül.  Ez  a  teherlap  egészen  tiszta,  semmi  kihívás 
nem  vár  rád ;  Lady  Adamina  rég  el  van  felejtve,  csak  az 
egy  muszka  gróf  duzzog  még,  a  kinek  mylady  korodban 

egyszer  egy  pofont  adtál.  De  azt  is  megnyugtattam  azzal, 
hogy  ha  visszatérsz,  egy  csókot  fogsz  neki  adni  arra  a 
helyre. 

— ■  Vagy  egy  kardcsapást,  a  hogy  jönni  fog.  —  Hát 
aztán  ? 

—  A  versenyparipáid  közül  kettő  nyert,  egy  pedig  ki¬ 
törte  a  nyakát. 

—  Béke  hamvaira ! 

—  A  leveleidet,  a  mik  érkeztek,  felbontottam,  s  a  me¬ 
lyikre  tudtam,  válaszoltam ;  itt  találod  őket  az  Íróasztal 
fiókjában,  a  válaszok  másolataival  együtt. 

—  Majd  ha  egyszer  nem  lesz  egyéb  dolgom. 

—  No  még  aztán  hátra  van  az  értesítésem  arról  a  kis 
hölgyről,  a  ki  a  vivienne-utczai  98-ik  számú  házban  lakik, 
s  a  ki  egyedül  volt  arról  értesülve,  hogy  lady  Adamina 
nem  az  ő  neméhez  tartozik. 

—  Ah !  A  Brilianta !  Hát  meg  van  még  ? 

—  Megvan  és  folyvást  ragyog ;  utasításod  szerint,  nem 
voltam  reá  féltékeny,  s  ennélfogva  nekem  semmibe  sem 
került,  úgy  hiszem,  hogy  a  muszka  jobban  tudja,  hogy 
hol  laknak  a  hitelezői  ? 

—  S  a  búcsúestét  nem  töltőd  nála? 

—  Nem.  Azt  átengedem  neked.  Legyen  a  búcsúból 
viszontlátás. 

—  Ah,  nagylelkű  jó  barát !  Es  te  mivel  akartad  tölteni 
az  éjszakát  ? 

—  Nevess  ki  érte.  Mandolinon  játszom. 

r 

—  Mi  az  ördög  ?  Mandolinon  ?  Es  kinek  ? 

—  Hát  csak  magamnak.  —  Megvallom  neked  őszintén, 
hogy  mikor  arra  a  szegény  leányra  gondolok,  ott  abban  a 
puszta  várban,  úgy  lehangolódik  a  kedélyem,  szinte 
sírhatnám.  Olyankor  bújok  az  emberek  elől.  Bezárkózom 
négy  fal  közé,  s  előveszem  a  mandolint  és  egyedül  ma¬ 
gamban  eldanolom  azt  a  csónakdalt,  a  mit  utoljára  danol- 
tam  neki,  mikor  gondolámon  a  Frangipáni  várig  vittem. 
Azt  ígértem  szegénynek,  hogy  majd  mikor  visszatérek 

hozzá,  hogy  magammal  hozzam,  messziről  meghallja  ezt 
a  dalt,  a  mint  közeledem  a  csónakommal. 

—  Ah,  ez  nagyon  szép !  Egy  barcarola,  a  miről  rád 
ismernek.  Hát  nekem  nem  danolnád  azt  el  ? 

—  Bohóság !  —  Kinevetni  való.  —  Minden  embernek 

/ 

vannak  ilyen  gyöngeségei.  —  En  mikor  szegény  kis  hú¬ 
gomra  gondolok,  akkor  ellágyulok,  megolvadok.  —  Sze¬ 
gény  kis  majmocskám! 

No  hát  vedd  kézbe  azt  a  mandolint.  Ila  te  ráérsz 
barcarolát  danolni,  én  ráérek  azt  hallgatni.  Képzeld,  mint¬ 
ha  lady  Adamina  volnék  s  annak  danolnád. 

Metell  felvette  a  mandolint  és  dalolt  hozzá. 

«Eljötfc  az  esti  szellő, 

Ringatva  csónakom, 

Az  ő  nevét  susogta, 

Kiért  imádkozom 
Reggel  gondolámban, 

Este  nyoszolyámbán: 

Milióra  !  Milióra ! » 

—  Nagyon  szép!  Igen  szép  gondolat,  ismerős  dallal 
tudatni  messziről  megérkezésedet !  0  a  torony  ablakából 
fogja  azt  hallgatni  s  aztán  lefut  eléd  a  partra.  Te  is  így 
gondoltad  ezt  ki,  ugy-e?  Ez  szép  találkozás  lesz. 

S  aztán  Metell  még  a  második  és  a  harmadik  versét  is 
eldalolta  a  csónakdalnak,  akár  meg  is  tanulhatta  azt  tőle 
Adam  lord. 

—  Tehát  te  nagyon  szereted  a  húgodat,  Metell  ? 

—  Voltaképen  az  egész  nőnemből  ezt  az  egyet  szere¬ 
tem  igazán. 

—  S  nem  fáj  a  szived,  mikor  itt  hagyod  Párist,  a  Palais- 
Royalt,  a  tatár  tábort,  azért,  hogy  a  Quarnero  szikláit 
meglásd  újra  ? 

—  Bizony  semmit  sem  hagyok  itt  a  miért  visszakiván- 
kozzam. 

—  Ejh,  hát  én  sem  vagyok  senki  rád  nézve  ? 

Metell  megölelte  lord  Adamot. 

—  Te  kivétel  vagy  rám  nézve  az  egész  emberi  fajból. 
Mikor  asszonynak  hittelek,  akkor  is  úgy  szerettelek,  mint 
egy  jó  barátot.  Tudod,  hogy  én  ezt  nem  szoktam  mondani. 

—  Hanem  tettekben  nyilvánítod.  Például  most,  a  mi¬ 
dőn  elhagysz,  úgy  szólván  menekülsz  előlem. 

—  Igaz,  tudod,  az  irántad  való  szeretetembe  egy  neme 
a  félelemnek  vegyül. 

—  Tőlem  félsz  ? 

—  Igen.  Te  azt  mondtad  nekem  egyszer,  mikor  búcsút 
vettél  tőlem,  hogy  egyet  nem  bocsátasz  meg  nekem  soha, 
azt,  hogy  kényszerítettelek  női  álczádat  elvetni  s  férfi 
alakban  jelenni  meg.  — -  Ezért  valahányszor  rád  gondolok, 
mindig  olyan  érzés  fog  el,  mintha  egy  lefizethetetlen  nagy 
adósságom  volna  nálad,  a  mi  elől  legjobb  lesz  megszök¬ 
nöm.  S  mikor  elém  jösz,  mosolyogva  megölelsz,  kezet 
szorítasz,  rám  bízod  a  vagyonodat,  a  szeretődet,  az  ellen¬ 
ségeidet,  sőt  még  a  lovaidat  is,  még  sem  tudok  attól  a 
gondolattól  menekülni,  hogy  itt  van  nekem  egy  igen  ked¬ 
ves  jó  barátom,  a  ki  engem  nagyon  szeret,  hanem  azért 
mindig  azon  töri  a  fejét,  hogyan  találjon  ki  valami  olyan 
tromfot,  a  mivel  nekem  ezt  az  elrontott  mulatságát  vissza¬ 
torolja. 

—  S  ebben  a  hitedben  megerősít  az,  hogy  én  egy  Ízben 
az  igazi  nevednek  a  titka  után  fürkésztem.  De  hiszen 
láthatod,  hogy  a  mint  az  adataiddal  felvilágosítottál,  meg¬ 
nyugodtam  a  titkolódzásodban,  s  tovább  nem  háborgat¬ 
talak  semmi  kérdezéssel.  Ha  neheztelnék  rád,  nem  volnék 
most  itten,  nem  szorítanám  meg  a  kezedet. 

—  En  mégis  érzem  azt,  hogy  nincs  köztünk  minden 
kiegyenlítve.  Ez  olyan,  mint  mikor  a  társaságunkban 
valaki  egy  másik  gentlemannek  valami  olyan  élczet  mon¬ 
dott,  a  min  a  többiek  nevettek ;  annak  egész  életén  át 
készen  kell  arra  lennie,  hogy  azért  az  egy  élczért  vala¬ 
mikor  okvetlenül  kell  jönni  olyan  alkalomnak,  a  mikor  a 
társaság  őtet  fogja,  ha  lehet,  épen  olyan  nagyon  kinevetni ; 
ha  ez  nem  lehet,  épen  olyan  nagyon  megsiratni. 


—  No  hát  quitfceld  le  ezt  a  tartozást  ma  s  légy  egészen 
tehermentes  velem  szemben. 

—  Mivel  ? 

—  Azzal,  hogy  ne  készülj  még  holnap  reggel  a  dalma- 
tiai  utadra,  hanem  jöjj  el  velem  még  ma  este  a  l’hombre 
clubba. 

—  En  nem  kártyázom  többet. 

—  Micsoda  ?  Te  nem  kártyázol  ? 

—  Tudod  jól,  hogy  miért  tettem  eddig?  mi  vetette  újra 
kezembe  az  elátkozott  kártyát?  Azt  a  czélt  már  elértem. 
Hugómnak  a  vagyonát,  a  mit  a  diplomaták  és  financierek 
elsinkófáltak,  én  a  magam  tudományával  a  játékasztalnál, 
tisztességesen,  gavallérosan  visszaszereztem.  Többet  semmi 
okom  nincsen  játszani.  Ezentúl  csak  egj-ediil  fogok 
l’hombrezni  szalmaemberekkel. 

—  De  még  ma  el  kell  velem  odajönnöd.  Ez  a  velem 
való  végleszámolásod.  Tudod,  hogy  a  mint  én  abba  a  tár¬ 
saságba,  a  hol  mint  lady  Adaminát  adoráltak,  most  mint 
lord  Adam  belépek,  a  legfurcsább  helyzetben  fogom  ma¬ 
gamat  találni.  Nem  tudhatom,  hogyan  fogadnak?  Egy 
hamis  megállás  és  rám  omlik  az  egész  világ.  Ennél  a 
visszatérésnél  olyan  szükségem  van  egy  jó  barátra,  mint 
a  jobb  kezemre.  Elől,  hátul  szememnek  kell  lenni.  Szük¬ 
séges,  hogy  legyen  egy  gentleman  barátom,  kivel  karöltve 
járhassak  a  termeken  végig.  Ez  múlhatatlan  kötelességed, 
hogy  te,  a  ki  annyi  kényes  ügyben  képviselted  személye¬ 
met,  mellettem  légy  és  biztosítsd  tanúságoddal,  hogy  ezek 
az  ügyek  rendben  és  lovagiasan  vannak  elintézve. 

—  Igazad  van !  Ezt  a  tartozásomat  le  kell  rónom. 

—  Tehát  még  ezt  az  éjt  a  clubban  töltjük  együtt. 
S  onnan  elmegyünk  a  Yivienne-utczai  házba. 

—  Ha  a  muszka  meg  nem  előz. 

—  S  csakugyan  komolyan  boszut  állt  volna  rajtam  a 
muszka  lady  Adamináért  egy  separat  invásióval,  minden 
mandátum  nélkül,  az  én  suverain  országomba  ?  —  No 
akkor  a  restauratióhoz  komolyan  hozzá  kell  látnunk. 

Brillianta  Francziaország,  mi :  Anglia,  Russia,  Austria 
együtt  valóságos  triple  alliance. 

—  Én  kimaradok  a  szent  szövetségből. 

—  De  majd  rajta  leszek,  hogy  a  muszka  is  kimaradjon, 
én  a  continentál-zárt  helyreállítom.  A  többi  ország  mind 
foeminini  generis,  csak  « Albion»masculini. 

A  két  ifjú  a  titkos  lépcsőn  keresztül  hagyta  el  Camel- 
borough  palotáját,  a  nélkül,  hogy  a  cselédség  megtudta 
volna  igazi  gazdája  hazaérkeztét  világkörutjából. 

A  clubban  még  akkor  nem  játszottak,  csak  egy  pár 
öreg  úr  sakkozott,  hogy  teljék  az  idő.  A  két  belépő  itjut 
egyszerre  körül  fogták  az  ismerősök,  Adam  lord  sokkal 
szívélyesebb  fogadásra  talált,  mint  a  milyent  képzelt.  Rá¬ 
szedett  udvarlóinak  elpárolgott  már  a  haragja,  a  tréfát 
sikerültnek  találták  s  a  mi  komoly  utóhangja  volt,  azt  a 
conventionatus  pisztolydurranás,  kardcsattogás  kiegyen¬ 
lítette.  A  két  karöltve  járó  ifjút  Orestes  és  Pyladesnek 
nevezték. 

Csak  az  egy  muszka  fintorgatott  különös  képeket. 

—  Te  talán  még  nem  kaptál  elégtételt?  szólítá  meg  őt 
lord  Adam  egyenesen  belékötelőzködve. 

—  Vettem  magamnak  azt,  igen  is. 

—  Ugyan  hol? 

—  A  rue  Vivienneben,  a  hőtel  des  acaciasban. 

—  Távollétemben  .  .  .  fitymálódék  lord  Adam. 

—  Jelenlétedben  is,  ha  úgy  tetszik. 

E  hetykélkedésre  lord  Adam  oda  súgta  Metell  fülébe. 

—  Te !  Foglald  le  nekem  ezt  a  muszkát. 

—  Hogyan  ? 

—  Nem  bánom  én,  akárhogyan.  Ülj  le  vele  kár¬ 
tyázni. 

—  De  én  már  megfogadtam,  hogy  mától  fogva  nem 
kártyázom  többet. 

—  Postdatáld  a  fogadásodat  egy  nappal  —  az  én  ked¬ 
vemért. 

—  Jól  van.  Hát  a  te  kedvedért.  Pour  la  dame. 

—  A  míg  te  az  ellenséggel  szemben  harczolsz,  az  alatt 
én  elfoglalom  a  rue  Viviennel  redoutot. 

—  ügy  hiszem,  nem  nagy  ostrom  kell  hozzá. 

Azzal  Metell  felhívta  a  muszkát  a  játékra.  Annak  úgy 
is  tartozott  revancheal. 

Ezúttal  Metell  rosszul  játszott,  folyvást  vesztett.  A  kár¬ 
tya  is  oly  szeszélyesen  járt  rá  nézve,  mint  még  soha. 
A  mellett  olyan  hibákat  követett  el,  a  mikért  egy  kezdő 
játékos  is  pirulna. 

Valami  egy  óra  múlva  a  muszka  megsokalta  a  folytonos 
balsikert  ellenfele  részéről. 

—  Ön  ma  nincs  jól  disponálva. 

—  Az  ám,  másutt  jár  az  eszem. 

—  Akkor  jobb  lenne,  ha  abba  hagynók  a  játékot. 

—  Miattam  ne.  Majd  később  belemelegszem. 

—  Az  én  kedvemért  ne  folytassuk. 

—  Nem  az  ön  kedvéért  játszom. 

—  Ha  pedig  a  dioscur  kedvéért  játszik  ön  velem,  akkor 
meg  épen  fölösleges  áldozatot  hoz  a  baráti  kötelességnek, 
mert  Brillianta  ma  este  elutazott  s  rajtam  kívül  nem 
mondta  meg  senkinek,  hogy  hová?  Aíylord  ezóta  vissza 
is  került  a  hőfel  des  acaciasból  a  saját  hőtelébe,  s  boszujá- 
ban  maga  főzi  otthon  a  punchot. 

—  Ez  jó  tromf  volt,  mondá  Metell,  akkor  csakugyan 
összeszámolhatunk. 

Azzal  elkezdték  a  táblán  följegyzett  számokat  össze¬ 
adni. 

E  közben  egy  clubszolga  jött  oda  Aletell  háta  mögé  s 
ezt  sugá  a  fülébe  : 

—  Egy  idegen  úr  van  odakinn  az  utczán,  batardban, 
sürgős  izenetet  hozott  Dalmatiából. 

Metellnek  Milióra  jutott  az  eszébe.  Voltakópen  mindig 
is  az  járt  az  eszében,  ez  az  izenet  csak  elevenebben  oda¬ 
hozta  őt  eléje.  Nem  is  gondolhatott  másra. 

Engedelmet  kért  játszótársától,  hogy  egy  pár  pillanatra 
eltávozhassák.  Bevett  szokás  volt,  hogy  idegent,  szabály- 

szerű  bevezetés  nélkül  a  Thombre-club  palotájába  be 
nem  eresztettek,  hanem  ha  a  clubtagok  közül  valakinek 
dolga  volt,  sürgetésen  elintézni  való,  az  kimehetett  az 
utczára  s  ott  végezhette  azt  el  zaklatójával. 

Tél  volt  az  idő,  február  közepe,  Metellnek  fel  kellett 
öltenie  a  ruhateremben  a  sok  galléros  redingotját,  s  úgy 
menni  ki  az  utczára. 

Nemsokára  valami  dördülés,  vagy  csattanás  hangzott 
odakinn  ;  nem  lehetett  jól  kivenni,  hogy  mi,  sem  azt,  hogy 
az  utczán  történt- e,  vagy  a  folyosón  ?  Az  urak  idebenn 
egyébbel  voltak  elfoglalva. 

Nehány  perez  múlva  Metell  visszatért  a  játszószobába, 
a  hol  társát  magára  hagyta.  Feltűnhetett  volna  arczának 
szokatlan  sápadtsága;  meg  az,  hogy  a  hosszú  redingotot 
itt  sem  vetette  le.  Azonban  ki  törődik  azzal,  hogy  egy 
játékos,  a  ki  vesztett,  miért  sápadt  arczú  ?  a  felöltőt  pedig 
igazolta  az,  hogy  menni  készül. 

—  Mennyi  a  veszteségem?  kérdé  a  muszkától. 

Az  megmutatta  neki  a  táblát. 

Metell  elővette  a  tárczáját  az  oldalzsebéből  és  fizetett. 

—  Micsoda  dördülés  volt  az  odakinn  ?  kérdé  a  muszka. 
Lőttek,  vagy  ajtót  csaptak  be  ? 

—  Aj  tócsattan  ás  volt,  mondá  Metell,  kissé  rekedtes 
hangon. 

—  Ön  most  hazamegy? 

—  Egyenesen  haza. 

—  Jó  éjszakát. 

S  még  megajándékozta  Metellt  egy  szivarral,  a  mit  az 
meggyújtott  a  gyertyánál  s  aztán  kezet  szorított  s  sziva¬ 
rozva  ment  le  a  kocsijáig. 

Mikor  a  rejteklépcsőn  felment  a  hálószobáig,  már  csak¬ 
ugyan  otthon  találta  lord  Camelborough  Adamot.  A  punch- 
égetésnél  kapta. 

—  Nos  ?  Hát  te  már  abbahagytad  a  játékot  ?  kérdé 
Adam  lord  a  belépőtől.  Ilyen  korán  ? 

—  Valami  jött  közbe,  a  mi  félbeszakított,  mondá  tom- 


Jókai:  Egy  játékos,  a  ki  nyer. 

pán  Metell.  —  A  nagybátyám  rámtalált  s  lekivatott  az 
utczára. 

—  Nos?  De  csak  nem  tett  veled  valami  bolondot? 

—  Csak  azt  tette,  a  mit  megigért,  keresztül  lőtt. 

Azzal  leveté  magáról  a  bő  burkonyt.  Akkori  divat  sze¬ 
rinti  hosszú,  sárga  selyem  mellény  volt  rajta,  az  egész 
meliény  csupa  vér  volt. 

—  Te  meg  vagy  sebesítve  ? 

—  Még  pedig  halálosan.  —  Ne  csengess  a  cselédeknek, 
kérlek.  Nem  kell  a  dologból  lármát  ütni.  A  gyilkost  nem 
szabad  üldözni.  Jó  volt  ez  így.  Nem  kell  nekem  orvos. 
Tudom,  hogy  meg  kell  halnom.  Egy  pár  órai  időm  van 
csupán,  a  míg  eszméletemnél  vagyok,  s  azt  jól  fel  kell 
használnom.  —  Maradj  mellettem.  —  Rád  kell  bíznom 
minden  ügyemet,  a  mit  félbehagyok.  —  Senki  mással  nem 
közölhetem  ezeket. 

Adam  lord  a  kér  evetig  vezette  barátját  s  karjaival  tartá 
fenn,  míg  az  elhelyező  a  fejét  a  vánkoson.  Már  ekkor  sok 
vért  kellett  vesztenie. 

—  Nem  tennéd  le  a  szivart  a  szádból?  mondá  neki 
Adam  lord. 

—  Nem.  Nagyon  jól  szelei.  Azt  hiszem,  hogy  eltart 
addig.  Ha  szívességet  akarsz  velem  tenni,  kérlek,  told  ide 
az  irótámlányt,  hadd  irok  levelet  a  húgomnak. 

S  Metell  hányát  dőlve  szivarozott  és  irt.  Az  egyik  kezét 
a  sebére  nyomva  tartá,  a  másikkal  irt.  Néhány  perez 
múlva  azt  mondá: 

—  Igazad  van.  Ez  a  szivarfüst  kápráztatja  a  szememet. 

S  eldobta  a  szivart.  Néhány  szó  leírása  után  megint 

íelsohajtott. 

—  Biz  én  nekem  így  is  káprázik  a  szemem.  Nem  tudom 
mi  lelte,  alig  látom  a  mit  irok.  Kérlek,  hajolj  ide  fölém 
s  mondd  íönnliangon,  hogy  mit  Írtam.. 

Adam  lord  odahajolt  Metell  fölé  s  leolvasta  neki  a 

papírról,  a  mit  az  tétovázó  betűkkel  odairt. 

/ 

—  Kedves  Miliórám.  —  En  haldoklóm.  —  Keresztül 

lőttek  párbajban.  - —  Nem  mehetek  érted.  —  A  pénz,  a 
mit  neked  Ígértem,  megvan.  —  De  te  ne  váltsd  ki  azon 
az  ősi  birtokot.  —  Maradj  távol  mindenkitől,  a  ki  roko¬ 
nunk.  —  Az,  a  ki  neked  ezt  a  levelet  át  fogja  adni,  egy¬ 
úttal  a  váltót  is  odaadja,  a  mely  vagyonodat  képviseli.  — 

tr 

0  majd  elfog  magával  vinni  szomorú  magányodból,  keres 
számodra  boldogabb  menedéket,  úgy  fog  rólad  gondos¬ 
kodni,  mintha  helyettem  bátyád  volna.  —  Ez  az  én  egyet¬ 
len  igaz  barátom,  lord  Adam  of  Camelborougb.  Isten 
oltalmazzon.  Légy  áldott !  —  Bátyád  Metell. 

Az  utolsó  szavak  olvastára  megölelte  a  haldoklót  Adam 
lord,  s  halkan  suttogá : 

■ —  Elfogadom  a  rámbizottat. 

Metell  kezét  nyujtá  neki  s  megrázta  szótalanul  Adam 
lord  jobbját. 

Azután  összehajtá  a  levelet,  belerekeszté  a  pénzről  szóló 

váltót,  s  lehúzta  az  újjárói  a  gyűrűjét,  azt  odanyujtá  lord 

Adamnak,  hogy  pecsételje  le  a  borítékot.  Majd  a  gyűrűt 

is  átadhatja  Miliórának,  családjuk  czímere  van  rajta. 

/ 

—  Es  most  hivass  nekem  egy  papot,  görög  unitus  pó¬ 
pát;  ne  orthodoxot,  mert  azoknál  a  gyónás  nem  járja.  — 
Teher  nyomja  a  lelkemet.  —  Azt  hiszem,  hogy  az  a  mes¬ 
terség,  a  mivel  én  vagyont  szereztem,  egészen  hasonlít  a 
banditáéhoz.  • —  Ki  tudja,  hogy  Ítélnek  odaát  a  más¬ 
világon?  —  Tesz-e  külömbséget  az  a  codex  a  kártyás  és 
a  tengeri  rabló  között?  —  Pedig  szeretnék  a  másvilágon 
legalább  olyan  helyre  jutni,  a  hol  megint  megláthatom  az 
én  szegény  kis  Miliórámat.  —  Kedves  kis  ártalan  madár- 
kám !  —  0  nem  tud  arról  semmit,  hogy  én  mi  úton  sze¬ 
reztem  számára  ezt  a  pénzt  ?  Az  ő  lelkére  nem  vet  árnyé¬ 
kot.  Azt  hiszi,  a  léghajót  találtam  fel,  azzal  szereztem.  Azt 
ám.  Megyek  is  már  rajta  fel  az  égbe.  ■ —  Szegény  kis  árva 
majmocskám!  —  Nem  fogom  már  neki  énekelni  a  bar- 
carolát,  mikor  a  part  felé  közeledik  a  csónakom.  —  Baj- 
társ !  Tudod  mit  ?  énekeld  te  helyettem  azt  a  dalt,  mikor 
arrafelé  vitorlázol  a  maitempói  csatornán  végig.  —  Adj 

ide  egy  hangjegy  papírt,  én  lekottázom  azt  neked,  tanuld 
be.  —  Örvendeztesd  meg  vele  majd  szegény  kis  bolondo¬ 
mat.  —  Aztán  eredj,  hozass  nekem  addig  egy  pópát.  — 

Siess  vele,  míg  a  hagymáz  utói  nem  ér. 

/ 

Es  aztán  leírta  az  eléje  tett  vonatozott  papirosra  a 
csónakászdal  hangjegyeit  iromba  vonásokkal,  a  míg  lord 
Adam  odajárt  papot  keresni. 

Biz  ez  nagy  időbe  kerül,  a  míg  az  ember  Páris  városá¬ 
ban,  késő  éjjeli  órában  egy  görög  unitus  papot  feltalálhat. 
Mire  a  pópával  visszatért  lord  Adam,  már  akkorra  Metell 
készen  volt  —  a  hangjegyzéssel  is,  meg  az  élettel  is. 

Mikor  a  pap  odatartá  neki  a  fülét,  hogy  gyónja  meg 
neki  lelke  terheit,  Metell  gyönge  lélekzetével  elkezdé  neki 
a  barcarola  utolsó  verseit  dúdolni : 

«Menj  vissza  esti  szellő, 

Suhanj  he  ablakán ! 

Mondd  meg  szerelmesemnek  : 

0  a  legszebb  leány  ! 

Nyomj  ott  ajakára 
Egy  csókot  éjszakára, 

Milióra .  .  .  Milióra  . . . ! » 

A  pópa  megáldotta,  felodotta.  . .  Ezt  bizony  megbocsát¬ 
hatják  neki  a  tulvilági  Ítélő  bírák  ! . . . 


ÉS  NEKI  MÉGIS  IGAZA  VAN. 

Szép  temetése  volt  Metellnek.  A  tatár  tábor  minden 
celebritása  ott  volt  a  végtisztességtételén.  Lord  Camel- 
borough  Adam  pompás  gránitobeliszkot  rendelt  meg  a 
sírkőfaragónál  legkedvesebb  barátja  hamva  fölé.  Csupán 
egy  clubtagot  nem  lehetett  ott  látni  a  temetésen,  a  -musz¬ 
kát;  bár  a  gyászjelentést  neki  is  megküldte  a  lord,  saját- 
kezüleg  czímezve.  Ezért  föl  is  tette  magában  Adam  lord, 
hogy  a  mint  visszatér,  ki  fogja  őt  hívni  párbajra. 

A  muszka  azonban  megelőzte  őt,  mikor  lord  Adam  a 
palotájába  visszatért,  már  ott  várt  rá  a  salonjában. 

—  Ön  nem  jött  el  a  mi  barátunknak  a  temetésére! 
szólt  a  lord,  egyenesen  rátámadva  a  muszka  grófra. 

—  Nem  mentem  el,  viszonzá  a  gróf,  mert  nem  akartam 
azt  koczkáztatni,  hogy  az  egész  világ  füle  hallatára  mond¬ 
jam  önnek  szemébe  azt  a  bárom  szót,  a  mit  ott,  a  hol 
önnel  találkozom,  ki  kell  mondanom.  Ön  lord  Camel- 
borough  Adam  kém,  orgyilkos  és  szemfényvesztő. 

—  Három  nehéz  szó ! 

—  Három  olyan  szó,  a  miért  nem  szokás  megverekedni, 
hanem  a  miért  vagy  bocsánatot  kérünk  attól,  a  kinek  ez 
mondva  volt,  ha  el  tudta  hárítani  magáról ;  vagy  kire- 
kesztjük  a  társaságból,  ha  nem  volt  mentsége. 

—  Halljam  önnek  a  vádjait,  gróf  úr. 

—  Meghallja.  Önnek  tudomása  volt  Metellnek  egy 
titkáról,  miszerint  egy  nagybátyja,  a  kinek  az  egyet¬ 
len  fia  öngyilkos  lett  Metell  kártyaszerencséje  miatt, 
azzal  fenyegette  őt  hogy  ha  még  egyszer  kártyát  vesz  a 
kezébe,  ő  ott,  a  hol  előtalálja,  keresztüllövi.  Ezért  viselt 
Metell  Párisban  álnevet.  Ön  megtudta  Metellnek  az  igazi 
nevét,  s  denunciálta  őt  a  nagybátyja  előtt,  a  kit  könnyű 
volt  azután  feltalálni,  minthogy  ő  is  ugyanazon  nevet 
viselé,  s  azon  a  vidéken,  a  hol  ő  lakik,  minden  em¬ 
ber  tudja,  hogy  az  ő  fia  lőtte  magát  főbe.  A  nagy¬ 
bátyja  idejött,  az  ön  utasítása  nyomán  rátalált  Me- 
tellre,  épen  mikor  kártyázott  s  megölte  őt.  Ez  az  ön 
műve  volt. 

—  Ön  nagyon  pontosan  van  értesülve,  gróf  úr. 

—  Igen  pontosan.  Itt  van  nálam  a  nagybátyájának 
hozzám  irt  levele,  ebben  értesít  körülményesen  az  egész 
esetről,  miután  épen  én  voltam  azon  az  estén  Metellnek 
a  játszó  ellenfele.  Azért  tudatja  velem  az  egész  dolgot, 

tr 

nehogy  ártatlan  embereket  üldözzenek  miatta.  0  volt  a 
gyilkos.  Ez  ő  náluk  dalmatáknál  divatos  szokás;  vérboszu- 
nak  hívják.  Ha  processust  akarunk  ellene  indítani,  mén- 

jünk  Eagusába,  ott  igen  jó  törvényszékek  vannak.  0  ezt 
a  levelet  a  haj  óraszálláskor  irta  hozzám.  Ebből  tehát 
kisül,  hogy  ön  kém  volt,  a  ki  egy  gentlemant  elárult, 
orgyilkos  volt,  a  ki  a  jó  barátját  megölette,  és  végül  szem¬ 
fényvesztő,  a  ki  obeliszkot  faragtat  annak  a  számára,  a 
kit  meggyilkoltatott.  Igaz-e  ez  a  három  állítás  ? 

—  Mind  a  három  igaz. 

—  S  van  önnek  rá  valami  mentsége  ? 

—  Van. 

Azzal  lord  Adam  szétgombolta  a  mellénye  csipkefodrait 
s  az  inge  alól  egy  nyolczágú  arany  csillagot  vont  elő. 

E  csillag  láttára  a  muszka  csak  lesütötte  a  fejét.  — 
Egyszerre  vége  volt  az  arezán  a  támadó  büszkeségnek. 
Eabbá  tett  fogoly  lett  belőle. 

Lord  Adam,  azzal  az  öntudatos  büszkeséggel,  mely  le¬ 
fegyverez,  lépett  megtámadója  elé  s  egész  bátran  tekinte 
a  szemébe. 

—  Jöjj  a  dolgozószobámba,  mondá  neki,  ott  majd  meg¬ 
tudod  a  többit. 

Azzal  ő  maga  előre  ment,  vendégét  engedte  hátul  jönni. 

A  könyvtárakkal  körül  megrakott  s  nagy  térképekkel 
diszített  szobába  érve,  helyet  mutatott  a  pamlagon  az 
orosznak;  ő  maga  egy  kerekes  székbe  vetette  magát,  a 
zsinórra  akasztott  arany  csillagot  ujja  körül  szélmal- 
moztatva. 

—  Te  tudod,  hogy  mi  ez  a  csillag?  A  szojusz  blago- 
densztoiga  jelvénye,  a  minek  te  is  tagja  vagy.  Ez  az 
egyessége  minden  szabadságra  törekvő  szláv  népnek,  a 
mihez  tartoznak  a  hellenek,  oláhok  s  talán  majd  a  ma¬ 
gyarok  is. 

—  De  te  angol  vagy.  Hogy  kerülsz  bele  ? 

—  Az  nem  tesz  semmit.  A  hol  csak  szabadságharcz 
van  a  világon,  mindenütt  találsz  angolokat.  Majd  lesznek 
Moldvában,  lesznek  Hellászban  is,  ha  a  hetairia  megindítja 
cselekvését.  Én  már  tettem  is  valamit,  azért  birom  az 
arany  csillagot.  Az  én  nevem  «Deli  Markó ». 

—  Micsoda?  te  voltál  az,  a  ki  az  uskók  népet  fellází¬ 
tottad  s  a  dalmata  partot  fellármáztattad  velük  ? 

—  Az  szép  kis  lárma  volt.  Az  osztrákoknak  egy  had¬ 
sereget  kellett  miatta  mozgósitaniok;  már  eddig  egy  pár 
millió  forintjuk  füstöt  vetett. 

—  De  hát  mit  vétettek  neked  épen  az  osztrákok? 

—  Azt  is  megmondom.  Azt  is  tehetném  ugyan,  hogy  a 

magas  pathos  hangján  beszéljek  veled,  hogy  fenkölt 

diatribákat  zengedezzek  szabad  népekről,  s  azokat  elnyomó 

zsarnokokról;  de  ezt  hagyom  akkorra,  majd  —  mikor  az 

angol  felsőházban  fognak  megtámadni  az  ellenfeleim; 

itt  most  négy  fal  között  s  te  előtted  nem  erőteltem  meg  a 

fantáziámat,  igazat  mondok.  A  lord  kanczellár  engemet 

proponált  Bécsben  nagykövetnek,  s  erre  Metternich  azt 

felelte,  hogy  nem  bánja,  küldjön  ő  felsége  akár  egy  egész 

okos  embert,  akár  egy  egész  bolondot  követül  Bécsbe,  de 

ne  egy  félbolondot.  Éleznek  elég  jó  ez  egy  osztrák  mi- 
/ 

nisztertől.  En  erre  aztán  azt  mondtam,  no  hát  legyünk 
egész  bolondok,  hogy  megnyerjük  Metternich  tetszését. 
S  megcsináltam  neki  az  adriai  tengerparti  lázadást.  Vol¬ 
tam  három  hónapig  uskók  fejedelem,  hordattam  magam 
előtt  dárdára  tűzött  fejeket  s  viseltem  háborút  két  nagy 
hatalom  ellen  szárazon  és  tengeren. 

—  Csakhogy  már  most  vége  van  a  fejedelemségnek  is, 
meg  a  hadviselésnek  is. 

—  Csak  most  kezdődik  mind  a  kettő.  Most  jön  a  java. 
En  teszek,  a  míg  ti  cunctatorkodtok.  Ezért  kellett  meg¬ 
halni  Metellnek ,  mert  ő  is  a  halogatás  embere  volt.  Én 
nem  vagyok  az.  Valahol,  valakinek  el  kell  kezdeni  a  dol¬ 
got.  Ypsilanti  tűzze  ki  a  zászlót  Moldvában,  Germanos 
Mauromichalis  a  Peloponnesusban,  Moreában,  én  föl¬ 
veszem  azt  az  adriai  parton,  a  hol  Metellnek  lett  volna 
kötelessége  a  szabadsághősök  élére  állni.  Mert  nem  tette, 
meghalt. 

A  te  kötelességed  pedig,  a  mint  meghallod,  hogy 
a  Karst  és  a  Vellebit  között  újra  fellobbant  a  harcz,  a 

hajóddal,  a  mi  rád  van  bízva,  betömi  a  cattaroi  öbölbe  s 
fegyverre  hívni  a  fekete  begyek  lakóit. 

Lord  Adam  olyan  hangon  beszélt  a  muszkához,  a  minőn 
vezér  szokott  beszélni  az  alárendeltjéhez. 

—  En  tudom  a  kötelességemet,  szólt  a  muszka,  csak¬ 
hogy  előre  mondhatom,  hogy  az  a  vállalat  most  a  leg¬ 
nagyobb  nehézségekkel  fog  járni.  A  segnai  rosszul  sike¬ 
rült  lázadás  talpra  állította  az  osztrákokat ;  most  azok 
minden  pontot  megszállva  tartanak ,  minden  közeledő 
hajót  megmotoznak  s  a  mint  egy  puskalövést  meghalla¬ 
nak,  azonnal  minden  oldalról  ott  teremnek,  szétverik  a 
csoportozókat. 

—  Csakhogy  nem  fogják  a  puskalövést  meghallani. 
Van  nekem  egy  új  találmányom :  olasz  alchymistától  sze¬ 
reztem.  Nézz  ide.  Itt  egy  csipetnyi  gyapot.  Az  ember  azt 
gondolná,  rheuma  ellen  akarom  dugni  a  fülembe.  Nem  ; 
pisztolyba  teszem,  golyót  a  tetejébe.  Most  nézd  azt  a  pléh 
kályha-ellenzőt,  ugy-e  nincs  rajta  lyuk  ?  Egy,  kettő,  ugy-e 
most  már  keresztül  van  lyukasztva  ? 

A  pisztoly  csöve  egy  kis  fehér  füstöt  lövellt  ki,  alig 
észrevehető  lánggal  és  semmi  durranással. 

—  Nos,  látod?  Ez  a  néma  fegyver.  A  ki  el  nem  árulja 
magát  se  lobbanással,  se  durranással.  Elejti  az  osztrák 
előőrsöt  észrevétlenül,  leöli  az  előcsapatot,  híradás  nél¬ 
kül;  golyózáporral  borítja  el  bokrok  mögül,  sziklaodukból 
az  ellenséget,  a  nélkül,  hogy  az  tudná,  honnan  jött  a 
lövés?  s  aztán  a  mellett  olyan  ártatlan  portéka,  hogy 
mindenütt  he  lehet  csempészni.  Ugyan  ki  gyanakodnék 
rá  ?  Azt  hiszik,  vatta,  téli  kabátba  béllésnek  való. 

—  Rettenetes  stratagéma !  szólt  elszörnyedve  a  muszka. 
S  te  ezt  akarod  az  uskókok,  morlákok  kezébe  adni  ? 
I)e  hisz  ezzel  te  az  egész  hadviselési  rendszert  fel  fogod 
forgatni,  az  nem  lesz  többé  harczolás,  hanem  tömeges 
orgyilkolás. 

—  «Mais  c’est  la  guerre  !»  mondá  lord  Adam  váll¬ 


vonva. 

Hát  bizony  « ilyen  a  háború  !» 

—  Metellnek  is  kifogása  volt  ez  ellen,  folytatá  Adam 
lord.  Most  már  nem  szól  ellene. 

—  Olyan  kedves  barátod  volt  és  megöletted. 

—  «Mais  c’est  la  politique.» 

Hát  bizony  ilyen  a  politika. 

—  Van  egy  igen  kedvező  hadállásom,  a  honnan  az  új 
mozgalmat  megindíthatom ,  folytatá  Adam  lord.  Egy 
elátkozott  vár  az  adriai  tengerparton.  Nem  rég,  az  illyr 
királyság  idejében,  ott  tartották  a  francziák  azokat  a  bete¬ 
geiket,  a  kiket  az  a  ragály  lepett  meg,  a  mit  Egyptomból 
hoztak  magukkal,  Marguerita  a  neve.  Ettől  az  asszony¬ 
névtől  jobban  irtózik  osztrák  és  dalmata,  mint  a  kartács- 
tűztől.  Még  a  tájékára  sem  mernek  közelíteni  a  skriljevo- 
spitálnak.  Pedig  ezt  a  ragályt  nem  kaphatni  meg  más 

által,  mint  ha  egy  férfi  és  egy  asszony  egymást  megeső- 
/ 

kolják.  Es  erre  a  Frangipáni  várban  igazán  nagy  a  kisér¬ 
tés.  Ott  lakik  a  legszebb  leán}T,  a  kit  valaha  életemben 
láttam.  Oda  rejtette  el  Metell  barátunk  a  húgát,  mint 
biztos  helyre,  addig,  a  míg  ő  számára  itten  mi  tőlünk  egy 
kis  vagyonkát  összekapargat  a  kártyán.  Ezt  ő  nekem  maga 
fedezte  fel. 

—  S  te  aztán  oda  mentél  és  elcsábítottad  a  leányt. 

—  Nem  egyszerre.  Mert  a  milyen  szép,  olyan  bámu¬ 
latra  méltó.  Mint  a  havasi  csúcs,  mikor  hajnalfény  éri, 
rózsaszínű,  mikor  közel  érjük,  tiszta  fehér.  Mikor  az  első 
találkozásnál,  diadalmas  hadjáratom  után,  fejedelmi  pom¬ 
pában  jelentem  meg  előtte,  mint  nagylelkű  szabadító, 
(akkor  már  az  éhhalállal  küzdött)  három  lépésnyire  nem 
bocsátott  magához  közel,  kész  volt  inkább  rám  huszítani 
emberképű  kutyáját  s  a  kutyaképű  embereit,  hanem  mi¬ 
kor  másodszor  kerültem  eléje,  mint  üldözött  skoko,  ron¬ 
gyosan,  tépetten,  kimerültén,  akkor  ölébe  vett,  elrejtett 
sötét  odúba,  ott  levetkőztetett,  én  ájultnak  tetettem  ma¬ 
gamat  s  a  míg  villanyos  kezeivel  életre  dörzsölt,  mond¬ 
hatom,  hogy  még  csak  el  sem  pirult  az  arcza.  Olyan 


ártatlan,  mint  egy  gyermek  s  oly  heves  fantáziájú,  mint 
egy  háremhölgy,  egyesülve  benne  a  szűz  és  a  tündér.  Igazi 
dalmata  leány,  jég  közepéből  kisugárzó  tűz.  Mint  a  fel¬ 
hőből  a  villám,  úgy  delej  ezik  ki  belőle  az  eszményi  gyö¬ 
nyör-szikra.  Csak  egyszer  látott,  s  ettől  a  benyomástól 
múzsává  alakult  át,  nézd,  ezt  a  verset,  a  mit  Deli  Markó¬ 
ról  irt :  ennyi  láng  három  költőnek  elég  volna,  hogy  me¬ 
leget  öntsön  a  verseibe. 

A  gróf  meglátta  a  ballada  hátlapjára  irt  levelet. 

—  S  mikor  neked  adta  ezt  a  verset  a  leány,  akkor  a 
bátyjához  is  irt  izenetet  s  nem  tudva,  hogy  az  álnevet 
visel  itt,  az  igazi  nevét  irta  oda,  te  ő  tőle  tudtad  ezt  meg. 
És  így  Metellt  a  húgától  elvett  fegyverrel  ölted  meg. 

—  «Mais  c’est  la  diplomatie.» 

Hát  bizony  ilyen  a  diplomatia. 

—  S  most  azután  nem  elég,  hogy  Metellt  eltetted  a  láb 
alól,  hanem  még  vissza  is  akarsz  menni  a  dalmata  partra, 
hogy  a  védtelenül  maradt  leányt  prédára  ejtsed.  Bizonyo¬ 
san  rád  bizta  őt  végakaratával  a  haldokló,  mint  legjobb 
barátjára,  hogy  hozd  el  onnan,  vidd  el  oda,  a  hol  legjobb 
helye  lesz.  Es  te,  minthogy  a  Frangipáni  várban,  az 
egyiptomi  mirigy  rémes  án^ékában  szerelmeskedni  ma¬ 
gad  sem  mersz,  elviszed  őt  magaddal  a  zenggi  szikla¬ 
völgyek  közé  az  uskókok  népéhez,  a  kik  elébb  elrabolják 
az  asszonyt,  azután  megszolgáltatják,  azután  megve¬ 
rik,  azután  élik  vele  világukat,  s  csak  azután  esküsznek 
meg  vele  az  oltárnál,  s  az  a  leány,  a  ki  oly  ártatlan, 
és  oly  lángoló  vérű ,  követni  fog  vakon,  őrülten !  s 
büszke  lesz  rá,  hogy  meggyalázod,  azt  hiszi,  királynévá 
teszed ! 

—  «Mais  c’est  l’amour!» 

Hát  bizony  ilyen  a  szerelem  ! 

—  És  aztán  ott  a  vad,  szilaj  erkölcsű  nép  között,  mely¬ 
nek  minden  vallása  a  babona,  a  hol  minden  kalandort 
Deli  Markónak  s  minden  csavargó  nőt  Margarita  tündér¬ 
arának  néznek,  ő  csakugyan  annak  fogja  hinni  magát,  s 

megy  veled  és  társaival  minden  csatába,  portyázásba, 
rablókalandba;  tölti  a  fegyvereiteket,  s  dalolja  a  csata¬ 
dalaitokat  s  viszi  ntánatok  a  csatában  levágott  ellenség 
fejét,  üstökénél  fogva,  és  tánczolja  a  kólót,  átugrálja  a 
tüzet,  a  fekete  bortól  megittasodva,  s  dalolja  a  véres  hős¬ 
tetteit  egy  orgyilkos  csordának. 

—  «Mais  c’est  la  poésie  !» 

Hát  bizony  ilyen  a  költészet. 

r 

—  Es  aztán,  ha  csáléra  talál  menni  az  egész  dolog ,  ha 
kiesik  a  világ  feneke,  ha  az  osztrákok,  meg  a  törökök  szét¬ 
verik  a  dalmata  lázadók  csoportjait,  a  ladikjaikat  elége¬ 
tik,  a  váraikat  széthányják,  a  fegyvertáraikat  lerombolják, 
élelmiszereiket  elveszik  ,  a  megmenekült  zendíilőket  be¬ 
szorítják  az  emberlaktalan  sziklák  közé,  éh,  szomj,  ziva¬ 
tar,  ragály,  nyomor  martalékául :  akkor  te  előállsz  s  azt 
mondod  az  osztrák  Kriegskomissárnek :  «Az  én  nevem 
lord  Adam  of  Camelborough,  Wellington  herczeg  öcscse, 
a  Batlirend  tulajdonosa,  nekem  minden  hajszálam  szent 
és  sérthetetlen,  követelem  a  passe  partout-mat.»  A  szép 
leányt  pedig,  a  tündérarát  otthagyod  az  uskókoknak,  néz¬ 
zék  özvegyednek  s  vessenek  rá  sorsot,  hogy  kié  legyen  ? 

Lord  Adam  elnevette  magát : 

■ —  «Mais  c’est  le  jeu  !» 

Hát  bizony  ilyen  a  játék  ! 


A  VÁRVA  VÁRT  MEGÉRKEZIK. 

Hát  bizony  ilyen  a  játék  ! 

Az  ember  vagy  nyer,  vagy  veszt. 

S  néha  a  nyereség  még  rosszabb,  mint  a  veszteség. 


Metellnek  ugyan  kedvezett  a  szerencse.  Nyert  magá¬ 
nak  egy  szép  obeliszkot  a  Pere  La  Chaise  temetőben,  a 
húgának  egy  kapitálist,  meg  egy  dicső  vőlegényt,  meg  egy 

uskók  királyi  trónust.  Mind  a  kártyán  nyerte,  tisztessége¬ 
sen.  Nyugodtan  pihenhet  most  már  a  gránit- oszlop  alatt, 
s  játszhatja  a  l’hombret  a  csontemberrel  odalent.  Miliórá- 
nak  a  sorsát  a  legjobb  rendben  hagyta. 

Lord  Adam  és  a  gróf  két  külön  hajón  egyszerre  vitor¬ 
láztak  ki  a  roueni  kikötőből.  Az  egyik  az  angol  Delphin 
briggen  utazott,  a  másik  az  orosz  Borodinón.  Az  angol 
jobb  vitorlás  volt,  elhagyta  az  oroszt;  azonban  úgy 
egyeztek,  hogy  megvárja  az  anconai  kikötőben  az  utóbb 
érkezőt. 

A  titkos  szövetség  szabályai  szerint  lord  Adam  paran¬ 
csolt  az  alsóbb  rendű  tagnak,  az  orosznak  azt  kellett 
tenni,  a  mit  ő  mond.  A  román  szövetségesek  és  a  görög 
hetairisták  is  mind  készen  voltak  a  cselekvésre.  Ha  a 
kitörés  egyszerre  minden  ponton  megtörténhetik,  a  siker 
el  nem  maradhat.  Odafenn  Szent-Pétervárott  aztán  gon¬ 
doskodott  róla  az  összeesküvők  központi  bizottsága,  hogy 
az  orosz  czár  siessen  a  maga  haderejével  a  feltámadt 
románok,  görögök  és  szerbek  segítségére,  s  ha  tétovázni 
talál,  akkor  ki  volt  rá  mondva,  hogy  elfogják,  minden 
családtagjával  hajóra  pakolják  s  átszállítják  Amerikába, 
idehaza  pedig  kikiáltják  a  köztársaságot,  mely  njmlcz 
országot  egyesít  magában :  Nagy-  és  Kis- Oroszországot, 
Lengyelországot,  a  Erimet  a  Kaukázussal,  Moldvát  Oláh¬ 
országgal,  Hellászt,  Szerbiát  egész  az  Adriai  tengerig  és 
Magyarországot. 

Ez  a  nyolcz  név  volt  a  nyolczágú  csillagra  felírva. 
S  ez  nem  volt  ábránd,  a  mit  fiatal  rajongó  diákok  ag}7a 
forralt  ki ;  ez  egy  igen  komoly  tervezet  volt,  a  miben  ma¬ 
gas  világi  állású  főurak,  diplomaták,  hős  hadvezetők 
értettek  egyet,  nagy  catastrophák,  véres,  izgalmas  harczok 
következtek  ebből. 

Az  orosz  hajó  négy  nappal  később  érkezett  meg,  mint 
az  angol. 

Az  alatt  Adam  Lordnak  ideje  volt  személyesen  kém- 
szemlészeteket  tenni  a  dalmata  partokon,  gyors  röptű 

vitorlás  csónakával.  Halásznak  volt  öltözve,  a  cliioggioták 
viselete  szerint,  s  minden  nyelven  tudott  beszélni,  ebben 
bámulatos  lángesze  volt,  egy  hónap  alatt  a  legvadabb 
idegen  nyelvnek  birtokába  tette  magát,  s  úgy  tudott  ját¬ 
szani  minden  szerepet,  mint  még  soha  színpadon  nem 
játszott  senki.  A  milyen  felismerhetetlen  volt  nála  lady 
Adamina  szalüppjében  a  férfi,  épen  olyan  sejthetetlen 
maradt  a  chioggiota  halászzubbonyában,  vagy  Deli  Markó 
szurkájában  az  angol  mylord.  Valódi  csodaművész  veszett 
el  benne. 

Kémszemléi  alatt  meggyőződött  felőle  lord  Adam,  hogy 
az  osztrákok  a  dalmata  partokat  nagyon  jól  őrzik,  ellenben 
a  török  partokra  senki  sem  ügyel.  Az  orosznak  könnyű 
munkája  lesz,  Skutari  felől  fellázítani  a  fekete  hegyek 
lakóit,  hanem  az  övé  annál  nehezebb.  De  mégis  kész  volt 
a  tervével. 

A  Frangipáni  vár  környékét  még  mindig  varázs  takarja 
be.  Azt  csak  nagy  távolban  tartják  kordonnal  körülzárva, 
a  hogy  a  pestises  vidéket  szokták,  de  vizsgálódni  bele  nem 
megy  senki. 

Ide  eljutni  könnyű  munka  lesz,  a  chioggiota  halászok 
végig  szoktak  járni  az  egész  Quarnerón,  az  a  csatorna  oly 
gazdag  halakban,  hogy  még  a  távol  Chioggia  lakóit  is  el¬ 
tartja. 

Egy  halászcsónakon  ellehet  szállítani  azt  a  vesze¬ 
delmes  új  találmányt,  a  hang  nélküli  lőszert  ebbe  a  várba, 
innen  aztán  kézen-közön  ki  lehet  azt  osztani  a  közel  he¬ 
gyek  közé  menekült  uskókoknak.  Ha  azok  egyszer  a  lőszer 
birtokában  lesznek,  az  osztrák  zárvonal  őreit  észrevétlenül 
lepuskázhatják,  s  éjszaka  meglephetik  Zengg  városát. 
A  puska  csak  öl,  de  nem  durran,  az  alvókat  nem  ébreszti 
fel  a  harcz,  könnyen  halottakat  csinálnak  belőlük.  Aztán 
nyomulhatnak  előre  mindig  sötétben,  némán  bujkálva, 
nem  küldve  maguk  előtt  íegyverropogást,  nem  hagyva 
mögöttük  élő  ellenséget,  míg  egyszer  csak  egész  hosszában 
égni  fog  a  dalmata  part,  a  nélkül,  hogy  valaki  látná  a 

lángját,  fellobban  az  akna,  a  nélkül,  hogy  valaki  hallaná 
a  dördülését ! 

S  ez  az  új  pokolgyujtogató-szer  könnyen  becsempész¬ 
hető  a  partőrök  és  czirkáló  hajók  minden  fürkészkedése 
mellett.  A  kutató  douniérek  nem  találnak  mást  a  csónak¬ 
ban,  mint  táblákba  rétegezett  gyapotot,  rendes  csomagok¬ 
ban,  arra  pedig  szükségük  van  a  paplancsinálóknak,  leg¬ 
feljebb  azt  fogják  rá  mondani,  hogy  ez  bizony  egy 
kicsinyt  fehérebb  is  lehetne.  Nem  is  álmodnak  róla,  hogy 
abból  minden  csipetnyi  egy  emberhalál. 

S  ezt  a  rémséges  országfelforgatási  tervet  milyen  va- 
rázszsal  ragyogja  be  a  vele  összeszőtt  szerelmi  dráma. 

Egy  tündérnek  született  leány,  a  ki  el  van  átkozva  egy 
boszorkányos  várban,  elrejtőzött  álomra,  s  ott  vár  a  meg¬ 
váltó  lovagjára,  a  ki  a  bűvös  karddal  levágja  az  őriző 
sárkánynak  a  fejeit. 

A  leány  csupa  ártatlanság,  csupa  szerelem.  A  ki  mikor 
a  szivét  odaadja,  nem  számít,  nem  követel,  nem  irat  há¬ 
zassági  szerződést,  nem  móringoltat,  nem  esküdtet  meg, 
csupán  azt  kívánja,  hogy  szeressék. 

A  bátyja  levele  jó  helyen  van  elrejtve  lord  Adamnál  a  tü¬ 
szőben,  egy  kis  arany  szelenczébe,  a  hol  még  az  arczképe 
is  megvan,  az  a  miniatűr  festmény,  amit  még  akkor  aján¬ 
dékozott  a  barátjának,  a  mikor  azt  asszonynak  hitte. 
Váltó,  levél  és  arczkép  hermeszileg  elzárt  rejtekben  van¬ 
nak,  ezeket  jól  meg  kellett  őrizni  a  tengeri  útban,  a  hol 
az  ember  hajótörést  is  szenvedhet. 

Ha  ezt  a  levelet  megkapja  a  leány,  minden  aggodalom 
nélkül  követni  fogja  azt  a  jó  barátot,  a  kire  őt  a  bát3Tja 
rábízta. 

S  hová  vinné  őt  a  Deli  Markó  máshova,  mint  a  maga 
királyi  várába.  A  ballada  is  azt  kívánja,  a  mit  maga  Milióra 
álmodott  ki. 

Azok  lesznek  aztán  az  olympi  gyönyörök  napjai,  dia¬ 
dalmas  harcz  és  diadalmas  szerelem  közepett.  S  aztán  az 
ember  akkor  végezheti  el,  a  mikor  akarja,  —  a  harczot  is, 

meg  a  szerelmet  is.  Ha  megunta,  azt  mondja  rá  :  « egy  kis 
félreértés  volt»  s  aztán  hat  hónapra  elnapoltatik  a  bili. 
Egy  kis  epizód  volt.  Punctum.  Két  év  múlva-  elveheti  a 
mylord  a  neki  szánt  herczegasszonyt,  s  tíz  év  múlva  ott 
ülhet  a  gyapjuzsákon  s  csinálhat  a  mostani  tréfájával 
ellenkező  politikát.  Deli  Markó,  meg  a  tündérszép  arája! 
Erről  ne  beszéljünk  többet. 

«Mais  c’est  la  jeunesse  ! » 

Hát  bizony  ilyen  a  fiatalság ! 


Már  dagasztja  ászéi  a  vitorlát!  Kedvező  szél  fuj  a 
Maltempo-csatornán. 

Az  a  halász,  a  ki  a  parthoz  oly  közel  sikamlik  tova 
Porto  Ké  felé,  mandolint  is  hozott  magával. 

Mikor  a  Frangipáni  vár  négy  tornya  előbontakozik  a 
partvidék  bűvös  panorámájából,  a  halász  előveszi  a  mando¬ 
lint  s  elkezdi  énekelni  a  csónakászdalt. 

Szép  hangja  van,  olyan  csengő,  mint  egy  asszony i 
althang. 

A  tengeren  messze  elszokott  hangzani  a  dal. 

Szép  derült  az  idő,  meleg  tavaszi  nap  van,  a  vándor 
halak  csoportjai  hosszú  ezüst  vonalakat  húznak  a  tenger 
tükrén  végig,  a  repülő  halak  denevérröpttel  czikáznak  a 
légben  a  szitakötők  után. 

«Eljött  az  esti  szellő, 

Ringatva  csónakom  .  .  .  .» 

A  halász,  daloltában  le  nem  veszi  a  szemeit  az  egyre 
közeledő  Frangipáni  várról.  A  komor  épület  ablakai  az 
alkonyodó  naptól  úgy  ragyognak,  mintha  tűzlángban  ég¬ 
nének. 

Az  énekes  úgy  képzeli,  mintha  az  egyik  toronyablakból 
fehér  kendőt  lobogtatna  feléje  valaki. 

Ez  a  fehér  kendő  egészen  felizgatja  minden  érzékeit. 
Nem  lát,  nem  hall,  nem  gondolkozik  másról. 

Várják,  —  megismerték,  —  szeretik! 

Csak  felfelé  néz,  nem  ügyel  a  tengerre. 

Mélyen  a  tengertömeg  indigósötétjében  jön  közeledve 
valami  fehér  árnyék.  Valami  vizalatt  járó  hajónak  lehetne 
nézni,  oly  roppant  tömeg.  Két  szeme  oly  rémesen  világít. 
A  vízlakók  riadva  rohannak  szerteszét  az  htjából,  a  delfi¬ 
nek  sírása  felhangzik  a  mélyből. 

Idefenn  a  barcarola  végaccordjai  ringanak  el  a  hullám 
felett:  «Milióra  .  .  .  Milióra». 

Rég  elmúlt  az  Ígért  határidő,  a  mikorra  Deli  Markó 
visszatérni  fogadkozék,  s  azóta  nap  múlt  nap  után  s  az 
eljegyzett  menyasszony  komolyan  vette  a  dolgot,  minden 
este  ott  bámulta  a  torony  ablakából  a  tengert,  kérdezgetve 
a  feltünedező  vitorláktól,  melyik  az  övé?  Vitorla  kelt,  vi¬ 
torla  szállt !  de  a  Frangipáni  vár  előtt  egy  sem  kötött  ki. 
A  leány  álmodott  tovább.  Mindennap  újra  álmodta  azt,  a 
minek  meg  kell  történni.  Olyan  bizonyos  volt  az  előtte, 
mint  a  credonak  a  tételei,  a  mikből  egy  szónál  sem  sza¬ 
bad  felakadni. 

Vissza  fog  jönni ! 

Ha  ma  nem,  hát  holnap.  Aztán  megint  holnap. 

Axamita  alig  hallotta  a  szavát  ezóta.  A  katonaviselt 
leány  félt  is  tőle,  mint  a  Vilától  s  nem  merte  háborgatni. 
Csak  úgy  messziről  nézte,  hogy  mit  csinál  ?  Estónkint, 
mikor  beállt  az  apály,  Milióra  lejött  a  kastélyból  a  partra 
a  valle  Drazsicza  felé.  Itt  a  sziklapart  ellapályosodik,  s 
tengerapálykor  felbukkannak  a  fenékről  a  conglomerát- 
sziklák,  a  mik  ott  zátonyt  képeznek.  Miliórának  különös 
kedve  volt  ezeken  a  sziklákon  végig  lépegetni,  s  aztán 
egyikére  a  legszélsőknek  letelepedni,  ott  a  czipőit,  haris¬ 
nyáit  lehúzta  s  aztán  a  lábaival  lubiczkolt  a  vízben,  a  mit 
a  láthatáron  lehanyatló  nap,  hosszú  tűzoszlopként  arany - 
nyá  változtatott  Egy  egész  arany  hid  volt  az,  mely  az  ő 
lábánál  kezdődött  s  a  napban  végződött. 

Axamita  nem  háborgatta  őt  ebben  a  gyönyörűsé¬ 
gében. 

Vannak,  a  kik  ezt  nagy  gyönyörűségnek  találják,  naple- 
áldoztakor  a  tengeren  végig  bámulni. 

Hanem  egy  délután  mégis  megszólította  Miliórát 
Axamita. 

—  Jó  lenne,  kiasszony,  ha  mostanában  nem  mosogatná 
a  lábacskáit  a  tengerben,  az  öreg  Pabló  beszéli,  hogy  a 
halászok  egy  pesce  canét  láttak  a  csatornában.  Tudja? 
Egy  pesce  canét. 

—  Ismerem.  Találkoztam  egyszer  vele,  mikor  a  bátyám 
idehozott.  Szép  szörnyeteg ! 

—  No  akkor  hát  nagy  szál  viaszgyertyával  tartozik  a 
kisasszony  a  lorettói  szent  szűznek,  hogy  megmenekült 
a  bátyjával,  mert  a  pesce  cane  nagyon  szereti  a  fehér  húst. 

—  Itt  a  parton  csak  nem  támadhat  meg. 

—  Igaz,  hogy  a  czápa  nem  szeret  a  fejével  a  szikláknak 
neki  menni,  hanem  a  farkával  leüthet  valakit  onnan. 

—  Jól  van.  Majd  magammal  viszem  a  handzsáromat 
jövőre. 

—  De  kisasszony,  a  czápa  ellen  meg  nem  véd  a 
liandzsár. 

—  Nekem  van  egy  könyvem,  a  miben  az  áll,  hogy  a 
búvárok,  ha  a  czápával  találkoznak,  bátran  alája  úsznak, 
a  czápa  lefelé  nem  tud  harapni,  éles  késsel  végig  hasítják 
a  gyomrát. 

— ■  Jaj,  kisasszony,  azok  a  czápák  vagy  nagyon  gyer¬ 
mekek  lehetnek,  vagy  a  búvárok  lehetnek  valami  óriások, 
vagy  pedig  azok  lehetnek  valami  jó  keresztyének,  a  kik- 
nek  mindent  el  kell  hinni,  a  mi  könyvben  nyomtatva  van. 

Erre  aztán  Milióra  kikergette  őt  a  szobából,  hagyjon 
neki  békét  a  kutyahalával. 

Másnap  reggel  aztán  lelkendezve  tört  be  hozzá 
Axamita. 

—  A  mit  megmondtam  !  Most  már  itt  a  Zeár-öböl  körül 
csatangol  a  czápa.  Ma  reggel  korán  a  rovinóiak  úsztatták 
a  juhaikat  a  tengerben,  gyapjunyiráshoz  készülve,  a  mint 
egyszerre  csak  ott  termett  a  roppant  szörnyeteg,  azt  mond- 

ják  három  öl  a  hossza,  a  farkával  kettőt  lecsapott  a  birkák 
közül  a  tengerbe,  s  rögtön  el  is  kapta  mind  a  kettőt.  Ezt 
magam  láttam  a  puntáról. 

—  Nem  tudtad  meglőni  a  puskáddal  ? 

—  Jut  is  az  embernek  eszébe  a  puska,  mikor  a  czápát 

meglátja.  De  egyszerre  olyan  lesz  ott  a  legbátrabb  ember 

is,  mintha  kővé  változott  volna.  Aztán  annyi  annak  egy 

puskagolyó,  mintha  megymaggal  lőnének  egy  medvére. 

/ 

En  esküszöm  a  tersatói  szent  kápolnára,  hogy  zárva  tar¬ 
tom  a  rácsajtót,  ha  a  kisasszony  meg  nem  Ígéri,  hogy  nem 
megy  ki  a  szélső  sziklákra. 

—  Hát  inkább  megígérem. 

Azután  daczból  azt  tette,  hogy  egész  nap  le  nem  jött  a 
szobából. 

Nem  kellett  már  neki  se  zongora,  se  meséskönyv,  a  kis 
kertjét  is  elhanyagolta,  a  jégverés  után  nőhettek  benne  a 
bokrok  összevissza.  Egész  nap  az  ablakban  ült,  s  a  tengert 
nézte,  aztán  valami  jutott  az  eszébe,  abból  verset  csinált. 
Az  volt  az  öröme.  Mindenféle  fadobozból,  görbe  fából, 
meg  zongorahúrokból  csinált  valami  olyan  eszközt,  mint 
egy  gazla,  ahhoz  nyirettyűt,  a  mihez  a  saját  hajszálait  hasz¬ 
nálta  fel  s  aztán  azon  a  hangszeren  próbálgatta  a  Deli 
Markó  nótáját  elczinczogtatni.  A  mit  az  Axamita  főzött, 
az  nem  ízlett  neki,  hanem  maga  sütött  magának  a  kan¬ 
dallóban  hamupogácsát,  azzal  élnek  az  uskók  asszonyok. 
A  nyers  kecskebőrből  opánkát  szabott  magának,  meg 
bocskorszíjat,  abban  járt.  Aztán  azzal  a  handzsárral  száz 
vágást  tett  a  levegőben,  s  megkísértő  vastag  galyakat  ke¬ 
resztül  vágni  vele.  Azt  hitte,  hogy  emberfőt  is  le  tudna 
már  azzal  csapni.  Még  puskával  lőni  is  megtanult  volna, 
de  Axamita  azt  nem  adta  a  kezébe,  azt  mondta,  hogy  a 
lövés  hangja  fellármázná  a  hadászokat,  partlakókat,  azt 
hinnék  róla,  hogy  valami  veszedelem  van  a  tengeren. 
Miért  nem  tudnak  hát  olyan  puskaport  feltalálni,  a  mi 
nem  durranik !  zugolódék  magában. 

Feltalálták  már.  Hozzák  is  már!  .  .  . 

.  .  .  Igen  szép  meleg  nap  volt,  hajnaltól  alkonyaiig  a 
tengeren  rajzottak  a  halászbárkák,  a  merre  csak  a  szem 
látott ;  a  rovinói  lázárok  a  valle  Drazsicza  öblében  szedték 
a  spongyiát,  meg  a  holothurokat.  Az  ő  nyomorék  fejük 
épen  arra  való,  hogy  a  buvármesterséget  űzzék,  nekik  ott 
legjobb  a  tenger  fenekén,  az  ő  szemeik  ott  látnak. 

Milióra  elnézte  napbosszant  ezt  a  nyüzsgő  életet  a  ten¬ 
geren.  Valami  varázshatása  van  e  látványnak  a  száraz¬ 
föld  lakójára.  Azok  a  vizen  járó  emberek  egy  fokkal  ma¬ 
gasabb  lények,  mint  mi  vagyunk.  Az  a  nagy  kék  mindenség 
nekünk  titokteljes  ismeretlen  világ,  ő  nekik  életadó  otthon. 

Milióra  azzal  szokta  mulatni  magát,  hogy  mikor  a  ha¬ 
lászok  csónak-rajai  megjelentek  a  tengeren,  egyet  kiválasz¬ 
tott  közülök  s  aztán  fogadott  rá  magában,  hogy  az  lesz,  -a 
melyik  a  legközelebb  fog  jönni  a  puntálioz.  Egész  odáig 
egy  se  szokott  merészkedni.  Szerencséje  volt  mindig  el¬ 
találni  az  igazit.  Ennek  a  családnak  különös  szerencséje 
volt  a  játékban,  talán  ha  lutrira  tett  volna  Milióra,  ott  is 
nyert  volna. 

íme,  most  is  ugyanaz  a  csónak,  a  mit  messziről  kisze¬ 
melt  választottjának,  jön  kifeszített  vitorlával  egyenesen 
Perillo  felé. 

Ez  a  neve  a  Valle  Drazsicza  azon  meneteles  részének, 
mely  félkör  alakban  sekélyesen  hajlik  alá  a  tengerbe. 

A  halász  készen  lehet  már  a  fogásával,  mert  úgy  látszik, 
hogy  nem  szedi  a  végtelen  hálót  a  ladikjába,  hanem  csen¬ 
desen  ül  a  kormánypadon,  s  még  arra  is  ráér,  hogy  man¬ 
dolinját  pengesse.  Fiatal  lehet  tán  és  szerelmes? 

A  habok  elhozzák  a  dal  hangját  egész  a  várig ;  ki  lehet 
venni  a  dallamot  a  partverő  hullámok  csendes  zúgásán  át. 

A  leány  szíve  nagyot  dobban.  Ez  a  dal  oly  ismerős. 
Messze  kihajol  az  ablakból,  úgy  figyel  rá,  már  a  szavakat 
is  kivehetni:  « eljött  az  esti  szellő  ...» 

—  Metell  bátyám  !  sikolt  fel  örömmel  a  leány;  az  első 
pillanatban  az  jut  eszébe,  hogy  a  bátyja  jön,  az  énekli  az 
ismerős  csónakászdalt.  Azt  Ígérte. 

A  másik  per  őzben  aztán  elszomorodik.  Ha  őt  most  in¬ 
nen  elviszi  Metell  magával  haza,  a  magyarországi  ura¬ 
dalomba,  a  hol  nincs  se  tenger,  se  szikla,  csak  végtelen 
nagy  sikság,  s  azon  semmi  más,  csak  búza,  tengerszámra 
búza,  s  a  hol  nincsenek  se  vitéz  uskókok,  se  dicső  hős 
Deli  Markó,  csak  robotoló  jobbágyok  meg  kolomprázó 
ökrök,  hát  ő  neki  meg  kell  halni ! 

Hanem  aztán  a  mint  közelebb  jön  a  csónakos,  kivehe¬ 
tőbb  lesz  a  dal,  észreveszi,  hogy  ez  nem  Metell  hangja, 
az  erőteljes  vibráló  bariton  volt,  ez  pedig  lágy,  hizelgő 
althang.  Ki  ez  hát  ? 

Van  távcsöve,  azt  híja  segélyül. 

A  napnak  háttal  van  fordulva  a  danoló  férfi,  az  arcz 
egészen  árnyékban,  nehéz  kivenni  a  vonásait. 

A  mit  se  szem,  se  fül  ki  nem  talál,  kitalálja  a  szív. 

Ot  hozza  a  csónak,  szeretőjét  hozza.  A  vőlegényt,  Deli 
Markót,  az  oly  várva  vártat ! 

Egészen  ráismer,  bizonyos  felőle,  hogy  ő  az!  Idejön! 
errefelé  tart ! 

Ekkor  eszébe  jut  neki  Axamita.  Ez  a  császár  katonája, 
a  kinek  őrt  kell  állani  a  puntán,  töltött  fegyverrel.  Ez 
megismerheti  Deli  Markót,  ha  a  Perillóba  bejön  apsónak- 
jával,  útját  állhatja,  még  meg  is  ölheti.  Ezt  meg  kell 
akadályozni ! 

Ablakából  kihajolva  egy  néma  csókot  küldött  kezével  a 
közelgő  csónakos  felé,  s  azzal  kezébe  kapva  handzsárját, 
lefutott  a  puntához  Axamitát  keresni. 

A  strázsamester  leányasszony  ott  áll  a  veranda  alatt, 
hosszú  puskája  csövére  támaszkodva,  nagy  medvebőr 
csákója  a  fejébe  nyomva.  Merev  tekintettel  nézett  ki  a 
tengerre. 

Milióra  odarohant  hozzá  a  szobán  keresztül,  s  meg¬ 
ragadta  a  katonaleány  kezét. 

—  Azt  a  csónakot  nézed,  ugy-e  ? 

—  Azt. 

—  Azon  jön  az  én  kedvesem,  az  én  vőlegényem  ! 


213 


—  Deli  Markó,  a  királyfi  ! 

—  Ismerem. 

tt 

—  0  ide  fog  jönni  én  hozzám. 

—  Akkor  Isten  legyen  irgalmas  szegény  lelkének ! 

—  Te  meg  akarod  őt  ölni  ? 

f 

—  En  nem. 

—  Hát  ki  akarja  bántani  ? 

—  Nézzen  oda  a  kisasszony  a  tonnára  tetejére.  Látja, 
hogy  lobogtatja  Pabló  azt  a  veres  zászlót.  Ez  azt  jelenti, 
hogy  itt  látta  a  közelben  a  czápát.  Látja,  hogy  menekülnek 
mind  egyszerre  a  halászok  a  csónakjaikkal  vissza  Buc- 
cariza  felé,  ki  a  partokra.  Innen  jön  a  szörnyeteg  a  Valié 
Picola  di  Sercica  felől;  látni  arról  a  csillámló  sávról,  a 
mi  a  tenger  tükrét  felzavarja;  a  delfinek,  a  dentálék,  a 
tinhalak  menekülnek  előle  seregestül  s  ugrálnak  fel  a  ten¬ 
gerből  a  levegőbe.  Ha  vissza  nem  tér  sebesen  Deli  Markó, 
vége  a  királyságának. 

Milióra  megrettenve  látta,  hogy  az  egész  Zeár  öbölből 
hogy  igyekszik  valamennyi  halászbárka  a  Punta  Gavra- 
nicshoz  menekülni ;  balról  a  Rovina  felől  a  lázárok  süvöl- 
tése  hangzott  rémséges  chorusban,  a  kik  a  tengerfenekén 
szivacsszedő  búváraikat  hivták  vissza  kuvik visításaikkal, 
az  a  csillogó  vészes  sáv  pedig  sebesen  közeledett  egyene¬ 
sen  átlagvonalban  a  punta  felé. 

S  a  csónakos  még  folyvást  dalolt,  pengette  a  mandolint 
s  hagyta  a  sík  hullámon  repülni  a  gondoláját :  « Milióra  ! 
Milióra ! » 

—  Vissza !  Vissza !  síkolta  kétségbeesetten  a  leány,  a 
punta  verandájának  mellvédjéről  messze  kihajolva. 

Egyszer  aztán  a  csónakos  is  észrevette  a  veszedelmet. 

Akkor  hirtelen  kezébe  kapta  a  két  evező  rudat  s  elkez¬ 
dett  feszítni  a  part  felé. 

Visszatérni  a  buccarizai  öböl  felé  már  késő  volt,  egye¬ 
düli  mód  volt  a  menekülésre  a  Perillo  sekélv  medrét 

«. 

elérni,  a  hova  a  tengeri  szörny  nagy  testével,  saját  vesze¬ 
delme  nélkül  be  nem  rohanhat. 

—  Siess!  siess!  kiáltott  a  leány  eléje.  Erre  jöjj !  Erre 
jöjj !  A  Perillo  felé. 

S  azzal  maga  lefutott  a  punta  mellvédjéről  egyenesen 
le  a  Perilloba.  Szikláról  sziklára  ugrált  a  sekély  vizen 
keresztül.  Axamita  utána  rohant  a  vakmerőnek,  kit  vissza 
tartani  nem  tudott. 

—  Ide !  Ide !  kiáltozott  a  tengerből  kimeredő  sziklán 
állva  a  leány,  fátyolát  lobogtatva,  hivogató  jelül.  — A  csóna¬ 
kos  kétségbeesett  erőfeszítéssel  tört  a  hullámokon  keresz¬ 
tül.  Egyszer  aztán  egy  nagy  csattanás  hangzott  s  arra  a 
csónak  minden  benne  levő  terhével  együtt  két  ölnyi  ma¬ 
gasra  repült  fel  a  levegőbe.  S  azután  épen  olyan  magasan 
szökött  fel  az  ormótlan  csodaszörny,  idomtalan  viczánko- 
dással,  fehér  hasával  felfelé  fordulva,  s  rettenetes  száját 
hat  sor  éles  fogaival  kerekre  feltátva.  Egy  perczig  ott 
kalimpázott  összevissza  csónak,  ember  és  tengerszörny  : 
fekete  árnyképek  az  arany  ég  lapján.  Pokoli  vízió  képe  ! 
A  másik  pillanatban  aztán  a  rémlátvány  minden  alakja 
eltűnt  a  tengerbe  :  a  hajó,  a  hajós  és  a  czápa. 

Milióra  a  kétségbeesés  őrjöngésével  veté  magát  a  ten¬ 
gerbe.  Övéig  ért  az  apály  hulláma.  Kezében  volt  a  hand- 
zsárja.  Segítségére  akar  rohanni  a  kedvesének.  Az  ember¬ 
evő  szörny  csak  hasával  felfelé  fordulva  tudja  elnyelni  az 
áldozatát,  mert  a  szája  lefelé  nyílik.  A  Perillo  medre  se¬ 
kély  és  sziklás,  a  háttal  lefelé  fordult  óriás  megfeneklett 
a  zátonyon  s  ott  vergődött  zuliataggá  csapkodva  fel  ször¬ 
nyű  testével  a  hullámokat. 

A  leány  úgy  elvesztette  az  eszét,  hogy  képes  volt  oda¬ 
rohanni  a  szörnyeteghez,  s  egy  handzsárral  megtámadni 
azt  a  rettenetes  állatot,  a  mit  még  a  zátonyon  is  egész 
sereg  férfi  kell,  hogy  legyőzzön ;  a  kinek  nem  árt  se  szi¬ 
gony,  se  puskagolyó. 

A  vén  Pabló  onnan  a  tornácz  tetejéről,  a  rovinói  lázárok 
a  part  szikláiról  rémült  üvöltést  támasztottak  e  borzasztó 
jelenet  láttára,  de  senkinek  sem  volt  oroszlánszíve,  hogy 
utána  rohanjon  a  leánynak.  Még  Axamita  is  megdermedve 

állt  meg  a  szildán,  pedig  az  ő  kezében  puska  volt,  a  mi 
sok  halált  adott  néha  napján.  Nem  merte  azt  kisütni  a 
tengerek  királyi  fenevadára,  a  viz  alatti  pokol  feje¬ 
delmére. 

Nem  ám,  mert  nem  volt  szerelmes.  Senki  sem  volt  az, 
egyedül  a  leány.  A  Deli  Markénak  a  menyasszonya. 

Annak  volt  bátorsága  mellig  érő  hullám  közepett  oda¬ 
rontani  egészen  a  közelébe  a  hánykódó  leviathannak. 

A  három  öl  hosszú  csodaszörnynek  össze  volt  csukódva 
a  szája.  Ha  kinyitja,  olyan  az,  mint  egy  barlangajtó;  ha 
összecsukja,  a  hat  sor  fog  egymásba  záródik,  oly  erővel, 
mint  egy  gőzgép  fürészfogai.  Lefelé  fordított  fejének  he¬ 
gyes  orrán,  mint  a  gőzkatlanból,  süvöltött  elő  a  forró  füst, 
gőz,  túrva  maga  előtt  a  habokat,  mintha  igazán  ő  volna 
a  mesék  sárkánya. 

.  A  falánk  szörny  még  a  lőgyapot  csomagot  is  elnyelte. 

A  gyomrába  került  salétromsav  és  kénsav  aztán  egyszerre 

megpezsdült  odabenn,  s  elkezdett  veszedelmesen  dolgozni. 

Ez  zsibbasztá  meg  egyszerre  a  czápa  kolosszális  erejét; 

a  forró  gáz  mint  a  guta  elkábította  egy  perez  alatt  az 
* 

agy  velejét.  így  történhetett  meg  az  a  mesébe  való  csoda, 
hogy  egy  gyöngéd  fiatal  leány  egy  ilyen  tömérdek  fene- 
vadnak  a  gyomrába  üthesse  a  liandzsárját,  nagyot  hasítva 
rajta. 

Ettől  a  döféstől  aztán  a  czápa  bendőjét  feszítő  gáz 
egyszerre  végig  repeszté  nagy  pukkanással  a  szörnyű  állat 
egész  hasát.  Miliórát  csak  az  őrzé  meg,  hogy  a  kitörő  gáz 
egy  hullámhegyet  borított  a  fejére  s  a  tenger  fenekére  ta¬ 
szította  le,  ott  aztán  eszméletét  veszté. 

Most  már  utána  rohant  Axamita  s  felkeresve  a  kisasz - 
szonyát  a  habok  között,  kihozta  őt  a  partra,  s  hozzá  fogott, 
hogy  életre  költse. 

A  rovinói  lázárok  pedig,  a  mint  látták,  hogy  a  czápa 
megveszekedett,  neki  álltak  csáklyákkal,  kötelekkel,  s 
belekapaszkodtak  negyvened  magukkal,  kivonszolták  az 
óriási  tetemet  a  Perillo  lépcsőpadjára,  a  hol  a  portoréi 

asszonyok  szokták  mosni  a  ruháikat.  Ott  azután  felbon¬ 
tották  a  belsejét. 

Érdekes  inventarium,  a  mit  feljegyeztek  ennek  a  czá- 
pának  a  bendőjéről  a  fiumei  krónikák.  Találtak  benne  a 
lőgyapot-csomagon  kivül,  mely  halálát  előmozdította,  s 
melyet,  mint  veszedelmes  süstörgő  anyagot  rögtön  vissza¬ 
dobtak  a  tengerbe,  még  két  birkát,  két  delphint,  egy  viz- 
merítö  bőrcsebret  és  egy  egész  férfit. 

Ezt  odafektették  a  sziklapadra. 

Milióra  épen  akkor  tért  magához. 

Első  szava,  a  mint  életre  tért,  ez  volt : 

—  Hol  van  Deli  Markó  ? 

—  Itt  van,  monda  Axamita. 

Milióra  odanézett,  de  nem  ismert  rá. 

—  Hisz  ez  nem  ő. 

Az  a  roncsoló  gáz,  a  mi  a  czápa  gyomrában  kifejlett, 
néhány  perez  alatt  úgy  elékteleníté  azt  az  eszményi  szép 
arezot,  hogy  nem  lehetett  ráismerni  többé.  Olyan  lett  a 
feje  egészen,  mint  azoké  a  rovinói  lázároké  :  egy  sima  gömb, 
szemek,  száj,  arcz vonások  nélkül. 

Milióra  összeborzadt. 

—  Hát  még  a  levegőn  át  küldött  csókért  is  boszút  áll  a 
Marguerita  ? 


Ezt  a  megölt  czápát  Magyarország  akkori  nádorispánja, 
József  főberczeg  kitömette  s  a  budapesti  magyar  nemzeti 
múzeumnak  aj ándékozta. 

A  kik  múzeumunkat  meglátogatják,  ne  mulaszszák  el  e 
külömben  is  érdekes  természetrajzi  ritkaságnak  egy  kis 
figyelmet  szentelni. 

Ez  egy  históriai  czápa. 

Nagy  költőnk,  Vörösmarty  azt  kérdi  a  « fóti  dal»-ban: 
Hol  van  a  hal,  mely  dicső  volt  és  remek  ? 

No  ez  egy  olyan  bal  volt. 

Ez  a  bal  egy  harapással  lenyelte  Austriának  és  Magyar- 

országnak  egy  dalmatiai  hadjáratát  s  obiigát  harmincz 
millió  forintnyi  rendkivüli  kiadását. 

De  kár,  hogy  fiakat  nem  hagyott  maga  után ! 


EGY  JÁTÉKOS,  A  KI  NYER. 

A  ki  most  a  mi  gyönyörű  Fiuménkat  meglátogatja,  el 
ne  mulaszsza,  hogy  kirándulást  tegyen  a  szomszéd  Abbá¬ 
ziába.  Az  egy  darab  Olaszország.  Ott  még  láthatni  (az  úri 
kertekben)  a  maradékait  azoknak  a  tölgyfáknak,  a  mikből 
Yelencze  hajóhadai  készültek.  Egy  ilyen  két  ágra  nőtt 
óriást  ma  is  annyi  forinttal  fizetnének,  a  hány  gyűrűt 
számlál  a  törzsöké,  de  ma  nem  eladó  már.  Magas  és  fen¬ 
séges  uraságok  vették  oltalmuk  alá  a  partvidék  ösvényeit. 
Ott  járhatni  még  a  szabadon  tenyésző  babérfa  erdőkben, 
minek  törzsét,  koronáját  befutotta  a  thearózsa,  melynek 
buja  sárga  virágai  akkor  nyilnak  legszebben,  mikor  ná¬ 
lunk,  a  Karston  innen,  csikorgó  tél  vap.  Ott  csak  tavasz 
van  és  ősz.  A  gyümölcsfa  januárban  virágzik,  s  áprilban 
szüretet  ád. 

Van  ott  egy  ócska  templom  a  tengerparton.  Kolostor  is 
volt,  most  egészben  eladó.  Igen  olcsón  meg  lehetne 
kapni.  A  szőlő  egészen  beborította  a  falait,  még  a  tor¬ 
nyába  is  felfutott  már,  s  a  haranglábat  is  befonta.  Igen 
szép  lakás  esnék  benne.  Északnak  a  tengeröböl  a  kilátása, 
a  tündériesen  kiemelkedő  Fiúméval,  s  a  komor  Veglia 
szigettel ;  délnek  pedig  épen  egy  kis  temetőre  látni  rá, 
mely  szintén  a  kolostorhoz  tartozik,  hozzá  is  van  kőfallal 
csatolva.  Itt  nyugszanak  a  kolostor  hajdani  apátjai,  per- 
jeljei,  századok  óta  egymás  mellé  sorakozott  sirhalmokban,. 
márvány-  és  vaskeresztek  tartogatják  neveiket.  Ez  is  vele 
jár  a  házzal.  A  vevő  ezt  is  megkapja,  de  egy  kis  szolga¬ 
lommal,  a  sírokat  és  kereszteket  abban  az  állapotban 
kell  neki  meghagyni,  a  miben  átveszi.  Ezért  nem  akad 
talán  vevője,  bármilyen  olcsón  kínálják.  Nem  minden 

ember  szereti,  ha  az  ablakából  egyenesen  a  temetőre 
láthat. 

Pedig  van  egy  teremtés,  a  kinek  ez  mindennapi  gyö¬ 
nyörködése.  Egy  vén  kisasszony.  Ott  lakik  egy  közeli  ház¬ 
ban.  Sajátságos  külsejű  emeletes  épületecske  ez.  Onnan 
soha  ki  nem  mozdul.  Azt  mondják,  hogy  már  hatvan  éve 
ott  lakik.  A  nevére  sem  emlékezik  már  senki.  Azt  mond¬ 
ják,  hogy  valamikor  nagyon  szép  volt.  A  nép  ajkán  az  a 
monda  jár  felőle,  hogy  valamikor  a  vőlegénye  odaveszett 
a  tengerbe,  s  ez  megzavarta  az  eszét.  Azóta  mindennap 
várja  vissza  a  kedvesét.  Az  porrá  lett,  ő  megvénült!  de 
azért  még  mindig  várja  s  egész  éjjel  lámpát  éget  az  abla¬ 
kában,  hogy  ha  jön  a  tenger  felől  a  kedvese,  odataláljon 
hozzá. 

Ez  a  világból  kimaradt  nő  —  Milióra. 

Eleinte  a  hatóság  vette  gondjai  alá,  a  Frangipáni  vár¬ 
ból  erővel  kellett  őt  eltávolítani,  később  aztán  hozzá 
szokott  az  abbaziai  házhoz,  a  minek  az  ablakából  mindig 
látni  a  tengert  és  a  temetőt.  Axamita  holtáig  vele  maradt, 
s  azontúl  a  leány  egyedül  lakik  a  házában.  Élelmiszert  az 
idegenek  hordanak  a  számára. 

Mikor  az  abbaziai  útakon  bolyongunk,  a  sarkunkban 

kullog  mindenütt  egy  csendes  őrült  (ilyen  sok  van  ezen  a 

vidéken).  Van  neki  egy  hegedűje  diófából,  azon  spárgából 

vannak  a  húrok;  hozzá  egy  vonója,  a  min  lószőr  helyett 

zsineg  van.  Azon  ő  mindenféle  szép  barcarolákat  hegedűi. 
/ 

Es  a  magányos  ház  ablakából  egy  nő  tekint  le  mereven, 
s  ez  azt  hiszi,  hogy  ő  hallja  azokat  a  szép  nótákat,  a  mik¬ 
ről  a  másik  őrült  azt  hiszi,  hogy  ő  azokat  hegedüli. 

* 

A  rovinói  lázártelep  azóta  végkép  elpusztult  már. 
A  Marguerita  még  megjelenik  itt-amott  szórványosan,  de 
már  az  áldozatait  nem  rekesztik  ki  a  világból :  külön  osz¬ 
tályuk  van  a  kórházban ;  de  tökéletesen  kigyógyítani  még 
ma  sem  tudnak  belőle  senkit. 

Deli  Markó,  a  Kraljevics,  pedig  azóta  is  fel-feltámad  a 
három  ajtós  barlangjából  s  meg-meggyujtja  a  harczi 
fáklyát  a  dalmata  sziklák  között,  énekelnek  róla  egy- 
egy  új  balladát  az  uskók  guzlások  —  és  az  angol  repor- 
terek. 

* 

Ez  a  regény  tizenkét  évvel  ezelőtt  Íródott :  azóta  a 
regényes  abbaziai  babérligetből  híres  fürdőtelep  alakult, 
pompás  palotákkal,  villákkal,  sanatoriumokkal  különösen 
a  magyarok  kedven  ez  üdülő  helye :  az  apátság  temploma 
még  mindig  megvan,  tornyában  az  óra  jelzi  az  időt, 
harangja  a  hajnalt,  delet  és  alkonyt;  —  hanem  a  sír¬ 
keresztek  már  eltűntek  a  kertjéből. 

